
[Sedi] susitvardė. Niekas nebūtų galėjęs apibūdinti pa- 
niekos ar paniekinančios neapykantos, sudėtos į jos at- 
sakymą. 
- Jūs, vyrai! Ištvirkusios purvinos kiaulės! Jūs visi 
vienodi! Kiaulės! Kiaulės! 


V. Somersetas Moemas 
“Lietus" 

Džesė girdėjo, kaip pučiant švelniam spalio vėjui dundėjo jų na- 
mo užpakalinės durys. Rudenį visada išbrinkdavo durų stakta, ir no- 
rint jas uždaryti reikėdavo gerokai trinktelėti. Šįkart jie tai pamiršo. Ji 
jau ketino paraginti Džeraldą nueiti ir uždaryti duris, kol jie dar ne- 
pradėjo, - antraip bildesys išvarys ją iš proto. Tačiau atsižvelgiant į 
aplinkybes tai būtų tikra nesąmonė. Dingtų visas nusiteikimas. 

Koks nusiteikimas? 

Geras klausimas. Kai virš savo kairės ausies išgirdo trakštelėjimą, 
Džeraldui pasukus raktą antro užrakto skylutėje, Džesė suprato visai 
nenorinti išsaugoti dabartinės savo nuotaikos. Tik todėl ji pirmiausia 
ir pagalvojo apie neužtrenktas duris. Džesės jau seniai nebejaudino 
prirakintos vergės vaidmuo. 

Tačiau to negalima buvo pasakyti apie Džeraldą. Jis vienomis 
trumpikėmis stovėjo priešais Džesę, ir jai užteko tik pažvelgti į tarp- 
kojį, kad suprastų vis labiau augantį jo susidomėjimą. 

Tai kvaila, - pamanė ji. Tačiau nenorom turėjo sau prisipažint, 
kad ją nervino ne situacijos kvailumas, bet baimės virpulys. 

- Džeraldai, geriau pamirškime visa tai. 

Jis akimirką suraukė antakius ir sudvejojo, po to ramiai priėjo 
prie kairėje nuo vonios durų stovinčio naktinio stalelio. Džesė stebė- 
j0 jį nuo lovos, kur gulėjo pakeltomis, ištiestomis rankomis, tarsi pri- 
rakinta grandinėmis, didžiojo King Kongo belaukianti Fei Vrei. Jos 
riešai dviejomis poromis antrankių buvo prirakinti prie raudonmedžio 
lovos stulpelių. Grandinė leido rankoms pajudėti į šoną ne daugiau 
kaip šešis colius. 

Džeraldas padėjo raktus ant stalelio ir vėl atsisuko į ją. Išgirdusi 
jų skambtelėjimą, Džesė pagalvojo, kad jos klausa per daug jau gera 
tokiai įprastai trečiadienio popietei. Ant baltų miegamojo lubų Žais- 
mingai šoko nuo ežero atskrieję saulės zuikučiai. 

- Prašau, manęs tai jau nebežavi. 

Ir niekada nežavėjo, - ji vos susilaikė nepridūrusi. 

Džeraldas išsiviepė. Jo veidas buvo platus ir rožinis, o plaukų li- 
kučiai - juodi lyg varnos plunksnos. Būtent toks šypsnis kažkaip pa- 
veikdavo Džesę, nors ji ir bandė nekreipti į tai dėmesio. Ji niekaip ne- 
valiojo suprasti, į ką tai buvo panašu. 

Aišku, kad tu gali. Jis atrodo kaip visiškas kvailys. Kiekvienas 
šypsnio colis dešimčia taškų sumažina jo intelekto koeficientą, o mak- 
simaliai išsišiepus, tavo žudikiškas vyras juristas tampa panašus į ra- 
joninės psichiatrinės ligoninės kiemsargį. | 

Nuskambėjo žiauriai, bet visai įtikinamai. Tačiau kaip, pragyve- 
nus su vyru dvidešimt metų, ryžtis jam pasakyti, kad, kiekvieną kartą 
neįmanoma. Kad ir kaip būtų keista, jis labai mielai šypsojosi - Dže- 
sė spėjo, jog būtent dėl tos šiltos juokingos šypsenos ji sutiko eiti su 
juo į pirmąjį pasimatymą. Ji priminė Džesei jos tėvo šypseną, kai šis, 
prieš vakarienę gurkšnodamas džiną su toniku, pasakodavo šeimai 
linksmas dienos istorijas. 

Tačiau šypsenos neįmanoma buvo supainioti su šypsniu, kuris at- 
sirasdavo tik tokių pasilinksminimų metu. Džesei toptelėjo, kad išsi- 
viepęs Džeraldas turbūt pasijusdavo laukiniu arba piratu. Jai, gulinčiai 
iškeltomis virš galvos rankomis ir mūvinčiai tik siauras apatines kel- 
naites, visa tai atrodė kvaila. Ne, ne kvaila, o nesveika. Juk jis nebu- 
vo lengvabūdis nuotykių ieškotojas, kaip vyrai iš žurnalų, kuriuos 
Džeraldas dažnai vartydavo bei jausdamasis vienišas ir storas patirda- 
vo neapsakomas ejakuliacijas. Džeraldas buvo paprastas, baigiantis 
visai nuplikti advokatas per dideliu rožiniu veidu. Ir tik po jo glaudė- 
mis styrojo gerai matomas 1išsišovęs gumbas. Nors ne tiek jau daug iš- 
sišovęs... 

Džeraldo erekcijos dydis nebuvo svarbiausias dalykas. Niekas ne- 
galėjo prilygti jo šypsniui. Jis išliko nepakitęs, todėl galima buvo 
spręsti, kad Džeraldas neėmė į galvą Džesės kalbų. Ji juk turėjo prie- 
šintis - tokios žaidimo taisyklės. 

- Džeraldai, aš nejuokauju! 

Jis dar labiau išsiviepė. Pasimatė dar keli maži nepiktybiniai ad- 
vokato dantys: jo intelekto koeficientas prarado dar dvidešimt trisde- 
šimt taškų. Džeraldas vis dar jos negirdėjo. 

Ar esi tuo tikra? 

Be abejo. Džesė neįstengė perskaityti Džeraldo kaip atverstos 
knygos, - tam reikėjo daugiau laiko nei septyniolika bendro gyveni- 
mo metų, - tačiau dažnai nujausdavo, kas dedasi jo galvoje. Kažkas 
būtų ne taip, jei ji nesugebėtų atspėti. 


Jei visa tai tiesa, meilute, tai kodėl jis negali tavęs suprasti? Ko- 
dėl jis iki šiol dar nesuprato, kad tai - ne eilinė senojo sekso farso 
veiksmo dalis? 

Dabar jau antakius suraukė pati Džesė. Ji - kaip turbūt kiekvienas 
- nuolat girdėjo vidinius balsus. Tačiau kaip ir visi žmonės nepasako- 
j0 apie juos daugiau nei derėjo. Balsai buvo tarsi seni geri draugai, 
mieli kaip minkštos kambario šlepetės. Šis radosi tik dabar ir skam- 
bėjo anaiptol ne meiliai. Tai buvo stiprus, jaunatviškas, gyvybingas, 
tačiau nekantrus balsas. Pats sau atsakydamas, jis vėl prabilo. 

Jis ne tik negali tavęs suprasti. Kartais, meilute, jis visai net ne- 
nori to daryti. 

- Džeraldai, aš kalbu rimtai. Paimk raktus ir išlaisvink mane. Ge- 
riau darykime kaip nors kitaip. Jei nori, aš būsiu viršuje, arba gali pa- 
prasčiausiai gulėti, pasikišęs rankas po galva, o aš pati viską padary- 
sių. | 

Esi tikra, kad pasirengusi taip padaryti? - paklausė naujasis bal- 
sas. Ar tikrai nori mylėtis su šituo vyru? 

Džesė užmerkė akis, lyg šitaip būtų galėjusi užčiaupti nenuoramą 
balsą. Kai vėl atsimerkė, Džeraldas stovėjo lovos kojūgalyje. Jo glau- 
džių priekis buvo išsišovęs tarsi laivo stiebas. Žinoma... žaislinio lai- 
tė galiniai dantys su auksinėmis plombomis. Džesei dingtelėjo, kad 
jai ne tik nepatiko šis kvailas šypsnis - ji paprasčiausiai jį niekino. 

- Aš tave paleisiu... jei būsi labai labai gera. Ar būsi labai labai 
gera mergaitė, Džese? | 

Banalu, - pakomentavo naujasis įžūlus balsas. Labai banalu. 

Jis užkišo nykščius už trumpikių gumos lyg koks gangsteris ne- 
vykėlis. Trumpikės greitai nusmuko ant žemės, išlaisvindamos žy- 
miąją meilės mašiną. Pagaliau ji apsinuogino. Tai nepanėšėjo į nuo- 
stabų meilės variklį, kurį, būdama paauglė, Džesė pirmą kartą pama- 
tė “Fanny Hill“ žurnalo puslapiuose. Tai, ką ji išvydo dabar, tebuvo 
kuklus rožinis apipjaustytas penkių colių įprastinės erekcijos penis. 
Prieš dvejus ar trejus metus, lankydamasi Bostone, Džesė Žiūrėjo fil- 
mą “Architekto pilvas“. O dabar aš žiūriu į “Advokato penį", - pama- 
nė ji. Džesė turėjo iš vidaus prikąsti skruostus, kad nenusikvatotų. 
Dabar tai būtų buvusi nedovanotina klaida. 

Nauja mintis visiškai užgožė jos norą juoktis: Džeraldas nesupra- 
to, kad ji kalba rimtai, nes Džesė Mahout Burlingeim, Džeraldo žmo- 

na, Medės ir Vilio sesuo, Tomo ir Selės duktė ir niekieno motina, šią 
akimirką jam nebeegzistavo. Ji liovėsi tokia buvusi, kai antrankių už- 
raktuose trakštelėjo raktas. Džeraldo paauglystės laikų vyriškų nuoty- 
kių žurnalus pakeitė apatiniame jo darbo stalo stalčiuje gulinti žurna- 
lų krūva. Juose buvo vaizduojama, kaip vien pigiais papuošalais ap- 
sikarsčiusios moterys klūpo ant nunešiotų kilimų, o vyrai, pasitelkę 
seksualinius reikmenis, kurie labai jaudino Džeraldą, dulkina jas 1š 
užpakalio. Ant žurnalų viršelio antrosios pusės tarp “Seksas telefonu" 
tarnybos reklamuojamų telefonų galima buvo rasti skelbimus, siūlan- 
čius pripučiamas gumines moteris, kurios neva atitinka visus anato- 
minius standartus. Ši samprata Džesei pasirodė itin keista. Kaip tik 
dabar su pasidygėjimu ji pamanė apie tas oro pripūstas lėles, rožinę 
jų odą, beformius guminius kūnus ir bejausmiūs veidus. Ji neišsigan- 
do, bet kažkoks nemalonus jausmas persmelkė ją nuo galvos iki ko- 
jų. Džesė prieš save išvydo vaizdą, daug kraupesnį nei šis kvailas Žai- 
dimas ar faktas, kad šį kartą jie žaidė savo vasarnamyje prie ežero, 
vasarai jau seniai pasibaigus. 

Tačiau jos klausa išliko tokia pat skvarbi. Džesė išgirdo, kaip 
kažkur miškuose, gal net už penkių mylių nuo čia, savo ašmenimis 
įsirėžė į medį grandininis pjūklas. Arčiau, pačiame Kašvakamako 
ežero viduryje, atsilikęs nuo savo būrio, pakėlęs galvą į žydrą spalio 
dangų, smarkiai sukrankė paukštis naras. Dar arčiau, šiauriniame 
krante, piktu užkimusiu balsu lojo šuo. Bet Džesei šis garsas pasiro- 
dė visai malonus, nes jis patvirtino, jog ji ne viena tūnojo prie ežero 
spalio vidury. Antraip beliktų tik išklibusių it išpuvęs dantis durų 
trinksėjimas į išbrinkusią staktą. Džesei atrodė, jog 1šprotės, jei šis 
klaikus garsas tuoj pat neišnyks. 

Džeraldas, likęs tik su akiniais, užsilipo ant lovos ir ėmė artintis 
prie jos. Jo akys vis dar spindėjo. 

Turbūt tik šis akių spindesys vertė ją vis tęsti ir tęsti, nors pradi- 
nis smalsumas jau seniai buvo patenkintas. Jau daug metų Džeraldo 
akyse nesirodė toks karštas žvilgsnis, kai jis žvelgė į Džesę. O ji at- 
rodė išties neblogai: Džesei pavyko išsaugoti liekną 1r nesuglebusią 
figūrą, tačiau viskas perniek. Dėl to tikrai buvo galima kaltinti alko- 
holį - Džeraldas, palyginti su pirmaisiais vedybiniais metais, ėmė vel- 
niškai daug gerti. Bet tai tikrai ne vienintelė priežastis. Galbūt teisy- 
bė, jog kuo geriau pažįsti, tuo mažiau geidi. Tai, žinoma, neturėjo 

nieko bendra su romantizmo poetų, kuriuos Džesė skaitė per anglų li- 
teratūros kursą, meilės koncepciją, tačiau nuo studijų laikų praėjo 
daug metų, ir Džesė suprato, kad gyvenime egzistuoja daug dalykų, 
kurių nei Džonas Kytsas, nei Persis Šelis, deja, niekada nėra aprašę. 
Na, jie ir mirė daug jaunesni, nei Džesė ir Džeraldas buvo dabar. 

Bet šią akimirką visa tai nieko nereiškė. Svarbiausia, kad ji tęsė 
žaidimą toliau prieš savo valią. Ir vien dėl to aistringo Džeraldo akių 
spindesio. Jis leido Džesei vėl pasijusti jaunai, gražiai ir geidžiamai. 
Bet... 

„bet jeigu tu tikrai galvoji, kad tuo žvilgsniu jis žvelgia į tave, 
meilute, tai labai klysti. O gal tu tyčia klaidini save? Ir dabar pats lai- 
kas nuspresti, ar ir toliau taikstysiesi su tokiu pažeminimu. Nes tu juk 
jautiesi pažeminta, ar ne, Džese? 

Ji atsiduso. Tai buvo tiesa - ji jautėsi pažeminta. 

- Džeraldai, aš tikrai nejuokauju! - ji pakėlė balsą, 1r pagaliau 
spindesys jo akyse sekundę prigeso. 

Na, pagaliau. Džeraldas ją išgirdo, o tai reiškė, kad reikalai dar ne 
patys blogiausi. Puikiais jų jau seniai niekas nebevadino. Paskui spin- 
desys vėl įsižiebė, o dar po akimirkos visu gražumu pasirodė idiotiš- 
kas šypsnis. 

- Tuojau aš tave pamokysiu, mano išdidi gražuole, - tarė Džeral- 
das. Žodį “sražuole" jis ištarė tarytum žemvaldys iš siaubingos Vik- 
torijos laikų melodramos. 

Tegul jis tai padaro. Kuo greičiau pradėsit, tuo greičiau baigsit. 

Pasigirdo kitas, bet jau gerai pažįstamas balsas, kuriam Džesė 
dažniausiai paklusdavo. Ir visai nesvarbu, ką apie tai pamanytų Glo- 
rija Steinem. Kuo greičiau pradėsit, tuo greičiau baigsit - pasiūlymas 
viliojo savo praktiškumu. 

Minkšta, trumpais pirštais, rožinė kaip ir penis Džeraldo ata 
palietė jos krūtį, ir kažkas it pertempta sausgyslė netikėtai trūko Dže- 
sės viduje. Ji instinktyviai sujudino klubus, numesdama jo ranką nuo 
savęs. 

- Džeraldai, baik. Atrakink tuos prakeiktus antrankius ir paleisk 
mane. Jau kovo mėnesį, dar sniegui nenutirpus, mane liovėsi jaudinęs 
šis žaidimas. Tai manęs nebeuždega, ir aš paprasčiausiai imu kvailai 
jaustis. 

Šįkart Džeraldas ją tikrai išgirdo. Džesė pastebėjo, kaip užgeso jo 
akių spindesys - lyg žvakės liepsna papūtus vėjui. Ji spėjo, kad paga- 

liau jo ausis pasiekė žodis kvailai. Džeraldas buvo akiniuotas storulis 
vaikėzas, kuris pirmą kartą į pasimatymą nuėjo būdamas aštuonioli- 
kos. Nuo tada jis ėmė laikytis griežtos dietos ir reguliariai mankštin- 
tis, trokšdamas trūks plyš atsikratyti suglebusio pilvuko. Besimokyda- 
mas antrame kurse, Džeraldas apibūdindavo savo gyvenimą, teigda- 
mas, esą viskas “j0 rankose" (tarsi tas gyvenimas būtų nartus lauki- 
nis arklys, kurį jam įsakyta prijaukinti), tačiau Džesė žinojo, kad ko- 
ledžo metai jam tapo siaubo filmu, kuris išmokė jį jausti panieką sau 
ir nepasitikėti kitais. 

Tapęs gerbiamu advokatu ir vedęs Džesę (ji tikėjo, kad tai gal ir 
buvo svarbiausia), Džeraldas vėl atgavo pasitikėjimą savimi, tačiau 
Džesė įtarė, kad košmarai galutinai neišgaravo iš jo galvos. Giliai pa- 
sąmonėje peštukai vis spaudė Džeraldą koridoriuose, juokėsi iš jo ne- 
sugebėjimo vyriškai prisitraukti prie skersinio per kūno kultūros pa- 
mokas, ir vis skambėjo žodis kvailai - visa tai akimirksniu grąžinda- 
Vo jį į mokyklos laikus. Džesei atrodė, kad psichologai neišmano 
daugybės dalykų, tačiau apie atsiminimų pastovumą jie tikrai nekly- 
do. Kai kurie prisiminimai įsisiurbia į žmogaus pasąmonę lyg velnio 
siurbėlės, ir tam tikri išgirsti žodžiai - pavyzdžiui, kvailai - gali bema- 
tant grąžinti jį į chaotišką prisiminimų pasaulį. 

Džesė laukė, kada gi pagaliau ją apims gėdos jausmas dėl suduo- 
to žemiau juosmens smūgio, ir be galo apsidžiaugė (o galbūt nusira- 
mino), kai suprato, kad gėdos ji nepajus. Man paprasčiausia nusibo- 
do apsimetinėti, - pagalvojo ji. Ši mintis pagimdė dar vieną: ji gali tu- 
rėti savą seksualinio gyvenimo supratimą, kuriame antrankiams tikrai 
neatsirastų vietos. Jie ir visas šis žaidimas Džesę be galo žemino. Iš 
pradžių, dar vietoje antrankių naudojant šalikėlius, ji nenorom susi- 
jaudindavo ir netgi patirdavo kelis orgazmus 1š eilės, kas jai visai ne- 
buvo būdinga. Tačiau kiekvieną kartą jos neapleisdavo įkyrūs jaus- 
mai, ir pažeminimas tebuvo vienas iš jų. Kaskart po ankstesniųjų 
Džeraldo žaidimų Džesę kamuodavo naktiniai košmarai. Ji prabusda- 
vo visa išprakaitavusi, gaudydama orą, prispaudusi į kumštelius su- 
spaustas rankas prie savo įsčių. Džesė prisiminė tik vieną iš tų siau- 
bingų sapnų, bet ir tai tarsi pro rūką: ji nuoga žaidžia kriketą, ir stai- 
ga dingsta saulė. 

Mesk visa tai iš galvos, Džese. Pagalvosi apie tai vėliau. Dabar 
svarbiausia, kad jis tave paleistų. 

Teisingai, nes tai - tik jo vieno žaidimas. Džesė sutiko žaisti tik 
todėl, kad to norėjo Džeraldas. Dabar pats laikas būtų liautis apsime- 
tinėti. 

Ežero vidury vėl suklykė vienišas naras. Apdujusį Džeraldo lau- 
kimo šypsnį pakeitė rūškanas nusivylimo žvilgsnis. Tu, kale, sulaužei 
mano žaisliuką, - bylojo jis. 

Džesė prisiminė, kada paskutinį kartą matė jį tokį. Rugpjūčio mė- 
nesį Džeraldas priėjo prie jos, nešinas spalvota brošiūrėle, ir bedė 
pirštu į “Poršė". Ji, žinoma, sutiko, nes jis tikrai galėjo sau leisti nu- 
sipirkti “Poršė", jei norėjo, tačiau Džesė prasitarė, kad galbūt geriau 
būtų įstoti į “Forest Aveniu“ sveikatingumo klubą, apie kurį jis sva- 
Jojo paskutinius dvejus metus. 

- Tavo net kūnas dabar netiks prie “Poršė", - visai nediplomatiš- 
kai tarė ji. Tačiau diplomatijai tai buvo ne pats geriausias laikas. Be 
to, Džeraldas taip supykdė ją, kad Džesei buvo nusispjaut į jo jaus- 
mus. Šitaip atsitikdavo vis dažniau, ir nors tai kėlė Džesei siaubą, su- 
stoti ji nebevaliojo. 

- Ką tu nori tuo pasakyti? - šaltai paklausė Džeraldas. 

Džesė net nesivargino atsakyti, nes kaip ir visada tokie Džeraldo 
klausimai būdavo retoriniai. Paprasčiausiai tereikėjo atsekti jų paslėp- 
tą potekstę: Neliūdink manęs, Džese. Tu nesilaikai žaidimo taisyklių. 

Tačiau šį sykį Džesė nusprendė nekreipti dėmesio į potekstę ir at- 
sakė į klausimą: 

- Tai, kad šią žiemą tau sukaks keturiasdešimt šešeri, turėsi tu 
“Porše" ar ne... O trisdešimties svarų viršsvoris taip pat niekur ne- 
dings. | | 
Ji pasielgė žiauriai, bet žiūrėdama į sportinį automobilį ant spal- 
voto žurnalo, kurį Džeraldas jai įgrūdo į rankas, viršelio, Džesė galė- 
jo ryžtis tokiam atviraširdiškam šiurkštumui, nes akimirką prieš save 
išvydo išpurtusį mažą berniuką rožiniu veidu ir besiveriančia plike. 

Džeraldas išplėšė jai iš rankų brošiūrą ir nutipeno netaręs nė Žo- 
džio. Daugiau “Poršė" pirkimo klausimas nebebuvo svarstomas, bet 
Džesė dažnai pastebėdavo jo slepiamą įsižeidimą. 

Dabar Džeraldo veide atsispindėjo kaip tik tokia, tik dar labiau 
pabrėžta, veido išraiška. š 

- Sakei, kad šis Žaidimas tave jaudina. Tu taip ir pasakei: “< mane 
jaudina". 

Ar ji taip sakė? Turbūt, bet, be abejo, tai buvo kažkoks nesusipra- 
timas. Tokia pat kvailystė, kaip paslysti ant banano žievės. Bet kaip 
visa pasakyti savo vyrui, kuris stovi prieš tave patempęs lūpą tarsi 
mažylis, pasiruošęs tuoj pat paleisti dūdas? 

Šito Džesė nežinojo, todėl nukreipė žvilgsnį žemyn... ir tai ją dar 
labiau suglumino. Džeraldo linksmakotis net nesiruošė suglebti: ma- 
tyt, jis dar nesuprato, kad planai pasikeitė. 

. - Džeraldai, aš tikrai ne... 

- Nenori? Ir ką gi tu jai pasakysi! Mečiau visus dienos darbus, o 
jeigu mudu praleisime čia ir naktį, vadinasi, rytojaus rytas taip pat nu- 
eis niekais. 

Jis pasvarstė dar minutėlę ir pridūrė: 

- Sakei, kad šis žaidimas tave jaudina. 

Džesės galvoje sukosi įprasti atsisakymai (atleisk, bet man skau- 
da galvą; atleisk, bet man prasidėjo nepakeliami priešmenstruaciniai 
skausmai, atleisk, bet esu moteris, todėl galiu greitai persigalvoti; at- 
leisk, bet dabar, mums pasilikus vienu du, man kažkodėl pasidarė 
baugu, tu, neraliuotas gyvuly). Šis melas galėjo visiškai patenkinti jo 
ego, bet dar jai nespėjus išsirinkti tinkamiausią variantą, prabilo nau- 
jasis balsas. Garsiai jis skambėjo taip kaip ir Džesės viduje - stipriai, 
sausai ir ryžtingai. 

Ir vis tiek balsas pasirodė pažįstamas. 

- Tu teisus, aš turbūt sakiau, bet turėjau galvoje visai ką kitą. Ma- 
niau, pabėgsime nuo viso pasaulio, kaip tais laikais, kai ant mūsų du- 
rų dar nesipuikavo lentelė su tavo, kaip advokato, pavarde, truputį pa- 
silinksminsime, o po to ramiai drauge pasėdėsime. Galbūt saulei nu- 
sileidus dar pašėlsime. Argi tu prieš, Džeraldai? Atsakyk man. 

- Bet tu sakei... | 

Jau penkias minutes Džesė visaip įtikinėjo vyrą, kad šis pagaliau 
išlaisvintų ją iš tų prakeiktų antrankių gniaužtų, tačiau kol kas viskas 
veltui. Jos kantrybė trūko: 

- Dieve mano, Džeraldai, manęs nuo pat pradžių šis žaidimas ne- 
jaudino, ir jei nebūtum toks kietakaktis, jau seniai būtum tai supratęs! 

- Ak, ta tavo sąmojinga sarkastiška burnelė. Kaskart aš taip pa- 
vargstu nuo... 

- Džeraldai, kai tu įsijauti į ką nors, tai mielas tylus balselis tavęs 
niekaip neprikels. Tai kieno gi čia kaltė? 

- Kai šitaip elgies1, aš pradedu tavęs nekęsti. 

Reikalai vis labiau krypo į blogąją pusę, ir tai vyko pernelyg jau 
greitai. Staiga Džesė pasijuto visiškai išsekus, o galvoje ėmė suktis 
Polo Saimono dainos eilutės: “Nenoriu būti šios beprotiškos meilės 
dalis". Tu teisus, Polai. Nors tu ir nedidukas, bet visai nekvailas. 

- Visai nesistebiu. Ir gali pasilikti savo jausmus sau, nes vienin- 
telis man rūpimas klausimas - kada gi tu pagaliau nuimsi antrankius, 
o ne ką tu jauti, kai aš dėl ko nors persigalvoju. Greičiau išlaisvink 
mane. Ar girdi? 

Džesė su nusivylimų turėjo pripažinti, kad Džeraldas nė nemanė 
j0s išgirsti. | 

- Kodėl tu visada tokia nepastovi ir sarkastiška? Aš myliu tave, 
Džese, bet imu nekęsti, kai tik praveri savo mažąją burnelę. 

Jis kairės rankos delnu nusišluostė sudrėkusias lūpas ir liūdnai pa- 
žvelgė į ją. Vargšas apkvailintas Džeraldas, susietas su moterimi, ku- 
ri išsitempė jį į pirmykštį mišką, o po to atsisakė vykdyti savo mote- 
rišką pareigą. Vargšelis apkvailintas Džeraldas, kuris net nebandė pa- 
judinti pirštą, kad atneštų raktus nuo stalelio, esančio prie pat vonios 
durų. 

Džesės nerimą pakeitė kitas jausmas, panašus į pykčio ir baimės 
mišinį, patirtą tik vienąkart. Tai įvyko gimtadienio vakarėlio metu, 
kai prie Džesės, tada dar dvylikametės mergaitės, pribėgęs jos brolis 
Vilis smeigė jai kažkokiu kietu daiktu tiesiai į užpakalį. Visi draugai 
tai pastebėjo ir pradėjo garsiai kvatotis. Cha cha, labai juokinga, sin- 
jora. Tačiau juokas visai neėmė. 

Vilis, užkritusiais ant veido plaukais, kvatojosi net susiriesdamas. 
Tai buvo kaip tik “Bitlų", “Stounų", “Serčerių" ir kitų grupių klestė- 
jimo laikai, tad Vilio plaukai atitiko paskutiniąją madą. Jie turbūt už- 
dengė jam akis, nes Vilis net neįsivaizdavo, kaip smarkiai supyko 
Džesė, nors dažniausiai atspėdavo jos nuotaikos permainas. Jis juokė- 
si, kol Džesę užliejo emocijų banga. Ir tada ji suprato, kad jei dabar 
ko nors nesiims, tai paprasčiausiai sprogs. Taigi ji sugniaužė savo ma- 
žą kumštelį ir smogė visų numylėtam broliukui tiesiai į dantis, kai šis 
pagaliau pakėlė galvą. Džesė pataikė tiesiai į dešimtuką, ir Vilis su- 
kaukė iš skausmo. 

Vėliau ji bandė save įtikinti, kad brolis verkė daugiau iš nustebi- 
mo nei iš skausmo, tačiau ir būdama dvylikos metų Džesė gerai su- 
prato, jog veltui save apgaudinėja. Džesė jį tikrai stipriai užgavo: Vi- 

lio apatinė lūpa perskilo vienoje, o viršutinė - dviejose vietose. Ir dėl 
ko gi visa tai? Tik todėl, kad šis kažkiek pakvailiojo? Bet juk tą die- 
ną Viliui sukako tik devyneri, o tokio amžiaus vaikai dar tebėra kvai- 
liukai. Ne, tai neturėjo nieko bendra su brolio kvailumu. Už visko slė- 
pėsi Džesės baimė, kad jei ji nesulaikys gigantiško savo pykčio ir są- 
myšio bangos, tai 

(fi užgoš saulę) 

pati sprogs. Tą dieną ji suprato, kad giliai jos viduje slypi šulinys 
su užnuodytu vandeniu. Pasityčiojęs iš Džesės, Vilis įmetė į jį kibirą 
ir ištraukė pilną mėšlo. Tai išgąsdino ją ir pagimdė neapykantos jaus- 
mą, kuris ir buvo smūgio į dantis kaltininkas. Praėjus tiek metų, iš- 
gąstis niekur nedingo ir vis dar peraugdavo į pyktį. 

„Tu negali užgožti saulės, - pamanė Džesė, nesuprasdama, ką tai 
galėtų reikšti. Būsi prakeikta, jei pabandysi. 

- Džeraldai, aš nesiruošiu su tavimi ginčytis. Prašau paimt raktus 
nuo tų sušiktų daikčiukų ir paleist mane! 

Tuomet jis ištarė žodžius, kurie taip nustebino Džesę, kad iš pra- 
džių ji net nesuvokė jų prasmės. 

- O jeigu aš nesutiksiu? 

Pirmiausiai pasikeitė Džeraldo balso tembras. Jo balsas visada 
skambėjo skardžiai ir geraširdiškai, tarsi bylotų: “Jums velniškai pa- 
sisekė, kad būtent aš rūpinuosi jumis". Tačiau šįkart Džeraldas iško- 
šė lyg pro sukąstus dantis. Akyse vėl pasirodė spindesys, kuris kadai- 
se uždegdavo ir pačią Džesę. Ji gerai neįžvelgė, nes Džeraldo akys 
slėpėsi už akinių, tačiau Džesė negalėjo suklysti. 

Linksmakotis taip pat nė trupučio nepasikeitė. Priešingai, Džesė 
negalėjo prisiminti, kada paskutinį kartą matė jį tokį didelį... Nors 
galbūt tai tebuvo jos vaizduotės vaisius. 

Tu tikrai taip manai, meilute? Manęs tu neapgausi. 

Šios mintys sukosi Džesės galvoje, dar prieš suvokiant Džeraldo 
klausimą. O jeigu aš nesutiksiu? Pagaliau palikus balso tembrą ramy- 
bėje, Džesė įsigilino į žodžius, ir juos supratusi pajuto, kaip pyktis ir 
baimė pasiekė kulminacijos viršūnę. Jos viduje į šulinį vėl leidosi ki- 
biras, pasirengęs pasinerti ir pasemti vandens, knibždėte knibždančio 
mikrobų, tokių pat nuodingų kaip ir pelkinė angis. 

Virtuvės durys daužėsi į staktą, o miškuose, tačiau jau daug ar- 
čiau, piktai ir beviltiškai vėl ėmė loti šuo. Pasiklausius ilgiau tokio 
garso, migrena buvo beveik garantuota. 

- Paklausyk, Džeraldai, - ji išgirdo savo naująjį balsą. Tai buvo ne 
pats geriausias laikas jam prabilti, kadangi Džesė vienomis nailoninė- 
mis apatinėmis kelnaitėmis, antrankiais prirakinta prie lovos, gulėjo 
savo vasamamyje ant šiaurinio Kašvakamako ežero kranto. Tačiau 
balsas, nors ir prieš pačios Džesės valią, jai vis tiek patiko. 

- Ar tu girdi mane? Žinau, kad paskutiniu metu nelabai kreipi dė- 
mesį į tai, ką aš kalbu, bet šįsyk prašau paklausyt. Tad... ar tu paga- 
liau išklausysi? 

Džeraldas klūpėjo ant lovos, žiūrėdamas į Džesę tarsi į kokį ne- 
žinomą sutvėrimą. Jo skruostai ir kakta, išvagoti mažų raudonų gys- 
lelių (Džesė manė, kad tai - alkoholizmo padarinys), tapo beveik pur- 
puriniai. Kraujagyslės buvo taip įsirėžę ir gerai matėsi, jog atrodė lyg 
įgimtos dėmės. 

- Taip, - atsakė Džeraldas pro sukąstus dantis. - Taip, žinoma, aš 
klausausi tavęs, Džese. 

- Gerai. Dabar eik prie naktinio stalelio ir paimk raktus. Pirma at- 
rakinsi šitą, - ji pabeldė dešiniuoju riešu į stulpelį, - o po to - ir šitą, 
- Džesė taip pat pabeldė ir kairiuoju. - Jei greitai apsisuksi, galėsime 
paprastai, nekaltai, abiems patiriant malonumą, pasimylėti, o po to 
grįžti į savo normalų, ramų gyvenimą Portlende. 

Beprasmį, - pagalvojo ji. Tu praleidai šitą žodį. Normalų, ramų 
ir beprasmį gyvenimą Portlende. Galbūt ji šiek tiek perdėjo (ko tik 
neprisigalvosi prirakinta antrankiais prie lovos), tačiau gerai, kad ne- 
prasitarė. Pasirodo, naujasis įžūlusis balsas vis dėlto buvo atsargus. 
Tačiau šis lyg tyčia prabilo, išliedamas visą pyktį. 

- Bet jei trinsies ir toliau aplinkui, erzindamas mane, tuoj pat va- 
žiuosiu pas seserį pasiklausti, koks advokatės, padėjusios jai išsiskir- 
ti, telefono numeris ir jai paskambinsiu. Aš kalbu rimtai, nes nebeno- 
riu žaisti to kvailo žaidimo! 

Atsitiko neįtikėtinas dalykas, apie kurį Džesė niekada nebūtų pa- 
galvojusi: Džeraldo veide vėl išniro šypsnis lyg po ilgos pavojingos 
kelionės namo grįžęs povandeninis laivas. Tačiau svarbiausia, kad da- 
bar Džeraldas nebeatrodė nekaltas atsilikėlis. Jis virto pavojingu pa- 
mišėliu. 

" Ištiesė ranką, paglamonėjo jos kairę krūtį ir staiga stipriai suspau- 
dė. Po to gnybtelėjo spenelį - anksčiau taip nesielgdavo. 

- Džeraldai! Man skauda! 


16 


Jis patenkintas linktelėjo, o tai visiškai nesiderino su baisiuoju 
šypsniu. 

- Labai gerai, Džese. Tu galėtum būti aktorė arba iškviečiama te- 
lefonu mergina. Ir viena brangiausių. 

Truputėlį padvejojęs, jis pridūrė: 

- Suprask tai kaip komplimentą. 

- Apie ką, po velnių, tu kalbi? 

Džesė puikiai žinojo, apie ką, tačiau buvo labai išsigandusi. Mie- 
gamajame tvyrojo bloga nuojauta, tarsi kažkas būtų užmetęs juodą 
šydą. 

Džesę užliejo toks pat pyktis kaip ir tą dieną, kai Vilis pasijuokė 
1Š JOS. 

Džeraldas šyptelėjo: 

- Apie ką aš kalbu? Dar prieš minutę tu privertei mane tuo pati- 
kėti. Štai ką noriu tau pasakyti. 

Jo ranka nuslydo ant Džesės klubo. Šįsyk jis prašneko dalykiškai: 

- O dabar, ar pati išsižergsi, ar man tai padaryti? Ar tai irgi Žaidi- 
mo dalis? | 

- Paleisk mane! 

- Žinoma... kai tik baigsime. | 

Džeraldas ištiesė kitą ranką ir šįkart taip stipriai sugniaužė deši- 
niąją krūtį, kad net nutvilkdė visą kūną. 

- Nagi, praskėsk nuostabias savo kojytes, mano išdidi gražuole! 

Džesė atidžiau pažvelgė į jį ir suprato siaubingą tiesą: Džeraldas 
žinojo. Jis žinojo, kad ji nejuokauja apie žaidimą. Ir vis dėlto apsime- 
tė, kad nežino ir nesupranta. Argi galima šitaip elgtis? 

Ir dar kaip, - tarė įžūlusis balsas. Jei esi didžiausias sukčius žino- 
miausioje advokatų kontoroje į šiaurę nuo Bostono ir į pietus nuo 
Monrealio, tai turi sugebėti žinoti, ką nori žinoti, ir nekreipti dėme- 
sio į tai, ko nenori išvysti. Manau, kad įklimpai, saldainiuk. Šitaip 
baigiasi sėkmingos vedybos. Tad sukąsk dantis ir užmerk akis, nes 
greitai būsi paskiepyta dar kartą. 

Ir vėl tas bjaurus piktybiškas šypsnis. 

Apsimeta, kad nesupranta. Greitai galės pergudrauti ir melo de- 
tektorių. Galės įsižeidęs ir išpūtęs akis tvirtinti: “Galvojau, kad tai - 
tik žaidimo dalis. Galite tikėti manimi". Jei Džesė norės paneigti jo 
žodžius piktai burnodama, šis griebsis seniausios savo gynybinės tak- 

tikos ... ir pasislėps po ja lyg driežas uolos plyšyje. Tau tai patiko. Ir 
pati tą žinai. Kodėl nenori pripažinti? 

Apsimetėlis. Viską supranta, bet vis tiek eina iki galo. Jis prira- 
kino Džesę antrankiais prie lovos stulpelių (beje, ji pati jam padėjo), 
o dabar, neduok Dieve, ruošiasi tikrų tikriausiai ją išprievartauti, 
trinksint durims, šuniui lojant, grandininiam pjūklui burzgiant ir na- 
rui klykiant ežere. Tačiau jei Džesė tikrai važiuotų pas Medę iškart po 
šio pažeminimo, Džeraldas vis tiek tvirtintų, kad niekada nebūtų ir 
pagalvojęs apie tokį baisų dalyką. 

Jis uždėjo savo rožines rankas ant Džesės klubų ir pradėjo skėsti 
j0s kojas. Džesė beveik nesipriešino, nes stebint įvykių eigą ją apėmė 
siaubas. | 

Šitaip jau geriau, - ištarė gerai pažįstamas vidinis balsas. Gulėk 
ramiai ir nesipriešink. Didelio čia daikto! Jis dulkino tave jau tūks- 
tančius kartų, ir iki šiol dar nenumirei. Tu juk seniai neberaustanti iš 
gėdos mergaitė! 

O jeigu ji nepaklus šiam balsui? Ar yra kita išeitis? 

Vietoj atsakymo prieš akis iškilo siaubingas vaizdas. Ji davė pa- 
rodymus skyrybų bylų teisme. Džesė gerai nežinojo, ar Meine dar 1š- 
liko tokie teismai, tačiau tai netemdė jos vizijos aiškumo. Ji vilkėjo 
konservatyviu rožinių “Donos Karan" kostiumėliu, po apačia matėsi 
persiko spalvos šilkinė palaidinė. Suglaudusi kojas 1r suspaudusi po 
pažastimi baltą rankinę, Džesė pasakojo teisėjui, panašiam į Harį Ri- 
zonerį, kad taip, ji tikrai savo noru nuvyko į vasarnamį kartu su Dže- 
raldu; ten sutiko būti prirakinta “Kreigo" tipo antrankiais prie lovos, 
nes tokius žaidimus jie žaidė ir anksčiau, tik ne prie ežero. 

„Taip, teisėjau. 

Taip. Taip. Taip. 

Džeraldui vis dar skečiant kojas, Džesė toliau pasakojo teisėjui 
apie tai, kaip jie pradėjo žaisti su šilkiniais šalikėliais, po to perėjo 
prie virvių ir pagaliau prie antrankių, nors jai greitai viskas atsibodo. 
Tas žaidimas ją vemt vertė - taip vertė, kad ji vieną spalio dieną at- 
važiavo aštuoniasdešimt tris mylias nuo Portlendo prie Kašvakamako 
ežero; kaip šuo leidosi prirakinama prie grandinių ir gulėjo mūvėda- 
ma tik permatomas it stiklas nailonines apatines kelnaites. Teisėjas 
tikrai patikės ja ir užjaus kaip ir kiekvienas žmogus. Džesė sėdėjo ant 
liudininkų pakylos ir kalbėjo: 

- Tad aš vienomis apatinėmis gulėjau prirakinta prie lovos ir šyp- 
sojausi, bet paskutinę akimirką persigalvojau. Žinoma, Džeraldas tai 
žinojo, todėl ir tvirtinu, kad mane išprievartavo. 

Taip viskas ir atrodytų. Galima net neabejoti. 

Džesė atsipeikėjo pajutusi, kad Džeraldas bando numauti kelnai- 
tes. Jis klūpėjo tarp jos kojų tokiu susirūpinusiu veidu, kad atrodė, jog 
ruošiasi egzaminui, o ne bando susidoroti su nepaklusnia žmona. Nuo 
išpurtusios apatinės lūpos ant smakro varvėjo seilės. 

Nesipriešink, Džese. Tegul jis šauna į tave. Tu juk žinai, kad tas 
skystis jo kiaušuose veda jį iš proto. Ir ne tik jį, o visus vyrus. Kai pa- 
galiau jis išsilies, galėsi vėl su juo pasikalbėti ir susitarti. Baik muis- 
tytis ir palauk, kol jis atliks savo reikalus. 

Visai neblogas patarimas, kurio Džesė tikrai būtų paklausiusi, jei 
ne ta naujoji jėga jos viduje. Naujasis balsas manė, kad jos ankstes- 
nysis patarėjas - Džesė vadino jį Pavyzdingąja Žmonele Burlingeim - 
aukščiausios klasės kvailys. Galbūt Džesė būtų liovusi priešintis, jei 
ne du pastebėti dalykai. Pirma, nors jos riešai buvo prirakinti prie 10- 
vos stulpelių, kojos galėjo laisvai judėti. Antra, seilė nuslinko Džeral- 
do smakru žemyn, ištįso ir tekštelėjo truputį aukščiau jos bambos. Šis 
jausmas jai kažką priminė. Kambarys netikėtai apsiniaukė, tarsi sau- 
lės šviesa kristų pro aprūkytus langų stiklus. 

Tai jo “vyriškumas", - pagalvojo ji, nors gerai žinojo, jog tai ne- 
tiesa. Tai jo prakeiktas "vyriškumas ". 

Atsakymas buvo skirtas ne tiek Džeraldui, kiek nepakenčiamiems 
jausmams, užplūdusiems Džesę iš pasąmonės gelmių. Džesė veikė 
nesąmoningai, instinktyviai, kaip panikos apimta moteris, supratusi, 
kad šikšnosparnis įsivėlė jai į plaukus. 

Ji pritraukė kojas prie savęs, vos dešiniuoju keliu nekliudydama 
Džeraldo smakro, ir vėl staiga jas ištiesė, dešiniąja pėda įsirėždama į 
riebų Džeraldo pilvą, o kairiąja - į sutvirtėjusią penio šaknį ir kaban- 
čius it išbalę pernokę vaisiai kiaušus. 

Džeraldas pasviro, krestelėjo užpakaliu ant savo subliuškusių 
blauzdų, pakėlęs galvą į dangų ir baltas lubas, ant kurių Žaidė saulės 
zuikučiai, ir sunkiai alsuodamas garsiai suriko. Tarsi antrindamas, na- 
ras ežere sukliko tuo pačiu metu. Jo klyksmas Džesei nuskambėjo 
kaip užuojauta. 

Džeraldo akys išsiplėtė, o jų spindėjimas pagaliau dingo. Akys 
buvo tokios žydros lyg matomas už lango giedras dangus (galbūt bū- 

tent dėl to giedro dangaus Džeraldas paskambino jai iš darbo ir pasiū- 
lė važiuoti į paežerės vasarnamį arba netgi pasilikti ten nakčiai), ta- 
čiau verianti jų išraiška Džesę gerokai išgąsdino. Abiejose jo kaklo 
pusėse išpampo gyslos. Paskutinį kartą mačiau Džeraldą tokį, kai jis 
visą vasarą užsiiminėjo sodininkyste, - pagalvojo Džesė. 

Jo riksmas pamažu blėso, tarsi kažkas būtų specialiu Džeraldo 
distanciniu valdymu mažinęs garsą. Tačiau prarėkus gal trisdešimt se- 
kundžių ir pačiam Džeraldui ėmė stigti oro. Turbūt aš jį labai užga- 
vau, - pamanė Džesė. Raudonos kraujagyslės ant jo skruostų ir kak- 
tos tapo purpurinės. 

Žinoma, kad taip, - sušuko išsigandęs Pavyzdingosios Žmonelės 
balsas. Gali net neabejoti. 

Na ką, visai neblogas spyris, meilute? - susimąstęs pratarė nauja- 
sis balsas. 

Tu įspyrei savo vyrui tiesiai į kiaušus! - sucypė Pavyzdingoji 
Žmonelė. Kas tau, po velnių, davė tokią teisę? Kas tau davė teisę net 
pagalvoti apie tai? 

Džesė galėjo atsakyti į šį klausimą: ji taip padarė, nes jos vyras 
ketino ją išprievartauti, o po to pasiteisinti, neva žaisdamas nekaltą 
meilės žaidimą nesuprato staiga persigalvojusios savo vedybinio gy- 
venimo partnerės. 

- Tai tik žaidimo kaltė, - teisintųsi Džeraldas, gūžčiodamas pe- 
čiais. - Daugiau jo nebežaisime, jei nebenori. 

Žinoma, jis suprastų, kad Džesė daugiau nebeišties rankų antran- 
kių link. Atėjo laikas mokėti už viską: Džeraldas tar gerai SUPLaLS, bet 
vis tiek nesustojo. 

Blogis, kurį Džesė pajuto esant kambaryje jau anksčiau, staiga ta- 
po nevaldomas - to ji labiausiai ir bijojo. Džeraldas vis dar bandė 
klykti, tačiau nė vienas garsas neišėjo iš jo perkreiptos iš skausmo 
burnos (bent jau Džesė nieko neišgirdo). Jo veidas tiek pritvinko 
kraujo, kad kai kuriose vietose net pajuodavo. Džesė pastebėjo jo 
kaklo veną, - galbūt tai buvo miego arterija, - ritmingai pulsuojančią 
žemiau kruopščiai nuskusto smakro. Atrodė, kad ji tuoj tuoj sprogs. 
Džesė sustabarėjo iš siaubo. 

- Džeraldai? - ji kreipėsi į savo vyrą plonu neužtikrintu balsu it 
mergaitė, sudaužiusi vertingą daiktą per savo draugės gimtadienį. - 
Džeraldai, ar viskas gerai? 

Kvailas klausimas, bet jį lengviau užduoti nei kitus besisukančius 
galvoje: Džeraldai, ar tau labai skauda? Džeraldai, ar tu mirsi? 

Žinoma, jis net neketina mirti, - nervingai atkirto Pavyzdingoji 
Žmonelė. Tu jam tikrai smarkiai ir skaudžai įspyrei, bet nuo to juk 
niekas nemiršta. Niekas čia nesirengia mirti. 

Džeraldo burna persikreipė, tačiau į klausimą jis neatsakė. Viena 
ranka nuslydo ant pilvo, o kita apglėbė sumuštus kiaušus, susmuku- 
sius ant kairiosios šlaunies tarsi du minkštus pavargusius rožinius 
paukštelius. Džesė pastebėjo ryškai raudonas savo pėdos atžymas ant 
apvalaus rožinio Džeraldo pilvuko. 

Jis pabandė atsikvėpti, skleisdamas nemalonų supuvusių svogūnų 
kvapą. Tai priešmirtinis atodūsis, - Džesei šovė į galvą mintis. Dešimt 
procentų oro plaučiuose lieka paskutiniam atodūsiui - bent jau taip 
pasakojo per biologijos pamokas. Paskutinis priešmirtinis paskenduo- 
lių ir pakaruoklių atodūsis. Jei tokį išleidi, arba apalpsti, arba... 

- Džeraldai? - apimta siaubo suriko Džesė. - Džeraldai, kvėpuok, 
prašau! 

Džeraldo akys išvirto iš savo orbitų, ir jam pagaliau pavyko tru- 
putį įkvėpti oro. Jis ištarė paskutinį žodį: ir tai darė Žmogus, tiesiog 
sutvertas nuolatos kalbėti. 

- „Širdis ... 

Ir viskas. 

- Džeraldai! - Džesė sušuko iš abstulbimo ir kartu apimta isteri- 
jos priepuolio, tarsi ssnmergė mokytoja, pastebėjusi, kad antraklasis 
bando pakelti jai sijoną ir kitiems parodyti kiškučius ant jos apatinių 
kelnaičių. - Džeraldai, nebekvailiok ir pradėk kvėpuoti! 

Tačiau Džeraldas jos nebeklausė. Jo akys grįžo į savo vietas, ati- 
dengdamos gelsvus baltymus. Liežuvis išdribo iš burnos, o iš subliuš- 
kusio penio ištryško tamsiai geltona šlapimo čiurkšlė, karštais laše- 
liais aptaškydama Džesei kelius ir šlaunis. Ji skardžiai suklykė. Dže- 
sė nesąmoningai įsikibo į antrankius ir parietusi po savimi kojas ban- 
dė pasitraukti kuo toliau nuo jo. 

- Džeraldai, baik! Baik, nes nukrisi nuo 1... 

Per vėlu. Jei Džeraldas ir būtų išgirdęs, nors Džesė tuo labai abe- 
jojo, niekas nebebūtų jam padėjęs. Jo kūnas išsirtetė lanku už lovos ri- 
bų, ir Džeraldas Burlingeimas, su kuriuo Džesė lovoje kramsnodavo 
pyragaičius, aukštielninkas nukrito nuo lovos galva žemyn lyg neran- 

gus vaikėzas, bandydamas pakerėti savo draugužius šuoliu nuo tram- 
plyno į baseiną. Džesė vėl suklykė, kaukolė atsitrenkė į sunkias me- 
dines grindis. Trinktelėjimo garsas-nuskambėjo taip, tarsi milžiniškas 
kiaušinis būtų įdaužtas į akmeninio dubenio kraštą. Jau geriau ji nie- 
kada nebūtų jo išgirdusi. 

Stojo tyla, tik retkarčiais pertraukiama riaumojančio grandininio 
pjūklo. Didžiulė pilka rožė vėrėsi prieš išplėstas Džesės akis. Jos vai- 
nikas vis augo ir augo, kol pagaliau lyg milžiniškas naktinis drugys 
užmerkė Džesės akis. Užmiršusi viską pasaulyje, Džesė pajuto, kaip 
ją užlieja begalinis dėkingumas. 

Džesė atsidūrė šaltame ilgame koridoriuje, skendinčiame baltame 
rūke. Jis vingiavo tolyn it koridorius iš filmo “Košmarai Guobų gat- 
vėje“ ar televizijos laidos “Sutemų zona“. Džesė buvo nuoga, ir šal- 
tis vis labiau gėlė jai nugarą, kaklą ir pečius. 

Jei iš čia neištrūksiu, tikrai UBS - pagalvojo ji. Aš jau visai 
sustirau nuo rūko ir drėgmės. 

(Nors rūkas ir drėgmė čia buvo niekuo dėti). 

Beje, kažkas nutiko Džeraldui. Tiksliai neatsimenu, bet, regis, jam 
pasidarė bloga. 

(Nors bloga nebuvo pats tinkamiausias žodis). 

Keista, bet kita Džesės pusė visai nenorėjo pabėgti iš vingiuoto ir 
drėgno koridoriaus. Ji jautė, jog pasigailės pabėgus, todėl dar truputį 
ten užtruko. 

Atgal į miegamąjį Džesę grąžino šuns lojimas. Jis vis smarkėjo, 
imdamas skardžiai virpėti. Atrodė, kad šuo tuoj tuoj pasprings savo 
paties lojimu. Džesė buvo tikra, jog girdėjo jį ir anksčiau, bet išsigan- 
do, kad tai gali priminti ir su lojimu susijusius nemalonius įvykius. 

Ji pajudino kairę koją, dešinę, po to klubus ir supratusi, kad at- 
merktomis akimis geriau matyti pro rūką, pakėlė vokus. Džesė išvy- 
do ne vaiduoklišką “Sutemų zonos“ koridorių, bet jų vasarnamio ant 
Kašvakamako ežero šiaurinio kranto - kitaip dar vadinamo Tarpeklio 
Įlanka - miegamajame. Ji pajuto šaltį tik dėl to, kad mūvėjo vienomis 
siaurutėmis apatinėmis kelnaitėmis ir antrankiais prirakinta prie lovos 

gulėjo pusiau nukritusi ant grindų. Jokio vingiuoto koridoriaus ir 
šlykščios drėgmės, tik prakeiktas, visai netoli namo, lojantis šuo. Jei 
Džeraldas girdėtų... 

Mintis apie Džeraldą privertė Džesę nusipurtyti. Nuo to jai ėmė 
dilgčioti visą kūną, tačiau ties alkūnėmis ji nepajuto nieko. Su siaubu 
Džesė suprato, kad jos rankos visai apmirė ir pasidarė panašios į bul- 
vių košės prikrėstas pirštines. 

Man tuoj pradės skaudėti, - suprato Džesė. Prieš akis vėl stojo ką 
tik matytas vaizdas, ypač akimirka, kai Džeraldas aukštielninkas 
krenta nuo lovos. Jos vyras, miręs ar be sąmonės, tysojo ant grindų, 
0 ji, gulėdama ant lovos, bandė išsiaiškinti, kas bus, kai jos riešai vi- 
sai apmirs. Argi aš ne egoistė? 

Jei jis mirė, tai tik dėl savo sumautos kaltės, - ištarė įžūlusis bal- 
sas. Jis bandė dar šį tą pridurti, bet Džesei pavyko jį užčiaupti. Dar 
pusiau neatgavusi sąmonės, ji vis tiek nėrė į savo atminties klodus ir 
ūmai atpažino naująjį balsą - dusloką, kapotą, visada pratrūkstantį 
sarkastišku juoku. Jis priklausė Džesės koledžo laikų kambariokei 
Rutai Neari. Atpažinusi Džesę, kažkodėl visai nenustebo. Ruta dažnai 
dalydavosi savo patarimais, kurie šokiruodavo apsiašarojusią devy- 
niolikmetę jos draugę iš Falmaut Forsaido... Ji niekada nepamesdavo 
galvos, todėl Džesė buvo įsitikinusi, kad Ruta šešiasdešimčia procen- 
tų tikėjo tuo, ką šneka, ir keturiasdešimčia įvykdė darbus, apie ku- 
riuos kalbėdavo. Meilės reikaluose procentas turbūt buvo dar dides- 
nis. Ruta Neari tapo pirmąja Džesės drauge, kuri demonstratyviai at- 
sisakė skustis kojas ir pažastis; kuri nepakenčiamai aukšto seniūnei 
pripylė skysto žemuoginio muilo į pagalvę; kuri nepraleisdavo nė vie- 
no studentų susirinkimo ar eksperimentinio spektaklio. Jei viskas 
žlunga, meilute, tai kodėl gi kokiam nors gražuoliui vaikinui nenusi- 
plėšus drabužių nuo savęs, - jį pakomentavo nustebusiai Džesei, grį- 
žusi iš studentiško spektaklio, pavadinto “Nojaus papūgos sūnus". Aš 
netvirtinu, jog taip visada turi būti, bet dažniausiai taip ir atsitinka. 
Manau, kad tam ir skirti visi studentiški spektakliai: kad vaikinai ir 
merginos galėtų viešai išsirengti. 

Džesė buvo seniai užmiršusi Rutą, o dabar jos balsas išplaukė 1š 
pasąmonės gelmių, vėl berdamas išminties perliukus. O kodėl gi ne? 
Kas, jei ne Ruta Neari, nešykštėdavo patarimų sutrikusiems ir palauž- 
tiems; kas, jei ne ji, tris kartus ištekėjo, baigusi Niū Hampšyro univer- 

sitetą, ir keturis kartus gydėsi nuo alkoholizmo ir narkotikų? Senutė 
Ruta - tai dar vienas akivaizdus pavyzdys, kaip buvusioji Meilės kar- 
ta išgyvena senėjimo procesą. | 

- Viešpatie, tik to man trūko, - pratarė Džesė, ir praskydęs balse- 
lis išgąsdino ją dar labiau nei apmirusios bejausmės rankos. 

Džesė pabandė atsisėsti, kaip jai buvo pavykę prieš Džeraldui ne- 
riant žemyn (ar ji tik susapnavo dūžtančio kiaušinio garsą? Džesė la- 
bai norėjo tuo patikėti), ir mintys apie Rutą nutrūko, vos suprato, kad 
nepavyko nė krustelėti. Visas kūnas vėl ėmė tvinkčioti, tačiau pajudė- 
ti neketino. Rankos paliko kabėti, atvestos atgal, bejausmės kaip uo- 
lėtojo klevo kamienas. Kvaitulys išgaravo. Džesę apėmė begalinė pa- 
nika, o širdis ėmė tiesiog daužytis krūtinėje. Akimirką prieš akis 1š- 
dygo paveikslas, matytas senovės istorijos vadovėlyje: minia besijuo- 
kiančių Žmonių, apstojusių ratu jauną moterį, kurios galva ir rankos 
įspraustos į kalades. Ji lyg ragana palinkusi į priekį, o plaukai užkritę 
ant veido it atgailos šydas. 

Jos vardas Pavyzdingoji Žmonelė Burlingeim, ir ji nubausta sa- 
vo vyro nuskriaudimu, - mąstė Džesė. Jie baudžia Pavyzdingąją Žmo- 
nelę, kadangi negali nubausti tikrosios kaltininkės... tos, kuri tokia 
panaši į mano senąją koledžo kambariokę. 

Ar nuskriausti tikrai tinkamas žodis? Argi ant miegamojo grindų 
neguli jos vyro lavonas? Argi Tarpeklio Įlanka nėra visiškai ištuštė- 
jusi, neskaitant šuns? Argi jai suklykus, į šauksmą teatsakytų vien 
paukštis naras ir niekas daugiau? 

Mintis, atkartojanti Alano Po eilėraščio “Varnas" žodžius, padė- 
jo Džesei suvokti, kas dedasi aplinkui. Ji pajuto neapsakomą siaubą. 
Dvidešimt sekundžių (nors paklausus, kiek laiko truko panika, Džesė 
būtų atsakiusi, jog tris penkias minutes) ji neįstengė atsipeikėti. Plo- 
nas racionalaus proto spindulėlis beviltiškai tūnojo jos viduje tarsi ap- 
imtas baimės Žiūrovas, stebintis išsidrėbusią ant lovos, išsidraikiusiais 
plaukais moterį, klykiančią užkimusiu išgąsdintu balsu. 

Gilus, aštrus skausmas kaklo srityje, truputį aukščiau tos vietos, 
kur prasideda kairysis petys, nustelbė visas mintis. Jai sutraukė rau- 
menis. Dejuodama Džesė atlenkė galvą ir padėjo ją tarp raudonme- 
džio skersinių, sudarančių lovos galvūgalį. Raumuo, kurį ji bandė pa- 
judinti, buvo sustingęs ištemptoje pozicijoje ir sukietėjęs. Atsiradęs 
dilgčiojimas rankose nuo alkūnių iki pirštų galų nieko nereiškė, paly- 

ginti su tuo siaubingu skausmu. Pastangos prisitraukti prie galvūgalio 
tik dar labiau patemptų raumenį. 

Instinktyviai judėdama, Džesė kulnais įsirėmė į užklotą, pakėlė 
užpakalį ir atsispyrė pėdomis. Alkūnės išsilenkė, todėl pečių spaudi- 
mas sumažėjo. Skausmas pečių raumenyse ėmė slopti. Džesė atsidu- 
so prislopintu balsu. 

Ji pastebėjo, kad sustiprėjęs vėjas košė pakalnėje tarp namo ir 
ežero augančias pušis. Už virtuvės (Džesei atrodė, jog ji kur nors ki- 
tame pasaulyje) į išbrinkusią staktą daužėsi Džeraldo ir Džesės pa- 
mirštos uždaryti durys: vienas, du, trys, keturi... Tai buvo vienintelis 
garsas. Šuo liovėsi lojęs, nebesigirdėjo ir grandininio pjūklo riaumo- 
jimo. Netgi naras padarė pietų pertraukėlę. 

Pagalvojusi apie narą, plaukiojantį vėsiame vandenyje ir galbūt 
šnekinantį drauges pateles, Džesė kimiai suniurzgėjo. Kitomis aplin- 
kybėmis tai būtų galima pavadinti kikenimu. Garsas išblaškė paniką, 
palikęs vien baimę, tačiau Džesė suėmė save į rankas. Liko tik nema- 
lonus metalo skonis burnoje. 

Tai adrenalinas, meilute, ar kitas liaukinis sekretas, išsiskiriantis, 
kai tu išpleti letenas, pasiruošusi lipti sienomis. Dabar tu jau gali pa- 
sakyti, kas yra panika: bejausmė būsena, kuri palieka įspūdį, tarsi ką 
tik būtum sučiulpusi saują monetų. 

Rankose ūžė, tvinkčiojimas pasiekė pirštus. Džesė pabandė kele- 
tą kartų sugniaužti ir atgniaužti kumščius, kaskart krūpteldama. Ji gir- 
dėjo antrankių grandinių barškėjimą į lovos stulpelius, ir akimirksnį 
pasidingojo, ar tik jiedu su Džeraldu neišėjo iš proto. Dabar kaip tik 
taip ir atrodė, nors Džesė nė kiek neabejojo, kad tūkstančiai žmonių 
visame pasaulyje kiekvieną dieną žaidžia panašius žaidimus. Ji netgi 
skaitė, kad yra tokios seksualiai laisvos sielos, kurios kariasi tualetuo- 
se, 0 po to masturbuojasi, kol kraujas visiškai palieka smegenis. To- 
kios naujienos tik patvirtino jos spėjimą, esą vyrų peniai - ne tiek li- 
kimo dovana, kiek prakeikimas. 

Bet jeigu tai buvo tik nekaltas žaidimas, kodėl Džeraldas nupirko 
tikrus antrankius? Tikrai įdomus klausimas. 

Galbūt, bet ne pats svarbiausias šiuo momentu, Džese, - pastebė- 
j0 viduje besislepianti Ruta Neari. Nuostabu, kiek įvairiausių krypčių 
gali apimti žmogaus protas tuo pat metu. Viena iš jų Džesė stengėsi 
įsivaizduoti, kas nutiko Rutai po to, kai jos išsiskyrė prieš dešimt me- 

tų. Paskutinį kartą ji gavo iš Rutos žinutę prieš trejus metus. Tai bu- 
vo atvirukas su jauno vyriškio, dėvinčio įmantrų raudono aksomo 
kostiumą su raukinukais aplink kaklą, atvaizdu. Iš pravertos vyriškio 
burnos gundančiai kyšojo liežuvis. “ATEIS DIENA, KAI MANASIS 
PRINCAS ŠMAUKŠTELS LIEŽUVIU"', - bylojo užrašas kitoje atvi- 
ruko pusėje. Naujojo amžiaus samprotavimai, - tada pamanė Džesė. 
Viktorijos laikų žmonės turėjo Entonį Troloupį, “prarastoji karta“ - 
H.L. Menkeną. Na o mums liko nešvankūs sveikinimo atvirukai ir ant 
buferių klijuojami sąmojai, tokie kaip “TIESĄ PASAKIUS, TAI - 
MANO KELIAS". 

Atvirukas su Arizonos valstijos pašto ženklu skelbė, kad Ruta 
įstojo į lesbiečių bendruomenę. Naujienos Džesės visai nenustebino. 
Ji netgi pagalvojo, kad senoji jos draugė, visus beprotiškai erzinusi ir 
tuo pat metu galėjusi atrodyti be galo meili, gyvenimo žaidimų lento- 
je pagaliau rado skylę, specialiai išgręžtą jos netašytam kamščiui. 

Džesė padėjo Rutos atviruką į viršutinį rašomojo stalo stalčių kar- 
tu su visa kita korespondencija, į kurią ji nesirengė atsakyti. Tai bu- 
vo paskutinis kartas, kai ji prisiminė savo senąją kambariokę Rutą 
Neari, kuri svajojo apie “Harlį Devidsoną", bet taip ir nesugebėjo iš- 
mokti vairuoti net senojo Džesės “Ford Pinto"; kuri net būdama tre- 
čiakursė pasiklysdavo Niū Hampšyro universiteto teritorijoje ir kuri 
visąlaik verkdavo, pavertusi savo pietus nuodėguliais. Ji taip dažnai 
užmiršdavo, kad ką nors verda, jog galima buvo tik stebėtis, kaip ne- 
supleškėjo kambarys ar net visas bendrabutis. Keista, kad savimi pa- 
sitikintis įžūlusis balsas Džesės pasąmonėje pasirodė besąs kaip tik 
Rutos. 

Šuo vėl pradėjo loti. Jis nepriartėjo, bet ir nenutolo. Šuns šeimi- 
ninkas tikrai nemedžiojo paukščių: joks medžiotojas nepakęstų tokio 
neužčiaupiamo šunėko. Ir jei šeimininkas paprasčiausiai išėjo su juo 
pasivaikščioti, tai kodėl lojimas jau kokias penkias minutes sklido 1š 
tos pačios vietos? | | 

Todėl, kad tu buvai teisi, - pašnibždėjo protas. Nėra jokio šeimi- 
ninko. Tai nebuvo panašu į Rutos, Pavyzdingosios Žmonelės Burlin- 
geim ar kokį kitą vidinį Džesės balsą. Jis skambėjo jaunatviškai, ta- 
čiau įbaugintai, ir kažką priminė. Tai - tik benamis šuo. Jis tau, Dže- 
se, tikrai niekuo negali padėti. 

Galbūt per daug stipriai pasakyta. Juk ji nebuvo tikra, kad šuo 
benamis. Ir kol neįsitikins, nieku gyvu nepatikės. 

- Jei nepatinka, gali paduoti mane į teismą, - žemu užkimusiu bal- 
su prabilo Džesė. 

Pagaliau Džesė vėl prisiminė Džeraldą. Paniekos ir skausmo ap- 
suptyje ji visiškai užmiršo savo vyrą. 

- Džeraldai? - neužtikrintai pašaukė Džesė. Ji atsikrenkštė ir vėl 
sušuko: - Džeraldai! 

Visiška tyla. Jokio atsako. 

Tai dar nereiškia, kad jis jau miręs, tad aukščiau galvą, moterie, 
- nesikraustyk iš proto anksčiau laiko. 

Ačiū Dievui, Džesė vis dar laikė pakeltą galvą ir nebandė isteri- 
kuoti. Tačiau ji vis tebebijojo, tarsi būtų atskirta nuo namų. Džeraldo 
tylėjimas dar nereiškė, kad jis miręs, bet galėjai neabejoti, jog jis gu- 
lėjo be sąmonės. 

Ir turbūt nebegyvas, - pridūrė Ruta Neari. Nenoriu gadinti tau 
nuotaikos, Džese, bet ar girdi jo kvėpavimą? Paprastai gali girdėti 
sąmonės netekusio žmogaus kvėpavimą: jis beveik knarkdamas įkve- 
pia orą. 

- Iš kur, po velnių, man žinoti? - supyko Džesė, bet pasielgė kvai- 
lai. Ji puikiai žinojo, kadangi mokydamasi mokykloje savanoriškai 
dirbo ligoninėje ir galėjo greitai susigaudyti, kad žmogus negyvas. 
Ruta žinojo viską apie laikus, praleistus Portlendo miesto ligoninėje, 
- pati Džesė vadino juos “basonų metais“, - bet šis balsas būtų apie tai 
susipratęs ir be Rutos pagalbos, nes tai ir nebuvo jos balsas: jis pri- 
klausė pačiai Džesei. Ji nuolat turėjo sau tai DE, nes balsai per- 
nelyg jau pasitikėjo savimi. 

Kaip ir anksčiau girdėti balsai, - samurmėjo jaunatviškas balsas. 
Balsai, kuriuos tu išgirdai po tamsiosios dienos. 

Džesė nenorėjo apie tai net pagalvoti. Niekada nenorėjo. i nė- 
ra kitų problemų? 

Rutos balsas sakė tiesą: praradę sąmonę Žmonės, ypač tie, kurie 
prarado ją gavę gerą smūgį į galvą, knarkia. O tai reiškia, kad... 

- Jis negyvas, - pervargusiu balsu ištarė Džesė. - Kaip tik taip ir 
yra. 

Ji atsargiai pasisuko į kairę, nepamiršdama skaudančio raumens 
kaklo apačioje. Jai nereikėjo visiškai ištiesti dešinės rankos, kiek lei- 
do antrankio grandinė, kad pamatytų putlią rožinę ranką ir pusę del- 
no - tiksliau, du jo pirštus. Kadangi ant didžiojo piršto nesimatė ves- 

tuvinio žiedo, Džesė suprato, kad tai - dešinė Džeraldo ranka. Ji išvy- 
do baltus nagų pusmėnulius. Džeraldas niekada nepamiršdavo mani- 
kiūro. Į tai Džesė niekuomet nekreipė dėmesio, bent jau iki šiol. Net 
Juokinga, kaip kartais nepastebi smulkmenų, nors ir viską apie jas Ži- 
nai. | 

Galimas daiktas, bet dabar, saldainiuk, gali užtraukti užuolaidas, 
nes mane nuo šio vaizdo jau vemt verčia. Gera mintis, tačiau nežiū- 
rėti į Džeraldą Džesė paprasčiausiai negalėjo. 

Saugodama kaklą ir pečius, Džesė perdėtai atsargiai judėjo kai- 
rėn, kiek tik leido grandinė. Ji pasislinko gal tik du tris colius, bet da- 
bar jau galėjo matyti Džeraldo viršutinę rankos dalį, dešinį petį ir gal- 
vos kraštelį. Džesei pasirodė, kad išretėjusiuose Džeraldo plaukuose 
išvydo sukrešėjusį kraują. Ji meldė, kad tai būtų tik jos vaizduotės pa- 
darinys. 

- Džeraldai? - sušnabždėjo ji. - Džeraldai, ar tu girdi mane? Pra- 
šau atsakyt. | 

Nei atsakymo, nei krustelėjimo. Džesė vėl pajuto namų ilgesį. 

- Džeraldai? - dar kartą sukuždėjo ji. 

Kodėl šnabždi? Juk jis negyvas. Vyras, kažkada nustebinęs tave 
savaitgalio kelione į Arubą (kodėl būtent į Arubą?) ir užsidėjęs tavo 
krokodilo odos batelius ant ausų Naujametinę naktį... guli šalia tavęs 
negyvas. Tad ko, po velnių, tu čia šnabždi? | 

- Džeraldai! - šįkart suklykė Džesė. - Džeraldai, atsibusk! 

Šis klyksmas vėl sugrąžino paniką. Bet baisiausia buvo ne tai, 
kad Džeraldas neatsiliepė ir net nesujudėjo. Baisiausia buvo suvokti, 
kad panika niekur nedingo: ji suko ratus aplink sąmonę tarsi grobuo- 
nis aplink moters, nutolusios nuo savo draugų ir pasikydusios miškų 
glūdumoje, vienišą laužą. 

Tu juk nepasimetei, - pratarė Pavyzdingoji Žmonelė Burlingeim, 
bet Džesė daugiau nebepasitikėjo jos balsu. Jis skambėjo apgaulingai 
tvirtai, o protingumas tebuvo paviršutiniškas. Tu gerai žinai, kur esi. 

Be abejo, Džesė žinojo. Ji buvo pačiame gale retai naudojamo ke- 
lio, kuris šakojosi Įlankos magistralėje dvi mylios nuo čia. Kelią klo- 
j0 raudoni, geltoni nukritę lapai, kuriuos nupūtė jųdviejų su Džeraldu 
pravažiuojanti mašina. Tai vienintelis nebylus įrodymas, kad šia atša- 
ka, vedančia į Kašvakamako ežero Tarpeklio Įlankos galą, naudotasi 
lapams pradėjus kristi nuo medžių. Ši ežero dalis atgydavo tik vasa- 

ros sezonui, todėl Džesė spėjo, kad keliu niekas nevažinėjo jau nuo 
Darbo dienos. Pradžioje reikėjo važiuoti dvi mylias atšaka, po to - 
Įlankos magistrale, kol susiliedavai su 117-uoju keliu, palei kurį visus 
metus gyvendavo žmonės. 

Aš čia vienut vienutėlė. Mano vyras guli negyvas ant grindų, 0 aš 
prirakinta antrankiais prie lovos. Galiu rėkti iki pamėlynavimo, ta- 
čiau nieko neprisišauksiu. Arčiausiai nuo čia tikriausiai dirba med- 
kirtys, bet ir jis už kokių keturių mylių. Galbūt jis netgi kitoje ežero 
pusėje. Šuo turbūt išgirstų mane, bet juk jis - benamis. Džeraldas ne- 
gyvas, kokia gėda - aš niekada nenorėjau jo užmušti. Tikiuosi, kad 
bent jau jam nereikėjo ilgai kankintis. To nepasakyčiau apie save. Jei 
Portlende niekas nepradės mumis rūpintis, o tam nėra jokios priežas- 
ties... 

Ne, taip tik dar arčiau prisišauks paniką. Jei neišmes šito šlamšto 
iš galvos, greitai pamatys nuo siaubo apkvaitusias panikos akis. Rei- 
kia liautis. Tik, velnias, jei jau kas ateina į galvą, po to sunku atsi- 
kratyti. 

Galbūt tu to nusipelnei, - staiga prabilo stačiokiškas Pavyzdingo- 
sios Žmonelės Burlingeim balsas. Nes juk tu nužudei savo vyrą, Dže- 
se. r neapgaudinėk savęs, nes aš tau neleisiu. Jis nebuvo geros svei- 
katos, ir galbūt anksčiau ar vėliau taip vis tiek būtų atsitikę: širdies 
smūgis ofise arba važiuojant vakare namo. Jį rastų su neuždegta ci- 
garete rankoje, o didžiulis sunkvežimio vairuotojas baisiai įpykęs sig- 
nalizuotų, norėdamas, kad šis persirikiuotų į dešinę ir atlaisvintų ke- 
lig. Bet tu juk nenorėjai laukti? Tik jau ne tu, ne Tomo Mahouto ge- 
roji mažoji dukrelė Džesė. Tu negalėjai ramiai pagulėti ir leisti jam 
greitai baigti savo žaidimą. Juk neliečiamosios Džesės Burlingeim de- 
vizas: “Joks vyras nesurakins manęs grandinėmis". Tau būtinai rei- 
kėjo įspirti jam į kiaušus, ir būtinai, kai jis jau buvo gerokai įkaitęs. 
Prisipažink, brangioji: tu nužudei savo vyrą. Tad tikriausiai nusipel- 
nei gulėti antrankiais prirakinta prie lovos. Galbūt... 

- Liaukis taukšti nesąmones, - atkirto Džesė. Jai palengvėjo išgir- 
dus Rutos balsą. Džesė kartais (tiesą sakant, dažnai) nekentė Pavyz- 
dingosios Žmonelės balso, tačiau kartu ir bijojo. Ji pripažino, kad 
dažnai jis skambėdavo kvailai ir kaprizingai, bet podraug ir taip stip- 
riai, kad būdavo sunku jam atsispirti. 

Žmonelė galėjo įtikinti Džesę, kad ši nusipirko netinkamą sukne- 
lę ar pasamdė blogą tiekėją vasaros palydėtuvių vakarėliui, kurį Dže- 
raldas ruošdavo kiekvienais metais savo firmos partneriams ir jų Žmo- 
noms (žinoma, viskuo rūpinosi Džesė; Džeraldas tik sukinėjosi aplin- 
kui, pliaukšdamas kvailystes ir apmokėdamas visas išlaidas). Žmone- 
lė visada įtikinėjo ją numesti dar penkis svarus, nors jau galėjai su- 
skaičiuoti šonkaulius. Nekreipk dėmesio į šonkaulius, - šaukdavo pa- 
sipiktinęs balsas. Pažvelk į savo krūtis! O jei ir jos tave patenkina, at- 
kreipk dėmesį į savo klubus! 

- Tikra nesąmonė, - Džesė pabandė sustiprinti savo balsą, bet 1š- 
girdo, kaip šis virpa. Tai nežadėjo nieko gera. 

- Jis žinojo, kad aš kalbu rimtai... jis tikrai žinojo. Tai kieno gi čia 
kaltė? | 

Bet ar tai tiesa? Bent jau Džesė pastebėjo, kaip Džeraldas nu- 
sprendė nekreipti dėmesio į tai, ką perskaitė jos veide ir išgirdo jos 
balse, kad tik nesugadintų pradėto žaidimo. Bet, antra vertus, neteisin- 
ga būtų taip manyti, nes jau dešimt dvylika metų Džeraldas rimtai ne- 
bežiūrėjo į tai, ką sako ar daro Džesė. Jis taip išlavėjo, kad girdėdavo 
ją tik kalbant apie valgius arba primenant, kada ir kur jie turi prisis- 
tatyti (“tad nepamiršk, brangusis"). Išimtis sudarydavo tik nedraugiš- 
kos pastabos dėl jo svorio ar per dažno išgėrimo. Džeraldas išgirsda- 
vo jos tariamus žodžius, nors tai jam ir nepatikdavo, ir priimdavo juos 
tarsi neatsiejamą gamtos dėsnių dalį: žuvys turi plaukioti, E - 
skraidyti, o žmonos - bambėti. 

Tad ko gi dar galima buvo iš jo tikėtis? Kad jis pasakytų: “Žino- 
ma, brangioji, tuoj pat tave išlaisvinsiu, ir, beje, ačiū, kad paprotinai 
mane''? 

Tiesa, jos naivioji nekaltos apsiašarojusios mergaitės pusė tikėjo- 
si, kad būtent taip ir bus. 

Grandininis pjūklas, jau kurį laiką džeržgiantis tolumoje, ūmai 
nutilo. Šuo liovėsi lojęs, naras - klykti, netgi vėjas aprimo, bent jau 
laikinai. Tuščią kambarį užpildė tiršta ir juntama, lyg per dešimt me- 
tų susikaupęs dulkių sluoksnis, ramuma. Nesigirdėjo jokios mašinos 
gausmo. Džesė išgirdo savo pačios balsą: 

- Dieve mano, aš čia visiškai viena. Vienut vienutėlė! 

Džesė stipriai užmerkė akis. Prieš šešerius metus ją buvo apėmu- 
si gili depresija, todėl ji penkis mėnesius vaikščiojo pas psichoanali- 
tikę. Žinoma, Džesė neprasitarė Džeraldui, kuris tik būtų ironiškai nu- 
sijuokęs, o po to ėmęs skaičiuoti, kiek pinigų ji išleido vėjais. Ji įsi- 
kalė į galvą, kad tai - stresas, todėl jos gydytoja Nora Kaligan išmo- 
kė Džesę paprastos atsipalaidavimo technikos. 

Daugeliui žmonių skaičiavimas iki dešimties panašus į ančiuko 
Donaldo pastangas nuraminti save, - tada jai paaiškino Nora. Bet iš 
tikrųjų skaičiuotė padeda išlaikyti emocinę pusiausvyrą. Jeigu žmo- 
gus nors kartą per dieną mano, kad nėra reikalo atstatinėti šios pu- 
siausvyros, tai galima teigti, kad jis rimtai serga. 

Balsas nuskambėjo taip aiškiai, kad Džesė nesusilaikė nenusišyp- 
sojusi. 

Man patiko Nora. Netgi labai. 

Ar ji tai suvokė jau tada? Džesė nustebo supratusi, kad negali to 
prisiminti, kaip ir fakto, kodėl liovėsi vaikščioti pas Norą antradienio 
popietėmis. Atrodo, tada Džesę užgriuvo begalė darbų: Bendruome- 
nės fondas, pagalba Kort gatvės benamiams, lėšų rinkimas bibliote- 
kos statybai. Nieko geresnio ir nesugalvosi, kai “naujosios kartos" be- 
prasmybė išstumia senųjų laikų išmintį. Beje, mesti psichoanalizės se- 
ansus buvo tik į naudą. Jei nesustosi, gydymas tęsis iki begalybės, kol 
pagaliau tu ir tavo gydytoja neprisijungs prie grupės stebėtojų, į vis- 
ką žvelgiančių iš dangaus. 

Nekreipk į nieką dėmesio ir imk skaičiuoti, pradėdama nuo kojų 
pirštų. Daryk, kaip ji tave mokė. 

O kodėl gi nepabandžius? 

Vienas - tai pėdos, dešimt pirštelių, mažiukų paršelių. 

Žinoma, ne visi jie buvo tokie mažiukai gražutėliai: aštuoni iš jų 
juokingai išklišę, o didieji pirštai atrodė kaip apvalių plaktukėlių gal- 
vutės. 

Du - tai kojos, ilgos ir sis 

Ne tokios jau ilgos - jos ūgis tebuvo 5,7 pėdos, o liemuo ilgas, bet 
Džeraldas teigė, kad kojos buvo geriausia jos kūno dalis, bent jau pa- 
gal senųjų laikų standartus. Džesę stebino šie Džeraldo žodžiai, nors 
jis kalbėjo tikrai nuoširdžiai. Jis visai nekreipė dėmesio į storas šlau- 

nis ir kelius, kurie buvo tokie pat bjaurūs kaip gumbai ant obels ka- 
mieno. 

Trys - tai mano lytis, mane patenkina jos padėtis. 

Atrodo tikrai neblogai, bet argi tuo ką nors nustebinsi? Džesė tru- 
putį pakėlė galvą, tarsi norėdama surasti atsakymą, bet vis tiek neat- 
merkė akių. O to ir nereikėjo, nes kartu su šia grožybe gyveno jau 
daugelį metų. Tarp klubų augo imbiero spalvos garbanotų plaukų tri- 
kampis, slepiantis siaurutį plyšelį, primenantį skoningai papuoštą blo- 
gai užgijusį randą. Džesei šis organas, esantis ne kas kita kaip gili mė- 
sos klostė, palaikoma daugybės raumenų mazgų, neatrodė niekuo 
ypatingas. Bet vyrų galvose jis kažkodėl virsdavo stebuklingo slėnio 
mitu - užtvara, kuri sulaiko net labiausiai įniršusius vienaragius. 

- Viešpatėliau, na ir nesąmonės! - Džesė nusišypsojo, bet vis dar 
neatmerkė akių. 

Šiose mintyse vis tiek galima rasti dalelę tiesos. Kiekvieno vyro 
(bent jau heteroseksualaus) gašlumas yra nukreiptas to mažo plyšelio 
link, tačiau dažnai jis susilaukia nepaaiškinamos vyrų paniekos, nepa- 
sitikėjimo ir netgi neapykantos. Nors daugybė juokelių paslėpdavo 
nenumaldomą pyktį, bet kai kuriuose jis matydavosi lyg ant delno: 
Kas yra moteris? Tik jos lytinių organų gyvybę palaikanti sistema. 

Liaukis, Džese, - nusiminusi ir pasišlykštėjusi įsakė Pavyzdingoji 
Žmonelė Burlingeim. Tuoj pat liaukis. 

Džesė nusprendė, kad tai velniškai gera mintis, ir pasistengė vėl 
grįžti prie Noros skaičiuotės. Keturi buvo klubai (per platūs), penki - 
pilvukas (per storas), šeši - krūtinė, kuria ji labiausiai didžiavosi, bet 
Džeraldui nepatiko matomos mėlynų venų juostelės po lygia kaubu- 
rėlių oda. Merginų iš jo žurnalų kolekcijos krūtys neturėjo jokių sly- 
vos spalvos dėmelių. Be to, pavieniai plaukeliai taip pat neaugo ap- 
link spenelius. 

Septyni buvo jos per platūs pečiai, aštuoni - kaklas (kažkada tik- 
rai gražus, bet paskutiniu metu oda ėmė raukšlėtis), devyni - niekuo 
neišsiskiriantis smakras ir dešimt - ... 

Palauk minutėlę! Tik vieną sumautą minutėlę! - pasipiktinęs įsi- 
terpė įžūlusis balsas. Kas tai per debiliškas žaidimas? 

Džesė dar labiau suspaudė vokus, pabūgusi įniršusio balso ir jo 
išskirtinumo. Atrodė, jog šis pyktis sklinda visai ne iš Džesės pasą- 
monės, o iš kažkokio nepažįstamo pasaulio, tarsi svetimšalė dvasia, 
norėjusi užvaldyti ją it Panzuzu dvasia - mažą mergaitę “Egzorciste". 

Nenori atsakyti? - paklausė Ruta Neari-Panzuzu. Na, galbūt tau 
per sunku. Gerai, paklausiu paprasčiau: kas pavertė Noros Kaligan 
prastai surimuotą atsipalaidavimo litaniją savęs niekinimo mantra? 

Niekas, - Džesė nedrąsiai sušnibždėjo sau, bet iškart suprato, kad 
įžūlusis balsas tuo niekada nepatikės. Todėl pridūrė: Pavyzdingoji 
Žmonelė. 

Ne, tai ne ji, - atkirto Ruta, supykusi dėl Džesės noro suversti kal- 
tę kitam. Žmonelė per daug kvaila, o dabar ir pernelyg išsigandusi. 
Tačiau širdies gilumoje ji - geras žmogus ir niekada nelinkės blogo 
kitam. O šitaip perdaryti Noros skaičiuotę galėjo tik blogas žmogus, 
Džese. Argi tau iki šiol neaišku? Argi tu... 

- Man niekas neaišku, nes mano akys užmerktos, - Džesė pratarė 
drebančiu vaikišku balsu. Ji buvo bepradedanti kelti akių vokus, bet 
kažkas sukuždėjo, jog atsimerkusi tik pablogins padėtį. 

Kas tai buvo, Džese? Kas įkalė tau į galvą, kad esi bjauri ir ne- 
verta dėmesio? Kas išrinko Džeraldą Burlingeimą tau į porą daug 
anksčiau, nei su juo susipažinai Respublikonų partijos vakarėlyje? 
Kas nusprendė, kad jis ne tik tai, ko tau reikia, bet ko tu tikrai nusi- 
pelnei? 

Sukaupusi visas jėgas, Džesė išmetė šį ir kitus balsus sau iš gal- 
vos. Ji vėl pradėjo mantrą iš pradžių, tik dabar garsiai tardama žo- 
džius. 

- Vienas - tai pėdos, dešimt pirštelių, mažiukų paršelių; du - tai 
kojos, ilgos ir gražios; trys - tai mano lytis, mane patenkina jos padė- 
tis; keturi - tai klubai, gundantys jų vingiai; penki - tai skrandis, kur 
maistas miega tingiai. 

Toliau ji nebeprisiminė rimo (nieko nuostabaus, nes Džesė įtarė, 
jog Nora pati jį sugalvojo, tikėdamasi išspausdinti kokiame nors sto- 
rame psichoanalitikos žurnale, kokių daug mėtėsi jos laukiamajame 
ant stalelio), todėl tęsė be jo: 

- Šeši - mano krūtys, septyni - mano pečiai, aštuoni - mano kak- 
las... 

Džesė įkvėpė oro ir atsiduso - pajuto, kad širdis ėmė plakti daug 
lėčiau. 

- „devyni - mano smakras, dešimt - mano akys. Akys, atsimer- 
kite! 

Paskui žodžius sekė veiksmas, ir miegamasis vėl virto realybe. Jis 
atrodė toks pat naujas ir nuostabus, kaip ir tą pirmą kartą, kai ji su 

Džeraldu praleido čia vasarą. Tai buvo 1979 metais, kurie kažkada 
priminė fantastikos kūrinį, o dabar dvelkė neįtikėtinai tolima praeiti- 
mi. 

Džesė pažvelgė į pilkai apmuštas sienas, aukštas baltas lubas, ku- 
riose vis dar žaidė saulės zuikučiai, ir du plačius langus abiejose l0- 
vos pusėse. Langas iš kairės vėrėsi į vakarus, atskleisdamas vaizdą į 
verandą ir pakalnę, kurios apačioje žėrėjo širdį verianti ežero žydru- 
ma. Vaizdas pro dešinį langą nebuvo toks romantiškas: pro jį matėsi 
įvažiavimo keliukas ir jos pilkas senas “Mersedesas"', iš apačios jau 
pradėjęs po truputį rūdyti. | 

Tiesiai prieš Džesę, virš naktinio stalelio, kabėjo įrėmintas bati- 
kos darbas, vaizduojantis drugelį. Be jokios nuostabos ji prisiminė, 
kad tai Rutos dovana jai trisdešimtojo gimtadienio proga. Džesė ne- 
galėjo įžiūrėti raudonu siūlu išsiuvinėto smulkučio parašo, bet puikiai 
žinojo, kad jis ten yra : Neari, 1983. Dar vieni fantastiški metai. 

Šalia drugelio (visai netinkamoje vietoje, nors Džesei taip ir ne- 
pakako drąsos pasakyti apie tai savo vyrui) ant vinies kabėjo Džeral- 
do alaus bokalas - universiteto laikų prisiminimas. Džeraldas juo 1a- 
bai didžiavosi ir kiekvienų metų birželio mėnesį, atvykęs į vasarnamį, 
gerdavo iš jo pirmąjį vasaros alų. Tai buvo panašu į ceremoniją, kuri 
jau tada leisdavo Džesei suabejoti, ar jai tik nepasimaišė protas, kad 
ištekėjo už Džeraldo. | 

Kažkas turėjo tai sustabdyti, - galvoji ji. Kažkas turėjo, nes, tik 
pažiūrėkit, kuo viskas baigėsi. 

Ant kėdės, kitoje vonios durų pusėje, Džesė išvydo madingas 
kelnes-sijoną ir palaidinukę be rankovių, kuriuos ji dėvėjo šią netipiš- 
kai šiltą rudens dieną. Jos liemenėlė kabėjo ant vonios durų rankenos. 
Ryškus popietės saulės spindulys žaidė ant lovos užkloto, paversda- 
mas trumpučius plaukelius ant šlaunų aukso gijomis. Spindulys nesu- 
darė šviesos kvadrato pačiame lovos centre, kaip kad prieš valandą, ar 
stačiakampio, kaip dar po valandos. Jis tapo panašus į platų kaspiną, 
kuris ruošėsi susiaurėti iki juostelės, ir nors elektroninis laikrodis ant 
naktinio stalelio buvo sugedęs (jo ciferblate it neoninė baro iškaba 
mirksėjo skaičius “12'*), Džesė galėjo iš šviesos juostos pasakyti, kad 
dabar maždaug ketvirta valanda. Nepraeis daug laiko, ir saulės spin- 
dulys nuslys nuo lovos. Tada Džesė išvys šešėlius kambario kampuo- 
se ir po mažu prie sienos stovinčiu staliuku. Spinduliui pavirtus siau- 

ru siūleliu, slenkančiu grindimis tolimosios sienos link, šešėliai 1ms 
lįsti iš savo pakampių ir plėsis per visą kambarį lyg ryjantys šviesą 
juoduliai. Diena jau ėjo vakarop: po geros valandos nusileis saulė, o 
dar po keturiasdešimties minučių visai sutems. 

Ši mintis kol kas dar nesukėlė panikos, bet Džesė gerokai paniu- 
ro. Ji išvydo save, prirakintą prie lovos, ir Džeraldą, šalia gulintį ant 
grindų. Taip jie abu gulės tamsoje, kai tuo tarpu medkirtys grįš į švie- 
sius namus pas žmoną ir vaikus, o šuo toliau eis savo keliu. Liks tik 
tas prakeiktas ežere plaukiojantis naras. 

Pažiūrėkite, tai ponas ir ponia Burlingeimai, kartu praleidžiantys 
11g4 paskutinę naktį. 

Žvelgdama į alaus bokalą ir batikinį drugelį (jie galėjo tapti kai- 
mynais tik tokiame vasarnamyje kaip šis), Džesė pagalvojo, kad visai 
nesunku prisiminti praeitį, taip pat įsivaizduoti (o tai jau visai nema- 
lonu), kas gali nutikti ateityje. Sunkiausia bus išgyventi dabartį, bet ji 
pasistengs, nes kitu atveju teks pasigailėti. Džesė nesitikėjo, kad koks 
nors deus ex machina padės išsikapstyti iš čia. Be to, tai galėjo pasta- 
tyti Džesę į nemalonią padėtį. Geriau išsilaisvinti pačiai: nereikėtų gė- 
dytis, jog guli bemaž nuoga, kai tuo tarpu koks nors šerifo padėjėjas, 
atrakindamas antrankius, klausia, kas, po velnių, čia nutiko, ir nema- 
čiom žvilgčioja į švelnų baltą naujosios našlės kūną. 

Džesei nedavė ramybės dar du dalykai, nors ir kaip ji stengėsi 
apie juos negalvoti: tai noras nusišlapinti ir troškulys. Dabar ji labiau 
norėjo į tualetą, tačiau labiausiai neramino būtent troškulys. Kol kas 
ji dar nelabai norėjo gerti, bet žinojo, kad šis noras vis stiprės ir gal- 
būt net sužlugdys ją, jei ji neištrūks iš antrankių nelaisvės ir nepasieks 
kriauklės. 

Tai bus juokinga, jei mirsiu iš troškulio, gulėdama vos du šimtai 
jardų nuo devinto pagal dydį ežero Meine. Džesė iškart papurtė gal- 
vą: Kašvakamakas - ne devintas pagal dydį ežeras. Ji sumaišė jį su 
Juoduoju ežeru, prie kurio jos šeima važiuodavo kiekvienais metais, 
dar prieš atsirandant vidiniams balsams. Dar prieš... 

Džesė nutraukė mintį. Taip, praėjo daug laiko, kai ji paskutinįsyk 
galvojo apie Juodąjį ežerą. Dabar ji irgi jokiu būdu neketino prikelti 
prisiminimų. Geriau galvoti apie troškulį. | 

Ir ką jau čia prigalvosi, meilute? Tai psichosomatinis procesas. 
Tu nori gerti, nes žinai, jog negali atsikelti ir prieiti prie kriauklės. 
Paprasta kaip dukart du. 

Visai ne. Džesė susigrūmė su savo vyru, spyrė jam porą kartų, ir 
tai buvo jo mirties priežastis. Pati Džesė išgyveno hormonų išsilieji- 
mo priepuolį. Moksliškai tai vadinama šoku, o vienas būdingiausių jo 
simptomų yra troškulys. Jai pasisekė, kad burna visai neišdžiuvo, ir... 

Ir galbūt aš galiu ištaisyti šią padėtį. 

Džeraldas visada laikėsi savo įpročių. Vienas 1š jų buvo vandens 
stiklinė ant lentynos jo lovos pusėje virš galvūgalio. Džesė pakreipė 
galvą į dešinę - aukšta, pilna vandens stiklinė su tirpstančiais ledo ku- 
beliais puikavosi toje pačioje vietoje. Stiklinė stovėjo ant padėkliuko, 
kad neliktų apvalios dėmės - ak, tas pedantiškasis Džeraldas. Vandens 
lašeliai ant stiklo atrodė panašūs į prakaito lašus. 

Žvelgdama į stiklinę, Džesė tikrai pajuto troškulį. Ji apsilaižė ir 
pasistūmėjo į dešinę, kiek tik leido kairiojo antrankio grandinė. Dže- 
sė pasislinko vos šešis colius, bet to pakako, kad ji atsidurtų Džeral- 
do lovos pusėje. Dabar ji pastebėjo kelis tamsius taškelius ant užklo- 
to. Iš pradžių ji tik bukai žvelgė į juos, kol suprato, kad Džeraldas 1š- 
tuštino savo šlapimo pūslę paskutinėje agonijos stadijoje. Tada Dže- 
sė vėl staigiai nugręžė akis į stiklinę, pastatytą ant apvalaus popieri- 
nio padėkliuko, turbūt reklamuojančio kurią nors alaus rūšį. 

Ji išsitempė ir lėtai ištiesė ranką į viršų. Bet nieko nepešė. Pirštų 
galiukai subarbeno į lentyną per tris colius nuo stiklinės. Troškulio 
priepuolis, išdžiovinęs visą burnos ertmę, dingo taip pat greitai, kaip 
ir atsirado. 

Jei kas nors neateis, arba aš pati neišsilaisvinsiu iki rytojaus ry- 
to, tai daugiau net negalėsiu pažvelgti į tą stiklinę. 

Ši mintis buvo per daug argumentuota, todėl Džesę gerokai išgąs- 
dino. Tačiau rytojaus rytą jos čia tikrai neliks nė kvapo. Visiškai kvai- 
la, beprotiška, pamišusi, neverta dėmesio mintis. Ji... 

Liaukis, - įsakė įžūlusis balsas. Paprasčiausiai liaukis. Džesė jam 
nesipriešino. 

Gerai pagalvojus, mintis nebuvo visiškai kvaila. Džesė negalėjo 
įsivaizduoti, kad mirs čia (gryna nesąmonė!), tačiau, be abejo, turės 
praleisti daugybę nemalonių valandų, jei nenuvalys voratinklių nuo 
senosios mąstymo mašinos ir nepaleis jos į darbą. | 

Ilgų, nemalonių ir tikriausiai skausmingų valandų, - nervingai pa- 
komentavo Pavyzdingoji Žmonelė. Bet skausmas išpirks tavo kaltę. 
Juk pati užsitraukei šią nelaimę. Tikiuosi, per daug neįkyrėsiu, jei dar 
kartą pabrėšiu, kad jei būtum leidus jam pabaigti... 

- Tu pernelyg įkyri, Žmonele, - paskubėjo ištarti Džesė. 

Ji nebeprisiminė, ar tai buvo pirmas kartas, kai balsu atsakė vie- 
nam iš savo vidinių balsų. Džesė nusistebėjo, ar tik nesikrausto iš pro- 
to, bet nusprendė, kad dabar jai į viską nusispjaut. 

Ji vėl užmerkė akis. 

Šį kartą Džesės vaizduotėje stojo visas tamsoje skendintis kamba- 
rys. Žinoma, pačiame jo centre gulėjo Džesė Mahout Burlingeim, ke- 
turiasdešimtmetė, 5,7 pėdos ūgio ir šimto dvidešimt penkių svarų svo- 
rio, geros figūros moteris pilkomis akimis ir kaštoniniais plaukais (Ži- 
lus plaukus, pasirodžiusius jau prieš penketą metų, ji uždažydavo, kad 
net Džeraldas niekad jų nepastebėtų). Džesė Mahout Burlingeim, pa- 
ti užsikrovusi šią nelaimę, net nežinodama kaip 1r kokiu tikslu. Dže- 
sė Mahout Burlingeim, dabar jau Džeraldo našlė ir vis dar niekieno 
motina, policininko antrankiais prirakinta prie tos prakeiktos lovos. 

Džesė mintimis pritraukė arčiau savęs prirakintų antrankiais ran- 
kų vaizdą. Tarpuakyje išryškėjo gili raukšlė. 

Keturi antrankiai, kiekviena jų pora atskirta šešių colių ilgio, gu- 
ma apvilkta plienine grandine su įspaustu serijiniu numeriu “M-17" 
prie pat užrakto skylutės. Džesė prisiminė, kaip, ką tik nupirkęs ant- 
rankius, Džeraldas aiškino, jog ant apyrankės žiedo yra rankenėlė, 
leidžianti reguliuoti antrankio apimtį. Taip pat galima sutrumpinti 
grandinę iki minimumo, kad kalinio rankos skausmingai susiglaustų 
riešas prie riešo, tačiau Džeraldas buvo toks geras, jog paliko jai mak- 
simalų grandinės ilgį. 

Ir kodėl gi, po velnių, turėjo būti kitaip? - galvojo Džesė. Juk tai 
- tik žaidimas... tiesa, Džeraldai? Į galvą vėl pradėjo lįsti mintys, kad 
Džeraldui tai nebuvo tik nekaltas žaidimas. 

Kas yra moteris? - dar vienas balsas - Džesė pavadino jį NSO - 
meiliai pašnibždėjo iš tamsaus šulinio dugno, esančio jos pačios vidu- 
je. Jos lytinių organų gyvybę palaikanti sistema. 

Dink iš čia, - supyko Džesė. Vis tiek niekuo negali padėti. 

NSO balsas nesiklausė Džesės vapaliojimų ir klausinėjo toliau: 

Kodėl moteris turi burną ir vaginą? Kad šlapintysi ir dejuotų tuo 
pačiu metu. Ar dar bus klausimų, jaunoji ledi? 

Po tokių šokiruojančių atsakymų Džesė nesiryžo daugiau nieko 
klausti. Ji pasuko riešus antrankių viduje. Oda įsirėžė į plieną, bet 
skausmas nebuvo didelis. Riešai judėjo visai lengvai. Tikėjo Džeral- 
das ar ne, kad moteris tėra lytinių organų gyvybę palaikanti sistema, 
tačiau antrankių tikrai per daug nesuveržė. Bet Džesė vis tiek nepajė- 
gė ištraukti rankų. 

“O gal dar kartą pamėginti? 

Džesė vėl truktelėjo rankas. Antrankiai nuslydo riešais aukštyn, 
tačiau plieninės apyrankės įsirėžė giliai į mėsą toje vietoje, kur riešas 
pereina į delną. | 

Ji trūktelėjo dar stipriau ir pajuto neapsakomą skausmą. Staiga 
Džesė prisiminė, kaip jos tėvas smarkiai trenkė autobusiuko durimis 
ir netyčia privėrė Medės, kuri taip pat užsimanė išlipti iš vairuotojo 
pusės, kairiąją ranką. O, kaip ji klykė! Lūžo kažkuris kaulas, Džesė 
jau nebeprisiminė kuris, bet iki šiol atminty išliko Medės žodžiai, kai 
j1 visiems po nosimi kaišiojo savo sugipsuotą ranką: 

- Be to, man trūko ir užpakaliniai raiščiai. 

Džesė ir Vilis kvatodavo, nes “užpakaliniai" jiems asocijuodavo- 
si su gydytojų vartojamu terminu “užpakalis". Tai buvo visai nekal- 
tas juokas, bet Medė, užsiraukusi lyg audros debesis, nubėgo pasi- 
skųsti mamai. | 

Užpakaliniai raiščiai, - mąstė Džesė, vis labiau spausdama rie- 
šus, nors skausmas apėmė visą kūną. Užpakaliniai raiščiai arba alkū- 
nės kaulas. Koks skirtumas. Svarbiausia ištrūkti iš tų prakeiktų ant- 
rankių, meilute, o po to jau gydytojas pats pasirūpins tavimi. 

Iš lėto ji didino spaudimą, tikėdamasi, kad antrankiai nors truputį 
pasislinks aukštyn. Užtektų ir ketvirtadalio colio, kad pralįstų plačiau- 
sia delno dalis, o po to sektų daug minkštesnis audinys (bent jau taip 
manė pati Džesė). Nykščiai irgi turi kaulus, bet apie tai bus galima 
pagalvoti ir vėliau. 

Iš skausmo ir dedamų pastangų sukandusi dantis, Džesė patraukė 
rankas dar smarkiau. Viršutiniai rankų raumenys įsitempė. Prakaito 
lašeliai bėgo per visą veidą, kaupdamiesi po nosimi. Džesė automa- 
tiškai iškišo liežuvį 1r nubraukė susikaupusį sūrymą. 

Beprotiškai skaudėjo, bet ne skausmas privertė liautis bandyti. 
Džesė suprato, kad smarkiau traukti nebepajėgs, o antrankiai jau ke- 
lias sekundes pūpso toje pačioje vietoje. Viltis išraukti rankas užgeso 
ir dingo. 

Ar tikrai įdėjai visas jėgas? Galbūt tu pati save apgaudinėji, nes 
beprotiškai skauda? 

- Ne, - nepramerkdama akių, suriko ji. - Aš tikrai stengiausi iš vi- 
sų Jėgų. 

Bet tas kitas balsas išliko, nors daugiau jaučiamas nei girdimas, - 
kaip klaustukas komiksuose. 

Riešuose matėsi gilūs balti grioveliai - žemiau nykščio pagrindo, 
aplink visą riešą ir virš persišviečiančių mėlynų venų - tose vietose, 
kur buvo įsirėžusi plieninė apyrankė. Riešuose vis dar skausmingai 
tvinkčiojo, nors Džesė iškėlė rankas į viršų ir užsikabino už galvūga- 
lio skersinio, norėdama atsipalaiduoti. 

- O varge, - drebančiu balsu ištarė ji. - Daugiau nebeturiu jėgų. 
Bet ar tikrai ji traukė iš visų jėgų? 

Nesvarbu, - mąstė Džesė, žiūrėdama, kaip ant lubų žaidžia saulės 
zuikučiai. Ir žinote kodėl? Jei aš dar stipriau patraukčiau, man atsi- 
tiktų taip pat, kaip ir Medės kairiajai rankai: kaulai lūžių, užpakali- 
niai raiščiai trūktų kaip plaukų gumutė, o alkūnės subyrėtų į gabalus 
it moliniai balandžiai šaudykloje. Skirtumas būtų tik tas, jog užuot gu- 
lėjusi prirakinta ir ištroškusi, tysočiau prirakinta, ištroškusi ir dar su- 
laužytais, niekam tikusiais viešais. O, skausmas bus nepakeliamas! 
Kaip ironiška: nors Džeraldui ir nepavyko manęs išdulkinti kaip tik- 
ram vyrui, jis tai padarė nė kiek neprastesniu būdu. 

Ar kas galvoja kitaip? 

Ne, - suvapėjo Pavyzdingoji Žmonelė Burlingeim lyg moteris, 
kuri tuoj tuoj pravirks. 

Džesė laukė, kada Rutos balsas ims jai prieštarauti, tačiau niekas 
neištarė nė žodžio. Atrodė, kad Ruta taip pat padarė pertraukėlę ir pri- 
sijungė prie ežere plaukiojančio naro. Šiuo momentu jai visai nerūpė- 
jo Džesės reikalai. 

Na ir gerai, - pasipūtė Džesė. O ką dabar darysi, kai supratai, 
jog ištrūkti iš antrankių paprasčiausiai neįmanoma? Ir ką gi tu gali 
dabar padaryti? 

Kiekvienoje poroje yra po du antrankius, - abejodamas prabilo 
dar neįvardytas jaunatviškas balsas. Tu bandei išlįsti iš tų, kurie juo- 
sia tavo riešus, ir tau nepavyko... Bet yra dar vieni. Tie, kurie prira- 
kinti prie lovos stulpelių. Ar pagalvojai apie juos? 

Džesė prispaudė galvą prie pagalvės ir atlenkė kaklą, norėdama 
pažvelgti į galvūgalį ir stulpelius. Žiūrint atvikščiai, atsivėrė visai ki- 

tas vaizdas. Lova buvo mažesnė už karališkąjį dydį, bet platesnė už 
dvigulę. Ji vadinosi “Dvariškių lova“ ar “Pirmoji ledi laukia jūsų“ - 
Džesė vis sunkiau atsimindavo tokius pavadinimus. Tačiau nepaisant 
šito, lova tiko maloniems pasidulkinimams, bet dviese miegoti joje 
tikrai būtų be galo nepatogu. 

Tai nesudarė Džesei ir Džeraldui jokių sunkumų, kadangi jiedu 
miegojo atskiruose kambariuose jau penkerius metus. Ji pati pasiryžo 
šiam žingsniui, nes jo knarkimas vis labiau kamavo vargšelę Džesę. 
Retkarčiais, kai vasarnamyje priiminėdavo svečius, jiems tekdavo ne- 
patogiai miegoti kartu šiame kambaryje, tačiau šiaip ši lova buvo 
skirta tik pasimylėjimams. Knarkimas, beje, nebuvo vienintelė prie- 
žastis: Džesė tik taip diplomatiškai išsisuko. Svarbiausia, kad jai da- 
rėsi bloga nuo naktinio jos vyro prakaito kvapo. Nors Džeraldas ir ei- 
davo į dušą kiekvieną vakarą, tačiau apie antrą valandą ryto iš jo po- 
rų imdavo sklisti rūgštus škotiško viskio kvapas. 

Iki šių metų Džeraldas greitai išdulkindavo ją ir suglebdavo (Dže- 
sei ši dalis labiausiai patiko), po to išsimaudydavo po dušu ir palik- 
davo ją ramybėje. Kovo mėnesį šis tas pasikeitė. Šilkiniai šalikėliai ir 
antrankiai (ypač jie!) išvargindavo Džeraldą daug labiau nei nuobo- 
dus vienodas seksas, todėl baigęs jis dažnai krisdavo kaip negyvas ir 
užmigdavo šalia Džesės. Ji neprieštaravo, nes tokie pasilinksminimai 
dažniausiai vykdavo dienos metu, kai nuo Džeraldo dar nesklisdavo 
škotiško viskio kvapas. Be to, dieną jis ir knarkdavo ne per daugiau- 
siai. | 

Bet visa tai - rytai su šalikėliais ir antrankiais - vykdavo savo na- 
muose Portlende. Čia praleisdavome tik liepą ir dalį rugpjūčio. My- 
lėdavomės ne taip dažnai, bet ir tai senu kaip karas būdu: Tarzanas 
viršuje, Džeinė apačioje. Mes niekada nežaidėme to prakeikto žaidi- 
mo vasarnamyje. Šiandien buvo pirmas kartas. Kodėl jis tik dabar už- 
sinorėjo taip pažaisti? 

Turbūt dėl per didelių keistos formos langų. Jie niekaip neprisi- 
ruošė pakeisti paprasto langų stiklo veidrodiniu, nors Džeraldas ir 
tauškė apie tai iki... 

Iki šiandien, - užbaigė Žmonelė, ir Džesė atsikvėpė, išgirdsi jos 
balsą. Galbūt tu esi teisi, kad dėl to kalti langai, Džeraldui tikrai ne- 
būtų malonu, jei, tarkim, Fredas Lagleinas ar Džemis Bruksas, žais- 
dami golfą, netyčia žvilgteltų pro langą ir išvystų jį, dulkinantį ponią 

Burlingeim, kažkodėl “Kreigo " tipo antrankiais prirakintą prie lovos. 
Tada greitai pasklistų kalbos. Fredas su Džemiu visai neblogi vyru- 
kai, tačiau... 

Porelė nusenusių pirdūnų, - stačiokiškai įsiterpė Ruta. 

... tačiau jie visgi žmonės, o tokios istorijos ilgai neišlaikysi už 
dantų. Be to, Džesė... 

Džesė neleido užbaigti. Ši mintis netiko maloniam, tačiau bevil- 
tiškai išskydusiam Pavyzdingosios Žmonelės balsui. 

Galbūt Džeraldas niekada neprašė jos žaisti vasarnamyje, nes tik- 
rai bijojo, kad koks juokdarys nepasirodytų verandoje. Koks juokda- 
rys? 

Tarkime, - mąstė Džesė, - kad viena Džeraldo pusė tikrai tikėjo, 
jog moteris - tik lytinių organų gyvybę palaikanti sistema, o kita pu- 
sė, kurią galėčiau pavadinti “"geresnioji Džeraldo prigimtis“, žinojo 
apie tai. Ji bijojo, kad situacija gali tapti nevaldoma. Argi galų gale 
taip ir neatsitiko? 

Tokias spėliones buvo sunku nuginčyti. 

Džesei pasidarė liūdna, ir ji vos susilaikė neatsigręžusi į vietą, kur 
gulėjo Džeraldas. Džesė nesuprato, ar tikrai gailėjosi savo buvusio 
vyro. Be to, ne pats tinkamiausias laikas gailėtis. Tačiau norėjosi pri- 
siminti ką nors malonaus apie vyrą, su kuriuo praleista tiek metų kar- 
tu: tam tiko vaizdas, kaip jis išvargęs užmiega šalia jos. Džesė nemė- 
go šalikėlių, o antrankių tiesiog nepakentė, bet jai patiko žiūrėti, kaip 
švelnėja platus rožinis Džeraldo veidas, pamažu nuovargiui apimant 
visą jo kūną. 

Dabar jis irgi miega visai šalia jos... 

Ši mintis privertė pasišiaušti net šlaunų plaukelius, kuriuose žai- 
dė siaurėjantis saulės spindulys. Džesė nuginė ją šalin ir vėl atsisuko 
į galvūgalį. 

Stulpeliai lovos šonuose padėjo rankoms patogiai išsitiesti, Žino- 
ma, kiek leido antrankių grandinė. Keturios horizontalios bangelių 
formos raudonmedžio lentelės buvo pritvirtintos tarp stulpelių. Vieną- 
kart Džeraldas pasiūlė išgraviruoti jųdviejų su Džese inicialus viduri- 
nėje lentelėje. Jis pažinojo vyruką, vardu Glenas, iš Tašmoro, kuris 
mielai užvažiuotų ir atliktų šiuos darbus. Tačiau Džesė palaidojo šią 
1dėją, kuri jai pasirodė pretenzinga ir podraug labai vaikiška, panaši į 
įsimylėjusių paauglių išraižytas širdeles ant skaityklos suolų. 

Lentyna buvo pritvirtinta virš aukščiausio galvūgalio skersinio, 
tokiame aukštyje, kad staiga atsisėdus netrinktelėtum į ją galva. Ant 
lentynos stovėjo vandens stiklinė, gulėjo keletas nuo vasaros likusių 
knygelių, o Džesės pusėje - jos turbūt visiškai išdžiūvęs kosmetikos 
rinkinukas, taip pat likęs nuo vasaros laikų. “Niekas taip nepagražins 
antrankiais prirakintos moters kaip aušros spalvos ružas“ - teigė visi 
moterims skirti Žurnalai. 

Džesė lėtai pakėlė sulenktas rankas taip, kad kumščiai nesitrenk- 
tų į lentyną. Ji atvertė galvą, norėdama pažiūrėti, kur yra tolimiausia 
grandinės dalis. Antrankiai buvo prirakinti prie stulpelių tarp antro ir 
trečio skersinio. Keliant sugniaužtas į kumsčius rankas, tarytum Dže- 
sė laikytų nematomą štangą, antrankiai slydo stulpeliu aukštyn, kol 
pasiekė viršutinį skersinį. Jei jai pavyktų atplėšti du viršutinius sker- 
sinius, ji paprasčiausiai galėtų numauti antrankius nuo stulpelių. 
Voild. 

Pernelyg jau lengva ir pernelyg jau gerai, kad būtų tiesa, saldai- 
niuk. Bet visada galima pabandyti. Be to, vis ne veltui leisi laiką. 

Džesė įsitvėrė į horizontalų skersinį, giliai įkvėpė ir pabandė pa- 
kelti. Užteko ir vieno stumtelėjimo, kad suprastų, jog neverta net pra- 
sidėti. Tas pat, kaip traukti plieninį strypą iš betoninio bloko. Skersi- 
nis nesujudėjo nė per milimetrą. 

Galiu stumti tą šunsnukį ir dešimt metų, bet iš to nebus jokios 
naudos, - suprato Džesė ir nuleido rankas, palikdama jas kaboti ant 
grandinių. Ji suriko, krankdama iš nevilties it varna, mirštanti nuo 
troškulio. 

- Ką aš dabar darysiu? - ji paklausė saulės zuikučių. Baimės ir ne- 
vilties ašaros suvilgė jos skruostus. - Ką, po velnių, aš dabar darysiu? 

Šuo lyg atsakydamas vėl sulojo. Jo artumas taip išgąsdino Džesę, 
j0g ši pradėjo klykti. Lojimas sklido nuo įvažiavimo į kiemą pusės. 


5 


Šuo buvo daug arčiau, nei Džesė tikėjosi. Jo šešėlis krito net ant 
priekinio “Mersedeso" buferio, o tai reiškė, kad jis jau stovėjo prie 
užpakalinės verandos. Atrodė, kad ilgas slenkantis šešėlis priklauso 
kreivai, siaubingai iškrypusiai pabaisai, todėl Džesę apėmė neapykan- 
tos jausmas. 

Nebūk tokia kvaila, - ji aprėkė pati save. Šešėlis toks nenormalus, 
nes leidžiasi saulė. Praverk burną, ir pradėk šaukti, brangute. Juk 
galbūt šuo nėra benamis. 

Galimas daiktas, kad jo šeimininkas yra kažkur netoliese, tačiau 
Džesė nedėjo didelių vilčių. Ji spėjo, kad šunėką prie verandos privi- 
liojo už durų pastatyta šiukšlių dėžė. Džeraldas mėgo šią dėžutę su 
kedriniu dangčiu ir dviem spynom vadinti “meškėnų viliokle"'. Šį kar- 
tą ji prisiviliojo alkaną ir nelaimingą benamį šunį. 

Džesė vis tiek turėjo pabandyti. 

- Ei! - suriko ji. - Ei! Ar yra kas nors? Man reikia pagalbos! Ar 
yra kas nors? Atsiliepkite! 

Šuo liovėsi be perstojo lojęs. Jo vaiduokliškas šešėlis krustelėjo, 
pasisuko, pasitraukė atatupstas ir vėl sustojo. Juodu su Džeraldu, va- 
žiuodami iš Portlendo, užkandžiavo sluoksniuotais sumuštiniais su sa- 
liami dešra ir sūriu ir vos tik atvyko čionai, Džesė surinko likučius ir 
išmetė šiukšlių dėžėn. Stiprus aliejaus ir mėsos kvapas traukė šunį į 
verandą ir neleido pabėgti atgal į mišką, netgi kai Džesė garsiai suri- 
ko. Šis kvapas buvo stipresnis ir už sulaukėjusios širdies siunčiamus 
impulsus. 

- Padėkit! - rėkė Džesė, nors viena proto dalis bandė ją perspėti, 
jog taip tik dar labiau išdžiovins burną ir prisišauks troškulį, bet argi 
Džesė kada nors klausė šio atsargaus racionalaus balso. Ji pajuto sa- 
vo baimės kvapą, tokį pat stiprų ir viliojantį, kaip šuniui sumuštinių 
likučiai. Jis vis stiprėjo, Džesės paniką paversdamas laikinu sąmonės 
užtemimu. 

- PADĖKIT MAN! PRAŠAU, PADĖKIT KAS NORS! PADĖ- 
KIT! PADĖEEKIT! 

Pagaliau Džesė nutilo ir kiek įstengdama labiau pasuko galvą de- 
šinėn. Prakaitu permirkusios plaukų sruogos lipo prie kaktos ir 
skruostų, akys veržėsi iš savo orbitų. Baimės būti atrastai miegama- 
jame, nuogai gulint prirakintai prie lovos su vyro lavonu pašonėje, ne- 
liko nė lašo. Naujasis panikos priepuolis tarsi keistas sąmonės užte- 
mimas uždengė proto ir vilties skaistumą, ir Džesė išvydo siaubingą 
savo ateitį: badas, apkvaitimas iš troškulio, konvulsijos, mirtis. Dže- 
sė nebuvo Hesa Lakler ar Viktorija Prinsipal, o ją supantis vaizdas - 
ne per JAV kabelinę televiziją rodomas siaubo filmas. Jokių kamerų, 
prožektorių ar režisieriaus, liepiančio sustoti. Visa tai vyko tikrovėje, 


43 


tad jei Džesė nesulauks pagalbos, tai greitu laiku nustos egzistavusi 
kaip gyvybės forma. Pamiršusi savo įkalinimo aplinkybes, ji su mie- 
lu noru ir dėkingumo ašaromis akyse būtų pakvietusi Morį Povičių ir 
visą jo komandą, nusifilmavusią filme “Įprastas reikalas“, pas save. 

Niekas neatsakė į jos kvaitulio apimtą riksmą: nei ežero prižiūrė- 
tojas, nei vietinis smalsuolis, išėjęs pasivaikščioti su šunimi (ir turbūt 
bandantis išsiaiškinti, kuris iš kaimynų slapčiomis pušų pavėsyje au- 
gina marichuaną), nei pats Moris Povičius. Aplink slankiojo tik ilgas 
atstumiantis šešėlis, primenantis keistą šunį-vorą, bandantį išsilaikyti 
ant keturių drebančių plonų kojų. Džesė giliai įkvėpė, norėdama vėl 
suimti save į rankas. Degė išdžiūvusi gerklė, nemaloniai varvėjo 
nosis. 

Kas toliau? 

Velnias žino. Dabar nusivylimo jausmas galėjo sužlugdyti bet ko- 
kią racionalią mintį. Džesė įsitikino, kad šuo jai niekuo nepadės: pa- 
stovės dar šiek tiek verandoje, o po to, supratęs, jog nepavyks pasma- 
guriauti, spruks šalin. Džesė gailiai sudejavo ir užsimerkė. Ašaros už- 
tvindė akis ir ėmė riedėti skruostais. Pavakario saulės šviesoje jos vir- 
to aukso lašeliais. 

Kas toliau? - jį dar kartą paklausė savęs. Vėjas sušniokštė pušų 
viršūnėse, vėl trinktelėjo neuždarytos durys. Ką dabar darysim, Pa- 
vyzdingoji Žmonele? Ką dabar darysim, Ruta ir jūs, nekviestieji NSO 
balsai? Ar kas nors iš jūsų, t.y. mūsų, gali man atsakyti? Aš noriu 
gerti, noriu į tualetą. Mano vyras negyvas, o vienintelis mano kompa- 
nionas - valkata šunėkas, kuriam iki visiškos laimės tetrūksta sumuš- 
tinio su saliami dešra ir sūriu likučių. Tad iš jo jokios naudos. Taigi, 
ką dabar darysim? 

Visi balsai tylėjo. Nieko gero - na ir kompanija susirinko Džesės 
galvoje! Tačiau panika praėjo, palikusi tik metalo skonį burnoje - o 
tai tikrai džiugino. 

Truputį nusnausiu, - dingtelėjo mintis. Džesė nustebo, kad tikrai 
užmigtų, jei tik panorėtų. Truputėlį nusnausiu, o atsibudusi vėl galė- 
siu pagalvoti, ką daryti toliau. Miegodama bent jau atsikratysiu bai- 
mės. 

Raukšlės akių kampučiuose ir tarp antakių beveik išsilygino. 
Džesė pajuto, kaip glemba jos kūnas. Ją užliejo palaimos ir dėkingu- 
mo banga. Naujas vėjo šuoras atrodė toks tolimas, o durų trinksėjimas 
sklido tartum iš kito pasaulio: frinkt - trinkt, trinkt - trinkt, trinkt. 

Džesė kvėpavo giliai ir iš lėto, grimzdama į miegų karalystę, ta- 
čiau staiga sustabdė kvėpavimą. Akys plačiai atsimerkė. Iš pradžių ją 
apėmė tik keistas apmaudas: Džesė jau beveik miegojo, padėjusi ant 
visko, kai tos prakeiktos durys... 

O kuo čia dėtos prakeiktos durys? 

Durys netrinktelėjo du kartus kaip visada. Visi miegai kaip mat 
išsilakstė, ir Džesė išgirdo aiškų šuns letenų tapsenimą koridoriuje. 
Šis valkata pasinaudojo praviromis durimis ir įsėlino vidun. 

Džesė žaibiškai sureagavo į koridoriuje girdimus garsus. 

- Lauk iš čia! - ji ėmė spiegti paklaikusiu, tačiau tyliu balsu. - 
Lauk iš čia, šunsnuki! Ar girdi mane? VARYK VELNIOP IŠ MANO 
NAMŲ! 

Džesė, sunkiai kvėpuodama ir išsprogindama akis, nutilo. Jos vei- 
das tvinkčiojo, lyg po jį būtų išvedžioti laidai ir prijungta elektros sro- 
vė. Džesė net neįsivaizdavo, kad plaukai ant sprando stovi piestu tar- 
tum dygliakiaulės dygliai. Apie miegą ji daugiau nebegalvojo. 

Džesė išgirdo, kaip šuns nagai nedrąsiai braižo koridoriaus grin- 
dis... ir vėl tyla. Aš turbūt jį išgąsdinau, ir jis išbėgo pro duris į kie- 
mą. Tokie benamiai juk turėtų bijoti namų ir žmonių. 
| Nesapaliok, meilute, - Rutos balse nuskambėjo abejonė. Nematau 
jo šlykštaus šešėlio ant keliuko. 

O tai ir neįmanoma: jis tikriausiai apibėgo aplink namą ir nu- 
skuodė tiesiai į mišką arba prie ežero. Toks mirtinai išsigandęs, skuo- 
džiantis it akis išdegęs. Argi ne taip? 

Ruta tylėjo, Žmonelė taip pat, nors kaip tik šią akimirką Džesė 
būtų išklausiusi ir vieną, ir kitą. 

- Aš tikrai jį išvijau! - ji padrąsino save. - Žinoma, kitaip ir nega- 
li būti. 

Džesė ir toliau gulėjo ištempusi ausis, tačiau girdėjo tik gyslose 
pulsuojantį kraują. Įsiviešpatavo tyla. Bet ar ilgam? 


6 


Džesė nenuvijo šuns šalin. 
Jis, be abejo, bijojo namų ir žmonių, tačiau Džesė neįvertino jo 
padėties beviltiškumo. Kažkada jį vadino Princu. Kokia likimo ironi- 

ja! Visą rudenį sukęs ratus aplink Kašvakamako ežerą išsidėsčiusias 
šiukšlių dėžes, alkanas šunėkas greitai atpažino saliami dešros, sūrio 
ir alyvų aliejaus kvapą, sklindantį iš Burlingeimų kiemo. Šis kvapas 
be galo viliojo, bet karti praeitis kuždėjo, jog ir čia buvusiam Princui 
nepavyks papietauti. | 

Ore tvyrojo ir kiti kvapai: šuo kaskart įkvėpdavo juos, kai vėjas 
praverdavo užpakalines duris. Jie buvo ne tokie malonūs kaip salia- 
mi ar sūris, tačiau šuo negalėjo neatkreipti į juos dėmesio. Buvęs 
Princas žinojo, kad kaip visada šaukiantis šeimininkas išvys jį iš na- 
mo, palydėdamas stipriais batų spyriais, bet kvapai nugalėjo baimę. 
Tik ginklas būtų sustabdęs nenumaldomą alkį. Deja, šuo apie ginklą 
nė nenutuokė. Po dviejų savaičių prasidės elnių medžioklės sezonas, 
tad jam pasitaikys puiki proga iš arčiau susipažinti su ginklais, tačiau 
kol kas rėkiantys šeimininkai, dalijantys skaudžius spyrius, buvo blo- 
giausia, ką Princas galėjo įsivaizduoti. 

Jis įtipeno pro vėjo atvertas duris ir nužingsniavo koridoriumi... 
bet ne per toliausiai. Šuo buvo pasirengęs skuosti neatsigręždamas at- 
gal, jei tik išgirs pavojaus signalą. 

Buvęs Princas suprato, kad name tik viena šeimininkė, jau nutuo- 
kianti apie jo pasirodymą, nes klykė kaip pasiutusi. Tačiau valkata pa- 
juto, kad jos balse daugiau baimės nei pykčio. Truputį atšokęs atgal, 
šuo sustingo. Jis laukė, kad tuoj prie klyksmo prisijungs ir kitas šei- 
mininkas ar įpykęs atsivys jį į koridorių, bet nieko panašaus neįvyko. 
Tada, ištiesęs kaklą į priekį, šuo vėl pajudėjo gaudydamas tvankų na- 
mų orą. 

Pirmiausia jis pasuko į dešinę, virtuvės link. Kaip tik iš čia pro 
praviras duris į kiemą sklido sausas, bet visai malonus kvapas, nes ant 
stalo ir spintelės gulėjo riešutinis sviestas, trapūs krekeriai, razinos ir 
javainiai (dėžutės apačioje žiojėjo skylė, pragraužta taip pat išalkusios 
lauko pelės). | 

Žengęs žingsnį virtuvės link, šuo staiga atsisuko atgal, norėdamas 
įsitikinti, ar iš paskos neseka joks šeimininkas: šeimininkai dažniau- 
siai rėkia, bet kartais gali prisėlinti ir iš pasalų. Koridorius, sukantis į 
kairę, buvo visiškai tuščias, tačiau iš tos pusės sklido daug stipresnis 
kvapas, nuo kurio alkio spazmai stipriai sugniaužė buvusio Princo 
skrandį. 

"Šuo nužvelgė koridorių. Jo akyse be perstojo mainėsi baimė ir 
laukinis troškimas. Snukis susiraukšlėjo tarsi sujauktas durų kilimėlis, 

o viršutinė lūpa spazmiškai kilojosi, apnuogindama aštrius baltus dan- 
tis. Nesusilaikęs jis paleido šlapimo čiurkšlę, kuri nuvingiavo korido- 
riaus grindimis. Taip buvęs Princas pažymėjo savo naująją teritoriją. 
Džesė, ištempusi ausis, nesugebėjo sugauti šio trumpo ir tylaus garso. 

Šuo užuodė kraujo kvapą. Jis taip viliojo, kad šunėkas nebegalė- 
j0 sulaikyti alkio jausmo: arba jis dabar prisiės, arba nustips. Buvęs 
Princas lėtai patraukė miegamojo link. Kvapas vis stiprėjo. Šuo su- 
prato, kad tai kraujas, bet ne bet koks - o paties šeimininko. Tačiau šunė- 
kui jau tas neberūpėjo: kvapas smelkėsi į jo smegenų gelmes. Šuo 
tvirtais žingsniais judėjo į priekį. Pasiekęs miegamąjį, jis ėmė urgzti. 

Pagaliau Džesė išgirdo šuns žingsnius koridoriuje ir suprato, kad 
šis slenka jos pusėn. Ji vėl ėmė klykti, nors gerai žinojo, kad pavojin- 
gam gyvūnui niekados nevalia parodyti savo baimę. Tačiau ji nebe- 
pajėgė susivaldyti. Džesė puikiai suvokė, kas viliojo šį valkatą į mie- 
gamąjį. | 

Ji pritraukė kojas prie savęs ir įsikibusi į antrankius pasislinko ar- 
čiau galvūgalio. Akys be perstojo sekė koridoriaus duris. Umai išgir- 
dus šuns urzgimą, Džesei vos nepaleido vidurių. 

Šuo sustingo ant slenksčio. Šešėliai jau slankiojo žeme, todėl 
Džesė išvydo tik nedidelius jo kontūrus ant grindų. Šuo nebuvo pana- 
šus į žaislinį pudelį ar čiau-čiau. Geltonai oranžinė šviesa spindėjo jo 
akyse. 

- Lauk iš čia! - suklykė Džesė. - Lauk iš čia! Eik po velnių! Ta- 
ves... tavęs čia niekas nekvietė! 

Kvailai pasakyta, tačiau tokiomis aplinkybėmis nieko geriau ir 
nesugalvosi. Gal dar paprašysi, kad jis tau atneštų raktus nuo staliu- 
ko? - mąstė ji. 

Šešėlis tarpdury sujudėjo: šuo ėmė vizginti uodegą. Sentimenta- 
liame romane toks poelgis būtų paaiškintas taip: benamis šuo supai- 
niojo susigūžusios ant lovos moters balsą su mylimos, bet seniai pra- 
rastos šeimininkės balsu. Tačiau Džesė žinojo, kad šunys vizgina uo- 
degas ne tik būdami patenkinti, bet 17 mėgindami įvertinti situaciją. 
Išgirdęs Džesės balsą, jis šiek tiek atsitraukė atgal. Aptemęs kamba- 

rys kol kas dar baugino šunėką. Buvusiam Princui dar neteko susidur- 
ti su ginklais, bet per šias šešias savaites nuo paskutinės rugpjūčio 
dienos jis buvo priverstas tikrai nemažai iškentėti. Taip atsitiko dėl to, 
kad ponas Čarlzas Satlinas, advokatas iš Breintrio, paliko jį miške, 
nes nenorėjo sumokėti septyniasdešimties dolerių šuns mokesčio. Už 
tokią sumą būtų galima ką nors nusipirkti, - galvojo Čarlzas Satlinas. 
Birželio mėnesį jis nusipirko motorinę valtį už tikrai apvalią sumelę. 
Ir jeigu palygintume valties kainą su šuns mokesčiu, tai Satlinas tik- 
rai turėjo sumautas smegenis, nors jo mąstymas čia niekuo dėtas. 
Svarbiausia, kad motorinė valtis - seniai planuotas pirkinys. Senasis 
Satlinas apie ją svajojo jau porą metų. Jis negalvodamas įsigijo šunį 
prie daržovių parduotuvės Harlou. Jis niekada nebūtų to padaręs, jei 
ne mažoji dukrelė, įsimylėjusi šunelį iš pirmo žvilsnio. 

- Šitą, tėveli! - rodydama pirštu, prašė ji. - Tą, su balta dėmele ant 
snukučio. Tą mažą atsiskyrėlį princiuką. 

Tad Satlinas nupirko šunytį (kaip jis galėjo nuskriausti savo ma- 
žylę?!), bet mokėti septyniasdešimt baksų (o gal net ir visą šimtą, jei 
Princą priskirtų didesniųjų šunų klasei) už šunėką be jokių kilmės do- 
kumentų! To jau per daug, nusprendė ponas Čarlzas Satlinas, priartė- 
jus vasarojimo prie ežero sezono pabaigai. Vežtis šunį atgal į Brein- 
trį ant užpakalinės “Sabo"' sėdynės būtų tikra kančia: užvalkalai aplip- 
tų plaukais; gerai, jėi šuo dar nepradėtų vemti ar triesti. Žinoma, ga- 
lima nupirkti būdą, bet ji kainavo apie trisdešimt baksų ar dar dau- 
giau. Be to, būda Princui vis tiek nepatiktų... Geriau tegul bėgioja 
laisvas miškuose tartum savo karalystėje. Taip Satlinas įtikinėjo save 
tą pačią paskutinę vasaros dieną, pastatęs mašiną ištuštėjusios Įlankos 
magistralės pakraštyje ir išleidęs šunį. Gerai įsižiūrėjus į Princą, pa- 
stebėtum, kad jo širdyje tūno įgimtas klajonių troškimas. Satlinas ne- 
buvo kvailys, ir viena jo pusė suprato, kad visas šis šlamštas - tik sa- 
vęs nuraminimo labui. Tačiau kita jo pusė tiesiog žavėjosi šia idėja, 
todėl palikęs nustebusį Princą šalikelėje jis nuvažiavo, švilpaudamas 
dainos “Gimęs laisvas" motyvą: “Gimęs laisvaaaas... turi sekti savo 
širdies šauksmąą34ą!“ Ponas Satlinas gerai miegojo tą naktį, net ne- 
beprisimindamas Princo (deja, jau buvusio Princo), kuris tuo pat me- 
tu, alkanas susigūžęs po nukirstu medžiu, drebėjo, šokčiodamas iš 
baimės, kaskart suūkus pelėdai ar sukrutėjus kokiam nors žvėreliui. 

Dabar šuo, išspirtas lauk, Čarlzui Satlinui niūniuojant “Gimęs 
laisvas"? melodiją, stovėjo Burlingeimų vasarnamio miegamojo tarp- 

dury (Satlinų namelis buvo toli nuo čia, todėl abi šeimos artimai ne- 
bendravo, nors jau kelias vasaras linktelėdavo vieni kitiems miestelio 
valčių prieplaukoje). Jis nuleido galvą, išplėtė akis ir pasiruošė pulti. 
Buvęs Princas buvo taip įsistebeilijęs į kambario erdvę, kad net ne- 
girdėjo savo paties urzgimo. Jis instinktyviai suprato, kad dar akimir- 
ka, ir nebegalės atsispirti kraujo kvapui, tačiau vis tiek reikėjo įsiti- 
kinti, jog čia ne spąstai. Šuo nenorėjo netikėtai susilaukti spyrių ar 
būti apmėtytas žemės grumstais. 

- Dink iš čia! - Džesė pabandė surikti, bet pavyko tik tyliai subur- 
buliuoti. Ne, rėkdama ji šuns nenubaidys: tas šlykštūnas kažkaip su- 
prato, kad ji negali atsikelti ir jam suduoti. 

To negali būti, - galvoje knibždėte knibždėjo mintys. Dar prieš 
tris valandas aš sėdėjau šalia Džeraldo "Mersedese", prisisegusi 
saugos diržus, klausiausi “Reinmeikerių" kasetės ir galvojau, į kokį 
filmą, rodomą vietiniame kino teatre, būtų galima nueiti, jeigu staiga 
nuspręstume pasilikti nakčiai. Kaip šalia manęs gali gulėti mano vy- 
ro lavonas, jei ką tik kartu pritarėme dainuojančiam Bobui Valken- 
horstui: “Dar viena vasara, dar vienas šansas, dar vienas meilės 
priepuolis". Mes abu gerai žinojome šios nuostabios dainos žodžius, 
todėl, kaip atsitiko, kad Džeraldas guli negyvas šalia manęs? Kaip 
visa tai galėjo atsitikti? Atleiskit, brangieji, bet visa ši nesąmonė - tik 
klaikus sapnas. Per daug jau absurdiška, kad galėčiau tuo patikėti. 

Valkata, pabrukęs uodegą, ėmė lėtai slinkti į priekį, atsargiai sta- 
tydamas kojas. Juodos akys blizgėjo, o atvėpusios lūpos atskleidė vi- 
są dantų grožį. Apie absurdą jis tikrai nieko nenutuokė. 

Buvęs Princas, su kuriuo Katerina Satlin linksmai ritinėjosi (ko! 
gimtadienio proga jai nepadovanojo gražios lėlytės, vardu Marni), bu- 
vo pusiau Labradoro skalikas, pusiau kolis, bet ne mišrūnas. Kai pas- 
kutinę vasaros dieną Satlinas paliko jį ant kelio, šuo svėrė apie aštuo- 
niasdešimt svarų, o jo kailis sveikai blizgėjo (aiškai išsiskyrė kolių 
veislei būdingas baltas seilinukas). Dabar jis svėrė ne daugiau ketu- 
riasdešimties svarų, o perbraukęs per šoną galėjai suskaičiuoti šon- 
kaulius 1r jausti karštligiškus širdies dūžius. Viena ausis pusiau nu- 
plėšta, kailis purvinas ir pilnas blusų. Pusiau užgijęs rožinis randas - 
bandymo pabėgti per spygliuotos vielos tvorą atminimas - vingiavo 
užpakaline koja. Keli dygliakiaulės dygliai tartum raityti ūsai styrojo 
ant snukio. Prieš kelias dienas po rąstu jis rado pastipusią dygliakiau- 

lę, tačiau prisivaręs pilną snukį dyglių ir nieko nepešęs turėjo palikti 
ją ramybėje. Tada šuo vos nemirė badu, bet dar šiek tiek galėjo tverti. 

Dabar jau nebuvo įmanoma susilaikyti. Paskutinį kartą jis prieš 
dvi dienas mėgavosi likučiais iš praplyšusio šiukšlių maišo, išmesto į 
griovį palei 117 kelią. Buvęs Princas, kuris greitai išmoko atnešti Ka- 
terinai Satlin jos mestą raudoną guminį kamuoliuką, nusiridenusį per 
svetainę ar koridorių, tiesiog mirė badu. 

Bet visai čia pat, ant grindų, gulėjo kalnas šviežios riebios mėsos! 
Buvusiam Princui net seilės nutįso. Tai buvo tarsi Benamių Šunų 
Dievo dovana. 

Buvęs Katerinos Satlin numylėtinis artinosi prie Džeraldo Burlin- 
geimo lavono. 

Taip neatsitiks, - tikino save Džesė. Tikra nesąmonė, todėl baik 
myžti į kelnes. 

Ji ir toliau apgaudinėjo save, kol pagaliau kairė lovos pusė užden- 
gė viršutinę šuns dalį. Šuo dar stipriau suvizgino uodegą, ir Džesė iš- 
girdo pažįstamą garsą: tarsi karštą vasaros dieną ištroškęs šuo godžiai 
laktų tiesiai iš balos. Tačiau palyginus garsus ji suprato, jog šis bena- 
mis ne laka, o laižo. Džesė įsistebeilijo į be perstojo vizginamą uode- 
gą, ir staiga jos vaizduotė padėjo atstatyti lovos krašto užstojamą 
vaizdą: benamis šunsnukis sulipusiu kailiu bei išvargusiomis, bet vis 
tiek atsargiomis akimis, laižė kraują nuo išretėjusių jos vyro plaukų. 

- NE! - Ji pakėlė užpakalį ir permetė abi kojas į kairę. - TUC- 
TUOJAU PASITRAUK NUO JO! MAUK IŠ ČIA! 

Džesė spyrė šuniui į nugarą. 

Šuo instinktyviai atšoko atgal ir pakėlė galvą. Akys taip išsprogo, 
kad vos neišvirto iš savo orbitų. Nasrai prasivėrė. Nutįsusios seilės 
saulėlydžio šviesoje spindėjo tarsi aukso gijos. Buvęs Princas metėsi 
į priekį prie Džesės pėdos. Surikusi ji spėjo ją atitraukti, ant odos vis 
dar jausdama šuns kvapą. Bet kojos pirštai liko sveikutėliai. Džesė 
nesąmoningai suraitė kojas po savimi, negirdėdama pertemptų pečių 
raumenų aimanavimo ir girgždesio sąnariuose. 

Šuo vis dar spoksojo į ją, piktai urgzdamas ir gąsdindamas savo 
paklaikusiu žvilgsniu. Susitarkime, ledi, - bylojo benamio akys. Tu 

užsiimk savo reikalais, o aš užsiimsiu savaisiais. Gerai? Susitarkime 
gražiuoju, nes jei bandysi man trukdyti, ateis ir tavo eilė. Beje, jis jau 
mires, tai kodėl tokiam turtui nueiti niekais, kai aš mirštu iš bado? 
Mano vietoj tu pasielgtum lygiai taip pat. Galbūt dabar tu dar šito ne- 
supranti, bet greitai - daug greičiau nei galvoji - tu paseksi mano pė- 
dom. 

- DINK IŠ ČIA! - suriko Džesė. Ji atsisėdo ant savo pėdų, ištie- 
susi rankas į šalis. Dabar Džesė tapo kaip niekad panaši į prirakintą 
prie džiunglių gyventojų aukuro Fei Vrei. Jos poza priminė pačias 
aistringiausias merginas ant pornožurnalų viršelių: išdidžiai pakelta 
galva, stačios krūtys, pečiai kiek tik įmanoma atlošti atgal ir trikam- 
pis šešėlis kaklo duobutėje. Trūko tik privalomos aistros kupinos šyp- 
senos. Džesės veidas rodė, kad moteriai liko tik vienas žingsnis iki 
absoliutaus pamišimo. 

- LAUK IŠ ČIA! 

Šuo urgzdamas dar minutėlę paspoksojo į ją, po to, nutaręs, jog 
daugiau spyrių nebebus, vėl nuleido galvą. Šįkart Džesė išgirdo gar- 
sų čepsėjimą, kuris priminė jausmingus brolio Vilio bučinius, kai šis 
bučiuodavo į skruostą senelę Džoaną. 

Valkata vis dar urzgė, bet dabar jau dusliai, lyg kas nors būtų už- 
movęs pagalvės užvalkalą jam ant galvos. Sėdėdama ant lovos užkri- 
tusiais virš lentynos plaukais, Džesė galėjo įžvelgti putlią Džeraldo 
koją ir dešinę ranką. Koja krutėjo, tartum Džeraldas muštų linksmos 
melodijos (kad ir “Reinmeikerių" “Dar viena vasara'') taktą. 

Dabar Džesė matė ir patį šunį: visą jo kūną, išskyrus galvą. Jei 
šuo pakeltų galvą, matytųsi ir ji. Tačiau įsibrovėlis nė nemanė pakel- 
ti galvos - tik užpakalinėmis kojomis dar labiau įsispyrė į grindis. 
Staiga Džesė išgirdo šlykštų plyšimo garsą - it kažkas bandytų atsi- 
krenkšti. Ji sudejavo. 

- Liaukis... prašau, nejaugi negali paprasčiausiai liautis? 
riausius skanėstus nuo stalo, tačiau tos dienos išnyko praeity podraug 
su jo vardu. Dabar reikėjo kaip nors išgyventi, o tai jau visai neside- 
rino su mandagumu ir atsiprašymais. Jis jau dvi dienas nieko neturė- 
jo burnoje, o čia gulėjo kalnas maisto. Ir nors šalia esanti šeimininkė 
pyko (dienos, kai šeimininkai juokdavosi, glostydavo jam galvą, sa- 
kydami “Geras Šunelis“, ir už nesunkius triukus apdovanodavo mais- 

to likučiais, seniai praėjo), jos kojos buvo mažytės ir minkštos, o bal- 
sas išdavė jos bejėgiškumą. | 

Buvusio Princo urzgimą pakeitė duslus šnopavimas, ir visas Dže- 
raldo kūnas ėmė krutėti kartu su kojomis Džesės akyse: pirmiausia lė- 
tai krypuodamas į šalis, o po to tiesiog slysdamas grindimis. 

Nusiramink, Disko Džeraldai! - Džesei į galvą šovė beprotiška 
mintis. Liaukis vaidinti šokėją. Geriau susitvarkyk su šunimi! 

Šuo nebūtų pajudinęs Džeraldo, jei šis gulėtų ant kilimėlio, tačiau 
Džesė sumanė išvaškuoti grindis po Darbo dienos švenčių. Bilas Da- 
nas, namo prižiūrėtojas, pasamdė vyrukus iš “Ne tik vaškuotos grin- 
dys" kompanijos, ir šie atliko milžinišką darbą. Jie panoro, kad šeimi- 
ninkė, atvykusi pailsėti, imtų gėrėtis jų darbu, ir paslėpė suvyniotą ki- 
limą sieninėje spintoje. Todėl benamiui šuniui patraukus Disko Dže- 
raldą slidžiomis grindimis, šis lengvai sujudėjo lyg Džonas Travolta 
filme “Šeštadienio nakties karštligė". Svarbiausia šunėkui buvo pa- 
čiam išlaikyti pusiausvyrą. Suleidęs dantis į suglebusią Džeraldo ran- 
ką, jis traukėsi atgal, ilgais purvinais nagais kabindamasis į grindis ir 
ten palikdamas gilias žymes. 

Aš nieko nematau, nes čia tik mano sapnas. Dar prieš kelias va- 
landas mes klausėmės “Reinmeikerių"", ir Džeraldas prisuko garsą, 
norėdamas man pranešti, jog šeštadienį turbūt važiuos į Oroną žiū- 
rėti futbolo varžybų. U ir M prieš B.U. Prisimenu, kad kalbėdamas jis 
krapštė dešinės ausies spenelį. Tad kaip šuo, sugriebęs už rankos, ga- 
li per visą miegamąjį temti jo lavoną? 

Džeraldo plaukai buvo ištaršyti (turbūt todėl, kad šuo laižė nuo jų 
kraują), bet akiniai vis dar pūpsojo savo vietoje. Džesė įsistebeilijo į 
pusiau atmerktas, aptrauktas jo akis, įsmeigtas į šokančius ant lubų 
saulės zuikučius. Jo veide sustingo šlykščios raudonai rožinės dėmės, 
tartum mirtis nebūtų pajėgusi numalšinti jo pykčio, kai Džesė netikė- 
tai pradėjo aikštytis (žinoma, jis tai suvokė kaip Džesės užgaidą). 

- Palik jį ramybėje, - Džesė paliepė šuniui, tačiau jos balsas nu- 
skambėjo silpnai 1r be galo liūdnai. 

Šuo tik truputį pastatė ausis ir toliau vilko dėmėtą kūną pasišiau- 
šusiais plaukais, kuris daugiau nebeatrodė panašus į Disko Džeraldą. 
Jis tapo Džeraldu Negyvėliu, slystančiu miegamojo grindimis. 

Dantys laikė sukąstą odos lopinėlį. Džesė bandė įtikinti save, kad 
tai tik tapetai, bet juk tapetuose nebūna apgamų ir skiepijimo Žymių. 

Ji išvydo riebų rožinį Džeraldo pilvuką su bambos skylute vidury. Jo 
penis maskatavo juodų papilvės plaukų lizdelyje, o sėdmenys lengvai 
slydo išvaškuotomis grindimis. 

Staiga dusinančią siaubo atmosferą pakeitė baisus pyktis. Džesė 
pasitiko jį su džiaugsmu. Pyktis galėjo grąžinti ją į realų pasaulį. 

“ - Šunsnukis, - tyliu, drebančiu balseliu sušvokštė Džesė. - Bai- 
lus, suktas šunsnukis! 

Nors ir nepajėgė pasiekti lentynos Džeraldo lovos pusėje, Džesė 
pastebėjo, kad atitinkamu kampu pasukus riešą antrankio viduje gali 
šiek tiek pagrabalioti ją savo pačios pusėje. Galva nesisuko tiek pat, 
kiek ir riešas, todėl Džesė turėjo atpažinti daiktus tik pirštais. Nors tai 
ir nebuvo būtina: ji puikiai žinojo, ką ten galima rasti. Pirštų galai lie- 
tė makiažo reikmenų tūbeles, stumdydami arba net numesdami jas ant 
užkloto ar grindų. Bet Džesė ieškojo ne jų. Pirštai apčiuopė “Nivea" 
veido kremo indelį, ir ji akimirką suabejojo. Tačiau indelis buvo per- 
nelyg mažas ir lengvas, kad skaudžiai suduotų bastūnui. Tad Džesė 
pastūmė jį ir ieškojo toliau. 

Kiek tik įstengdama ištiesė pirštus ir užčiuopė apvalų stiklinio 
daikto kampą. Truputį pagalvojusi, ji prisiminė, kad kabantis ant sie- 
nos bokalas - ne vienintelis Džeraldo suvenyras, išlikęs nuo koledžo 
laikų. Džesė lytėjo peleninę, kuri visada stovėdavo Džeraldo lovos 
pusėje, šalia stiklinės su šaltu vandeniu (todėl ji iškart ir nesusigaudė, 
kas čia per daiktas). Galbūt valytoja, ponia Dal, valydama dulkes, o 
galbūt ir pats Džeraldas perdėjo peleninę į kitą pusę. Tačiau nėra jo- 
kio skirtumo - svarbu, kad ji išvis yra po ranka. 

Džesė pirštais sugniaužė apvalų kraštą, jausdama du specialiai ci- 
garetėms laikyti įspaustus įdubimus. Sugriebė peleninę, atlošė ranką 
atgal, o po to vėl ištiesė pirmyn. Jai pasisekė, nes riešai nusileido kaip 
tik tuo metu, kai antrankių grandinė stipriai įsitempė ir sugirgždėjo it 
dūžtantis ąsotis. Viskas įvyko žaibiškai: sviedinį surado ir paleido nė 
nespėjusi pagalvoti, jog gali prašauti pro šalį. O taip ir galėjo atsitikti 
moteriai, kūno kultūros pamokose iš šaudymo turėjusiai blogiausią 
pažymį. Be to, šuo stovėjo už penkiolikos pėdų, o Džesės ranka vis 
dar buvo prirakinta prie lovos. 

Ir vis dėlto Džesė jį kliudė. Peleninė apsisuko ore, atskleisdama 
užrašą ant šono. Džesė neįstengė jo perskaityti, tačiau atmintinai Ži- 
nojo žodžius apie tarnybą, vystymąsi ir drąsą. Peleninė bandė persi- 
versti dar kartą, bet nespėjusi trenkėsi į kaulėtus šuns pečius. 

Bastūnas sustaugė iš nuostabos ir skausmo, o Džesę užliejo pri- 
mityvaus pasitenkinimo banga. Jos veidą iškreipė piktdžiugiška šyp- 
sena. Džesė nesąmoningai vapėjo sulenkdama nugarą ir ištiesdama 
kojas. Ji nejautė skausmo pertemptuose pečiuose ir sąnariuose. Šis 
jausmas apims ją vėliau (su kiekvienu judesiu ar krūptelėjimu), bet 
šią akimirką ji it laukinė džiaugėsi taikliu šūviu, suprasdama, kad jei 
kaip nors neišreikš savo triumfo, tučtuojau sprogs. Todėl Džesė už- 
kritusiais ant veido plaukais ir išsišovusiomis lyg stora viela gyslomis 
ant kaklo mušė pėdomis į užklotą ir voliojos1 nuo šono ant šono. 

- CHA! - rėkė ji. - AŠ... PATAIKIAU...Į TAVE! CHA! 

Peleninei atsimušus į šunį, šis atšoko atgal, o jai nukritus ant grin- 
dų šoktelėjo dar kartą. Ausys sukluso, nes pasikeitė šeimininkės bal- 
so tembras - dabar jame atsispindėjo triumfas, o ne baimė. Turbūt dar 
po sekundės ji pašoks nuo lovos ir apdovanos jį skaudžiais spyriais. 
Šuo suprato, kad reikia mauti iš čia, kol dar kaip reikiant negavo į 
kailį. 

Buvęs Princas atsisuko norėdamas įsitikinti, kad kelias atgal lais- 
vas, bet šviežio kraujo ir mėsos kvapas vėl persmelkė visą kūną. 
Skrandis stipriai suspazmavo, ir šuo gailiai suinkštė. Jis vėl atsidūrė 
pasirinkimo kryžkelėje ir iš susijaudinimo paleido šlapimo čiurkšlę. 
Jo paties kvapas, bylojantis ne apie jėgą ir pasitikėjimą savimi, 0 apie 
išsekimą ir silpnumą, tiesiog spaudė jį į kampą, todėl buvęs Princas 
pradėjo loti. 

Džesė sudrebėjo nuo nemalonaus, širdį veriančio garso (ji net bū- 
tų užsikimšusi ausis, jegu tik būtų galėjusi), ir šunėkas pajuto, kaip 
keičiasi šeimininkės kvapas. Šviežias naujasis kvapas pamažu blėso, 
ir šuo suabejojo, ar dar susilauks naujų smūgių. Be to, tas smūgis bu- 
vo ne tiek skausmingas, kiek gąsdinantis. Šuo neužtikrintai žengė 
žingsnį į priekį, ką tik prakąstos rankos link ir tuo pačiu metu akylai 
stebėjo šeimininkę. Nors ji atrodė bejėgė, tačiau įspūdis galėjo būti ir 
klaidingas. 

Džesė tysojo ant lovos, vos vos jausdama tvinkčiojimą pečiuose 
1r dar labiau kankindamasi troškuliu. Ji gerai žinojo, kad iš peleninės 
jokios naudos - šuo vis dar čia. Savo triumfo akimirkomis ji buvo to- 
kia tikra, kad įsibrovėlis keturiomis lėks iš miegamojo, bet jis kažko- 
dėl neišsigando. Visų blogiausia, kad šunpalaikis, nors ir labai atsar- 
giai, tačiau visgi artinosi prie lavono. Džesės viduje sukunkuliavo ža- 

lias nuodų katilas, ir ji suprato: jei šis katilas sprogs, ji pasprings sa- 
vuoju pykčiu. 

- Dink iš čia, subingalvi, - gergždžiančiu balsu prakošė Džesė. - 
Dink, arba aš tave užmušiu. Dar nežinau kaip, bet, prisiekiu Dievu, 
būtinai sugalvosiu. 

Šuo vėl stabtelėjo ir neramiomis akimis pažvelgė į Džesę. 

- Va šitaip, geriau jau paklausyk manęs, - šnypštė ji. - Aš nejuo- 
kauju. Aš tikrai tave užmušiu. 

Džesė vėl pradėjo klykti, kartais pereidama į šnabždesį. 

- Aš tave užmušiu. Tikrai. Prisiekiu, kad užmušiu, TODĖL DINK 
MAN IŠ AKIŲ! 

Šuo, kažkada buvęs mažosios Katerinos Satlin numylėtinis Prin- 
ciukas, pakaitomis žvelgė tai į šeimininkę, tai į mėsą. Jis nusprendė 
padaryti kompromisą: šuo pasilenkė į priekį, įdėmiai stebėdamas 
Džesę, ir sugriebęs riebų kremzlėtą Džeraldo Burlingeimo dešinės 
rankos gabalą atsitraukė atgal. Džeraldo ranka pakilo, pirštais rodyda- 
ma į rytinį langą, už kurio stovėjo “Mersedesas"". 

- Liaukis! - suklykė Džesė. Jos balsas vis dažniau neišlaikydavo 
aukšto tono ir virsdavo dusliu šnabždesiu. - Ar tau dar negana? Palik 
jį ramybėje! | 

Buvęs Princas net nesiteikė sureaguoti. Jis papurtė galvą kaip tais 
laikais, kai žaisdavo su Kete Satlin, bandydamas atimti iš jos guminį 
žaisliuką. Tiktai čia nebuvo joks žaidimas. Seilės tryško į šonus, jam 
plėšiant mėsą nuo kaulo. Džeraldo švytinti, ką tik po manikiūro ran- 
ka kraupiai lingavo ore. Ji atrodė lyg dirigento, primygtinai prašančio 
muzikantus pagreitinti tempą, plaštaka. 

Džesė dar sykį išgirdo, kaip šuo atsikrenkštė, ir staiga pajuto, kad 
tuoj susivems. 

Ne, Džese, - pagaliau prabilo sunerimusi Ruta. Ne, suimk save į 
rankas. Vėmalų kvapas gali šį šunpalaikį atvilioti prie tavęs... arba 
netgi ant tavęs! 

Džesės veidas, jai bandant nuvyti šalin pykinimo priepuolį, per- 
simainė į atstumiančią grimasą. Vėl pasigirdo plėšimas, ir prieš pat 
užsimerkdama akies kampučiu ji dėbtelėjo į šunį: ėdrūnas stovėjo 
tvirtai įrėmęs priekines kojas į tamsią elastikos juostą. Visai pamiršu- 
si, kad vis dar guli prirakinta prie lovos, Džesė pabandė užsidengti 
akis. Rankos sustingo per dvi pėdas viena nuo kitos. Grandinės su- 


55 


žvangėjo. Džesė sudejavo. Balse suskambo visiško pralaimėjimo 
gaida. 

Vėl išgirdo šlykštų plėšimo garsą, užsibaigiantį “dideliu laimingu 
bučkiu“, tačiau Džesė neatsimerkė. 

Šuo ėmė trauktis atatupstas koridoriaus durų link, neatitraukda- 
mas akių nuo gulinčios ant lovos šeimininkės. Nasruose jis nešėsi di- 
delį spindintį Džeraldo Burlingeimo gabalą - jei šeimininkė nori jį at- 
imti, tegul puola dabar. Šuo negalėjo mąstyti (bent jau ne taip kaip 
žmogus), tačiau visų jo instinktų derinys beveik atstojo mąstymą, to- 
dėl buvęs Princas suprato, jog tai, ką jis padarė (ir ką dar ruošėsi pa- 
daryti), užtraukia jam prakeikimą. Tačiau jis taip 1lgai nieko neturėjo 
burnoje! Jį miške mirti iš bado paliko žmogus, kuris pakeliui į namus 
laimingas švilpavo “Gimęs laisvas'?' melodiją. Jei dabar šeimininkė 
kėsintųsi atimti iš jo maistą, jis, be abejo, pultų. 

Šuo metė paskutinį žvilgsnį į Džesę, įsitikino, kad ši nesiruošia 
atsikelti, ir nusisuko. Jis išsinešė mėsą į koridorių ir ten patogiai į5i- 
taisė. Vėjas įsismarkavęs praverdavo ir trenkdavo duris. Buvęs Prin- 
cas dėbtelėjo į tą pusę, ir jo šuniškas protas pakuždėjo jam, kad išti- 
kus bėdai jis pats savo snukio pagalba sugebės atsidaryti užpakalines 
duris. Įsitikinęs, kad negresia joks pavojus, šuo pradėjo godžiai ėsti. 

Džesei vos ne vos pavyko nuvyti norą vemti. Užsimerkusi ji gu- 
lėjo ant nugaros, vis stipriau jausdama skaudžiai tvinkčiojančius pe- 
čius. Skausmas bangavo, tačiau Džesė būgštaudama spėjo, jog tai tik 
pati pradžia. 

Noriu miego, - galvojo ji išgąstigu, nesugebančiu logiškai mąsty- 
ti vaiko balsu. Aš jau beveik miegojau, kai įėjo tas prakeiktas šuo. To- 
dėl ir noriu vėl užmigti. 

Džesė pritarė šiam balsui visa širdimi. Tačiau miego ji tikrai ne- 
norėjo, nes ką tik regėjo, kaip šunpalaikis išplėšė mėsos gabalą 1š jos 
vyro lavono. 

Dabar Džesė troško tik vieno - gerti. 

Ji atmerkė akis ir išvydo Džeraldą, išsidrėbusį savo paties šešėly- 
je ant išvaškuotų grindų lyg koks apgailėtinas žmogaus atolas. Jo akys 

tebebuvo įbestos į lubas, bet akiniai nusmuko: viena jų kojelė kyšojo 
ausyje. Galva susilenkė tokiu kampu, kad riebus kairysis žandas be- 
veik palindo po kairiuoju petimi. Tarp dešinio peties ir alkūnės Žiojė- 
jo tamsiai raudona skylė, iš kurios lindo balti kaulai. 

- Viešpatie, - suvapėjo Džesė. 

Ji staigiai nusuko žvilgsnį vakarinio lango link. Auksinė saulėly- 
džio šviesa beveik apakino ją, todėl Džesė vėl užmerkė akis, kuriose 
mirguliavo raudoni ir juodi taškeliai. Kraujas iš širdies plūstelėjo tie- 
siai į akių vokus: po kurio laiko ji pastebėjo, jog tie patys judančių or- 
namentų deriniai nuolat kartojasi iš naujo. Tai buvo tas pat, kaip Žiū- 
rėti pro mikroskopą į pirmuonį raudonai nudažytoje skaidrėje. Besi- 
keičiantys vaizdai sudomino Džesę ir podraug nuramino. Ji pagalvo- 
jo, kad nereikia būti genijumi, idant suprastum, dėl ko, esant tokioms 
aplinkybėms, jie traukė. Kai viskas žmogaus gyvenime dūžta į šipu- 
lius (ir dar tokiu netikėtu greičiu), būtinai reikia už kažko užsikabinti 
- kažko logiško ir nuspėjamo. Jei sugebėjai užkibti tik už kraujo- 
plūdžio akių vokuose ir saulės šviesos, turi griebtis už jų ir dar gra- 
žiai padėkoti, nes kitu atveju naujojo svetimo pasaulio Sea papras- 
čiausiai išvarys tave iš proto. 

Kad ir tas garsas, sklindantis iš koridoriaus. Mirtinai išalkęs be- 
namis šuo, ėdantis žmogų, kuris tave pirmą kartą nusivedė į Bergma- 
no filmą ir į Senojo Sodo Paplūdimio atrakcionų parką, kur įsitempė 
tave į didelį, besisupantį lyg švytuoklė vikingų laivą, o po to kvato- 
josi, kol iš akių ėmė trykšti ašaros, kai paprašei atsivežti tave čia dar 
kartą. Žmogų, su kuriuo kartą mylėjotės vonioje, kol galų gale pratrū- 
kote rėkti iš malonumo, ir iš kurio liko tik šuns rykle slystantys ga- 
balėliai. 

- Na ir keistos dienelės, mamule, - užkimusiu balsu pratarė Dže- 
sė. - Labai jau keistos. 

Ji nutarė užsičiaupti, bet miegamojo tyla vėl grasino grąžinti pa- 
niką, kuri tik ir sukosi aplinkui, laukdama, kol Džesė praras budrumą. 
Beje, visiškai tylu nebuvo: nors medkirtys ir baigė savo dienos dar- 
bą, tačiau naras retkarčiais suklykdavo, o vėjas, artėjant vakarui, siau- 
tė vis smarkiau ir dažniau trankė užpakalines duris. 

Žinoma, nereikėjo pamiršti ir užkandžiaujančio jos vyru šuns. 
Kol Džeraldas laukė sumuštinių, Džesė užėjo į šalia esančią “Mišo" 
maisto parduotuvę. Žuvis čia visada būdavo šviežia: dar mosuojanti 

uodega, kaip sakydavo jos senelė. Džesė nupirko jūros liežuvių filė, 
manydama, kad galės pakepti, jei juodu su Džeraldu nutars pasilikti 
nakčiai. Jūros liežuviai labai tiko, nes Džeraldui, kuris būtų gyvas 
vien jautienos kepsniais ir keptais viščiukais (kartais pasigardžiuoda- 
mas ir gerai iškeptais grybais), jei tik būtų įmanoma, jie iš tikrųjų pa- 
tiko. Tada jai net nestuktelėjo į galvą, kad patį Džeraldą greičiau su- 
valgys, nei jis spės pasidžiaugti jūros liežuviais. 

- Čia galioja džiunglių įstatymai, pupuliuk, - dusliai sušvokštė 
Džesė ir akimoju suprato, kad ji ne tik mąstė kaip Ruta Near, bet ir 
perėmė visą Rutos, kuri koledžo metais mėgo laikytis tik “Dewars"' ar 
“Marlboro"' cigarečių dietos, kalbos manierą. 

Įžūlusis balsas vėl ėmė vadovauti, tarsi Džesė būtų įžiebusi kokią 
nors stebuklingą lempą. Ar atsimeni tą Niko Louvo dainą, kurią gir- 
dėjai per WBLM radiją, eidama namo iš keramikos paskaitos vieną 
žiemos dieną? Tą, kuri privertė tave nusijuokti? 

Džesė nenorom prisiminė Niko Louvo dainą “Anksčiau ji buvo 
nugalėtoja (dabar - tik šuns pietūs ji)", skirtą ciniškai vienatvės me- 
ditacijai, visai neatitinkančiai džiugaus muzikos ritmo. Taip, ji skam- 
bėjo juokingai tą žiemą, bet tik ne dabar. 

- Ruta, liaukis, - sukrenkštė Džesė. - Jei jau ruošiesi įsitaisyti ma- 
no galvoje, tai bent liaukis mane erzinti. 

Argi aš tave erzinu? Viešpatie, meilute, aš net nemaniau taip da- 
ryti. Aš tik bandau pažadinti tave! 

- Bet aš juk nemiegu! - suniurzgė Džesė. Ežere vėl suklykė naras, 
lyg norėdamas pritarti jos žodžiams. - Ir tik tavo dėka! 

O, ne! Tu jau seniai neatsibundi. Kai kas nors bloga atsitinka, ži- 
nai, ką tu visuomet darai, Džese? Tu save įtikinėji: “Nėr čia dėl ko 
nerimauti, nes tai - tik blogas sapnas. Aš dažnai tokius susapnuoju, 
todėl kai tik vėl persiversiu ant kito šono, viskas bus gerai". Būtent 
taip tu elgiesi kiekvieną kartą, mano miela kvailute. 

Džesė pravėrė burną, norėdama atkirsti, - į tokį ;žūlumą būtina at- 
sakyti - bet Pavyzdingoji Žmonelė Burlingeim užlipo ant pakylos 
greičiau, nei Džesė pajėgė susikaupti. 

Kaip tu gali taip kalbėti? Tu tiesiog siaubinga! Eik šalin! 

Įžūlusis Rutos balsas ciniškai nusikvatojo. Džesė nusipurtė pama- 
niusi, kad labai neramu girdėti savo proto dalelę, besijuokiančią įtiki- 
namu senos pažįstamos, dingusios velniai Žino kur, balsu. 

Eit šalin? Tau tikrai patiktų, jei pasitraukčiau, mažyle, gardusis 
saldainiuk, maža tėvelio dukrele. Kaskart, kai teisybė priartėja, ar 
imi įtarti, kad sapnas galbūt visai nėra sapnas, tu bėgi šalin. 

Tai kvaila. 

Tikrai? O kas tada atsitiko Norai Kaligan? 

Akimirką nutilo ir Žmonelės, ir tikrasis *aš" balsas, tačiau tyloje 
vėl iškilo jau matytas paveikslas: besijuokiančių, rodančių pirštais 
žmonių minia, apsupusi sukaustytą į kalades mergaitę. Buvo sunku ją 
įžiūrėti, nes aplinkui tvyrojo tamsa (nors iš tikrųjų dar turėjo šviesti 
saulė), bet veido nesimatytų ir dienos šviesoje. Jos plaukai krito ant 
veido it atgailos šydas, nors buvo sunku patikėti, kad mergaitė galėtų 
padaryti ką nors siaubinga: jai neduotum daugiau dvylikos metų. Ir 
jos tikrai nebaudė dėl vyro nužudimo: Ievos dukrelei dar turbūt nebu- 
vo prasidėjusios mėnesinės, tad ką jau kalbėti apie vyrą. 

Tai netiesa, - staiga prabilo balsas iš gilios pasąmonės. Jis buvo 
panašus į banginio riksmą - melodingas ir kartu siaubingai stiprus. 
Mėnesinės jai prasidėjo esant dešimties su puse. Ir tai blogiausia. 
Turbūt jis pajuto kraujo kvapą kaip tas benamis šuo koridoriuje. Gal- 
būt dėl to jis taip pakvaišo. 

- Užsičiaupk! - suriko Džesė, pajutusi, jog pati eina iš proto. - Už- 
sičiaupk, nes ne apie tai kalbama! 

Beje, jei jau prakalbome apie kvapus, koks buvo tas, antrasis? - 
paklausė Ruta. Balsas skambėjo tvirtai ir entuziastingai, tartum kalbė- 
tų aukso ieškotojas, kuris po ilgų nesėkmingų ieškojimų pagaliau už- 
tiko aukso gyslą. Toks sūrus druskos ir senų monetų kvapas... 

- Aš dar kartą kartoju, jog ne apie tai kalbama! 

Pajutusi naują grėsmę, Džesė gulėjo ant užkloto, įtempusi visus 
raumenis po sušalusia oda, pamiršusi ir savo įkalinimą, ir vyro mirtį. 
Ji jautė, kaip Ruta ar Ruta pasivertusi jos pusė svarsto, ar tęsti šį ne- 
malonų pokalbį. Kai ji nusprendė, kad neverta (bent jau tiesiogiai), 
Džesė ir Pavyzdingoji Žmonelė Burlingeim su palengvėjimu atsiduso. 

Gerai jau, gerai, tada pasikalbėkime apie Norą, - tarė Ruta. Apie 
Norą, gydytoją ir patarėją, pas kurią tu pradėjai vaikščioti po to, kai 
lioveisi tapyti, nes kai kurie tavo piešiniai tave baugino. Kaip tik tuo 
metu, kai Džeraldo seksualianiai poreikiai kažkodėl ėmė silpti, ir tu, 
kupina įtarimų, net pradėjai uostyti jo marškinių apykakles. Tu juk 
prisimeni Norą? 


59 


Nora Kaligan buvo smalsi kalė! - suurzgė Pavyzdingoji Žmonelė. 

- Ne, - sumurmėjo Džesė. - Esu tikra, kad ji buvo kupina gerų ke- 
tinimų, tik vis nueidavo per toli. Ji vis paklausdavo vienu klausimu 
per daug. 

Sakei, kad ji tau labai patiko. Kodėl gi dabar pakeitei savo nuo- 
monę? 

- Nebenoriu toliau galvoti, - neužtikrintai atkirto Džesė. - Dabar 
nenorėčiau girdėti jokių balsų ir jiems atsakinėti. Juk tai kvaila. 

O tu geriau paklausyk, - nepatenkinta atsakė Ruta, - nes nuo jų tu 
taip lengvai nepabėgsi kaip nuo Noros... ir kaip kažkada pabėgai nuo 
manęs. 

Aš niekada nuo tavęs nebėgau, Ruta! Nelabai įtikinamas skubus 
paneigimas. Žinoma, kad ji pabėgo. Paprasčiausiai susikrovė lagami- 
nus ir paliko užgriozdintą, bet mielą jų su Ruta bendrabučio kamba- 
rėlį. Ir ne dėl to, kad Ruta pradėjo uždavinėti per daug klausimų apie 
Džesės vaikystę, Juodąjį ežerą, apie tai, kas atsitiko vasarą po to, kai 
Džesei prasidėjo mėnesinės. Tik blogas draugas būtų išsikraustęs dėl 
tokios priežasties. Džesė išsikraustė todėl, kad Ruta nesiliovė klausi- 
nėjusi netgi po to, kai Džesė paprašė liautis. Jos nuomone, tokiu bū- 
du Ruta tapo bloga drauge. Ji matė, kur Džesė brėžė ribą, bet tyčia 
taikėsi ją peržengti. Kaip kad Nora Kaligan, tik daug vėliau. 

Beje, mintis pabėgti prirakintai prie lovos Džesei atrodė tiesiog 
absurdiška. 

Neįžeidinėk mano protinių gabumų, pupuliuk, - supyko Ruta. Ta- 
vo protas nėra prirakintas prie lovos, ir mes abi gerai tai žinome. Tu, 
be abejo, gali pabėgti, bet aš patarčiau taip nedaryti, nes aš - vienin- 
telė tavo viltis. Jei manysi, kad tai tik baisus sapnas, kuris išnyks, per- 
sivertus ant kito šono, tai ir mirsi šiame miegamajame prirakinta prie 
lovos. Nejaugi to nori? Argi to nusipelnei, visus šiuos metus gyvenda- 
ma antrankiais prirakinta nuo tos dienos, kai... 

- Nė nemanau apie tai galvoti ! - suklykė Džesė tuščiame kamba- 
ryje. | 

Akimirką Ruta nutilo, ir Džesė vylėsi, kad ji pasišalins. Tačiau ji 
sugrįžo, sumaigydama Džesę taip, kaip terjeras maigo savo kilimėlį. 

Baik, Džese. Tu geriau patikėsi, kad išėjai iš proto, nei prisimin- 
si tą dieną. Tačiau tu juk gerai žinai, kad esi visai sveika. Aš esu tu, 
ir Pavyzdingoji Žmonelė - tu... mes visi esame tu. Todėl ir aš pati ge- 

rai žinau, kas atsitiko tą dieną prie Juodojo ežero, kitiems šeimos na- 
riams išvykus. Ir patys įvykiai visai nedomina manęs. Aš tik bandau 
išsiaiškinti, ar yra dar dalelė tavęs, kurios nepažįstu, ir kuri norėtų 
pasidalyti su Džeraldu vieta to šunsnukio pilve rytojaus rytą. Tai mė- 
ginu išsiaiškinti ne todėl, kad tave įžeisčiau - paprasčiausiai nenoriu, 
kad išsikraustytum iš proto. 

Ašaros bėgo Džesės skruostais, tačiau ji nesuprato kodėl: ar dėl 
ką tik išgirstų žodžių apie mirtį, ar dėl to, kad pirmą kartą po keturių 
metų pertraukos vėl priartėjo prie tos dienos, praleistos prie Juodojo 
ežero, ir įvykių, nutikusių per saulės užtemimą. 

Kartą, septyniasdešimtojo dešimtmečio pradžioje, Džesė vos vos 
neišsiplepėjo apie tai “moterų sąmoningumo" būrelyje. Žinoma, ji ten 
atsidūrė savo kambariokės dėka, bet iš pradžių noriai lankėsi susirin- 
kimuose, kurie, Džesės nuomone, tebuvo spalvingo koledžo metų 
karnavalo dalis. Pirmieji du metai koledže, ypač praleisti su Ruta Ne- 
ari, kuri supažindino ją su Žaidimais, pasivažinėjimais ir parodomis, 
tapo pačiais nuostabiausiais, nes išnyko baimė, o pergalės sekė viena 
po kitos. Tais laikais kiekviename bendrabučio kambaryje kabėdavo 
Piterio Makso plakatas, o kai nusibosdavo “Bitlų'? muzika (nors taip 
neatsitikdavo), galėjai paprasčiausiai perjungti kitą mėgstamą radijo 
stotį. Viskas atrodė pernelyg nuostabu, kad galėtum patikėti - tarytum 
žvelgtum į daiktus, apimtas nepavojingos gyvybei karštligės. Taigi 
pirmieji du metai iš tikrųjų buvo jėga! 

Žavesys dingo po pirmojo “moterų sąmoningumo" būrelio susi- 
rinkimo. Čia Džesė išvydo pilką pasaulį, kuris atspindėjo jos ateitį aš- 
tuoniasdešimtajame dešimtmetyje ir kuždėjo baisias vaikiškas paslap- 
tis, paslėptas giliai širdyje dar šešiasdešimtajame. Dvidešimt merginų 
sėdėjo namelio, besijungiančio su Niuvorto bažnytėle, svetainėje. Ke- 
lios išsidrėbė ant senos sofos, kitos - ant kėdžių, tačiau dauguma su- 
kryžiavusios kojas įsitaisė ratu ant grindų. Jų amžius svyravo nuo aš- 
tuoniolikos iki keturiasdešimties ir daugiau. Susirinkimo pradžioje jos 
susikabino rankomis ir minutėlę patylėjo. Po to Džesė išgirdo keletą 
šiurpių istorijų apie išprievartavimus, kraujomaišą bei žiaurius kanki- 
nimus. Net ir po šimto metų ji negalėtų pamiršti, kaip rami simpatiš- 
ka blondinė pakėlė savo megztuką, norėdama pademonstruoti cigare- 
čių išdegintus randus po krūtimis. 

Tą akimirką karnavalas Džesei Mahout baigėsi. Nors ir ne visai 
taip. Ji pasijuto, tarsi jai būtų leista žvilgtelėti, kas dedasi už karnava- 

lo ribų. Džesė išvydo tikruosius pilkus ir tuščius rudens laukus: vien 
cigarečių nuorūkos, panaudoti prezervatyvai ir dar keletas pigių men- 
kniekių, pūvančių žolėje, laukiančių, kol vėjas nupūs juos tolyn ar 
amžinai palaidos sniegas. Džesė įsistebeilijo į tylų, kvailą, sterilų pa- 
saulį, boluojantį kitoje užlopytos drobės pusėje. Tik šis plonas audi- 
nio sluoksnis skyrė ją nuo triukšmingų pasilinksminimų, prekeivių 
žargono ir besikeičiančių pro langą vaizdų. Tai ją smarkiai išgąsdino: 
baisu net pagalvoti, kad jos laukia tik toks likimas. Mintis, kad jos vi- 
duje dedasi tas pat, nors išgydytos atminties drobulė bandė viską pa- 
slėpti, buvo tiesiog nepakeliama. 

Parodžiusi randus po krūtimis, simpatiškoji blondinė vėl užsitrau- 
kė megztuką ir paaiškino, esą negali pasiskųsti tėvams, nes šitaip pa- 
sielgė su ja savaitgalį jos brolio draugai, kai tėvai buvo išvykę į Mon- 
realį. O priežastis paprasta: tada išaiškėtų, kaip jos brolis elgėsi su ja 
ištisus metus, tačiau jos tėvai jokiu būdu /uo nepatikėtų. 

Blondinė kalbėjo sąmoningai ramiai. Kai baigė, stojo mirtina ty- 
la. Tuo metu Džesė pajuto savo viduje tarsi kažką atsiskiriant, ir su- 
klykė šimtai vaiduokliškų balsų, apimtų nevilties ir siaubo. Bet tada 
prabilo Ruta: 

- O kodėl gi jie nepatikėtų? Liva, juk jie tave degino cigaretėmis! 
Aš turiu omeny, kad randai - geriausias įrodymas! Nejaugi jie nepa- 
tikėtų? O gal jie tavęs nemyli? 

Myli, - galvojo Džesė. Žinoma, kad myli, bet... 

- Taip, - atsakė blondinė. - Jie myli mane, bet tiesiog dievina ma- 
no brolį Barį. | 

Džesė, sėdėdama šalia Rutos ir drebančia ranka liesdama kaktą, 
nejučia sumurmėjo: 

- Be to, tai būtų ją pribaigę. 

Ruta klausdama pasisuko: 

- Ką?.. | 

Tačiau blondinė vis dar ramiu balsu pridūrė: 

- Be to, tokie dalykai būtų pribaigę mano motiną. 

Dabar Džesė pajuto, kad tuoj tuoj sprogs, jei per akimirksnį ne- 
dings iš čia. Tad ji pašoko nuo kėdės, vos jos nepargriaudama, ir 1š- 
lėkė iš kambario kaip kulka, nors ir žinojo, jog visų akys nukreiptos 
j0s pusėn. Jai buvo nusispjaut, ką jos pagalvos. Svarbiausia, kad din- 
go pati saulė, o jeigu Džesė papasakotų viską, ja nepatikėtų tik tada, 

jei Dievas būtų geros nuotaikos. O jei atvirkščiai, visos patikėtų jos 
pasakojimu... ir galbūt tai nepribaigtų motinos, bet vis tiek sudaužytų 
į šipulius šeimą it prie prinokusio moliūgo pririšta dinamito lazdelė. 

Džesė išbėgo iš svetainės, kirto virtuvę ir būtų išvirtusi kartu su 
užpakalinėmis durimis, jei šios nebūtų buvusios užrakintos. Ruta vi- 
josi ją šaukdama sustoti. Džesė taip ir padarė - aiman, ją sustabdė pra- 
keiktos užrakintos durys. Ji priglaudė veidą prie šalto tamsaus stiklo, 
trokšdama sudaužyti jį ir persipjauti sau gerklę, kad tik nereikėtų ma- 
tyti šlykščiai pilkų ateities ir praeities vaizdų. Tačiau tik apsisuko, su- 
smuko ant grindų, paslėpdama nuogas kojas po trumpu sijonėliu, at- 
rėmė kaktą į kelius ir užsimerkė. Ruta atsisėdo šalia, apkabino ją ir 
glostydama plaukus įkalbinėjo išsipasakoti. 

Dabar, gulėdama vasarnamyje ant Kašvakamako ežero kranto, 
Džesė pagalvojo apie tai, kas galėjo nutikti ramiai blondinei, kuri 
joms papasakojo apie savo brolį Barį ir jo draugus, kurie tikrai manė, 
esą moteris - tik jos lytinių organų gyvybę palaikanti sistema, ir taip 
atkeršijo merginai, leidusiai savo broliui ją dulkinti, tačiau kažkodėl 
pasipriešinusiai brolio sėbrams. Sukaupusi visas jėgas, Džesė bandė 
prisiminti, ką tada papasakojo Rutai, joms susėdus prie užrakintų vir- 
tuvės durų. Vieninteliai žodžiai, užstrigę jos atminty, dabar skambėjo 
ausyse: “Jis niekada manęs nedegino! Nieko panašaus! Jis niekados 
nenorėjo manęs įskaudinti!“ Bet turėjo dar kažkas atsitikti, nes Ruta 
vis daugiau ir daugiau norėjo sužinoti apie Juodąjį ežerą ir tą dieną, 
kai įvyko saulės užtemimas. 

Pagaliau Džesė paliko Rutą, nes nenorėjo išsipasakoti... lygiai 
taip pat ji paliko Norą. Ji bėgo, kiek tik kojos nešė - ta pati Džesė Ma- 
hout Burlingeim, neapsakoma drovuolė, paskutinis abejonių amžiaus 
stebuklas, saulės užtemimo liudininkė, antrankių kalinė, nebegalinti 
niekur pabėgti. 

- Padėkit man! - kreipėsi ji į tuščią kambarį. 

Prisiminusi merginą ramiu veidu ir balsu bei apvaliais randeliais 
po gražiomis krūtimis, Džesė nebepajėgė išmesti jos iš galvos, nors 
suprato, kad tai buvo ne ramybė, o ryšio su nutikusiais įvykiais spra- 
ga. Blondinės veidas tapo Džesės veidu, o jai kalbant balsas drebėjo 
lyg ateisto, kuris toleravo tik vienintelę maldą: “Prašau man padėti!"". 

Jai atsakė ne Dievas, o švelnus, tačiau bemaž nepaliekantis vilties 
Rutos Neari balsas. Aš pabandysiu, bet tu irgi turi man padėti. Žinau, 


63 


kad darai skausmingus judesius, tačiau to nepakanka - reikia ir 
skausmingai mąstyti. Ar esi tam pasirengusi? 

- Mąstymas čia niekuo dėtas, - sudvejojo Džesė ir tuoj pat supra- 
to: Taip kalba Pavyzdingoji Žmonelė Burlingeim. - Prašiau... padėti... 
pabėgti 1š čia. 

Turi ją nutildyti, - tarė Ruta. Ji - teisėta tavo, tai yra mūsų dalis, 
ir tikrai ne pati blogiausia, tačiau ji per ilgai viena valdė mus visas. 
O šioje situacijoje vadovauti turėtų tikrai ne ji. Nesutinki? 

"Džesė nebenorėjo su niekuo ginčytis. Ji pernelyg pavargo. Artė- 
jant saulėlydžiui, šviesos juosta, krentanti pro vakarinį langą, darėsi 
vis karštesnė ir raudonesnė. Pūtė vėjas, barstydamas lapus po tuščią 
verandą - verandos baldai dabar buvo užgriozdinę visą svetainę. Ošė 
pušys, trinksėjo užpakalinės durys, šuo stabtelėjo minutėlę, po to stip- 
rinosi toliau. 

- Noriu gerti, - suvaitojo Džesė. 

Gerai, nuo to ir pradėsim. 

Džesė pasuko galvą taip, kad galėtų jausti saulės šilumą ant kai- 
rės kaklo pusės ir prilipusių prie skruosto plaukų. Tuomet atmerkė 
akis ir suprato, kad jos įbestos tiesiai į Džeraldo vandens stiklinę. Iš- 
džiūvusi gerklė išleido reikalaujantį riksmą. 

Pirmiausia reikia užmiršti šunį, - tarė Ruta. Šuo tik nori išgyven- 
ti. Tau reikia užsiimti tuo pačiu. 

- Nežinau, ar man pavyks jį užmiršti, - atsiduso Džesė. 

Manau, kad pavyks, meilute. Jei sugebėjai pakišti po kilimėliu 
įvykius, nutikusius per saulės užtemimą, tai, esu tikra, sugebėsi pakišti 
bet ką po tuo pačiu kilimėliu. 

Akimirką Džesė suprato, kad nesugebės nugalėti Rutos. Tos die- 
nos paslaptis niekada nebuvo paskendusi pasąmonėje, kaip būna tele- 
vizijos muilo operose ar kino melodramose. Geriausiu atveju Džesė 
palaidojo ją negiliame kape. Ji savo noru apsimetė serganti nesunkia 
amnezijos forma. Jei tik panorėtų, ji be jokio vargo galėtų prisiminti 
viską, kas įvyko tą dieną, pranykus saulei. 

Supratęs tai kaip kvietimą, Džesės protas kaipmat nupiešė širdį 
veriantį reginį: žnyplėmis suspausta stiklo šukė. Mažo lauželio dūmų 
fone ranka su virtuvine pirštine tiesė ją Džesei. | 

Džesė išsitiesė išskaidydama reginį. 

Išsiaiškinkim vieną dalyką, - jį manė, kad kreipiasi į Rutą, bet 
nebuvo visiškai tuo tikra (ji daugiau niekuo nebebuvo tikra). Aš ne- 

noriu prisiminti. Supratai? Tos dienos įvykiai visiškai nesusiję su da- 
bartimi. Jie skiriasi kaip diena nuo nakties. Na taip, žinoma, panašu- 
mų yra: du ežerai, du vasarnamiai, du 

(paslapties, tylėjimo, skausmo, žalos) 

seksualinių šėliojimų atvejai, tačiau prisiminus 1963-iuosius nie- 
kuo sau nepadėsi, tik teks daugiau kentėti. Todėl liaukimės apie tai 
kalbėti. Pamirškime Juodąjį ežerą. 

- Ką pasakysi, Ruta? - žemu balsu paklausė Džesė, Kara 
žvilgsnį į batikinį drugelį. 

Dar vienas paveikslas iškilo prieš akis: maža mergaitė, kažkieno 
saldusis Moliūgėlis, žiūri į dangų pro aprūkusį stiklą ir užuodžia sku- 
timosi losjono kvapą. Ir paveikslas akimoju dingo. 

Dar kelias sekundes paspoksojusi į drugelį (norėjo įsitikinti, kad 
seni prisiminimai visiškai išnyko), Džesė vėl atsisuko į Džeraldo van- 
dens stiklinę. Neįtikėtina, tačiau keli ledo kubeliai vis dar plaukiojo 
stiklinės paviršiuje, nors popietės saulė nesiliovė šildyti grimzdančio 
į tamsą miegamojo. 

Džesė įsispoksojo į stiklinę, pastebėdama net šaltus vandens laše- 
lius ant stiklo. Lentyna užstojo padėkliuką, tačiau ji įsivaizdavo, kaip 
tamsus drėgnas ratas plečiasi ant jo, lašeliams nuvarvėjus nuo kraštų. 

Džesė iškišo liežuvį ir aplaižė viršutinę lūpą, tačiau ne ką ją su- 
drėkino. 

Noriu gerti! - sucypė baikštaus vaiko - kažkieno saldaus Moliū- 
gėlio - balsas. Noriu gerti ir... TUČTUOJAU! 

Tačiau Džesė nevaliojo pasiekti stiklinės. Ji stovėjo taip arti ir 
drauge pernelyg toli. 

Ruta padrąsino: Nepasiduok taip lengvai. Jei sugebėjai sviesti pe- 
leninę į tą prakeiktą šunpalaikį, tai kodėl negalėtum sugriebti ir stik- 
linės, Džese? Reikia tik pabandyti. 

Džesė pakėlė dešinę ranką ir ištiesė ją, kiek leido skaudantis pe- 
tys, tačiau vis dar trūko pustrečio colio. Ji sudejavo, pajutusi skaus- 
mą perdžiūvusioje gerklėje. 

- Matai? - supyko Džesė. - Gal dabar atsikabinsi? 

Ruta nieko neatsakė, bet užtat įsiterpė Žmonelė, prabilusi minkš- 
tu, nusikaltusiu balsu. Ji pasakė “sugriebti", o ne “pasiekti". Galbūt 
tai ne visai tas pat. Žmonelė nuoširdžiai nusijuokė, ir Džesė pagalvo- 
jo, kad be galo nemalonu, kai viena tavo pusė juokiasi, lyg būtų vi- 

siškai atskiras pasaulis. Jei turėčiau dar kelis balsus, galėtume suloš- 
ti velniškai gerą bridžo partiją. 

Džesė dar valandėlę paspoksojo į stiklinę, po to nugriuvo ant pa- 
galvių, norėdama ištirti lentynos apačią. Ji nebuvo pritvirtinta prie 
sienos, o laikėsi ant keturių plieninių kabliukų, panašių į apverstas 
aukštyn kojomis didžiasias “L"? raides. Džesė neabejojo, kad lentyna 
nepritvirtinta paprasčiausiai gulėjo ant jy. Ji prisiminė, kaip Džeraldas 
netyčia atsirėmė į ją, plepėdamas telefonu. Jos galas ėmė kilti į viršų 
it viena sūpuoklių pusė, 1r jei Džeraldas nebūtų iškart atitraukęs ran- 
kos, lentyna būtų kaipmat apsivertusi. 

Mintis apie telefoną, nors tik kelioms sekundėms, tačiau sudo- 
mino Džesę. Jis stovėjo ant mažo staliuko priešais rytinį langą, at- 
skleidžiantį įvažiavimo į kiemą ir “Mersedeso"? vaizdą, ir atrodė esąs 
kažkur kitoje planetoje. Tad akys vėl sugrįžo prie lentynos apačios. 
Džesė ėmė studijuoti lentą ir “L" formos kabliukus. 

Džeraldui pasirėmus į savo galą, pasikėlė josios. Jei ji, sukaupusi 
visas jėgas, paspaustų savąjį, norėdama pakelti Džeraldo galą, tai van- 
dens stiklinė... 

- Pasislinktų žemyn, - užkimusiu balsu pratarė Džesė. - Galbūt ji 
net nuslinktų iki pat manęs. | 

Žinoma, ji galėjo nušliuožti per toli ir sudužti į grindis arba atsi- 
mušti į nematomas Džesei kliūtis kelyje bei apsiversti, dar nepasieku- 
si reikiamo taško, tačiau pabandyti vis tiek buvo verta. 

Na žinoma. Planavau skristi į Niujorką papietauti “Keturių me- 
tų laikų" restorane, prašokti visą naktį Bedlando naktiniame klube, 
bet mirus Džeraldui turbūt susidarys šiokių tokių keblumų. Be to, ne- 
galiu pasiekti nė vienos geros knygos (taip pat ir blogos), todėl būtų 
visai ne pro šalį pabandyti pasiekti šį užuojautos prizą. 

Gerai tai gerai, bet kaip tai padaryti? 

- Labai atsargiai, - sau pačiai atsakė Džesė. - Va kaip! 

Ji nutvėrė už antrankių, atsisėdo ir dar kartą nužvelgė stiklinę. 
Lentynos paviršiaus nesimatė, todėl Džesė pasitelkė vaizduotę. Ji jau 
žinojo, kas yra jos pusėje, tačiau abejojo dėl Džeraldo krašto ir lenty- 
nos vidurio. Nėra čia ko stebėtis - tik fenomenalios regimosios atmin- 
ties žmogus sugebėtų išvardyti visus ten sustatytus daiktus. Be to, nie- 
kas ir nepagalvojo, kad šito kada nors prireiks. 

O dabar prireikė. Gyvenu pasaulyje, kuriame pasikeitusios visos 
perspektyvos. 

Taigi. Šiame pasaulyje benamis šuo baisesnis už Fredą Kriugerį, 
telefonas atsiduria “Sutemų zonoje“, o vandens stiklinė su plūduriuo- 
jančiais ledo kubeliais tampa dykumos oaze, kurios taip ieško svetim- 
šaliai legionieriai iš romantinių istorijų. Pagal šio pasaulio tvarką mie- 
gamojo lentyna virsta prekybos linija, tokia pat gyva kaip Panamos 
kanalas, o ne vietoje numestas vesternas ar misterija gali tapti fatališ- 
ka kliūtimi. 

Ar tau neatrodo, jog truputėlį perdedi? - Džesė neramiai paklau- 
sė pati savęs, tačiau klausti nereikėjo: jai tikrai taip neatrodė. Tai bus 
ilga ir nemaloni procedūra, bet jei kelyje pasitaikys nors viena kliū- 
tis, visos pastangos nueis šuniui ant uodegos. Vienintelė plona Erkiu- 
lio Puaro nuotykių ar “Žvaigždžių karų" knygelė (tokias Džeraldas 
perskaitydavo ir numesdavo kaip panaudotas nosinaites) galėjo su- 
stabdyti ir netgi apversti stiklinę. Tad Džesė nė kiek neperdėjo. Nau- 
Jojo pasaulio perspektyvos tikrai pasikeitė. Džesei ėmė vaidentis ma- 
tytas fantastinis filmas, kur pagrindinis veikėjas staiga pradėjo mažė- 
ti, kol pagaliau tilpo gyventi dukters lėlių namelyje, o numylėtinė ka- 
tytė tapo pačiu didžiausiu siaubūnu. Džesė turėjo paskubomis išmok- 
ti naujas taisykles... ir gyventi pagal jas. 

Neprarask drąsos, Džese, - sušnibždėjo Ruta. 

- Nesijaudink, - atšovė ji. - Aš tuoj pabandysiu. Bet kartais verta 
pagalvoti, su kuo teks susidurti. Kartais nuo to viskas ir priklauso. 

Džesė pasuko riešą nuo savęs kiek tik galėjo ir tuomet pakėlė ran- 
ką. Ji tapo panaši į moters figūros egiptietišką hieroglifą. Pirštai, 1eš- 
kodami galimų kliūčių, slydo lentyna, kur turėjo sustoti stiklinė. 

Džesė palietė kietą popierių ir pabaksnojo nykščiu, bandydama 
atspėti, kas tai. Pirmiausia ji spėjo, kad tai lapelis iš bloknoto, kuris 
gulėdavo telefono stalelio stalčiuje, bet tuomet popierius būtų plones- 
nis. Akys užkliuvo už numesto prie telefono “Time" ar “Newsweck" 
žurnalo, kuriuos Džeraldas atsivežė su savimi. Atminty iškilo vaizdas, 
kaip Džeraldas užkliudė vieną iš jų, nusimaudamas kojines ir atsi- 
sagstydamas marškinius. Popieriaus lapas turbūt buvo vienas 1š nusi- 
bodusių kvietimų užsiprenumeruoti žurnalą, kokių būna prikimštas 
kiekvienas leidinys. Džeraldas visada juos išsiimdavo ir po to panau- 
dodavo kaip skirtukus knygoms. Nors gal Džesė ir klydo, tačiau ne 
taip jau svarbu. Popierius nebuvo toks storas, kad galėtų sustabdyti ar 
apversti stiklinę. Jos pirštai daugiau nieko aplinkui neapčiuopė. 

- Gerai, - tarė Džesė. 

Širdis ėmė daužytis krūtinėje. Kažkoks sadistiškas transliavimo 
piratas bandė įterpti į jos sąmonės monitorių filmuką, rodantį, kaip 
stiklinė krenta nuo lentynos, tačiau Džesei pavyko jį užblokuoti. 

- Ramiai ir iš lėto. Neskubėk ir būsi pirmas. Bent jau aš tikiuosi, 
kad taip 1r bus. 

Laikydama dešinę ranką toje pačioje vietoje, nors ir velniškai 
skaudėjo, Džesė pakėlė kairiąją (Mano peleninių mėtymo ranka, - nu- 
sišypsodama pagalvojo) ir sugriebusi lentyną pabandė nukelti ją nuo 
paskutinio kabliuko savo lovos pusėje. 

Na štai, ji kaire ranka pradėjo spausti lentyną žemyn, bet veltui. 

Turbūt spaudžiu per arti paskutinio kabliuko, norėdama išlaikyti 
pusiausvyrą. Prakeikta antrankių grandinė: ji neleidžia kaip reikiant 
atitraukti rankos atgal. 

Galbūt tiesa, tačiau tai nekeitė esmės. Reikėjo ištiesti pirštus dar 
šiek tiek tolėliau, norint pajudinti lentyną - kaip įdomiojoje fizikoje: 
sprendimas paprastas, bet galutinis. Ironiška, nes Džesė kada tik pa- 
norėjusi galėjo dar truputį ištiesti pirštus po lentyna ir ją pakelti, ta- 
čiau buvo viena problemėlė - stiklinė nukryptų nuo teisingo kelio ir 
tėkštųsi ant grindų. Pažvelgus iš arčiau, situacijos keblumas turėjo ir 
juokingąją pusę. Tai buvo panašu į kadrus iš “Amerikos juokingiau- 
sių istorijų“ šou, atsiųstus tiesiai iš pragaro. 

Staiga nurimo vėjas, ir garsai koridoriuje tapo dar aiškesni. 

- Ar skanu, subingalvi? - sušuko Džesė. Skausmas plėšė gerklę, 
bet ji neįstengė liautis. - Tikiuosi, kad taip, nes išsilaisvinusi pirmiau- 
sia nurausiu tau galvą! 

Oho! - išsiviepė Džesė. Tikrai įspūdinga kalba tokiai moteriai 
kaip tu, kuri seniai užmiršo, ar senasis, paveldėtas iš tėvo, Džeraldo 
šautuvas guli kur nors čia, ar mėtosi namo palėpėje Portlende. 

Koridoriuje įsiviešpatavo palaiminga tyla. Atrodė, kad šuo sten- 
giasi kuo rimčiau apsvarstyti išgirstus grasinimus. 

Po to vėl pasigirdo čepsėjimas. 

Dešinysis riešas perspėjamai sutvinksėjo, grasindamas trauku- 
liais. Džesė turėjo paskubėti, jei norėjo pabaigti šį reikalą iki galo. 

Ji pasilenkė į kairę ir, kiek tik leido grandinė, ištiesė ranką. Tada 
vėl ėmė spausti lentyną. Iš pradžių ji net nesujudėjo. Džesė prisimer- 
kė, prikando lūpą ir paspaudė dar smarkiau. Ji atrodė it vaikas, ku- 

riam ištiesė šaukštą su karčiais vaistais. Paspaudusi, kiek įstengė 
skaudantys rankos raumenys, Džesė pajuto permainą. Lenta pasislin- 
ko, bet taip nežymiai, kad lengviau būtų buvę įsivazduoti nei pajusti. 

Tu pajutai, ką norėjai pajusti, Džese. Ir nieko daugiau. 

- Netiesa. Žinoma, siaubas stūmė visas jos mintis kaip tik ta lin- 
kme, tačiau jokiu būdu nesuklaidino jos pojūčių. 

Džesė paliko ramybėje lentyną ir giliai kvėpuodama žisidiaijjs 
vo ant lovos. Ji nenorėjo, kad kritiškiausiu momentu raumenys imtų 
spazmuoti - ir be to pakako rūpesčių. Pakankamai pailsėjusi, Džesė 
kairiuoju delnu apkabino lovos stulpelį ir trynė tol, kol nudžiūvo pra- 
kaitas, o raudonmedis ėmė girgždėti. Tada vėl ištiesė ranką ir sučiu- 
po lentyną. Buvo pats laikas. 

Privalau būti labai atsargi. Lentyna pajudėjo - apie tai nėra nė 
kalbos - ir turi judėti toliau, tačiau norint išjudinti stiklinę prireiks su- 
kaupti visas jėgas. O sukaupus visas jėgas, pasidaro sunku save kon- 
troliuoti. 

Tiesa, bet su tuo dar galima susidoroti. Didžiausia problema, - 
kad ji visiškai nejuto lentynos pusiausvyros taško. 

Džesė prisiminė, kaip kartu su seserimi Mede suposi ant sūpynių 
žaidimo aikštelėje prie Falmauto vidurinės mokyklos. Tą vasarą jie 
grįžo nuo ežero anksčiau nei visada, todėl Džesei atrodė, kad jos kar- 
tu su Mede praleido visą rugpjūtį besisupdamos ant sūpuoklių apsi- 
laupiusiais dažais. Ir kaip joms pavykdavo puikiai išlaikyti pusiausvy- 
rą? Kadangi Medė svėrė truputį daugiau, jai teko patraukti užpakalį 
arčiau vidurio. Ilgos, karštos praktikos dienos, dainuojant linksmas 
daineles, leido joms surasti kiekvienų sūpuoklių pusiausvyros tašką 
beveik moksliniu tikslumu. Sustatytos į eilę žalios sūpuoklės atrodė 
joms tarsi gyvi sutvėrimai. Dabar Džesė visiškai nejautė to gyvybin- 
gumo po savo pirštais. Jai liko tik pasitikėti savimi ir viltis, kad to už- 
teks. | 

Ir kad ir kaip prieštarautų Biblija, jokiu būdu neleisk, kad kairė 
ranka pamirštų, ką daro dešinė. Lai tavo kairė būna peleninių mėty- 
mo ranka, o dešinė lai tampa stiklines gaudančiąja, Džese. Galėsi iš- 
laikyti tik kelis lentynos colius. Jei stiklinė praslys šį tarpą, bus nebe- 
svarbu, ar ji nukris, ar ne - vis tiek jos jau nebepasieksi. 

Džesė niekaip nevaliojo pamiršti dešinės rankos - ją visą apėmė 
skausmas. Ji dar stipriau paspaudė kairį lentynos kraštą, veikdama iš 

lėto 1r nuosekliai. Karštas prakaito lašelis nuriedėjo tiesiai į akies 
kamputį, ir Džesė sumirksėjo. Trinksėjo užpakalinės durys, tačiau jos 
persikėlė į kitą visatą, pas savo draugą telefoną. O čia tebuvo stikli- 
nė, lentyna ir Džesė. Viena jos dalis tik ir laukė, kada lentyna pašoks 
į viršų lyg paleista nuo spyruoklės, viską nusviesdama šalin. Todėl 
Džesė kaip įmanydama bandė užkirsti kelią galimai nesėkmei. 

Apsibliausi tada, kai iš tikrųjų taip įvyks, meilute. O dabar nepra- 
rask savitvardos. Manau, kad kažkas vyksta. 

Taip, iš tikrųjų. Ji vėl pajuto tą akimirkos pokytį: lentyna truputį 
pakilo iš Džeraldo pusės. Džesė dar padidino spaudimą; kairės rankos 
raumenys ėmė virpėti nuo įtempimo. Ji kelis kartus sušvokštė. Lenty- 
na tikrai kilo į viršų. 

Staiga vanduo Džeraldo stiklinėje subangavo, ir Džesė išgirdo, 
kaip ledo kubeliai daužosi į stiklą, nes dešinysis kraštas tikrai ėmė kil- 
ti. Pati stiklinė nepajudėjo iš vietos, todėl Džesei į galvą šovė siaubin- 
ga mintis: o kas, jei vanduo, nulašėjęs stiklinės sienelėmis, persisun- 
kė per popierinį padėkliuką ir savotiškai priklijavo ją prie lentynos? 

- Ne, taip negalėjo atsitikti, - Džesė sušnibždėjo žodžius lyg pa- 
vargusio vaiko maldelę. 

Sukaupusi visas jėgas, ji dar labiau paspaudė kairį lentynos kraš- 
tą. Visi arkliai pažaboti, arklidė tuščia. “Prašau neleisk, kad taip atsi- 
tiktų. Maldauju." 

Džeraldo lentynos kraštas kėlėsi stipriai virpėdamas. “Max Fac- 
tor" ružo tūbelė nulėkė nuo Džesės krašto ir tėškėsi į grindis, netoli 
tos vietos, kur gulėjo Džeraldo galva, kol pasirodęs šuo nuvilko jį to- 
liau nuo lovos. Toptelėjo nauja mintis: jei Džesė dar pakeltų lentyną, 
ši paprasčiausiai nuslystų nuo “L" formos kabliukų kartu su stikline, 
lyg nuo sniego kalno važiuojančios rogutės. Jei ir toliau galvos apie 
lentyną kaip apie sūpynes, neišvengs bėdos. Juk vis dėlto tai ne sūpy- 
nės, nes lentyna neturėjo centrinio tvirtinimo. 

- Slysk, bjaurybe! - uždususi garsiai sušuko Džesė. 

Ji užmiršo Džeraldą ir troškulį. Galvoje sukosi mintys tik apie 
stiklinę, pakrypusią taip, kad vanduo beveik bėgo per viršų, tačiau 
kažkokiu būdu vis dar išsilaikančią ant lentynos. Ji išliko stovėti kaip 
stovėjusi it priklijuota. 

- Slysk! 

Pagaliau ji pajudėjo. 

Judesys visai neatitiko jos lūkesčių, todėl iš pradžių Džesė sutri- 
ko. Vėliau ji suprato: taip atsitiko todėl, kad ji nesąmoningai tikėjo, 
j0g stiklinė nukris ant grindų. Tad sėkmė visiškai išmušė ją iš vėžių. 

Džesę taip apstulbino trumpa ir sėkminga stiklinės kelionė žemyn 
lentyna iki dešinės rankos, kad ji vos susilaikė kaire nepaspaudus len- 
tynos krašto: lentyna būtų netekusi pusiausvyros ir nudardėjusi Že- 
myn. Pirštai palietė stiklinę. Džesė sušuko iš nuostabos, lyg ką tik iš- 
lošusi loterijoje moteris. 

Lentyna susvyravo, ėmė slysti, po to vėl sustojo tarsi mąstydama, 
ką toliau daryti. 

Liko nedaug laiko, meilute, - perspėjo Ruta. Griebk tą prakeiktą 
stiklinę, kol dar gali. | 

Džesė pamėgino, bet pirštų galai nuslydo šlapiu stiklo paviršiumi. 
Atodė, kad sugriebti neįmanoma. Vanduo šliūkštelėjo jai ant rankos, 
ir ji pajuto, kad stiklinė parvirs, nors lentą ir pavyks išlaikyti. 

Tik įsigalvoji, meilute. Toks mažas saldusis Moliūgėlis kaip tu 
niekada nieko nesugeba padaryti iki galo. 

Džesė būtų sutikusi su šiuo teiginiu, tačiau tik ne šį kartą. Stikli- 
nė tikrai rengėsi apvirsti, o Džesė visiškai nenumanė, kaip tam užkirs- 
ti kelią. Na, kodėl gi jos pirštai tokie trumpi, sugrubę ir niekam tikę? 
Kodėl? Jei ji galėtų nors truputį tolėliau užgriebti... 

Prieš akis iškilo kraupi, kažkada per televizorių matyta reklama: 
besišypsanti moteris penktojo dešimtmečio šukuosena mūvi žydras 
gumines pirštines. “Jos tokios lanksčios, kad gali pakelti net dešim- 
ties centų monetą!“ - šypsodamasi išpyškino moteris. Gaila, bet jūs, 
mano mažasis Moliūgėli, Pavyzdingoji Žmonele ir dar velniai žino 
kas, tokių neturite! Gal tada pasiektumėte tą sušiktą stiklinę, kol pra- 
keiktoji lentyna dar netapo greituoju konvejeriu! 

UŪmai Džesei pasirodė, kad besišypsanti skanduojanti moteris su 
“Playtex"" firmos guminėmis pirštinėmis yra jos motina, todėl ji tyliai 
sukūkčiojo. 

Nepasiduok, Džese! - drąsino Ruta. Liko visai nedaug! 

Džesė iš paskutiniųjų paspaudė kairį lentynos kraštą, padrikai 
melsdamasi, kad ši dar labiau nėnuslystų žemyn. Dieve, ar kas tu bū- 
tum, prašau, maldauju, neleisk jai nuslysti! 

Lenta vis dėlto slystelėjo... tačiau tik truputėlį. Tada vėl stabtelė- 
jo, turbūt už ko nors laikinai užstrigusi. Stiklinė taip pat pasistūmėjo 

arčiau rankos. Dabar Džesei pasirodė, kad ta prakeikta stiklinė irgi 
kalba. Ji niurzgėjo kaip didmiesčio taksi vairuotojas, amžinai nepa- 
tenkintas visu pasauliu: “Ei, poniute, ko dar iš manęs norite? Kad už- 
siauginčiau debilišką auselę ir pasukčiau į jūsų pusę? Keli vandens 
lašeliai užkrito ant įtemptos dešinės rankos. Stiklinės skrydis ant grin- 
dų atrodė neišvengiamas. Džesė net pajuto, kaip ledinis vanduo bėga 
per kaklą. 

- Ne! 

Džesė dar toliau ištiesė dešinę ranką, išskėtė pirštus ir leido stik- 
linei slinkti į jos pirštų glėbį. Antrankis giliai įsirėžė į riešą. Aštrus 
skausmas prasismelkė net iki alkūnės, bet Džesė nekreipė dėmesio. 
Kairės rankos raumenys tvinkčiojo, perduodami impulsus drebančiai 
lentynai. Dar viena kosmetikos tūbelė nulekė žemyn. Paskutiniai le- 
do kubeliai iš lėto tirpo. Ant sienos, virš lentynos, Džesė pastebėjo 
stiklinės šešėlį. Saulėlydžio šviesoje ji buvo panaši į grūdų bokštą, 
palinkusį į šoną nuo stiprių prerijų vėjo gūsių. 

Dar truputėlį... 

Daugiau neįmanoma! 

Ne, taip negali būti. 

Kiek tik įstengdama, Džesė ištiesė ranką ir pajuto, kaip stiklinė 
dar šiek tiek pajudėjo. Tada ji ištempė pirštus, melsdamasi, kad to už- 
tektų - Džesės jėgos pagaliau pasiekė ribą. Neužteko: pirštai slydo 
šlapiu stiklu. Stiklinė tapo gyvu padaru su plačia lyg greitkelis jutimi- 
ne juosta. Jos tikslas buvo tai priartėti, tai nutolti, kol Džesė išeis iš 

Džese, nedrįsk leisti jai pasprukti. NEDRĮSK LEISTI ŠIAI SU- 
SMIRDUSIAI STIKLINEI PASPRUKTI... . 

Visai neturėdama jėgų spausti ar dar toliau ištiesti ranką, Džesė 
visgi sugebėjo dar truputėlį pasukti dešinį riešą lentos link. Šįkart, kai 
Džesė stiklinę apkabino, toji nė nesujudėjo. 

Tikriausiai aš ją nutvėriau. Nesu tikra, bet turbūt taip ir yra. 

O galbūt Džesė tik pajuto tai, ką norėjo pajusti. Dabar ji nebeėmė 
domėn jokių abejonių. Ją neramino tik viena - praktiškai nebeliko jė- 
gų išlaikyti lentyną. Džesė pakėlė ją tik tris keturis colius, tačiau at- 
rodė, kad už vieno kampo laiko visą namą. 

Į pasaulį reikia žvelgti iš perspektyvų, - galvojo ji. Net į balsus, 
apibūdinančius tą pasaulį. O tie balsai tavo galvoje yra tikrai 
reikšmingi. 

Padrikai melsdamasi, kad stiklinė išliktų rankoje, kai paleis len- 
tyną, Džesė atitraukė kairę ranką. Lentyna nukrito ant kabliukų, tik 
truputį palinkusi į kairę. Stiklinė liko jos rankoje. Dabar Džesė 1švy- 
do ir padėkliuką. Jis buvo prilipęs prie dugno lyg skraidanti lėkštė. 

Dieve, maldauju, neleisk man jos dabar išmesti. Maldauju, nel... 


Mėšlungis sutraukė kairę ranką, ir Džesė visa sudrebėjo. Veidas 
taip pat persikreipė: lūpos virto mažu baltu randu, o akys - agonijos 
apimtais įplyšimais. 

Palauk, tai greit praeis... tuoj praeis... 

Džesė tai puikiai suprato, nes jau šimtą kartų buvo patyrusi tą pa- 
tį, bet šįkart velniškai skaudėjo. Jei ji dešine ranka galėtų paliesti kai- 
rės rankos raumenis, pajustų, kad oda tarsi ištempta ant daugybės ly- 
gių akmenukų ir susiūta nematomu siūlu. Grėsė ne paprastas raume- 
nų skausmas, o sumauta mirtis. 

Ne, Džese, tai tik raumenų skausmas, kokį jautei ir anksčiau. Pa- 
lauk ir praeis. Palauk ir, dėl Dievo meilės, jokiu būdu neišmesk stik- 
linės. 

Džesė pralaukė gal dvi amžinybes, kol pagaliau raumenys po tru- 
putį atsileido, ir skausmas ėmė blėsti. Ji atsiduso iš palengvėjimo ir 
pasiruošė paragauti pelnyto prizo. Gerk, - samprotavo Žmonelė, bet, 
manau, kad tu, mano brangioji, nusipelnei daugiau nei šalto vandens 
gurkšnelio. Todėl mėgaukis savo prizu ir neišgerk visko vienu mauku 
kaip kiaulė! 

O, Žmonele, tu niekada nepasikeisi, - nusišypsojo Džesė, tačiau 
visgi ramiai pakėlė stiklinę lyg kilmingas svečias kviestinių pietų me- 
tu, nors troškulys buvo išdžiovinęs visą burnos ertmę. Žmonelę daž- 
nai reikėdavo “nusodinti" (ji pati to prašėsi), bet šiuo metu (ypač šiuo 
metu) ji pakišo išties neblogą mintį. Džesė tikrai nemažai padirbėjo, 
kol pasiekė stiklinę, tai kodėl gi dabar nepasipuikavus ir nepasimėga- 
vus? Pirmasis šaltas lašelis, slystantis lūpomis ir nuvingiuojantis įkai- 
tusiu liežuvio takeliu, įgaus pergalės skonį... o galbūt ir išsigelbėjimo. 

Džesė prislinko stiklinę prie burnos, susikaupdama prieš būsimą 
malonumą. Skonio receptoriai susitraukė nuo laukimo, kojos susikry- 
žiavo, po žandikauliais beprotiškai pulsavo kraujas. Krūtų speneliai 
sukietėjo iš susijaudinimo. Apie tokias moters seksualines paslaptis tu 
nė nesapnavai, D eraldai, - pagalvojo ji. Prirakini mane antrankiais 

prie lovos, o man - nieko. Geriau parodyk stiklinę vandens, ir aš pa- 
virsiu meilės ištroškusia nimfomane. 

Džesė nusišypsojo. Šypsena nedingo ir tuomet, kai stiklinė susto- 
jo per pėdą nuo lūpų, šliūkšteldama vandens žiupsnį ant nuogos šlau- 
nies, kuri iškart pasišiaušė. Iš pradžių Džesė sustabarėjo iš nuostabos 
1T 

(a?) 

nesupratimo. Kas atsitiko? Kas gi galėjo atsitikti? 

Pati žinai, - tarė vienas iš NSO balsų. Jis kalbėjo siaubingai už- 
tikrintai. Taip, kažkur pasąmonės gelmėse ji žinojo atsakymą, bet ne- 
norėjo, kad tai išgirstų ir racionalusis protas. Kai kurias tiesas tiesiog 
nepakeliama suvokti, nes taip nesąžininga. 

Deja, kai kurios tiesos kalba pačios. Džesei įsistebeilijus į stikli- 
nę, jos akys ėmė stingti iš siaubo: dėl visko buvo kalta per trumpa 
grandinė, neleidžianti jai atsigerti. Šis faktas buvo toks akivaizdus, 
kad Džesė visai neatkreipė į jį dėmesio. 

Staiga ji prisiminė dieną, kai Džordžas Bušas tapo prezidentu. 
Juodu su Džeraldu pakvietė į kviestinį šventinį vakarėlį “Sonestos"' 
viešbučio restorane. Senatorius Viljamas Kohenas buvo garbės sve- 
čias, o ką tik išrinktas prezidentas, vienišasis Džordžas, turėjo pasiro- 
dyti šiam išrinktųjų ratui per televiziją iškart po vidurnakčio. Tokia 
proga Džeraldas užsakė pilką limuziną, ir tas lygiai septintą vakaro 
jau stovėjo prie namo. Tačiau, praėjus dar dvidešimčiai minučių, 
Džesė, vilkinti savo geriausią juodą suknelę, sėdėjo ant lovos ir keik- 
damasi rausėsi papuošalų dėžutėje, ieškodama mylimiausių auksinių 
auskarų. Džeraldas nekantraudamas įkišo galvą į kambarį. Jo veide at- 
sispindėjo išraiška, kuri bylojo: “Kodėl visos moterys visada tokios 
kvailos“, kurios Džesė negalėjo pakęsti, 1r atsargiai pratarė, kad tur- 
būt tie patys auskarai jau kabo jos ausyse. Žinoma, taip ir buvo. Dže- 
sė pasijuto pažeminta ir kvaila, nes tik patvirtino savo vyro nusistaty- 
mą, todėl iškart panoro šoktelti ir spirti jam tiesiai į gražiai apvilktus 
dantis seksualiu, tačiau be galo nepatogiu aukštakulniu bateliu. Tada 
tai buvo tiesiog šaltas brizas, palyginti su dabartine audra jos viduje. 
Dabar spirti reikėjo į dantis jai pačiai. 

Džesė kiek tik galėdama ištiesė kaklą, atkišdama lūpas it kokia 
senos nespalvotos melodramos herojė. Ji taip priartėjo, kad išvydo 
oro burbuliukus ledo kubeliuose ir net įkvėpė sūrų šulinio vandens 

kvapą (ar bent jau įsivaizdavo, kad įkvėpė), bet nepavyko išgerti nė 
lašelio. Jai vis trūko gerų keturių colių. To beveik pakako, tačiau, 
kaip sakydavo Džeraldas (ir jos tėvas, apie kurį kaip tik dabar pagal- 
vojo), “beveik" užtenka tik kaustant arklius. 

- Netikiu, - naujuoju prarūkytu ir pragertu balsu ištarė Džesė. - 
Negaliu tuo patikėti. 

Pyktis užvaldė jos vidų ir klykė ant jos Rutos Neari balsu, liep- 
damas stiklinę sviesti velniop. Jis teigė, jog jei Džesė neįstengia ger- 
ti, turi už tai nubausti štiklinę; jei neįstengi patenkinti savo troškulio, 
tai bent patenkink savo sąmonę, sviesdama stiklinę į sieną, kad ši su- 
byrėtų į tūkstančius mažų šukelių. 

Džesė dar tvirčiau suspaudė stiklinę. Plieninė grandinė atsilaisvi- 
no, kadangi ranka, pasirengusi sviesti, atsitraukė. Nesąžininga! Taip 
nesąžininga! 

Džesę sustabdė meilus Pavyzdingosios Žmonelės Burlingeim 
balsas. 

Cralbūt dar yra išeitis, Džese. Nepasiduok - galbūt dar yra išeitis. 

Ruta neatsakė, tačiau susiraukė savo plienine ir rūgščia it citrinų 
sultys veido išraiška, pabrėždama savo nepasitikėjimą. Ji vis dar troš- 
ko, kad Džesė sudaužytų stikhinę. Nora Kaligan būtų apibūdinusi Ru- 
tą kaip keršto trokštantį asmenį. 

Nekreipk į ją dėmesio, - susijaudinusi įkalbinėjo Pavyzdingoji 
Žmonelė. Padėk stiklinę atgal ant lentynos, Džese. 

O kas toliau? - paklausė Ruta. Kas toliau, Didysis Baltasis Guru, 
Tupervaro dievaite ir “Prekės paštu" bažnyčios dvasinis vade? 

Žmonelė atsakė. Ruta nutilo, nes Džesė ir visi kiti vidiniai balsai 
įdėmiai jos klausėsi. | 


10 


Džesė atsargiai padėjo stiklinę ant lentynos ir dar kartą patikrino, 
ar nepastatė jos ant paties krašto. Liežuvis virto švitriniu popieriumi, 
o gerkėn įsimetė troškulio virusas. Visa tai Džesei priminė dienas, kai 
ji, būdama dešimties metų, susirgo gripu ir bronchitu vienu metu ir 
net pusantro mėnesio nelankė mokyklos. Ilgomis karštligės naktimis 
ji atsibusdavo po varginančių košmarų, kurių dabar nebeįstengė pri- 
siminti. 

(Tiesą pasakius, tu viską puikiai atsimeni, Džese. Tu sapnuodavai 
aprūkusį stiklą, saulės užtemimą, silpną ir bauginantį, panašų į šuli- 
nio vandens sūrumą kvapą bei jo rankas.) 

Džesė būdavo permirkusi nuo prakaito, tačiau silpnumas neleis- 
davo pasiekti ant staliuko prie pat lovos stovinčios vandens stiklinės. 
Tada ji gulėdavo, lipni nuo prakaito iš išorės ir pripildyta vaiduoklių 
iš vidaus, bei mąstydavo, kad tikroji jos liga yra ne bronchitas, o troš- 
kulys. Praėjus tiek metų, dabar Džesė jautėsi lygiai taip pat. 

Protas vis bandė sugrįžti prie tos akimirkos, kai ji pagaliau supra- 
to, jog niekaip nesugebės įveikti paskutinės atkarpos, skiriančios stik- 
linę nuo jos lūpų. Akyse dar stovėjo oro burbuliukai, atsiradę tirpstan- 
čiame lede, o nosis užuodė silpną mineralinių druskų, glūdinčių giliai 
ežero dugne, kvapą. Šis vaizdas tyčiojosi iš jos tarsi nepasiekiamas 
niežulys tarp menčių. 

Tačiau Džesė šiaip ne taip prisivertė palaukti. Pavyzdingoji Žmo- 
nelė Burlingeim patarė atsipūsti, kad nuvytų šalin pašaipius vaizdus 
ir mintis apie išdžiūvusią burną. Džesei reikėjo palaukti, kol sulėtės 
širdies ritmas, liausis drebėję raumenys ir ji vėl atgaus emocinę pu- 
siausvyrą. 

Už namo nyko paskutinės gamtos spalvos; pasaulis tapo melan- 
choliškai pilkas. Ežere veriančiu riksmu į tamsą suklykė naras. 
kaip surūdijęs vyris. 

Gerai, brangute, - paragino Pavyzdingoji Žmonelė. Laikas vėl 
pabandyti, kol dar visai nesutemo. Bet pirma nusišluostyk rankas. 

Džesė delnais apsikabino lovos stulpelius ir trynė tol, kol šie ėmė 
girgždėti. Tuomet ištiesė dašinę ranką ir pamosikavo sau prieš akis. 
Jie juokėsi, kai sėdau prie pianino, - jai dingtelėjo mintis. Džesė at- 
sargiai pakėlė ranką virš stiklinės 1r nuleidusi ėmė pirštais bėgioti len- 
tyna. Antrankis atsimušė į stiklinę, ir Džesė akimirką sustingo lauk- 
dama, kol ji parvirs. Taip neatsitiko, ir ji toliau atsargiai tyrinėjo len- 
tynos paviršių. 

Džesė jau bemaž nusprendė, kad viskas, ko ieškojo, seniai nudar- 
dėjo Žemyn, tačiau staiga ji palietė reklaminės kortelės kraštą. Dviem 
pirštais suspaudė ją ir atsargiai pakėlė į viršų, tolyn nuo lentynos ir 
stiklinės. Prilaikydama kortelę 17 nykščiu, Džesi gerai ją apžiūrėjo. 

Ji buvo ryškiai purpurinės spalvos. Tarp žodžių kabėjo konfeti ir 
kaspinai. Kortelė skelbė, kad užsisakydamas “Newsweek"' dabar, ga- 

li DAUG DAUG SUTAUPYTI. “Newsweek" žurnalistai žadėjo su- 
pažindinti su pasaulio įvykiais, palydėti į politikos užkulisius ir nu- 
šviesti meno, politikos bei sporto gyvenimą. Nors daug ko kortelė ir 
nepaminėjo, Džesei susidarė įspūdis, kad “Newsweek" padės jai su- 
vokti viso kosmoso sampratą. Bet svarbiausia, jog tie debilai iš žur- 
nalo prenumeratos skyriaus siūlė tokį sandėrį, kad galėjai apsimyžti 
vietoje: jei Džesė, naudodama ŠITĄ PAČIĄ KORTELĘ, užsiprenu- 
meruotų žurnalą trims metams, gautų kiekvieną numerį PERPUS PI- 
GIAU NEI KIOSKUOSE! O užmokestis? Nereikia jaudintis! Sąskai- 
ta bus atsiųsta vėliau. 

Galbūt jie turi ir Tiesioginę Lovų Tarnybą prirakintoms prie gul- 
to poniutėms, - sarkastiškai pagalvojo Džesė. Gal galėtų atsiųsti 
Džordžą Vilį, Džeinę Braent Kvin ar kokį kitą išpuikusį seną pirdūną, 
kad perverstų žurnalo puslapius - su antrankiais juk sunku tai pada- 
ryti. 

Tačiau už sarkazmo slėpėsi nemalonus, nervingas susidomėjimas, 
todėl Džesė nesiliovė studijavusi purpurinę kortelę šventiniais moty- 
vais, tuščiomis grafomis vardui ir adresui įrašyti bei mažais kvadra- 
tėliais, pažymėtais “DiCT"', “MC", “Visa" ir “AMEX". Visą gyvenimą 
keikiau tokias korteles, ypač, kai reikėdavo tokį šlamštą pakelti nuo 
grindų, tarsi būtum koks šiukšlių surinkėjas, ir niekada nė nepagalvo- 
jau, kad mano protas, netgi mano gyvenimas, kada nors priklausys 
nuo vienintelės tokios kortelės. 

Gyvenimas? Argi? Nejaugi reikės susitaikyti ir su tokia klaikia 
mintimi? Nors ir nenoriai, Džesei teko tuo patikėti. Ji dar gali čia 11- 
gai pragulėti, kol kas nors pagaliau ją suras, todėl visai įtikinama, kad 
gyvenimo ir mirties klausimas priklausys tik nuo vieno vienintelio 1a- 
šelio vandens. Ši mintis atrodė absoliučiai nereali, tačiau jau nebe- 
kvaila. 

Daryk kaip ir anksčiau, brangute - neskubėk ir būsi pirma. 

Taip... bet kas būtų patikėjęs, kad finišas bus tokiame keistame 
užkampyje? 

Džesė lėtai bei atsargiai sujudėjo ir atsiduso, supratusi, jog lanks- 
tyti kortelę vienoje rankoje ne taip jau sunku, kaip ji tikėjosi. Kortelė 
buvo apie šešių colių ilgio ir keturių pločio - beveik dviejų sudėtų 
draugėn kortų dydžio. Be to, Džesė ir nebandė daryti ką nors labai su- 
dėtinga. 

Laikydama kortelę tarp dviejų pirštų, ji nykščiu užlenkė pusę co- 
lio į vidų. Užsilenkė nelygiai, bet tiek jau to. Beje, niekas ir neketino 
atvykti ir įvertinti jos darbą: jai jau seniai neberūpėjo “Braunio ama- 
tų valanda" ketvirtadienio vakarais Falmauto pirmojoje metodistų 
bažnyčioje. | 

Tvirtai suspaudusi kortelę tarp dviejų pirštų, Džesė užlenkė dar 
pusę colio. Pakako trijų minučių ir septynių užlenkimų, kad visa kor- 
telė būtų suvyniota. Dabar ji rankoje laikė kažką panašaus į minosvai- 
džio vamzdžio dalį, kaip papuola apvyniotą prašmatniu purpuriniu 
popieriumi. 

O dar labiau paklibinęs vaizduotę, galėtum ją sutapatinti su šiau- 
deliu. 

Džesė įsikišo jį į burną, stengdamasi dantimis išlaikyti užlenkimų 
vietas. Įsitikinusi, kad tvirtai įsikando, ji vėl ėmė ieškoti stiklinės. 

Atsargiai, Džese. Nesugadink visko savo nekantrumu! 

Ačiū už patarimą, taip pat už idėją. Tai tikrai buvo nuostabi min- 
tis. O dabar paprašyčiau užsičiaupti, nes man reikia dirbti. Sutarta? 

Pirštų galams palietus lygų stiklinės paviršių, Džesė apkabino ją 
taip švelniai ir atsargiai, lyg jauna meilužė pirmąkart palietusi savo 
draugužio klyną. 

Dabar sugriebti stiklinę buvo daug lengviau. Džesė pakėlė ją į 
viršų, kiek leido grandinė. Ji pastebėjo, kad paskutiniai ledo kubeliai 
išnyko vandenyje: laikas ir toliau bėgo, nors Džesei jis sustojo tą aki- 
mirką, kai į miegamąjį įžengė šuo. Tačiau apie šunį ji dabar negalvo- 
jo ir net stengėsi save įtikinti, kad jokio šuns čia niekada ir nebuvo. 

Tau gerai sekasi įtikinėti save, kad niekas niekada nevyksta, ar 
ne, mano meilute? 

Ei, Ruta, jei dar nepastebėjai, tai priminsiu, jog kaip tik šiuo mo- 
mentu bandau suimti save į rankas ir išlaikyti tą prakeiktą stiklinę. Jei 

niai žaidi mai man padeda šiuo atveju, tai nematau čia nieko blo- 
ga. Užsičiaupk nors trumpam, gerai? Pailsėk ir leisk man užbaigti sa- 
vo reikalus. 

Tačiau Ruta nė nebandė užsičiaupti ir pailsėti. Užsičiaupk! - su 
nuostaba ištarė ji. O, ką man tai primena - net geriau už “Beach Bo- 
ys" senąsias dainas. Tu visada mokėjai laiku užsičiaupti, Džese. Pri- 
simeni tą vakarą bendrabutyje, kai mes grįžome iš tavo pirmo ir pas- 
kutinio “moterų sąmoningumo " susirinkimo Niuvorte? 

Aš visai nenoriu prisiminti, Ruta. 

Žinoma, kad ne. Todėl prisiminsiu už mus abi, sutinki? Vis tvirti- 
nai, kad tave nuliūdino ta mergina su randais po krūtimis, ir kai aš 
pabandžiau persakyti, ką tu kalbėjai virtuvėje: apie tai, kaip likote 
vieni su tėvu prie Juodojo ežero per saulės užtemimą 1963 metais, ir 
kaip jis tau kažką padarė - tu liepei man užsičiaupti. Kai aš nesilio- 
viau, tu bandei man suduoti. Ir kai vis tiek nesilioviau, tu paprasčiau- 
siai pagriebei savo paltą, išbėgai ir praleidai naktį kažkur kitur (tik- 
riausiai mažame Siuzės Timel namelyje prie upės, kurį mes mėgome 
vadinti Siuzės Lez Viešbučiu). Savaitės pabaigoje tu susiradai mergi- 
nas, nuomojančias butą miesto centre, kurioms reikėjo dar vienos 
kambariokės. Štai taip greitai... bet po šito atsitikimo, Džese, tu visa- 
da veikei greitai, jei tik taip nuspręsdavai. Ir, kaip jau sakiau, tu vi- 
sada puikiai žinojai, kada užsičiaupti. | 

Užsi.. 

Na, štai! O ką aš ką tik sakiau? 

Palik mane ramybėj! 

O, šitą aš irgi puikiai pažįstu. Žinai, kas mane labiausiai tada už- 
gavo? Ne tai, kad tu manimi nepasitikėjai - supratau, kad nieko as- 
meniško čia nėra, nes po tos dienos įvykių tu nepasitikėjai net pačia 
savimi. Skaudu buvo suprasti, kiek nedaug tau trūko iki visiško išsi- 
pasakojimo Niuvorto klebonijos virtuvėje. Mes sėdėjome apsikabinę ir 
atsirėmę į duris, ir tu pradėjai kalbėti. “Aš niekada nepasakysiu, nes 
tai pribaigtų mano mamą, 0 jei ir ne, tai ji vis tiek paliktų jį, o aš taip 
Jį myliu. Mes visi jį mylėjome ir mums jo reikėjo, todėl jie būtų kalti- 
nę mane, O jis juk nieko tokio nepadarė." Aš paklausiau, kas nieko 
nepadarė, ir tu atsakei taip greitai, tartum jau devynerius metus bū- 
tum laukusi, kada pagaliau tavęs šito paklaus: “Mano tėvas. Mes bu- 
vome kartu prie Juodojo ežero per saulės užtemimą ". Tu tikrai būtum 
pabaigus pasakoti, bet įėjo ta avigalvė ir paklausė: “Ar jai viskas ge- 
rai?" Lyg tu taip ir būtum atrodžiusi. Viešpatie, aš net negaliu pagal- 
voti, kad tokie debilai dar gyvena žemėje. Reikėtų išleisti įstatymą, 
kad tik turintis teises ar specialų leidimą gali pradėti kalbėti. Kol ne- 
išlaikysi kalbėtojo testo, turi vaikščioti kaip nebylys. Kiek tai išspręs- 
tų problemų! Bet ką padarysi, ir kol Hartė Hal atsakė Florensei Nai- 
tingeil, tu užsidarei savyje kaip moliuskas. Ir man nebepavyko tavęs 
prakalbinti. 

Tau tik reikėjo palikti mane ramybėje! - atkirto Džesė. Stiklinė 
ėmė drebėti jos rankoje, o purpurinis šiaudelis - tarp dantų. Tau rei- 
kėjo liautis lįsti man į širdį! Tai buvo visai ne tavo reikalas! 

Kartais reikalai gali tapti bendrais, Džese, - vidinis balsas atsa- 
kė taip geranoriškai, kad Džesė nutilo. Aš viską perkračiau galvoje ir 
beveik išsiaiškinau, apie ką tu kalbėjai. Aš nieko nežinojau apie šeš- 
tojo dešimtmečio saulės užtemimą, tačiau tada gyvenau Floridoje ir 
buvau daug labiau susidomėjusi nardymu nei astronominiais fenome- 
nais. Iš pradžių norėjau įsitikinti, kad tai ne vien tavo fantazija ir sa- 
palionės, kilusios išvydus tą mergiotę su randais po krūtimis. Bet ne, 
tu neišsigalvojai. Tikrai buvo visiškas saulės užtemimas Meine, o ta- 
vo vasarnamis prie Juodojo ežero stovėjo kaip tik jo kelyje. 1963 me- 
tų liepa. Dukrelė su tėveliu stebi saulės užtemimą. Tu taip ir nepasa- 
kei, ką tavo gerasis tėtukas tau padarė, bet buvau visai tikra dėl dvie- 
jų dalykų: jis buvo tavo tėvas, ir tai blogai; o tu - einanti vienuolik- 
tus metus, pradėjusi bręsti mergaitė. Ir tai dar blogiau! 

Ruta, maldauju, liaukis. Negalėjai rasti tinkamesnio laiko knai- 
siotis po tuos senus... | 

Rutos nebuvo įmanoma sustabdyti. Ruta, buvusi Džesės kamba- 
riokė, visada išsakydavo iki galo, ką ketindavo, ir Ruta, dabartinė 
Džesės vidaus draugė, nė kiek nepasikeitė. 

Taip pat aš žinojau, kad tu gyvenai už universiteto ribų su trimis 
studenčių organizacijos Siuzėmis, kurios, be abejo, turėjo kelnaites su 
išsiuvinėtomis ant jų savaitės dienomis. Manau, kad tada sąmoningai 
pasiryžai įstoti į “Olimpinę dulkių valymo ir grindų vaškavimo "' ko- 
mandą. Tu ištrynei iš atminties tą vakarą Niuvorto klebonijoje, tu iš- 
trynei ašaras, skausmą ir pyktį, tu ištrynei mane. Na, žinoma, mes 
kartais susitikdavome, suvalgydavome kartu picą, išgerdavome Mol- 
sono kokteilį Pato kavinėje, bet mūsų draugystė nutrūko. Kai tau te- 
ko rinktis mane ar 1963 metų liepos įvykius, tu pasirinkai saulės už- 
temimą. 

Stiklinė dar labiau sudrebėjo. 

- Kodėl pratrūkai būtent dabar, Ruta? - paklausė Džesė, nesąmo- 
ningai murmėdama žodžius sau po nosimi miegamojo prietemoje. 

Kodėl būtent dabar? - štai ko noriu tavęs paklausti. Kodėl persi- 
kūnijusi į dalį manęs, pratrūkai kaip tik dabar? Tuomet, kai man ab- 
soliučiai nevalia jaudintis? 

Pats akivaizdžiausias atsakymas buvo ir pats nemaloniausias: to- 
dėl, kad tavo viduje tūno priešas, liūdna pikta kalė, kuriai patinka da- 
bartinė jos padėtis - antrankiai, skausmas, troškulys, baimė ir kančia. 
Šis priešas nenorėjo pripažinti, kad aplinkybės pasikeitė į gerąją pu- 
sę, ir būtų padaręs bet ką, kad pablogintų padėtį. 

Visiškas saulės užtemimas tęsėsi apie vieną minutę, Džese... tik 
tavo sąmonėje jis tęsiasi iki šiol. 

Džesė užmerkė akis ir sukaupusi visas mintis bei valią pabandė 
sustabdyti stiklinės virpėjimą. Dabar ji mintimis prabilo į Rutą, tarsi 
kalbėtųsi su atskiru žmogumi, o ne viena savo smegenų dalimi, nu- 
sprendusia, jog tai pats tinkamiausias laikas šiek tiek “padirbėti su sa- 
vimi“ (kaip kad būtų pasakiusi Nora Kaligan). 

Palik mane ramybėje, Ruta. Jei nori aptarti šiuos reikalus, aš su- 
tinku. Tik leisk man truputėlį atsigerti. Būk gera... 

.. užsikimšk, - tyliai sušvokštė Džesė. 

T. aip, - išsyk atsakė Ruta. Aš žinau, kad kažkas tavo sidujė bando 
tau sutrukdyti ir kartais panaudoja mano balsą. Jis - tikrai nuostabus 
pilvakalbis, bet, patikėk, tai ne aš. Aš ir tada tave mylėjau, myliu ir 
dabar. Todėl bandžiau kiek galėdama ilgiau nepaleisti tavęs iš akių. 
Ir tikriausiai dėl to, kad tokios savimi pasitikinčios kalės turi likti 
draugėje. 

Džesė pamėgino nusišypsoti nepaleisdama šiaudelio iš burnos. 

O dabar, Džese, pasistenk atlikti darbą iki galo. 

Džesė dar šiek tiek palaukė, bet Ruta jau buvo dingusi. Ji atmer- 
kė akis ir iš lėto palenkė galvą į priekį. Suvyniota kortelė kyšojo iš 
burnos it cigarečių laikiklis. 

Dieve, maldauju... padaryk taip, kad man šįkart pavyktų. 

Dirbtinis šiaudelis paniro į vandenį. Džesė užmerkė akis ir pa- 
traukė į save. Akimirką ji gaudė tik orą, tad nusivylimo banga nusiri- 
to per visą kūną, tačiau truktelėjus dar stipriau šalta gaivinanti van- 
dens srovė užliejo burnos ertmę. Džesė pasijuto it devintame dangu- 
je. Ji būtų apsižliumbusi iš dėkingumo, bet lūpos stipriai spaudė su- 
suktą kortelę, todėl Džesė tik blankiai sušniurkštė per nosį. 

Ji rijo ir rijo vandenį, jausdama, kaip gerklė tampa švelni lyg sa- 
tinas. Džesė čiulpė taip godžiai tarsi alkanas veršelis, apžiojęs savo 
motinos tešmenį. Šiaudelis tikrai nebuvo tobulas: srovė tekėjo neto- 
lygiai, o daugiau kaip pusė įtraukto vandens išbėgdavo atgal pro ply- 

šius klostėse. Džesė girdėjo, kaip vanduo laša lyg lietaus lašai ant už- 
kloto, bet vis tiek nesiliovė tikėjusi, kad jos šiaudelis - vienas didžiau- 
sių moters proto atradimų, o gurkšnis iš mirusio vyro stiklinės - tik- 
ras jOs gyvenimo apogėjus. 

Neišgerk visko iškart, Džese. Pasilik truputėlį. 

Džesė nesusigaudė, kuri iš jos vidinių kompanionių ištarė šiuos 
žodžius, bet tai ir nerūpėjo. Geras patarimas, tačiau iš jo buvo tiek pat 
naudos, kaip ir aiškinti aštuoniolikmečiui vaikinui, einančiam iš pro- 
to nuo šešis mėnesius besitęsiančio intensyvaus petingo, kad mergina 
nelabai nori gilinti santykius. Kartais Džesė nesugebėdavo paklausy- 
ti net ir puikaus savo proto balso patarimo - kūnas išsyk nustumdavo 
jį šalin. Be to, pasiduoti fizinėms reikmėms buvo nenumaldomas ma- 
lonumas. 

Ji ir toliau siurbė vandenį pro susuktą kortelę, palenkusi stiklinę, 
kad šiaudelio galas visada mirktų vandenyje. Ji suvokė, kad kortelė 
visiškai peršlapusi, tačiau nesąmoningai negalėjo sustoti ir palaukti, 
kol ši vėl išdžius. 

Liovėsi tik supratusi, kad jau kurį laiką siurbia vien orą. Džeral- 
do stiklinėje dar buvo likę šiek tiek vandens, tačiau šiaudelis jo nebe- 
galėjo pasiekti. Užklotas po šiaudeliu visiškai sušlapo. 

Aš galiu pasiekti ir tai, kas liko. Tikrai. Jei sugebėjau pasiekti 
stiklinę, tai kodėl gi negalėčiau dar truputį ištiesti kaklą į priekį? Esu 
tikra, kad sugebėsiu. 

Džesė nė kiek tuo neabejojo, tačiau atidėjo veiksmus ateičiai. 
Troškulys nebuvo iki galo numalšintas, bet gerklė atsigavo, o pati 
Džesė jautėsi kur kas geriau ir psichiškai, 1r fiziškai: vėl prašviesėjo 
akyse ir sąmonėje. 

Ji apsidžiaugė, kad pasiliko vandens stiklinėje. Žinoma, du laše- 
liai, įtraukti per nesandarų šiaudelį, nieko iš esmės nepagelbėtų prira- 
kintai prie lovos ir paliktai tarp gyvybės ir mirties moteriškei, tačiau 
jie gali padėti neprarasti savitvardos. Juk artėjo naktis, jos vyras ne- 
gyvas gulėjo šalia, o ji, atrodo, neišvengiamai turės nakvoti čia. 

Nelabai malonus paveikslėlis, ypač jei dar turėtume omeny ir be- 
namį šunį, iškylaujantį su ja kartu, tačiau Džesė ėmė grimzti į miegų 
karaliją. Ji stengėsi išsiaiškinti savo tingumo priežastį, bet nepavyko. 
Netgi galimybė atsibusti negyvomis rankomis iki alkūnių nieko ne- 
reiškė - paprasčiausiai ji suks jas ratu, kol kraujas vėl ims tekėti. Gal- 

būt neišvengs skausmo, bet Džesė net neabejojo, kad sugebės išjudin- 
ti rankas. 

Beje, galbūt besapnuodama ką nors sugalvosi, mano brangute, - 
pritarė Pavyzdingoji Žmonelė Burlingeim. Visose knygose taip atsi- 
tinka. 

- Galbūt tau pavyks, - atsakė Džesė. - O kol kas geriausias suma- 
nymas priklauso tau. 

Džesė atsigulė, mentėmis pastumdama pagalvę aukštyn. Skaudė- 
jo pečius, rankose (ypač kairėje) tvinkčiojo, pilvo raumenys vis dar 
drebėjo nuo įtampos, nes būtent jie palaikė viršutinę kūno dalį, kol 
Džesė gėrė vandenį, tačiau ji jautėsi patenkinta ir rami. 

Patenkinta? Kaip tu gali taip jaustis? Tavo vyras negyvas, ir bū- 
tent tu prikišai prie to nagus. Tarkim, tave suras ir išgelbės. Ar pa- 
galvojai, kaip viskas atrodys tavo išgelbėtojui? Pavyzdžiui, konsteb- 
liui Tygardenui? Kiek, manai, jis užtruks, iki supras, kad reikia kvies- 
ti valstijos policiją? Trisdešimt sekundžių? O gal keturiasdešimt? Na, 
kaimiečiai mąsto lėčiau, todėl jis gali užtrukti netgi dvi minutes. 

Džesė nesiginčijo, nes girdėjo gryną tiesą. 

Tad kaip tu gali būti patenkinta, Džese, kai virš tavo galvos kabo 
tokie dalykai? 

Džesė nieko neatsakė. Ramumo jausmas buvo toks gilus kaip pū- 
kų lova, už lango siaučiant pavasarinei audrai, atūžusiai iš šiaurės va- 
karų, ir toks šiltas kaip antklodė iš žąsų plunksnų. Ji įtarė, kad miegą 
sukėlė jos fizinė būsena: ir pusės stiklinės vandens užtektų pilnai lai- 
mei, kai miršti iš troškulio. 

Protas taip pat turėjo įtakos. Prieš dešimt metų Džesė paliko pa- 
vaduojančios mokytojos darbą, pasidavusi įkyriai (“nepermaldauja- 
mai'' buvo tinkamiausias žodis) Džeraldo logikai. Jis tuomet jau už- 
dirbdavo šimtą tūkstančių per metus. Greta tokios sumos jos penki 
septyni tūkstančiai atrodė nykiai. Mokesčių inspekcija pasiglemžda- 
vo didžiąją jų dalį, o po to dar rausdavosi finansinėse ataskaitose, no- 
rėdama išsiaiškinti, kur dingsta likusioji dalis. 

Kai Džesė pasiskundė Džeraldui apie įtartiną mokesčių inspekci- 
j0s elgesį, jis pažvelgė į ją su meile ir susierzinimu. Tai nebuvo “Ko- 
dėl gi moterys tokios kvailos?" veido išraiška (tokia neatsirado dar 
kokius penkerius šešerius metus), bet atrodė panašiai. 

- Jie žino, kiek aš uždirbu, - atsakė Džeraldas. - Mato dvi mil- 
žiniškas vokiškas mašinas garaže, vasarnamį prie ežero, 0 po to tavo 

mokesčių formas, rodančias, kad uždirbi grašius. Žinoma, jie negali 
tuo patikėti ir galvoja, kad čia tik priedanga kažkam kitam. Todėl ir 
slampinėja aplinkui, ieškodami to “kažko"'. Juk jie E tavęs 
taip kaip aš. 

Džesė nesugebėjo paaiškinti Džeraldui, ką jai reiškė darbas... 
galbūt jis paprasčiausiai nenorėjo klausytis. Nesvarbu, kaip on iš 
tikrųjų, vis tiek Džeraldas nieko nesuprato. Netgi to, kad šis darbas 
priminė jai gyvenimą, dar prieš sutinkant Džeraldą respublikonų va- 
karėlyje, kai Džesė dėstė anglų kalbą Votervilio vidurinėje mokyklo- 
je. Tada ji buvo visų kolegų mėgiama, gerbiama ir drauge nepriklau- 
soma. Ji nesugebėjo paaiškinti (arba Džeraldas nenorėjo klausytis), 
kad mesti nors ir tą menkutį darbą reiškė tapti apgailėtina, pasimetu- 
sia ir nenaudinga būtybe. 

Šis beprasmybės jausmas, kilęs iš jos nesugebėjimo pastoti bei 
sprendimo toliau nebedirbti, po metų paliko Džesę ramybėje, tačiau 
visgi pasislėpė giliai širdyje. Kartais ji pati sau atrodydavo panaši į 
standartinės situacijos heroję: jauna mokytoja išteka už turtingo advo- 
kato, kurio pavardė puikuojasi ant durų, jam sulaukus tik trisdešim- 
ties. Pagaliau ši jauna (na, dabar jau ne tokia jauna) moteris įžengia į 
vidutinio amžiaus rūmus, apsidairo ir supranta, kad liko vienui viena: 
nei darbo, nei vaikų, tik vyras, siekiantis kuo aukščiau užsikarti kar- 
jeros laiptais. 

Tokia moteris, stovinti ant keturiasdešimtmečio slenksčio, galėtų 
įnikti į narkotikus, alkoholį ar susirasti kitą vyrą. Žinoma, jaunesnį. 
Nieko tokio neatsitiko šiai (sąlyginai) jaunai moteriai, tačiau Džesei 
kėlė siaubą laiko perteklius. Ji užsiėmė sodininkyste, važinėjo po par- 
duotuves, lankė paskaitas ( tapybos, keramikos, poezijos... ir galėjo 
užmegzti meilės romaną su poezijos dėstytoju, jei tik būtų panorėju- 
si, 0 ji bemenk norėjo). Užteko laiko rūpintis savimi, todėl ji pradėjo 
vaikščioti pas Norą. Tačiau Džesė niekada nesijautė kaip dabar, kai 
silpnumas ir skausmas tapo narsumo ženklu, o mieguistumas - teisė- 
tai užsidirbtu prizu. | 

Ei, Džese, tu tikrai klasiškai sugalvojai, kaip atsigerti. 

Prabilo NSO, bet Džesė nekreipė į jį dėmesio, nes tai kalbėjo ne 
Ruta. Ji bent jau įdomi, nors dažnai ir vargina. 

Daugybė žmonių net nebūtų sugebėję pasiekti stiklinės, - tęsė 
NSO, - o panaudoti reklaminę kortelę vietoj šiaudelio - tikrai meist- 

riškai sugalvota. Todėl gali dabar ir pasidžiaugti. O galbūt ir truputį 
nusnausti. 

O šuo? - suabejojo Žmonelė. 

Šuo tavęs net nemano liesti... pati žinai kodėl. 

Taip, atsakymas į klausimą gulėjo šalia, ant miegamojo grindų. 
Džeraldas tapo tik vienu iš šešėlių prietemoje, kuria taip džiaugėsi 
Džesė. Už lango pūtė vėjas. Pušų ošimas baigė ją užliūliuoti, todėl 
Džesė užmerkė akis. 

Tik žiūrėk, ką sapnuosi, - pašaukė susirūpinusi Žmonelė; jos bal- 
sas skambėjo tolumoje. Tačiau ji pamėgino dar kartą. Tik žiūrėk, ką 
sapnuosi, Džese! Aš kalbu rimtai! 

Na žinoma, Pavyzdingoji Žmonelė visada kalbėjo rimtai, todėl 
podraug ir nuobodžiai. 

Kad ir ką aš sapnuočiau, - mąstė Džesė, - tai jau nebus trošku- 
lys. Nedaugelį kartų per paskutiniuosius metus man teko švęsti perga- 
les (pasitenkindavau tik partizaniškaisiais išpuoliais), bet sėkmingas 
bandymas atsigerti buvo tikras triumfas. 

Taip, - sutiko NSO balsas. Jis skambėjo vyriškai, todėl Džesė pro 
miegus pagalvojo, kad jis panašus į vaikišką jos brolio Vilio balsą. 
Gali nė neabejoti. 

Po penkių minučių Džesė kietai miegojo. Rankos kabėjo sudary- 
damos “V" formą, riešai nukaro, prilaikomi antrankių, galva nusviro 
ant dešinio (ne taip skaudančio) peties. Ritmingai pasigirsdavo ilgas 
lėtas knarkimas. Visai sutemus ir išnirus baltam mėnuliui, šuo vėl pa- 
sirodė ant miegamojo slenksčio. 

Jis kaip ir Džesė nurimo, nes pavyko patenkinti nenumaldomą al- 
kį, o skrandyje bent jau laikinai liovėsi siautėti spazmai. Šuo ilgai 
spoksojo į ją, pastatęs sveikąją ausį ir iškėlęs aukštyn snukį, norėda- 
mas įsitikinti, ar ji tikrai miega, ar tik apsimeta. Jis nusprendė (pasi- 
kliaudamas kvapu: džiūstančiame prakaite nesijautė adrenalino), kad 
šeimininkė miega. Jei bus atsargus ir nepažadins jos, galės išvengti 
spyrių ir riksmų. 

Buvęs Princas nutipeno prie mėsos krūvos miegamojo vidury. 
Nors alkis sumažėjo, dabar mėsa kvepėjo dar skaniau, nes pirmieji 
kąsniai sulaužė senąjį, įaugusį į kraują, tabu, tačiau jis nieko apie tai 
nežinojo ir nenorėjo Žinoti. 

Šuo nulenkė galvą, uostydamas advokato lavoną kaip tikras 
gurmanas, po to iš lėto sukando Džeraldo apatinę lūpą ir nesmarkiai 

patraukė, pamažu plėšdamas mėsą. Atrodė, kad Džeraldas siaubingai 
susiraukė. Pagaliau lūpa nuplyšo, apnuogindama negyvame šypsnyje 
sustingusius apatinius dantis. Šuo su pasitenkinimu nurijo kąsnį, ap- 
silaižė ir lėtai ėmė vizginti uodegą. Ant lubų šoko du maži šviesos 
taškeliai: mėnulio šviesa atsispindėjo nuo dviejų auksinių Džeraldo 
plombų. Jos buvo įdėtos tik prieš savaitę, todėl spindėjo lyg naujai 
nublizginta moneta. 

"Benamis dar kartą apsilaižė, meiliai žiūrėdamas į Džeraldą. Tuo- 
met ištiesė kaklą į priekį kaip kad Džesė, besistengianti įkišti šiaudelį 
stiklinėn. Bastūnas kruopščiai uostinėjo jo veidą, iš pradžių ištirdamas 
lengvą rudojo vaško, prikritusio į šeimininko lavono kairę ausį, kva- 
pą, po to prakaito ir vaško mišinį plaukų skyrime, ir galų gale aštrų 
sukrešėjusio kraujo tvaiką viršugalvyje. Jis 11gam sustojo ties Džeral- 
do nosimi, baksnodamas savo nubrozdintu, purvinu, bet labai jautriu 
snukiu. Atrodė, kad šuo-gurmanas bando išsirinkti geriausią kąsnelį. 
Pagaliau jis suleido dantis į kairį žandą, sukando ir patraukė į save. 

Džesės akys po užmerktais vokais pradėjo lakstyti pirmyn atgal, 
ir ji garsiai suvaitojo kupinu siaubo balsu. 

Šuo iškart atsigręžė į ją, sustingdamas kaltę ir baimę vaizduojan- 
čia poza. Tačiau greitai persimainė, nes pradėjo jaustis šios mėsos 
krūvos šeimininku. Dėl jos jis buvo pasirengęs kovoti ir net mirti. Be 
to, vaitojo tik šeimininkė, kuri, kaip buvęs Princas įsitikino, nekėlė 
jokio pavojaus. 

Tad benamis vėl nulenkė galvą, sugriebė Džeraldo Burlingeimo 
skruostą ir purtydamas snukį patraukė į save. Ilgas Žmogaus žando 
gabalas nutrūko kaip lipni juostelė. Džeraldo veidą iškreipė grobuo- 
niška šypsena, lyg jis ką tik būtų išlošęs apvalią sumelę pokerio par- 
tijoje. | 

Džesė vėl sudejavo. Paskui sekė nesuprantamas gomurinis vapa- 
liojimas per miegus. Šuo dar kartą dėbtelėjo į ją. Jis buvo tikras, kad 
šeimininkė negali atsikelti nuo lovos 1r jam sutrukdyti, bet tokie gar- 
sai vis tiek jį nervino. Senasis tabu išblėso, bet nedingo. Be to, alkis 
jau nebekamavo, todėl dabar buvęs Princas tik mėgavosi maistu. Šuo 
apsisuko ir išbėgo iš kambario. Kairysis Džeraldo žandas tarsi kūdi- 
kio skalpas maskatavo jo nasruose. 

1965 metų rugpjūčio keturioliktoji, praėjus šiek tiek daugiau nei 
dvejiems metams po saulės užtemimo. Tai Vilio gimimo diena. Jis vi- 
są dieną trinasi aplinkui, girdamasis, kad jam sukako tiek metų, kiek 
jis yra metęs kamuolių per beisbolo rungtynes. Džesė nesupranta, ko 
čia taip pūstis, bet jeigu jos brolis nori sutapatinti savo gyvenimą su 
beisbolo rungtynėmis, ji tam visai neprieštaraus. 

Džesė neturi jokių priekaištų ir visam mažojo broliuko gimtadie- 
nio vakarėliui. Marvino Gėjaus dainos sklinda iš magnetofono, bet 
svarbiausia, kad tai ne ta pavojinga melodija. “Išvykstu ne visam lai- 
kur'', grasindamas plyšauja Marvinas. “Išvažiuoju tik ilgam, mažyte." 
Visai nebloga daina, o visa diena geresnė nei paprastai (geresnė nei 
simfoninė muzika, kaip pasakytų Džesės tetulė Katerina). Netgi tėve- 
lis taip galvoja, nors ir nelabai noriai sutiko atvažiuoti į Falmautą, į 
Vilio gimtadienį. Džesė nugirdo jo žodžius, pasakytus mamai: “Vis 
dėlto tai buvo visai neblogas sumanymas“, ir labai nudžiugo, nes bū- 
tent jai, Džesės Mahout, Tomo ir Selės dukrai, Vilio 1 Medės sese- 
riai ir tada dar niekieno žmonai, kilo ši mintis. Tik ji sugebėjo perkal- 
bėti visus nevažiuoti į Sanset Treilsą. 

Sanset Treilsas - šeimos valdos šiauriniame Juodojo ežero kran- 
te. Šiais metais jie sulaužė savo atsiskyrėlišką devynių savaičių gyve- 
nimą, nes Vilis panoro nors vieną kartą švęsti savo gimtadienį su li- 
kusiais mieste draugais. Jis prabilo į tėvą ir motiną tarsi mirštantis se- 
nas lordas, prašantis išpildyti paskutinį jo norą. 

Iš pradžių Tomas Mahoutas atsisakė patenkinti prašymą. Jis - bir- 
žos brokeris, važinėjantis iš Portlendo į Bostoną ir nuolat tvirtinantis 
savo šeimai, kad nereikia tikėti, jog vaikinai baltomis apykaklėmis vi- 
sas dienas tik bimbalą muša, maukdami sodos vandenį ar rašinėdami 
pakvietimus vakarienei dailioms blondinėms sekretorėms. 

- Nei vienas kaimietis bulvių augintojas nepluša daugiau nei aš, - 
jis mėgdavo kartoti. - Išsilaikyti rinkoje ne taip jau lengva ir ne taip 
jau įdomu, kaip kad daugelis kalba. 

Tiesą pasakius, niekas niekada ir negirdėjo, ką daugelis kalba. Vi- 
si (netgi jo Žmona, nors Selė niekada nebūtų apie tai prasitarusi) ma- 
nė, kad jo darbas nuobodesnis už bet kurį kitą. Galbūt tik viena Me- 
dė šiek tiek nutuokė, ką iš tikrųjų jos tėvas veikė. 

Tomas įtikinėjo, kad jam būtina pailsėti prie ežero nuo darbinių 
stresų, o sūnus galės atšvęsti dar šimtus gimtadienių su draugais ir vė- 
liau. Be to, Viliui sukanka tik devyneri, o ne devyniasdešimt. 

- Beje, - pridūrė jis. - Gimtadienio vakarėliai su draugužiais ne- 
bus tokie linksmi, kol negalėsit išmaukti bent jau statinaitės alaus. 

Turbūt Vilio prašymas surengti gimtadienį jų pakrantės namuose 
būtų nuėjęs šuniui ant uodegos, jei staiga, visų nuostabai, Džesė irgi 
nebūtų užsidegusi šia idėja (Vilis taip pat nustebo, nes trejais metais 
vyresnė Džesė dažnai net neprisimindavo, kad turi brolį). Jai pradė- 
jus minkštu balsu pasakoti, kad būtų nuostabu grįžti namo dviem trim 
dienom ir surengti šventę pievelėje, žaisti kriketą ir badmintoną, ga- 
minti valgį lauke, o sutemus uždegti japoniškus žibintus, Tomo širdis 
ėmė minkštėti. Jis manė esąs “stiprios valios kalės vaikas“, tačiau ki- 
tų akyse jis dažnai atrodė kaip “užsispyręs senas žąsinas“. Nesvarbu, 
kuris požiūris priimtinesnis, tačiau ką nors nusprendęs, jis tvirtai lai- 
kydavosi savo. 

Kai reikėdavo pakeisti jo nuomonę, jauniausiai dukrelei sekdavo- 
si labiausiai iš visų. Ji dažnai rasdavo slaptą ir nežinomą kitiems šei- 
mos nariams takelį, vedantį į tėvo širdį. Selė tikėjo, kad jų viduriny- 
sis vaikas tapo Tomo numylėtiniu, nors pats Tomas ir bandė apgauti 
save, kad niekas to nežino. Medė ir Vilis galvojo daug paprasčiau: 
Džesė moka prisigerinti prie tėvo, o tas savo ruožtu baisiausiai ją le- 
pina. 

- Jei tėvelis pagautų Džesę rūkant, - teigė Vilis savo vyresniajai 
seseriai, kai Medė buvo sučiupta dėl tos pačios priežasties, - jis tur- 
būt dar jai ir žiebtuvėlį nupirktų. 

Medė pritariąmai nusijuokė ir apkabino brolį. Nei jie, nei jų mo- 
tina visiškai nenutuokė, kad baisi paslaptis lyg pūvančios mėsos krū- 
va stūkso tarp Tomo Mahouto ir jo jaunesniosios dukters. 

Tačiau Džesė įsitikinusi, kad tik nori pritarti brolio sumanymui. Ji 
net nepagalvoja (bent jau sąmonės lygyje), kaip ji nekenčia Sanset 
Treilso ir trokšta kuo greičiau iš čia išvažiuoti. Džesė neapkenčia ir 
ežero, kurį kadaise taip dievino; ir ypač to lengvo, sūraus ežero kva- 
po. Nuo 1965-ųjų net ir karščiausiomis dienomis ji nebesimaudo eže- 
re. Džesė supranta, kad motina galvoja, jog taip yra dėl jos būklės - 
Džesė anksti pradėjo bręsti kaip ir pati Selė, todėl dvylikos metų mer- 
gaitėje jau ryškėjo moteriški josios figūros kontūrai - tačiau taip nė- 

ra. Džesė puikiai žino, kad jai dar toli iki “Playboy"' gražuolių. Krū- 
tys, šlaunys ir net vagina čia irgi niekuo dėti. Dėl visko kaltas kvapas. 

Nesvarbu, kokios priežastys nulėmė atsakymą, bet pagaliau šei- 
mos galva patvirtino Vilio Mahouto prašymą. Vakar jie anksti grįžo į 
pakrantę, kad Selė (dukterų padedama) galėtų pasiruošti vakarėliui. Ir 
štai šiandien yra rugpjūčio keturioliktoji, pati vasaros viršūnė Meine: 
šviesiai mėlynų dangaus audeklu plaukia galingi balti debesys, pučia 
silpnas sūrus vėjelis. 

Žemyno vidury (įskaitant ir Ežerų rajoną, kuriame ant Juodojo 
ežero kranto įsikūręs ir Sanset Treilsas, kur 1923 metais Tomo Ma- 
houto senelis pastatė pirmąjį namelį) miškai, ežerai ir pelkės džiūsta 
nuo labai aukštos temperatūros ir sausros, tačiau pakrantėje tempera- 
tūra visa dešimčia laipsnių žemesnė. Be to, pučiantis nuo vandenyno 
vėjelis prisotindavo orą drėgme ir nuvydavo uodus bei museles šalin. 
Pieva pilna vaikų: daugiausia Vilio draugužiai, tačiau Medė su Dže- 
se pasikvietė ir keletą savo draugių. Atrodė, kad šiandien jie visi pui- 
kiai sutaria. Dar niekas nebuvo susiginčijęs, ir apie penktą valandą, 
gerdamas savo pirmąją martinio taurelę, Tomas žvilgteli į Džesę, ku- 
ri stovi netoliese, persimetusi per petį kriketo lazdą it sargybinis gin- 
klą (ir tikrai girdi konfidencialų tėvų pokalbį, netyčia virtusį kompli- 
mentu dukrai), po to vėl atsigręžia į savo Žmoną ir taria: 

- Vis dėlto tai buvo visai neblogas sumanymas. 

Tiesiog puikus sumanymas, - sutinka Džesė. Tiesą pasakius, toks 
nuostabus ir be galo siaubingas. Ir tai dar ne visai tiesa, ką ji tikrai 
galvoja, tačiau būtų per daug pavojinga išdėstyti visa kita balsu: kam 
tampyti liūtą už ūsų? Džesė iš tikrųjų mano, kad šiai mielai ir tobulai 
dienai negalima nieko prikišti. Netgi daina, sklindanti iš nešiojamo 
Medės magnetofono (kurį jos vyresnioji sesuo su malonumu išnešė ta 
proga į kiemą, nors kaip įprasta tai buvo “didžioji neliečiamoji iko- 
na“), neerzino Džesės, nors ji niekada nemėgo ir neketino pamėgti 
Marvino Gėjaus, taip pat kaip ir silpno, sūraus kvapo, karštomis va- 
saros dienomis kylančio nuo ežero paviršiaus. Bet ši daina buvo visai 
nieko (“Paliksiu tave, jei nebūsi man gera... mažytė“): kvailoka, ta- 
čiau nepavojinga. 

1965-ųjų rugpjūčio keturioliktoji - ta pati diena, vis dar išlikusi 
sapnuojančios moters, prirakintos prie lovos savo vasarmamyje, už ke- 
turiasdešimties mylių į pietus nuo Juodojo ežero (nors karštomis va- 

saros dienomis tas pats prisiminimus žadinantis sūrus kvapas sklinda 
ir čia), sąmonėje. Tuomet dvylikmetė mergaitė nepastebėjo iš paskos 
sėlinančio Vilio, kai pasilenkė atmušti kriketo kamuolį ir tuosyk at- 
statė jam užpakaliuką, kuris pernelyg jau viliojo berniuką, lyginantį 
savo gyvenimą su beisbolo rungtynėmis. Vis dėlto giliai širdyje j1 Ži- 
nojo, kad Vilis stovi už jos nugaros - nuo čia sapnas virto košmaru. 

Džesė rengėsi smūgiuoti, sukaupusi visas mintis į už šešių pėdų 
esančius vartus. Jei ji tik pasistengs ir įvarys kamuoliuką, galės pasi- 
vyti Karoliną. Būtų neblogai, nes Karolina visada laimi kriketo var- 
žybas. Bet Džesei užsimojus pasikeičia muzika. 

“Ooo, paklausykite visi“, - dainuoja Marvinas Gėjus, tačiau dabar 
Džesei atrodo, kad jo balsas skamba nepašaipiai, “ypač jūs, mergio- 
tės..." 

Įdegusios saulėje Džesės rankos iškart pašiurpsta. 

“... ar galima likti vienam, kai tavo mylimosios niekada nėra na- 
mie?... Taip, kartais myliu per stipriai, sako man draugai..." 

Džesės pirštai apmiršta, ir lazda tarsi išnyksta iš rankų. Riešai ima 
drebėti lyg būtų suveržti 

(kaladėmis Žmonelė kaladėse ateikit ir pažiūrėkit į Žmonelę kala- 
dėse ateikit ir juokitės iš Žmonelės kaladėse) 

nematomais diržais. Staiga širdis prisipildo baimės. Tai - ta kita, 
bloga, netikusi daina. | 

“... bet aš tikiu... aš tikiu... kad taip 1r reikia moterį mylėti...?? 

Džesė atsisuka į laukiančias jos smūgio mergaites ir pastebi, kad 
Karolinos nebėra. Vietoj jos stovi Nora Kaligan. Jos plaukai supinti į 
kasas, ant nosies galiuko matyti baltų dažų dėmelė. Nora apsitempusi 
geltonas Karolinos kelnes, o ant kaklo kabo Karolinos medalionas su 
į vidų įdėta Polo Makartnio nuotrauka. Žalios Noros akys žvelgia į 
Džesę su gilia suaugusio žmogaus užuojauta. Staiga Džesė prisimena, 
kad Vilis (be abejo, padrąsintas savo bičiulių, tokių pat kokakolos ir 
vokiškų šokoladinių pyragaičių mėgėjų) slenka jai iš paskos ir ruošia- 
si iš jos pasityčioti. Ji Žiauriai į tai reaguos: staigiai apsisuks ir voš 
jam per veidą, nesugadindama viso vakarėlio, bet, aišku, išsklaidyda- 
ma malonų jo tobulumą. Džesė bando išmesti iš rankų lazdą ir atsi- 
sukti, kol dar nieko neatsitiko. Ji nori pakeisti praeitį, tačiau tai be ga- 
lo sunku, lyg bandytum pakelti namą už vieno kampo, kad po to ga- 
lėtum paieškoti seniai pamestų, užmirštų ar paslėptų daiktų. 

Kažkas už jos atsuko garsą, ir dabar baisioji daina triumfuojančiai 
ir sadistiškai sklinda visu garsu: “MAN TAIP SKAUDU ŠIRDYJE... 
KAD SU MANIM TAIP PASIELGĖ... KAS NORS KUR NORS PA- 
SAKYKITE JAI, KAD TAI BUVO KLAIDA..." 

Džesė vėl pabando atsikratyti lazdos, bet nepajėgia. Atrodo, kad 
kažkas prirakino ją prie rankos. 

Nora! - sušunka Džesė. Nora, tu turi man padėti! Sustabdyk jį! 

(Tada ji pirmąkart sudejavo per miegus, sekundę atitraukdama šu- 
nį nuo Džeraldo lavono.) 

Nora iš lėto papurto galvą. Negaliu tau padėti, Džese. Kiekvienas 
turi rūpintis tik savimi. Aš, žinoma, nesakau to savo pacientams, bet, 
manau, tavo atveju geriausia kalbėti atvirai. | 

Tu nesupranti! Aš negaliu viso to išgyventi iš naujo | NEGALIU! 

Nekvailiok, - nekantriai atsako Nora. Ji sukasi nuo Džesės, tarsi 
nebegalėdama ilgiau pakęsti paklaikusios Džesės veido išraiškos. Tai 
ne nuodai - nuo to nemirštama. 

Džesės akys bėgioja aplinkui (nors ji taip ir nesugeba atsitiesti, 
todėl vis dar rodo savo viliojantį užpakaliuką grėsmingai artėjančiam 
broliukui), ir staiga ji išvysta, kad dingo ir jos draugas Tamis Haugas. 
Įsinėrusi į jo baltus šortus ir geltonus marškinėlius, stovi Ruta Neari. 
Vienoje rankoje ji laiko Tamio kriketo lazdą raudonais dryžiais, o ki- 
toje - “Marlboro"' cigaretę. Lūpose sustingęs kandus šypsnis, bet akys 
kupinos liūdesio. 

Ruta, padėk man! - rėkia Džesė. Tu privalai man padėti! 

Ruta įtraukia dūmą, po to Tamio Haugo sandalu sutrina cigaretę 
į žolę. Oi, meilute, jis tik pasijuoks, o ne įkiš ylą tau į subinę. Tu ir 
pati tai gerai žinai, nes jau ne kartą išgyvenai šiuos įvykius. Tai ko 
dabar nerimsti? 

Tai ne tik pokštas! Ir tu tai žinai! 

Žinau, kad nieko nežinau. 

Ką nori man pa... 

Tai, kad aš negaliu ko nors apie KĄ NORS žinoti, - atšauna Ruta. 
Balse skamba pyktis, tačiau už jo jaučiamas gilus skausmas. Tu juk 
man nieko nepapasakojai - niekam nepapasakojai. Paprasčiausiai 
pabėgai kaip bailus triušis, žolėje išvydęs senos pasmirdusios pelėdos 
šešėlį. 

AŠ NEGALĖJAU papasakoti! - suklykia Džesė. Dabar ji pastebi 
šešėlį ant žolės, visai šalia savęs, lyg būtų išsipildžiusi Rutos prana- 

šystė. Žinoma, tai ne pelėdos, o brolio šešėlis. Džesė girdi pritilusį jo 
bičiulių kikenimą, žino, kad jis jau pasiruošęs, tačiau vis tiek negali 
net pajudėti. Ne jos valioje pakeisti būsimus įvykius, ir tai yra pati 
košmaro ir visos tragedijos esmė. 

AŠ NEGALĖJAU! - ji vėl sušunka Rutai. Tikrai! Tai būtų pribai- 
Zę mano mamą... arba išardę šeimą... arba ir tai, ir tai. Tai jis - tė- 
velis - taip sakė! 

Man tikrai nemalonu tau priminti, meilute, bet tavo senasis tėvas 
jau bus dvylika metų kaip miręs. Palikime ramybėje šią melodramą. 
Juk jis nepakabino tavęs ant skalbinių virvės už krūtų, o po to apačio- 
je neužkūrė laužo. 

Džesė net sapne nieko nenorėjo girdėti ar svarstyti: jei domino 
kauliukai ima kristi, niekas nežino, kur jie sustos. Tad ji užsidengia 
ausis, kad negirdėtų Rutos žodžių, ir toliau spokso į savo senąją kam- 
bariokę tuo giliu, maldaujančiu žvilgsniu, kuris taip dažnai priversda- 
vo Rutą nusijuokti, pasiduoti ir išpildyti Džesės prašymą. 

Ruta, tu turi man padėti! Tu privalai! 

Šįkart maldaujantis žvilgsnis nepadeda. Na jau ne, meilute. Siu- 
zės išvyko, laikas užsičiaupti praėjo, pabėgti neįmanoma, o atsibudi- 
mas - ne išeitis. Tai paslapčių traukinys, Džese. Tu - kačiukas, aš - 
pelėda. Visi mes esame tame pačiame vagone. Tvirtai prisisek saugos 
diržus, nes tai - greitasis traukinys! 

Ne! | 

Džesės siaubui, ima temti. Ji supranta, kad saulė nepasislėpė po 
debesimis, o leidžiasi. Tuoj vasaros popietės danguje sužibs Žvaigž- 
dės, o senoji pelėda ims medžioti vargšą balandėlį. Atėjo saulės užte- 
mimo valanda. 

Ne! - ji vėl suklykia. Taip buvo prieš du metus! 

Tu klysti, meilute, - juokiasi Ruta Neari. Tau užtemimas juk nie- 
kada nesibaigė, ir saulė niekada negrįžo į dangų. 

Džesė nori paprieštarauti ir apkaltinti ją dramatizavimu, kaip ir 
Norą, kuri vis spaudė Džesę prie durų, norėdama, kad ši jas pagaliau 
atvertų; kuri vis tikino, kad dabartį galima pakeisti ištyrus praeitį - 
tarsi būtų įmanoma pakeisti šiandienos pietų skonį, šlamščiant suplė- 
kusius vakarykščius likučius. Džesė nori pasakyti Rutai, kaip kad ji 
pasakė Norai, atsisvekindama su šia visam laikui, esą didelis skirtu- 
mas tarp sąvokų “gyventi, kankinamai naštos“ ir “būti tos naštos įka- 
lintai". Argi jūs, vištos, nesuprantat, kad savo paties kultas irgi yra 

kultas? - ji trokšta ištarti, tačiau prieš praveriant burną pajunta įsibro- 
vėlį: ranką tarp praskėstų kojų, nykščiu grubiai baksnojančią per patį 
užpakalio vidurį. Pirštai prisispaudžia prie šortų truputį aukščiau 
makšties. Ne, tai ne jos broliuko mažoji rankelė. Ranka, įkišta tarp 
kojų, daug didesnė nei Vilio, ir ji nėra nekalta. Blogoji daina skamba 
per radiją, žvaigždės žiba trečią valandą dienos, ir 

(tai ne nuodai - nuo to nemirštama) 

taip suaugę Žmonės juokiasi vieni iš kitų. 

Džesė atsisuka atgal, tikėdamasi išvysti savo tėvą. Kažkas pana- 
šaus įvyko per saulės užtemimą. Tokios “savo pačių kulto“ ir “grįži- 
mo į praeitį" mėgėjos kaip Nora ir Ruta panašius dalykus būtų pava- 
dinusios vaikų tvirkinimų. Džesė įsitikinusi, kad už nugaros stovi jos 
tėvas, todėl išsigąsta, jog jis neišvengs siaubingos bausmės: ji pakels 
kriketo lazdą ir stipriai voš jam tiesiai per veidą, suknežindama nosį 
ir išbarškindama dantis. O jam nukritus ant žolės, tuoj pat atbėgs šu- 
nys ir jį suės. 2 

Tačiau už nugaros stovi ne Tomas Mahoutas, o nuogut nuogutė- 
lis Džeraldas. Advokato penis, atstatytas tiesiai į ją, kyšo iš po minkš- 
tos rusvos pilvo raukšlės. Kiekvienoje rankoje jis laiko po vieną porą 
“Kreigo" tipo policininko antrankių 1r popietės tamsoje iš lėto tiesia 
juos Džesei. Nenatūrali žvaigždžių šviesa apšviečia išgraviruotą nu- 
merį “M-17"", nes Džeraldas nesugebėjo gauti norimo “F-23" dydžio. 

Na, ką tu, Džese, - šypsosi jis. Neapsimesk. Tau juk tai patiko. 
Pirmą kartą buvo taip stipru, kad tu vos nesprogai. Nori, pasakysiu 
tiesą? Tai pats geriausias užpakaliukas, kokį tik esu matęs savo gy- 
venime, todėl dažnai apie jį pasvajoju. Žinai, kodėl man tai patinka? 
Todėl, kad nereikia prisiimti jokios atsakomybės. Beveik visoms mo- 
terims patinka, kai vyrai jas užvaldo - tai patvirtintas moterų psicho- 
logijos faktas. Ar tu visiškai baigei, kai tėvas tave grabaliojo, Džese? 
Manau, kad taip. Buvo taip stipru, kad tu vos nesprogai. “Savęs pa- 
čios kulto" sergėtojos gali ginčytis, bet mes juk žinome, tiesa? Kai 
kurios moterys gali pačios prisipažinti, ko jos trokšta, bet kitoms rei- 
kia, kad vyrai apie tai prabiltų už jas. Tu esi viena iš jų. Nesijaudink, 
Džese. Todėl aš ir atsinešiau antrankius. Tik jie iš tikrųjų jokie ant- 
rankiai, o meilės apyrankės. Užsidėk jas, brangioji. Tik paskubėk. 

Purtydama galvą, Džesė traukiasi atbula ir nežino, ar juoktis, ar 
verkti. Kalbos turinys dar negirdėtas, bet pati retorika seniai pažįs- 
tama. 

Džeraldai, advokato sugebėjimai tau nepadės - per ilgai gyvenau 
su vienu iš jų. Mes gerai žinome, kad antrankiai neturi su manimi nie- 
ko bendra. Šito reikėjo tau... kad pakelium savo nuleipusį ir seniai al- 
šipusį diegelį. Todėl pasilik savo sušiktus faktus iš moters psicholog- 
jos srities savu. 

Džeraldas šypsosi savo visažinio šypsena. 

Saunuolė, mažyte. Tikslo nepasiekei, bet bandymas buvo velniškai 
vykęs. Pati geriausia gynyba - puolimas, ar ne? Manau, pats tave ši- 
to išmokiau. Bet nekreipk dėmesio. O dabar rinkis: arba dediesi apy- 
rankes, arba užsimoji lazda ir dar kartą mane užmuši. 

Džesė apsidairo, ir jai net plaukai pasišiaušia, kai supranta, jog vi- 
si Vilio gimtadienio dalyviai stebi jos ginčą su nuogu (tik su aki- 
niais!), stambiu, seksualiai susijaudinusiu vyru... ir ne tik jos šeima 
bei vaikystės draugai. Ponia Henderson, būsima jos patarėja mokslo 
klausimams universitete, stovi prie indo su punšu, o Bobis Hagenas, 
kuris nusives ją į vyresniokų vakarėlį ir po to išdulkins ant užpakali- 
nės savo tėvo automobilio sėdynės, puikuojasi kieme šalia blondinės 
iš Niuvorto klebonijos, kurios tėvai ją mylėjo, tačiau dievino jos brolį. 

Baris, - pamanė Džesė. Jos vardas Olivija, o jos brolio - Baris. 

Blondinė klausosi Bobio Hageno, bet žiūri į Džesę ramiu, tačiau 
iškankintu veidu. Ji vilki marškinėliais, ant kurių pavaizduotas gatve 
skubantis vyrukas. Jis taria žodžius: “Ydos gerai, bet kraujomaiša - 
geriausia". Už Olivijos stovintis Kendelas Vilsonas, kuris pasamdys 
Džesę pirmam jos darbui mokykloje, pjauna gabalą šventinio šokola- 
dinio torto poniai Peidž, Džesės vaikystės muzikos mokytojai. Ponia 
Peidž atrodo nuostabiai kaip moteris, prieš du metus mirusi nuo šir- 
dies smūgio, renkant obuolius. 

Atrodo, kad aš nesapnuoju, o skęstu, - mąsto Džesė. Visi, kuriuos 
kada nors pažinojau, stovi čia po keistu, nusėtu žvaigždėmis popietės 
dangumi ir spokso, kaip mano nuogas vyras bando įkalbėti mane už- 
sidėti antrankius, Marvinui Gėjui bliaunant “Kas man paliūdys ". Ga- 
liu tik pasiguosti: blogiau jau būt nebegali. 

Bet, pasirodo, tai dar ne galas. Ponia Verc, pirmos klasės moky- 
toja, ima juoktis. Jai pritaria senasis ponas Kobas, jų sodininkas, 
1964-aisiais išėjęs į pensiją. Prie jų prisijungia Medė, Ruta ir Olivija 
randuotomis krūtimis. Kendelas Vilsonas ir Bobis Hagenas tiesiog 
raičiojasi, tapšnodami vienas kitam per nugarą, lyg vietinėje kirpyk- 

loje būtų sutikę geriausią nešvankių anekdotų pasakojimo meistrą, ku- 
rio credo - lytinių organų gyvybę palaikanti sistema. 

Džesė pažvelgia į save ir pamato, kad ji taip pat nuoga. Per krū- 
tinę mėtiniu “Yum Yum“ lūpdažiu užrašyti trys pažeminantys Žo- 
džiai: “MAŽA TĖVELIO DUKRELĖ". 

Turiu atsibusti, - mąsto ji. Jei neprabusiu, numirsiu iš gėdos. 

Tačiau sapnas tęsiasi. Džesė atsisuka į Džeraldą ir pastebi, kaip 
visažinio šypsnį pakeičia Žiojėjanti žaizda. Staiga pasirodo benamis 
šuo su krauju pasruvusia galva nasruose. Šuo taip pat šypsosi, o gal- 
va tarp ilčių priklauso jos tėvui. Jo visuomet šviesiai mėlynos akys 
dabar pilkos ir pavargusios, išsišovusios virš sustingusio šypsnio. Tai 
Olivijos akys, atpažįsta Džesė. Taip pat ji atpažįsta ir silpną sūrų eže- 
ro vandens kvapą, tokį švelnų, bet podraug ir siaubingą. 

Taip, kartais myliu per stipriai, sako man draugai, - dainuoja 
Džesės tėvas, išlindęs iš šuns nasrų, kuris savo ruožtu tūno Džesės vy- 
ro gerklėje. Bet aš tikiu, aš tikiu, kad taip ir reikia moterį mylėti... 

Džesė pagaliau numeta lazdą ir klykdama pasileidža tekina. Bė- 
gant pro keistą būtybę su keliomis viena iš kitos kyšančiomis galvo- 
mis, Džeraldas apveja vieną antrankį aplink jos riešą. 

Pagaliau! - triumfuodamas šaukia jis. Pagavau tave, mano išdidi 
gražuole! | 

Iš pradžių Džesei šauna į galvą mintis, kad užtemimas dar nebu- 
vo pilnas, nes diena eina vis tamsyn. Tada ji pajunta, kad turbūt alps- 
ta. Šį jausmą palydi dėkingumas ir palaima. 

Nekvailiok, Džese. Sapnuose niekas nealpsta. 

Bet Džesė įsitikinusi, kad yra būtent taip. Be to, ne taip jau svar- 
bu, kas vyksta: ar ji alpsta, ar dar labiau grimzta į miegus - vis tiek tai 
jos vienintelis išsigelbėjimas. Pagaliau jai pavyksta pabėgti nuo sap- 
no, kuris ją apsėdo daug stipriau nei tėvo veiksmai verandoje tą die- 
ną. Todėl visą kūną užliejęs dėkingumo jausmas - tikrai pati tinka- 
miausia atsakomoji reakcija. 

Džesė beveik pabėga į dar gilesnę tamsos nišą, tačiau bjaurus, pa- 
našus į garsų kosulio priepuolį garsas ima jai trukdyti. Ji stengiasi nu- 
vyti garsą šalin, bet nepavyksta. Džesė pakimba ant jo lyg ant kabliu- 
ko, o šis ima traukti ją aukštyn į platų ir trapų sidabrinį dangų, kuris 
skiria miegą nuo sąmonės. 

Buvęs Princas, kuriuo kažkada taip didžiavosi Katerina Satlin, 
dešimt minučių pratupėjo ant virtuvės slenksčio, sugrįžęs iš savo pas- 
kutinės medžioklės miegamajame. Jis sėdėjo pakėlęs galvą ir net ne- 
mirksėjo. Po dviejų badavimo mėnesių šuo pagaliau iki valios prisiė- 
dė ir todėl dabar jautėsi aptingęs ir mieguistas. Staiga visi miegai iš- 
garavo, vietoj jų atsirado nerimas, kuris vis stiprėjo. Kažkas sujudino 
plonytę stygelę toje mistinėje zonoje, kur šuns pojūčiai jungėsi su in- 
tuicija. Šeimininkė ir toliau vaitojo gretimame kambaryje, kartais im- 
dama murmėti pro miegus, tačiau ne ji gąsdino įsibrovėlį, ir ne jos 
balsas privertė jį pašokti ant kojų, nespėjus nugrimzti į miegus. Ne 
dėl šios priežasties šuo ištempė sveikąją ausį ir iššiepė dantis. 

Jį gąsdino kažkas kitas... klastingas... ir turbūt labai pavojingas. 

Džesei po truputį krentant žemyn į tamsą, buvęs Princas pašoko, 
daugiau nebegalėdamas tverti įkyraus šnypštimo ausyse. Jis apsisuko, 
galva pastūmė praviras užpakalines duris ir iššoko į vėjuotą tamsą. 
Šuo iškart pajuto keistą, nepažįstamą... ir neabejotinai kupiną pavo- 
jaus kvapą. 

Buvęs Princas, kiek tik kojos nešė, pasileido miško link. Pasiju- 
tęs saugus miško tankmėje, jis vėl apsisuko ir truputėlį grįžo atgal va- 
sarnamio link. Šuo atsitraukė, bet prieš atsisakant tokių nuostabių 
maisto atsargų reikėjo užuosti dar stipresnį pavojaus signalą. 

Gerai paslėpęs savo nusususį, tačiau protingą snukį, ant kurio kri- 
to mėnulio šviesoje žaidžiantys šešėliai, šuo pradėjo loti: būtent šis 
garsas ir grąžino Džesei sąmonę. 

Šeštojo dešimtmečio vasaromis prie ežero, kai Vilis tik pliušken- 
davosi seklumoje, užsidėjęs oranžinius guminius sparnelius ant nuga- 
ros, visada geros draugės Medė ir Džesė dažnai eidavo maudytis pas 
Neidermėjerius, kurie turėjo plaustą su šokinėjimo į vandenį tilteliu. 
Čia Džesė pradėjo vystyti savo plaukimo įgūdžius, kurie vėliau padė- 
j0 iškovoti pirmą vietą mokyklos plaukimo komandoje, o 1971 metais 
- visoje valstijoje. Antra, ką ji geriausiai prisiminė iš šokinėjimo nuo 

Neidermėjerių plausto patirties (pirma - kaip ji skrodžia karštą vasa- 
ros orą ir neria į viliojantį žydrą vandenį), buvo jausmas, išneriant iš 
ežero gelmių ir kertant šilto ir šalto vandens sroves. 

Panašiai ji grįžo iš savo varginančio sapno. 

Iš pradžių Džesė skynėsi kelią pro gaudžiantį juodą chaosą, tarsi 
būtų atsidūrusi pačiame audros debesies viduryje. Ji pamiršo, kas j1 
tokia ir kada pasiliko viena. Tada Džesė pasiekė šiltesnį ir ramesnį 
sluoksnį: tokio baisaus košmaro ji dar nebuvo regėjusi (bent jau savo 
gyvenime), tačiau pagaliau jis baigėsi. Žemei artėjant, teko praskristi 
dar vieną vėsų sluoksnį - vėl apėmė baimė, kad laukia tikrovė, nė 
kiek ne geresnė už patį košmarą. O galbūt dar baisesnė. 

Na ką tu čia? - paklausė ji savęs. Kas gali būt blogiau už ką tik 
išgyventus įvykius? 

Džesė nenorėjo apie tai galvoti. Atsakymas sklandė kažkur nepa- 
siekiamai toli, ir jeigu jai pavyktų jį pasiekti, galbūt tuomet ji nuspręs- 
tų apsiversti ant kito šono ir vėl nerti į gelmes. Taip Džesė imtų skęs- 
ti, nors turbūt tai ne pati blogiausia išeitis (ne tokia bloga, kaip maši- 
na trenktis į betoninę sieną ar nukristi su parašiutu tiesiai ant aukštos 
įtampos laidų), tačiau būtų tiesiog nepakenčiama vėl visu kūnu pajus- 
ti tą silpną, sūrų, primenantį varį ir austres, kvapą. Tad Džesė yrėsi į 
viršų, vis kartodama, kad galės nerimauti dėl tikrovės, kai jai pavyks 
pramušti paviršių. 

Paskutinis sluoksnis buvo baugus ir šiltas it ką tik pralietas krau- 
jas: Džesės rankos turbūt visai sustabarėjo. Ji tikėjosi jas išjudinti, kad 
gyslomis vėl imtų tekėti kraujas. 

Džesė atsiduso, krūptelėjo ir atmerkė akis. Ji visiškai nenumanė, 
kiek laiko pramiegojo, nes laikrodis ant naktinio stalelio kartojo tą pa- 
tį (dvylika-dvylika-dvylika, mirksėjo tamsoje, tartum laikas būtų su- 
stojęs per patį vidurnaktį) ir niekuo negalėjo padėti. Džesė tik supra- 
to, jog atėjo naktis, nes už lango švietė mėnulis. 

Abi rankos dilgčiojo. Džesei nepatiko šis jausmas, bet šį kartą ji 
netgi apsidžiaugė, nes tikėjosi sulaukti mėšlungio. Tada ji pastebėjo, 
kad tarp kojų sudrėkęs užklotas, ir suprato, jog į tualetą eiti neberei- 
kės. Jai miegant, pats kūnas pasirūpino savimi. 

Džesė sugniaužė kumščius ir atsargiai pasistūmė atgal, susigūžda- 
ma nuo aštraus skausmo riešuose ir mentėse. Man skauda todėl, kad 
bandžiau išsimauti iš antrankių, - mąstė ji. Tad kaltink tik save, Šir- 
dele. 

Šuo vėl sulojo. Kiekvienas garsas smigo į ausų būgnelius lyg 
rakštis. Džesė atpažino jį: taip, būtent šis garsas ištraukė ją iš sapno, 
kai ji jau ruošėsi nerti žemiau košmaro ribos. Iš garso buvo galima 
spręsti, jog šuo lojo lauke. Džesė apsidžiaugė, kad valkata pagaliau 
paliko namą, tačiau kartu ir sunerimo: kodėl? Galbūt jis atprato būti 
po stogu po tiek laiko, praleisto ore. Visai nebloga priežastis... o ką 
daugiau dabar sugalvosi. 

- Susikaupk, Džese, - pusiau užmiegotu balsu pratarė ji. 

Sapne egzistavusi panika ir nepagrįsta baimė blėso. Pats sapnas 
tarsi apšviesta juostelė tirpte tirpo akyse ir ruošėsi tuoj pat išnykti. Pa- 
budus sapnai atrodė lyg tuščias drugelio kokonas, atvira karpažolės 
ankšties žievelė ar tuščios kriauklelės, kuriose kažkada ruseno gyvy- 
bė. Kartais nuo šios amnezijos Džesei darėsi liūdna. Bet tik ne dabar. 
Dar niekada gyvenime ji nelygino užmaršties su tokiu greitu ir užtik- 
rintu išsigelbėjimu. 

Tai jau nesvarbu, - mąstė Džesė, - nes viskas tėra tik sapnas. Ir 
tos galvos, lendančios viena iš kitos. Sapnai visada ką nors simboli- 
zuoja, 0 šis sapnas galbūt taip pat simbolis... galbūt tai tiesa. Todėl 
aš supratau, kodėl sudaviau Viliui, kai jis bandė pajuokauti. O, kaip 
būtų apsidžiaugusi Nora Kaligan ir įvardijusi sapną prasiveržimu. 
Galbūt ji neklystų. Tačiau nuo to man nė kiek nelengviau, nes vis dar 
tūnau šiame sumautame vasaramyje-kalėjime su savo mylimiausiais 
papuošalais ant rankų. Bet vis dėlto galiu didžiuotis savo pasieki- 
mais. Ar kas nors norėtų man paprieštarauti? 

Neatsakė nei Ruta, nei Žmonelė, NSO balsai irgi tylėjo. Vienin- 
telis atsakymas sklido iš skrandžio, kuris, be abejo, užjautė Džesę, bet 
vis tiek urgzdamas protestavo dėl atšauktos vakarienės. Smagu... ta- 
čiau rytoj bus nebe juokai. Tuomet sugrįš ir troškulys, o Džesė nėmaž 
nesuprato, kuriam laikui jį gali atitolinti paskutiniai keli vandens la- 
šal. | 

Turiu susikaupti. Maistas ir vanduo nėra taip svarbu, kaip kad 
priežastis, kodėl sudaviau Viliui per veidą jo devintojo gimtadienio 
metu. Dabar turiu išsiaiškinti, kaip aš... 

Staiga mintis nutrūko it sudegęs ugnyje mazgas. Jos akys, be tiks- 
lo klaidžiojančios kambario tamsoje, užstrigo tolimiausiame kampe, 
kur vėjo draikomi pušų šešėliai pašėlusiai šoko perlamutrinėje mėnu- 
lio šviesoje. 

Kampe stovėjo Žmogus. 

Džesę apėmė jai dar nežinomas siaubas. Šlapimo pūslė, ištuštėjusi 
tik dalinai, dabar išleido ir likusią karšto šlapimo dalį. Tačiau Džesė 
nieko nejautė aplink save. Siaubas užgožė protą. Ji neišleido nė gar- 
so, kadangi prarado galimybę ne tik mąstyti, bet ir kalbėti. Kaklo, pe- 
čių ir rankų raumenys pavirto šilto vandens srove, ir Džesė susmuko 
pasikabindama ant antrankių. Ji beveik apalpo. Džesė neprarado 5ą- 
monės, tačiau proto tuštuma ir visiška fizinė negalia atrodė panašiai. 
Kai mintys pabandė sugrįžti, jos atsimušė į tamsią ir beformę baimės 
sieną. 

Žmogus. Žmogus kampe. 

Džesė matė tamsias jo akis ir idiotišką žvilgsnį, nukreiptą į ją; 
siaurus išblyškusius skruostus ir aukštą kaktą, tačiau kitus bruožus už- 
stojo aplink šmėžuojantys šėšeliai. Taip pat ji įžvelgė susmukusius 
pečius, nukarusias kaip beždžionės rankas, o krentančiame nuo ko- 
modos trikampyje šešėlyje įsivaizdavo kojas. 

Džesė nežinojo, kiek laiko išgulėjo pusiau be sąmonės, paraly- 
žiuota, bet nuovoki - tarsi vabalas, įkliuvęs į voro spąstus. Atrodė, kad 
praėjo amžiai. Bėgo laikas, o ji neįstengė net užmerkti akių arba liau- 
tis spoksoti į keistąjį svečią. Siaubas pamažu atlėgo, tačiau jį pakeitė 
dar baisesnis jausmas: siaubas ir nepaaiškinamas atavistinis basibjau- 
rėjimas. Džesė vėliau suprato, kad šie jausmai - pačios neigiamiausios 
emocijos, kokias tik ji patyrė per savo gyvenimą, įskaitant ir vaizde- 
lį, kai benamis šuo ruošėsi užkąsti Džeraldo lavonu, - kilo dėl to, kad 
būtybė neištarė nė žodžio. Ji turbūt įslinko į namą, kai Džesė miego- 
JO, ir nuo to laiko stovėjo kampe, varstoma šešėlių, įsispitrijusi į Dže- 
sę keistai godžiomis juodomis akimis, tokiomis didelėmis, kad primi- 
nė tuščias akiduobes kaukolėje. 

Svečias nejudėdamas stovėjo kampe ir tiek. 

Džesė gulėjo ištiestomis rankomis lyg moteris pačiame šulinio 
dugne. Laikas bėgo, matuojamas idiotiškais laikrodžio mirktelėjimais, 
skelbiančiais, kad yra dvylika, dvylika, dvylika. Pagaliau į protą pra- 
niko aiški, pavojinga ir šiek tiek raminanti mintis. 

Nieko ten nėra, Džese. Žmogus kampe - tik šešėlių ir tavo vaiz- 
duotės vaisius. 

Ji pabandė atsisėsti, perkeldama svorį į rankas, raitydamasi nuo 
skausmo pečiuose, atsistumdama pėdomis, tankiai alsuodama... ir 
nenuleisdama akių nuo besislepiančio kampe šešėlio. 

Jis pernelyg aukštas ir per plonas. Tokių žmonių nebūna, Džese. 
Tai tik vėjas, šešėliai, mėnulio šviesa ir keletas tavo košmaro likučių. 
Ar aišku? 

Galbūt. Džesė atsipalaidavo. Tuomet lauke vėl isteriškai suskali- 
j0 šuo. Bet argi toji figūra kampe, - tas vėjas, šešėliai 17 mėnulio švie- 
sa, - tas neegzistuojantis žmogus ką tik nepasuko galvos ta kryptimi? 

Ne, negali būti: tai tik dar vienas vėjo, tamsos ir šešėlių pokštas. 

Džesė bemenk tikėjo, kad galvos pasukimas jai tik pasirodė. O 
kaipgi visa figūra? Džesė tiesiog neįstengė savęs įtikinti, kad ir tai - 
tik jos vaizduotės vaisius. Argi /aip panaši į žmogų figūra galėjo būti 
tik vaizduotė? 

Staiga prabilo Pavyzdingoji Žmonelė Burlingeim. Nors balse jau- 
tėsi baimė, tačiau isterijos nebuvo nė žymės. Keista, bet kaip tik Ru- 
tos dalis drebėjo iš siaubo, vien pagalvojus, kad kambaryje ji ne vie- 
na. Kaip tik Ruta dėl to kraustėsi iš proto. 

Jei ši būtybė - tik vaizduotės vaisius, - svarstė Žmonelė, - tai ko- 
dėl pabėgo šuo? Nemanau, kad jis būtų ėmęs ir paprasčiausiai pabė- 
865. Ė | 

Džesė suprato, kad Zmonelė taip pat įbauginta kaip ir ji, todėl ir 
ieško priežasties, kodėl pabėgo šuo, nekreipdama dėmesio į esamą ar 
tik įsivaizduojamą būtybę kampe. Žmonelė maldavo Džesę patvirtin- 
ti, jog prieš tai išsakytos spėlionės, neva šuniui nepatiko pastogė, bu- 
vo visai įtikinamos. Galbūt, pamanė Džesė, jis dingo dėl paprasčiau- 
sios priežasties: užuodė kalę netoliese. Ji būtų sutikusi ir su mintimi, 
kad šunį išgąsdino koks nors garsas, pavyzdžiui, šakos barškenimas į 
langą. Šis paaiškinimas labiausiai tiko, nes atrodė teisingas - šuo irgi 
išsigando kažkokio netikro įsibrovėlio, todėl dabar loja, norėdamas 
nuvyti šalin neegzistuojančią būtybę nuo jam priklausančios vakarie- 
nės. 

Taip, patvirtink šias prielaidas, - maldavo Žmonelė, - ir jeigu pa- 
ti jomis netiki, tai bent įtikink mane. | 

Džesė neįstengė taip padaryti, nes kažkas tikrai stovėjo kampe 
prie komodos. Ne, tai ne haliucinacijos, ne vėjo blaškomi šešėliai ir 
ne sapno likučiai. Kampe tūnojo 

(pabaisa, pabaisa-žmogėdra, atėjusi mane suėsti) 

ne pabaisa, o vyras, kuris net nekrūptelėdamas stebėjo Džesę. Už 
lango pūtė vėjas, priversdamas namą girgždėti. Šešėliai šoko ant keis- 
to, pusiau apšviesto įsibrovėlio veido. 

Mintis - Pabaisa! Žmogėdra! - pakilo iš pasąmonės sluoksnio į 
racionalųjį lygį. Be abejo, Džesė paneigė ją, bet siaubas vis tiek nie- 
kur nedingo. Kampe stovinti būtybė tikriausiai buvo vyras, tačiau jo 

Tu juk visai to nenorėtum, - sušnibždėjo grėsmingas NSO balsas. 

Aš turiu su tuo daiktu pasikalbėti - užmegzti ryšį, - pamanė Dže- 
sė ir tuoj pat atsakė nervingu Rutos ir Žmonelės balsų mišiniu. Negal- 
vok apie tai kaip apie daiktą, Džese. Galvok, kad tai - žmogus, vyras, 
pasiklydęs miškuose ir turbūt toks pat išsigandęs kaip ir tu. 

Puikus patarimas, tačiau pavadinti kampe tūnančią būtybę vyru 
būtų buvę tas pat kaip ir benamį šunį. Be to, figūra šešėliuose visai 
neatrodė pasimetusi ar įbauginta. Priešingai, iš kampo sklido pagieža. 

Kvailystės! Pasikalbėk su tuo daiktu, Džese! Pasikalbėk su juo! 

Džesė pamėgino atsikrenkšti, bet pajuto, kad gerklė visiškai iš- 
džiūvusi. Širdis ėmė daužytis krūtinėje, plakdama vis neritmingiau. 

Ošė vėjas. Šešėliai juodomis dėmėmis uždengė sienas ir lubas. 
Mirksnį Džesei pasirodė, kad ji išvydo ploną ir ilgą išblyškusią nosį 
žemiau juodų sustingusių akių. 

- Kas... 

Iš pradžių ji tik tiek teišspaudė: toks garsas išnyko dar nepasiekęs 
lovos galo. Džesė apsilaižė ir pabandė dar kartą. Pastebėjo, kad jos 
pirštai skausmingai suspausti į kumščius, ir pamažu juos atgniaužė. 

- Kas jūs? | 

Šnabždesys, bet jau šiek tiek garsesnis. 

Būtybė neatsakė, tik stovėjo kampe tabaluojančiomis iki kelių 
rankomis. Iki kelių? - ėmė suktis mintis. Juk tai neįmanoma, Džese. 
Žmogaus rankos gali nukarti tik iki šlaunų. 

Ruta prabilo dusliu, išgąsdintu balsu - Džesė vos ją beatpažino. 

Normalaus žmogaus rankos nukara tik iki šlaunų. Juk tai norėjai 
pasakyti? Argi normalus žmogus patį vidurnaktį įslinktų į svetimus 
namus, O po to vėpsotų iš kampo į antrankiais prie lovos prirakintą 
poniutę? Paprasčiausiai stovėtų kampe ir net nemirksėtų? 

Pagaliau būtybė pajudino koją... arba tai vėl šešėlio išdaiga, ap- 
gavusi Džesės regą. Šešėliai, mėnulio šviesa ir vėjas suteikė šiam 
vaizdeliui dviprasmiškumo, todėl Džesei vėl teko suabejoti įsibrovė- 
lio egzistavimu. Jai atėjo į galvą mintis, kad ji turbūt vis dar sapnuo- 
ja; kad sapnas apie Vilio gimtadienio vakarėlį pakrypo keista lin- 
kme... bet patikėti buvo sunku. Ne, Džesė tikrai nesapnavo. 

Pajudino jis koją ar ne (jei išvis ten buvo koja), Džesė nukreipė 
žvilgsnį žemyn. Kažkoks juodas daiktas pūpsojo ant grindų tarp į51- 
brovėlio kojų. Sunku pasakyti, kas ten buvo iš tikrųjų, kadangi kren- 
tantis nuo komodos šešėlis visiškai uždengė tamsiausią kambario da- 
lį. Staiga Džesė nei iš šio, nei iš to sugrįžo atgal į popietę, kai ji ban- 
dė įtikinti Džeraldą, jog kalba rimtai. Tada girdėjosi tiktai vėjas, be- 
sitrankančios į staktą durys, lojantis šuo, paukštis naras ir... 

Tarp įsibrovėlio kojų gulėjo grandininis pjūklas. 

Džesė kažkodėl buvo tuo visiškai tikra. Svečias juo naudojosi, ta- 
čiau tik ne medžiams pjauti. Jis pjaustė žmones, todėl ir šuo pabėgo, 
užuodęs beprotį, kuris ėjo ežero takeliu, mojuodamas kruvinu pjūklu 
apmautoje gumine pirštine rankoje... 

Liaukis! - piktai suklykė Žmonelė. Liaukis pagaliau taukšti nesą- 
mones ir suimk save į rankas. 

Džesė pajuto, kad liautis jau per vėlu, nes tai visai ne sapnas. Kuo 
toliau, tuo labiau jai atrodė, jog būtybė, rami kaip Frankenšteino pa- 
baisa prieš griausmą, iš tikrųjų stovi kampe. Tačiau mintis, neva sve- 
čias praleido dieną, pjaustydamas į gabalus žmones, tikra nesąmonė - 
vaizdelis, užsilikęs iš matytų siaubo pasakų apie vasarotojus. Kažka- 
da Džesei patiko klausytis tokių istorijų, sėdint prie laužo ir kartu su 
kitomis merginomis kepant grybus, bet po to, gulint miegmaišyje ir 
drebant nuo kiekvieno trakštelėjimo, atrodė, kad artinasi Ežerinis 
žmogus, legendinis pamišęs Korėjos karo dalyvis. 

Būtybė kampe nebuvo nei Ežerinis žmogus, nei žmogžudys su 
pjūklu. Kažkas gulėjo ant grindų (bent jau taip manė Džesė), ir Dže- 
sei šovė mintis, neva tai grandininis pjūklas. Tačiau ten taip pat galė- 
jo būti lagaminas... kelioninis krepšys... komivojažieriaus pavyzdžių 
dėžutė... 

Arba mano vaizduotė. 

Tiesa. Džesė žvelgė tiesiai į jį, tačiau jokiu būdu negalėjo atmes- 
ti galimybės, kad jai paprasčiausiai vaidenasi. Šis suvokimas tik dar 
labiau sustiprino tikėjimą būtybės tikrumu. Be to, vis sunkiau ir sun- 
kiau buvo paneigti iš šešėlių ir mėnulio šviesos chaoso sklindančią 1t 
pastovus urzgimas pagiežą. 

Kad ir kas tai būtų, jis manęs nekenčia, - mąstė Džesė. Kitaip ir 
neįmanoma paaiškinti, kodėl jis stovi sustabarėjęs ir net nebando 
man padėti. 

Džesė pakėlė akis ir vėl pažvelgė į pusiau matomą veidą, į spin- 
dinčias karštligiškų godumu akis ir ėmė verkti. 

- Prašau atsiliepkit! Ar yra ten kas nors? - sukūkčiojo ji. - Jei esa- 
te, prašau padėkite man. Ar matote antrankius? Raktai visai šalia jū- 
sų, ant stalelio... 

Nei judesio, nei atsakymo. Būtybė tik stovėjo (jei iš tikrųjų ten 
kas nors buvo) ir vėpsojo iš po šešėlinės mirties kaukės. 

- Jei nenorite, kad apie jus prasitarčiau, tai užtikrinu jus, kad tik- 
rai niekam nesakysiu. - Drebančiu balsu Džesė prabilo dar kartą. - 
Tikrai nesakysiu! Nes būčiau tokia dėkinga... 

Būtybė stebėjo ją. 

Bet tai ir viskas. 

Ašaros riedėjo Džesės skruostais. 

- Jūs mane gąsdinate, - ištarė ji. - Gal galėtumėte ką nors pasaky- 
ti? O gal jūs negalite kalbėti? Jei tikrai ten esate, prašau ištarti nors 
žodį. 

Džesę apėmė baisi isterija. Ji verkė ir maldavo siaubingą būtybę, 
stovinčią it įbesta miegamojo kampe. Džesė neprarado sąmonės, ta- 
čiau kartkartėmis ji dingdavo, ir siaubas virsdavo ekstaze. Ji girdėda- 
vo save prašant pasikūkčiojančiu balsu (prašau, prašau, labai prašau) 
išvaduoti ją iš antrankių vergijos, bet po to vaizdas išnykdavo. Ji tik 
jautė, kad be paliovos juda lūpos. Džesė išgirsdavo savo tariamus gar- 
sus, bet užėjus sąmonės aptemimui jie virsdavo nerišliu tarškėjimu. 
Taip pat girdėjosi vėjo ošimas ir šuns lojimas, apie kuriuos Džesė 1r- 
gi nutuokė, tačiau protarpiais nieko nebesuprasdavo, kadangi protas 
tapo bejėgis prieš šią siaubingą būtybę, įsibrovėlį, nekviestą svečią. Ji 
be perstojo žvelgė į jo beformę galvą, išblyškusius skruostus, susmu- 
kusius pečius... tačiau žvilgsnis vis labiau nukrypdavo į maskatuojan- 
čias ilgapirštes rankas, užsibaigiančias daug Žemiau nei normalaus 
žmogaus rankos. Praėjo truputis laiko (dvylika-dvylika-dvylika, - ra- 
portavo laikrodis ant stalelio: ir kokia gi iš jo nauda?), 1 Džesė šiek 
tiek atsipeikėjo, ėmė racionaliai mąstyti, į šoną nustūmusi be paliovos 
bėgančius nenuoseklius vaizdus, ir vietoj vapaliojimo išgirdo taria- 
mus žodžius. Tačiau proto užtemimai padarė savo: Džesė liovėsi kal- 
bėjusi apie antrankius ar raktus ant stalelio. Ji tapo panaši į moterį, 
kuri maldauja... bet kokio atsakymo. 

- Kas jūs? - žliumbė Džesė. - Žmogus? Velnias? Kas gi, po vel- 
nių, jūs esate? 

Ošė vėjas. 

Trinksėjo durys. 

Atrodė, kad būtybės veidas pasikeitė... ji išsišiepė. Šypsnis buvo 
labai pažįstamas, ir Džesė pajuto, kad sveiko proto stiebas, iki šiol iš- 
likęs tiesus, pagaliau pradėjo virpėti. 

- Tėti? - sušnibždėjo ji. - Tėti, ar tai tu? 

Nekvailiok! - sušuko Pavyzdingoji Žmonelė, bet Džesė nejautė 
net šito į isteriją vedančio balso. Nebūk tokia kvailė, Džese! Tavo tė- 
vas mirė 1980 metais! 

Tai dar labiau pablogino situaciją. Tomas Mahoutas buvo palai- 
dotas šeimos kriptoje Falmaute, už šimto mylių nuo čia. Įaudrinta 
Džesės vaizduotė piešė susikūprinusią, sudūlėjusiais drabužiais ir ba- 
tais figūrą, slenkančią mėnulio apšviestais laukais ir paskubomis be- 
sibraunančią per miškų, augančių tarp priemiestinių namukų, tankmę. 
Ji įsivaizdavo, kaip pūvantys raumenys tįsta žemyn, kol pagaliau ran- 
kos nukara iki kelių. Taip, tai buvo jos tėvas, kuris trejų metukų Dže- 
sę nešiodavo užsisodinęs ant pečių, o kai sukako šešeri, rūpestingai 
guodė, kai ši cirke mirtinai išsigando klouno, ir sekdavo pasakas prieš 
naktį, kol Džesė išmoko gerai skaityti. Tėvas, kuris pats aprūkė stik- 
lo šukes prieš saulės užtemimą ir apkabinęs laikė Džesę ant kelių, 
saulei visiškai išnykus tamsoje. Tėvas, kuris tikino ją: “Nesijaudink... 
ir nesidairyk aplinkui". Tada Džesė pamanė, kad jis pats turbūt jau- 
dinasi, kadangi jo balsas drebėjo. 

Šypsnis kampe praplatėjo, ir staiga kambarį užpildė tas silpnas, 
pusiau metalinis, pusiau organinis kvapas, kuris priminė austrių grie- 
tinėlėje, pilnos 5 monetų, oro po audros kvapą. 

Kažkur Ane suklykė naras. Džesės skruostais lėtai riedėjo 
ašaros. Ji niekada gyvenime nebūtų pagalvojusi, kad tokie keisti da- 
lykai gali nutikti ir jai. Kuo labiau ji tikėjo, kad tai jos tėvas, prieš 
dvylika metų miręs Tomas Mahoutas, siaubas pamažu atlėgo. Vėl 
laisvai išsitiesė isterijos priepuolio metu pritrauktos prie savęs kojos. 
Prieš akis iškilo ką tik išgyvento sapno vaizdas: mėtiniu “Yum Yum“ 
lūpdažiu ant krūtinės užrašyti žodžiai "MAŽA TĖVELIO DUKRE- 
LĖ“. 

- Na gerai, - jau ramesniu balsu būtybei tarė Džesė. - Tai dėl to 
tu sugrįžai? Gali pradėti. Ir kaipgi galėčiau tave sustabdyti? Tik pa- 
žadėk, kad po to mane paleisi. 

Būtybė nieko neatsakė. Ji tik stypsojo mėnulio šviesos ir šešėlių 
apsupty bei vėpsojo į Džesę. Laikui bėgant (dvylika-dvylika-dvylika, 
- tvirtino laikrodis ant stalelio, norėdamas įtikinti, kad iš tikrųjų lai- 
kas sustojo amžiams), Džesė vėl ėmė manyti, kad kampe nieko nėra. 
Ji pasijuto tarsi vėtrungė, besisukiojanti nuo linksmo, priešingų kryp- 
čių vėjo, koks neretai pasitaiko prieš audrą ar tornadą. 

Tavo tėvas negali prisikelti iš numirusių, - pabandė tvirtai pa- 
prieštarauti Pavyzdingoji Žmonelė Burlingeim, bet jai nelabai pavy- 
ko. Tačiau Džesė vis tiek patiko jos pastangos: Pavyzdingoji Žmone- 
lė nesiliaus kištis, nors ir tvanas. Tai juk ne siaubo filmas ar “Sutemų 
zonos" epizodas, o realybė! 

Kita Džesės pusė, kurioje turbūt tūnojo tikrieji NSO, vis dėlto įti- 
kinėjo ją, kad už viso to slypi dar baisesnė tiesa, netelpanti į jokius lo- 
gikos rėmus, pavyzdžiui, iracionalus (ir turbūt antgamtiškas) šešėlis. 
Ši pusė tvirtino, esą kažkas pasikeitė tamsoje, ypač tuomet, kai asmuo 
buvo vienas. Taip atsitikus, atsidarė vaizduotės narvas, ir iš jo išsprū- 
do visa, kas tik galėjo. 

Tai gali būti tavo tėvas, - sušnibždėjo ši svetimoji pusė, ir šaltas 
prakaitas išmušė Džesę, nes ji atpažino beprotybės ir proto mišinį. 
Tuo gali neabejoti. Žmonės gali būti saugūs nuo vaiduoklių, šmėklų 
ar vaikščiojančių lavonų dienos metu, taip pat ir naktį, jei yra ne vie- 
ni. Tačiau viskas keičiasi, kai žmogus atsiduria tamsoje vienas. Vyrai 
ir moterys tamsoje yra tarsi atviros durys, ir jei jie ima rėkti, prašy- 
dami pagalbos, kas žino, ką pabaisos gali atsakyti. Kas žino, ką tie 
vyrai ir moterys išvydo savo mirtis valandą? Negi taip sunku patikė- 
ti, kad ne vienas iš jų mirė iš baimės, nors mirties liudijimai byloja ką 
kitą? 

- Netikiu, - drebančiu balsu paprieštaravo Džesė. Ji dar garsiau 
prabilo, norėdama pajausti nesamą stiprybę. - Tu ne mano tėvas! Tu 
niekas! Tu tik šešėlis mėnulio šviesoje! 

Tarsi norėdama atsakyti, būtybė pasilenkė į priekį ir akimirką jos 
veidas (dėl jo egzistavimo nebeliko jokios abejonės) pabėgo nuo še- 
šėlio. Džesė suklykė, kai išblyškusioje mėnulio šviesoje išryškėjo įsi- 
brovėlio veido bruožai, virtę akį rėžiančiais karnavaliniais blizgučiais. 
Ne, tai nebuvo jos tėvas. Palyginusi blogį ir beprotybę atspindintį 
svečio veidą, Džesė jau geriau būtų išvydusi savo tėvą, kad ir dvyli- 
ka metų pragulėjusį karste. Pasruvusios krauju, paslaptingai žibančios 

akys spoksojo į Džesę iš gilių, raukšlėmis apvestų akiduobių. Plonos 
lūpos, sudėtos į sausą šypsnį, apnuogino bespalvius, į šuns iltis pana- 
šius dantis. 

Balta ranka pakėlė daiktą, kurį Džesė puikiai įžvelgė ir anksčiau. 
Iš pradžių ji pamanė, kad įsibrovėlis nutvėrė Džeraldo “diplomatą 1š 
mažojo kambario, bet pakilus jam aukštyn ji pamatė, kad jis daug di- 
desnis ir daug senesnis. Panėšėjo į senovišką komivojažieriaus pavyz- 
džių lagaminėlį. 

- Prašau, - bejėgiškai sušnibždėjo Džesė. - Kad ir kas jūs būtu- 
mėt, neskaudinkit manęs. Galit nepaleisti manęs, jei nenorite. Tik pra- 
šau manęs neskaudinti. 

Šypsnis dar praplatėjo, ir Džesė pastebėjo žybtelėjimą jo burno- 
je: įsibrovėlis taip pat kaip ir Džeraldas turėjo auksinių dantų ar plom- 
bų. Atrodė, kad jis tyliai juokiasi, pralinksmintas jos siaubo. Tada jo 
ilgi pirštai atrakino lagamino užraktus 

(aš sapnuoju, ačiū Dievui, dabar tai tikrai panašu į sapną) 

1r atidarė jį priešais Džesę. Lagamine buvo pilna kaulų ir papuo- 
šalų. Ji matė pirštus, žiedus, dantis, apyrankes, alkūnės kaulus, vėri- 
nius. Taip pat išvydo deimantą, tokį didelį, kad mėnulio šviesoje juo 
buvo galima apakinti raganosį, ir nuostabius kūdikio krūtinės ląstos 
vingius. Pamačiusi tokius dalykus, Džesė tiesiog maldavo save, kad 
tai būtų tik sapnas, kurio dar niekada neteko regėti: ji guli prirakinta 
prie lovos, 0 pusiau matomas maniakas be žodžių demonstruoja savo 
turtus. Tikrai visai kaip sapnas, tačiau liko jausmas... 

Liko realybės jausmas. Be abejo, realybės jausmas. 

Viena ranka prilaikydama dugną, būtybė laikė atverstą lagaminą, 
kad Džesė galėtų pasigėrėti viduje esančiomis grožybėmis. Būtybė 
įkišo ranką į kaulų ir papuošalų krūvą ir ėmė joje raustis, sukeldama 
niūrų barškėjimą ir tarškėjimą, tartum kas nors grotų nusidėvėjusio- 
mis kastanjetėmis. Visą laiką įsibrovėlis nenuleido akių nuo Džesės. 
Jo keistas, nesusiformavęs veidas susiraukė iš nuostabos, lūpos su- 
stingo tyliame šypsnyje, susmukę pečiai kretėjo iš juoko. 

- Ne! - suriko Džesė, bet nieko neišgirdo. 

Ūmai ji pajuto, jog kažkas (turbūt Pavyzdingoji Žmonelė, kurios 
gyvybingumo Džesė gerai neįvertino) ėmė spaudyti smegenų stabdžių 
mygtukus. Žmonelė pastebėjo pro uždarytas panelio duris virstantį 
dūmelį ir supratusi, ką tai galėtų reikšti, paskutinį kartą pamėgino 
išjungti variklį, kol šis galutinai neperkaito. 

Išsiviepusi būtybė dar pasirausė lagamine ir mėnulio šviesoje 1š- 
tiesė Džesei pilną saują kaulų ir papuošalų. 

Kažkas blykstelėjo jos galvoje, o po to viskas užgeso. Džesė nu- 
alpo ne taip gražiai kaip spektaklio herojė, o buvo žiauriai nublokšta 
atgal kaip pasmerktas mirti žmogžudys, pasodintas į elektros kėdę ir 
gavęs pirmąją srovės porciją. Siaubas išnyko. Net nespėjusi paprieš- 
tarauti, Džesė Burlingeim dingo tamsoje. 

Po kurio laiko Džesė vėl atgavo sąmonę. Galvoje sukosi tik dvi 
mintys: mėnulis perėjo prie vakarinio lango, ir ji paniškai bijojo... ne- 
aišku ko. Tada Džesė prisiminė, kad tėtis buvo šiame kambaryje ir 
turbūt yra iki šiol. Būtybė neatrodė į jį panaši, bet tik todėl, kad tėtis 
dėvėjo saulės užtemimo kaukę. 

Džesė pabandė atsisėsti, todėl taip stipriai įsispyrė į užklotą, kad 
šis visiškai susiraitė kojūgalyje. Judinti rankas taip pat sunkiai sekė- 
si. Praradus sąmonę, rankos nebedilgčiojo ir tapo tokios pat negyvos 
kaip kėdės kojos. Džesė dėbtelėjo į kampą išplėstomis švytinčiomis 
akimis. Vėjas nurimo, todėl šešėliai nejudėjo. Kampe nieko nebuvo. 
Tamsusis svečias pranyko. 

Galbūt, Džese, jis tik pakeitė stovėjimo vietą. Galbūt jis slepiasi 
po lova, nebloga mintis, ar ne? Tokiu atveju kiekvieną akimirką jis 
gali sugriebti tave už kojos. 

Vėjas prabudo, ir „užpakalinės dis lengvai trinktelėjo. Daugiau 
nieko nebesigirdėjo. Šuo tylėjo, ir tai už viską labiau įtikino Džesę, 
kad įsibrovėlis pasišalino. Ji vėl liko viena namuose. 
 Džesės žvilgsnis užkliuvo už didelės tamsios krūvos ant grindų. 

Atsiprašau, turiu pasitaisyti, - pagalvojo ji. Su manim kartu yra 
Džeraldas. Ir kaip galėjau jį užmiršti? 

Džesė atlošė galvą ir užsimerkė, jausdama tvinksėjimą gerklėje. 
Ji visai nepageidavo, kad jis virstų troškuliu. Džesė nežinojo, ar ga- 
lės pereiti iš juodosios sąmonės prarajos į normalų miegą, bet supra- 
to, kad labiau už viską pasaulyje (na, nebent tik išskyrus tai, kad kas 
nors atvažiuotų ir ją išgelbėtų) nori miego. 

Nieko čia nebuvo, Džese. Tu juk ir pati tai supranti. Tikras absur- 
dų absurdas, nes taip prabilo pati Ruta, kurios viso gyvenimo moto 

buvo Nensės Sinatros dainos žodžiai “Vieną gražią dieną šie batai 
mindžios tave“, ir kuri drebėjo kaip epušės lapas, išvydusi būtybę mė- 
nulio šviesoje. 

Gerai jau gerai, meilute, - tęsė Ruta. Gali tyčiotis iš manęs - gal- 
būt aš to nusipelniau - bet neapgaudinėk savęs. Čia nieko nebuvo. Ta- 
vo vaizduotė truputį pajuokavo ir tiek. 

Tu klysti, Ruta, - šaltai atsakė Žmonelė. Čia kažkas buvo ir Mes 
abi su Džese jį aipažinome. Jis neatrodė visiškai panašus į tėtį, bet tik 
todėl, kad dėvėjo užtemimo kaukę. Be to, ne veidas ar ūgis svarbiau- 
sia: jis galėjo mūvėti aukštakulniais batais arba stovėti ant kojūkų. 

Kojūkų! - nustebusi sušuko Ruta. O Viešpatie, pagaliau aš viską 
išsiaiškinau! Žinoma, faktas, kad jis mirė dar prieš Reiganui pasii- 
mant iš valyklos inauguracijos ceremonijos smokingą, nieko nereiš- 
kia. Tomas Mahoutas buvo toks nevėkšla, kad turėjo apsidrausti nuo 
lipimo laiptais žemyn. Kojūkai? Oi, mažyte, tu verti mane iš koto! 

Tai visai nesvarbu! - užsispyrusi atkirto Žmonelė. Tai buvo jis. 
Aš niekada su niekuo nesumaišyčiau to kvapo. Tai tirštas, karštas 
kaip kraujas kvapas. Ne tas - austrių ar monetų - ir visai ne kraujo. 
Tai kvapas... 

Mintis nutrūko ir nuskriejo pro šalį. 

Džesė miegojo. 

1963 metų liepos dvidešimtosios popietę Džesė pasiliko viena su 
tėvu Sanset Treilse dėl dviejų priežasčių: viena tebuvo kitos priedan- 
ga. Džesė tik apsimetė, jog ji neva bijo ponios Žilet, nors jau praėjo 
penkeri metai nuo to įvykio su sausainiais ir pliaukštelėjimu. O pa- 
grindinė priežastis buvo visai paprasta: Džesė norėjo šią ypatingą, tik 
vienąkart gyvenime pasitaikančią dieną praleisti būtent su tėčiu. 

Motina įtarė, kad tėvas ir dešimtmetė dukra tik žaidžia šachmatų 
partiją su ja, ir liko nepatenkinta, bet nieko nevaliojo padaryti, nes 
prašymas jau buvo fait accompli.* Pirmiausia Džesė nuėjo pas tėtį. 
Jai dar trūko keturių mėnesių iki vienuoliktojo gimtadienio, tačiau 

nuo to ji netapo kvailesnė. Selės Mahout įtarimai pasitvirtino. Džesė 
įvykdė iš anksto gerai suplanuotą kampaniją, kuri leistų jai pasilikti 
su tėvu per saulės užtemimą. Daug vėliau Džesė pagalvodavo, kad ji 
tylėjo apie tos dienos įvykius dėl šios priežasties, kadangi, pavyz- 
džiui, motina būtų atkirtusi, atseit ji neturinti teisės skųstis, nes gavo 
tai, ko pati nusipelnė. 

Dieną prieš saulės užtemimą Džesė surado tėvą, sėdintį verando- 
je ir skaitantį “Apybraižas apie didvyrius". Tuo metu jo Žmona, sūnus 
ir vyresnioji dukra linksmai pliuškenosi ežere. Jis nusišypsojo, kai 
Džesė atsisėdo greta. Ji atsakė tuo pačiu. Ruošdamasi šiam pokalbiui, 
Džesė pasiryškino lūpas Medės dovanotu gimtadienio proga mėtiniu 
“Yum Yum" lūpdažiu. Iš pradžių jis jai nepatiko: Džesei atrodė, kad 
lūpdažis labai vaikiškas ir, be to, turi “Pepsodent" dantų pastos sko- 
nį. Tačiau tėčiui jis visai patiko, ir akimirksniu nekenčiamas lūpdažis 
virto labiausiai vertinama kosmetikos priemone (žinoma, tuo laiku 
Džesė daug jų 1r neturėjo), kurią panaudodavo tik ypatingomis progo- 
mis - kaip ši. 

Tėvas klausėsi labai atidžiai ir pagarbiai, tačiau net nesistengė nu- 
slėpti akyse likusios skepticizmo kibirkštėlės. 

Negi nori mane įtikinti, jog iki šiol bijai Adrianos Žilet? - paklau- 
sė jis, kai Džesė baigė naują istorijos versiją, kaip ponia Žilet sudavė 
jai per ranką, kai ji siekė paskutinio sausainio lėkštutėje. - Tai juk bu- 
vo... neprisimenu kada, bet aš tada dirbau pas Danindžerį, todėl, va- 
dinasi, dar prieš 1959 metus. Ar drebi visus tuos metus? Lyg viskas 
būtų pagal Froidą, mano brangute! 

Naa, tik... tik truputėlį. 

Džesė išpūtė akis, norėdama įteigti, kad ji mažai šneka, bet daug 
daugiau turi galvoje. Tiesą pasakius, ji nebežinojo, ar vis dar bijo se- 
nosios Bambeklės, tačiau buvo tikra, kad ponia Žilet - nuobodi mė- 
lynplaukė sena višta, ir Džesė nejaučia jokio noro stebėti vienintelio 
savo gyvenime saulės užtemimo kartu su ja, kai tuo tarpu (jei pasi- 
seks) gali praleisti šį laiką su tėčiu, kurį myli labiau už viską pasau- 
lyje. 

Džesė įvertino tėvo skepticizmą ir nusprendė, kad tai galbūt net 
savotiška konspiracija. Tad ji nusišypsojo ir pridūrė: 

- O be to, aš noriu pasilikti su tavim. 

Tėvas pakėlė jos pirštelius prie savo lūpų ir pabučiavo kaip ga- 
lantiškas prancūzas. Jis nebuvo nusiskutęs (poilsiaudamas jis dažnai 

taip darydavo), todėl malonus šiurpas nubėgo Džesės rankomis ir nu- 
gara nuo barzdos šerių prisilietimo. | 

- Comme tu es douce, - tarė jis. - Ma jolie mademoiselle. Je t'ai- 
me.* 

Džesė purkštelėjo nesupratusi nerišlios tėvo prancūzų kalbos, ta- 
čiau staiga pajuto, kad jos planai tikrai išsipildys. 

- Būtų smagu, - laiminga tarškėjo ji. - Tik mes abu. Aš galėčiau 
pagaminti vakarienę, o po to valgytume čia, verandoje. 

- “Užtemimo sumuštinius" d deux? ** 

Džesė nusikvatojo ir palinksėjo galvą, iš džiaugsmo plodama ran- 
komis. 

Tada tėvas ištarė tokius žodžius, kurie jau tąsyk nustebino Dže- 
sę, kadangi jis visiškai nesidomėjo nei drabužiais, nei mada. 

- Galėtum užsivilkti tą naują vasarinę suknelę. 

- Žinoma, jei tu nori, - atsakė Džesė, nors jau buvo pasiryžusi 
prašyti mamos, kad ši pabandytų ją pakeisti. 

Suknelė tikrai atrodė neprastai (jei akies nerėžė rėkiantys raudo- 
nos ir geltonos spalvos dryžiai), tačiau buvo per maža ir per siaura. 
Motina iš akies užsakė ją iš “Sears" parduotuvės, pabraukdama vie- 
nu skaičiumi didesnį suknelės dydį nei Džesė nešiojo prieš metus. Ta- 
čiau, pasirodo, Džesė paaugo gerokai daugiau. Beje, jei tėčiui ji pati- 
ko... ir jei jis sutiks pereiti į Džesės pusę dėl šio užtemimo ar paban- 
dys perkalbėti mamą... 

Tėvas tikrai sutiko ir stengėsi kaip Heraklis pokalbyje su motina. 
Jis prabilo tą patį vakarą po vakarienės (ir dviejų trijų vin rouge*** 
stiklinių), prašydamas žmonos atleisti Džesę nuo rytdienos “saulės 
užtemimo stebėjimo" ant Vašingtono kalno. Daugelis jų kaimynų va- 
žiavo tenai. Jau po Atminimo dienos jie ėmė rinktis kartu ir aptarinė- 
ti, kur ir kaip geriau stebėti būsimą saulės užtemimą (Džesei šie susi- 
būrimai priminė kokteilių vakarėlius), ir netgi pasivadino “Juodojo 
ežero saulės garbintojais“. Šie “saulės garbintojai" išsinuomojo mo- 
kyklos autobusiuką ir planavo vykti į aukščiausio Niū Hampšyro kal- 


* Kokia tu saldi. Mano gražioji panele. Aš tave myliu (pranc.). 
** Dviems (pranc.). 
*** Raudono vyno (pranc.). 

no viršūnę, prisikrovę maisto atsargų, “Polaroido?? akinių nuo saulės, 
specialių reflektorių, fotoaparatų... ir, be abejo, šampano. Daugybę 
butelių šampano. Džesės motinai ir vyresniajai seseriai visa tai turėjo 
virsti puikia, rafinuota pramoga. Džesei kelionė dvelkė pačia nuobo- 
dybės esme... ir tai dar neskaitant senosios Bambeklės. 

Pavakarieniavusi Džesė išėjo į verandą, norėdama šiek tiek pa- 
skaityti Liuiso “Iš tyliosios planetos“, kol dar nenusileido saulė. Ta- 
čiau iš tikrųjų ji stengėsi pasiklausyti, kaip tėvas pradės jo - jų - pir- 
mąjį ėjimą, ir morališkai jį palaikyti. Juodvi su Mede jau kelis metus 
žinojo, kad vasarnamio svetainės sujungimas su valguomuoju kamba- 
riu turėjo ypatingas akustines savybes turbūt dėl aukštų, stačiais kam- 
pais lubų. Džesė įtarė, kad net Vilis žinojo, jog garsai iš ten atklysta 
į verandą. Tik tėvai, atrodo, visiškai nenutuokė, kad jų klausosi ir kad 
visi svarbūs sprendimai, priimti šiame kambaryje prie taurelės konja- 
ko ar puodelio kavos, jau tapdavo žinomi (bent jau dukroms), dar 
prieš viešai įsigalint paskelbtam potvarkiui. 

Džesė pastebėjo, kad laiko knygą atvirkščiai, ir paskubėjo 1štaisy- 
ti klaidą, kol nepasirodė Medė ir neprapliupo arklišku juoku. Ji jautė- 
si truputėlį kalta, bet ne tiek, kad iškart liautųsi klausytis. Be to, Dže- 
sei atrodė, jog moralinių normų neperžengia. Juk ji nesislėpė spinto- 
je, o sėdėjo gerai matomoje vietoje, apšviesta besileidžiančios vaka- 
rop saulės. Džesė kiurksojo verandoje su knyga rankose, mąstydama, 
ar būna saulės užtemimai Marse, ir ar marsiečiai (jei iš vis tokie yra) 
susirenka jų pasižiūrėti. Jei jos tėvai mano, kad niekas jų, sėdinčių 
prie stalo, negirdi, tai argi ji kalta? Negi dabar atsikelti ir nueiti jiems 
pasakyti? 

- Nemanau, kad tai gera mintis, brangute, - sušnibždėjo Džesė, 
pamėgdžiodama Elizabetos Teilor balsą iš kino filmo “Katė ant įkai- 
tusio skardinio stogo". 

Be to, vyresnioji sesutė turbūt taip pat nepasirodys: Džesė girdė- 
jo Medę ir Vilį krykštaujančius žaidimų kambaryje. 

- Tu juk žinai, kad nieko neatsitiks, jei ji pasiliks rytoj su mani- 
mi, - pakiliu balsu kalbėjo tėvas. 

- Žinoma, - atsakė Džesės motina, - bet ji nenumirtų ir išvažiavus 
kartu su mumis. Ji virto tikra tėvelio dukrele. 

- Praeitą savaitę ji buvo lėlių teatre Betele drauge su tavim ir Vi- 
liu. Argi tu man pati nepasakojai, kad ji prižiūrėjo Vilį, netgi už savo 
pinigus nupirko jam ledų, kol tu buvai aukcione? 

- Anokia čia auka, - nepatenkinta atsakė Selė. 

- Ką nori tuo pasakyti? | 

- Tai, kad ji važiavo į lėlių teatrą ir prižiūrėjo Vilį tik pati to no- 
rėdama, - pyktis virto susierzinimu. “Kaip tu gali suprasti, ką noriu 
tau pasakyti? - bylojo jos tonas. - Nieko tu nesupranti, nes esi vyras". 

Pastaraisiais metais Džesė vis dažniau išgirsdavo tokį motinos to- 
ną. Iš dalies taip buvo todėl, kad pati Džesė augo ir daugiau ėmė su- 
prasti, tačiau motina vis dėlto priprato prie tokio tono. Džesė niekaip 
neįstengė suvokti, kodėl tėvo logika taip varo motiną iš proto. 

- Ir dėl to, kad ji kuo nors pasirūpino savo noru, reikia taip viską 
1mti į galvą? - vėl paklausė Tomas. - O galbūt tai net įkalčiai prieš ją? 
Ką daryti, jei ji turi ne tik šeimos, bet ir visuomeninį sąžinės jausmą, 
Sele? Uždaryti į sunkiai auklėjamų mergaičių koloniją? | 

- Ką čia prasimanai, Tomai. Juk puikiai žinai, ką turiu galvoje. 

- Ne, šį kartą tu paskandinai mane dulkėse, širdele. Mes atosto- 
gaujame. O gal užmiršai? Aš visada galvojau, kad atostogaudamas 
žmogus gali daryti ką nori ir būti su tuo, kuriuo nori. Štai taip. 

Džesė nusišypsojo žinodama, kad reikalas išspręstas. Rytojaus 
popietę, prasidedant užtemimui, ji pasiliks čia su tėčiu, o ne Vašing- 
tono kalno viršūnėje kartu su senąja Bambekle ir likusiais “Juodojo 
ežero saulės garbintojais“. Jos tėvas tarsi pasaulinės klasės šachmatų 
meistras susidorojo su talentingu mėgėju. 

- Tu irgi galėtum važiuoti kartu, Tomai. Tada ir Džesė važiuotų. 

Spąstai. Džesė sulaikė kvėpavimą. 

- Negaliu, mano meile. Laukiu skambučio iš Deivido Adamso dėl 
“Brookings Pharmaceuticals“ vertybinių popierių portfelio. Labai 
rimtas reikalas... ir labai rizikingas. Dabar tvarkyti “Brookings"' po- 
pierius tas pat, kaip laikyti rankoje sproginėjančias lemputes. Tačiau 
pasakysiu atvirai: net jei ir galėčiau, nesu tikras, ar važiuočiau. Neinu 
iš proto dėl tos ponios Žilet, na, bet ją dar pakęsčiau. O tas šūdžius 
Slyfortas... 

- Ša, Tomai! 

- Nesijaudink, Medė ir Vilis apačioje, o Džesė verandoje... matai? 

Dabar Džesė suprato, kad jos tėvas puikiai žinojo apie svetainės 
ir valgomojo akustiką, taip pat, kad jo dukra girdėjo kiekvieną ginčo 
žodį. Netgi norėjo, kad ši išgirstų. Šiltas drebulys nuvilnijo visu kū- 
nu. 

- Taip ir žinojau, kad prieisime prie Diko Slyforto! 

Motinos balse atsispindėjo pyktis ir nuostaba. Džesei ėmė suktis 
galva. Jai pasirodė, kad tik suaugusieji sugeba taip sujaukti jausmus. 
Jei jausmai būtų maistas, tai jie, suaugusiųjų supratimu, virstų į šoko- 
ladu aplietą kepsnį, bulvių košę su ananasais, javainius su aštriais 
prieskoniais vietoj cukraus. Džesei dingtelėjo mintis, kad būti suaugu- 
siu - ne dovana, o tikra bausmė. 

- Mane tai tiesiog siutina! Žmogus prisilietė prie manęs prieš še- 
šerius metus ir, be to, girtas. Tada jis be paliovos gėrė, tačiau dabar 
viskas pasikeitė. Polė Bergeron man sakė, kad 1: vaikšto į anonimi- 
nių alkoholikų susirinkimus ir.. 

- Bravo! - sausai atkirto tėvas. - Galbūt pasiųsti jam “Linkime pa- 
sveikti'" atviruką? 

- Nekvailiok! Tu vos nesulaužei jam nosies... 

- Iš tikrųjų. Kai vyrukas užeina į virtuvę įsipilti lašelį ir randa sa- 
vo kaimyną, uždėjus; vieną ranką ant žmonos užpakalio, o kitą - toje 
pat vietoje, tik iš priekio... 

- Nutilk, - susierzinusi nukirto motina, bet Džesei pasirodė, kad 
sykiu ji jaučiasi ir dėl kažko patenkinta. - Aš tik noriu pasakyti, jog 
laikas tau suprasti, kad Dikas Slyfortas - ne velnias iš pragaro, o Dže- 
sei įsisąmoninti, kad Adriana Žilet - tik sena vieniša moteriškė, kuri 
juokais sudavė jai per ranką vieno vakarėlio metu. Nepyk, Tomai. 
Aišku, aš nepritariu tokiems juokams, tačiau tik noriu pabrėžti, kad 
Adriana taip pasielgė ne iš blogos valios. 

Džesė nudelbė akis ir pastebėjo, kad dešine ranka smarkiai glam- 
žo knygą. Kaip moteris, baigusi cum laude* (nesvarbu, ką tai reiškia) 
Vasaro universitetą, gali būti tokia kvaila. Atsakymas kuždėjo Džesei, 
jog viskas ne taip: arba motina žinojo geriau, arba atsisakė pažinti tie- 
są. Todėl piršosi išvada: priversta rinktis, ar tikėti bjauria sena mote- 
riške, vasaromis gyvenančia netoliese, ar savo dukterimi, Selė Ma- 
hout pasirinko senąją Bambeklę. Ir ką tu pasakysi? 

Ir tik todėl, kad aš esu tėvelio dukrelė. Bet aš jai niekada apie tai 
neužsiminsiu, o pati ji niekada gyvenime nesusipras. 

Džesė atleido pirštus. Ponia Žilet žinojo, ką daro, ir tyčia taip pa- 
sielgė, tačiau tėvo įtarimai pasitvirtino. Džesė seniai liovėsi bijoti se- 


* Su pagyrimu (/ot.). 

nos varnos. Beje, ji vis tiek pasiliks su tėčiu, todėl jokie motinos ple- 
palai nebeturi prasmės. Džesė bus su tėčiu, o ne su Bambekle todėl, 
kad... g 

- Todėl, kad jis gina mane, - sumurmėjo ji. 

Čia ir buvo visų tiesų tiesa. Tėvas ją gynė, o motina nenorėjo jos 
paleisti. 

Džesė pastebėjo vakarinę žvaigždę, neryškiai žibančią temstan- 
čiame danguje, ir staiga suvokė, kad sėdi verandoje ir jau tris ketvir- 
čius valandos klausosi tėvų diskusijos apie užtemimą - ir apie ją. Ji 
atrado įdomų gyvenimo ypatumą: laikas praeina greičiausiai, kai slap- 
ta klausaisi pokalbių apie save. 

Džesė nesąmoningai pakėlė ranką ir surietusi pirštus per skylutę 
pažvelgė į žvaigždę, kartodama magiškus žodžius: tegul išsipildo, te- 
gul išsipildo. Jos noras, jau beveik patenkintas, sukosi tik apie tą patį 
- kad jai leistų rytoj pasilikti su tėčiu. Tik du seni bičiuliai, gelbstin- 
tys vienas kitą, kurie. sėdi vęrandoje ir kemša “užtemimo sumušti- 
nius" d deux... tarsi sėja sutuoktinių porelė. 

- Beje, Dikas Slyfortas vėliau manęs atsiprašė, Tomai. Neprisi- 
menu, ar aš tau apie tai sakiau... 

- Taip, bet jis niekada neatsiprašė manęs. 

- Jis turbūt bijojo, kad nenuimtum jam galvos ar bent nepabandy- 
tum tai padaryti, - atsakė Selė jau pažįstamu Džesei balsu, kuriame at- 
sispindėjo ir laimė, ir humoro jausmas, ir, be abejo, pyktis. 

Akimirką Džesė suabejojo, ar žmogus, kalbantis tokiu tonu, ap- 
skritai gali būti sveiko proto, bet greitai nuvijo mintį šalin. 

- Prieš mums baigiant pokalbį, dar noriu šį tą pasakyti apie Ad- 
rianą Žilet... 

- Prašau, nesivaržyk. 

- Po dvejų metų ji man papasakojo, kad tada ji morališkai pasikei- 
tė. Ji neminėjo būtent Džesės ir atsitikimo su sausainiais, bet, manau, 
kad ji bandė atsiprašyti. 

- O! - šaltai kaip tikras advokatas reagavo tėvas. - Ar bent kartą 
judvi pagalvojote, kad apie tai reikėtų pasakyti pačiai Džesei... ir pa- 
aiškinti, kas gi iš tikrųjų įvyko? 

Motina tylėjo. Džesė, kuri dar nelabai suprato, ką reiškia “mora- 
liškai pasikeitė“, nulenkė galvą ir pamatė, kad vėl glamžo knygą. Ji 
dar sykį atleido pirštus. 

- Arba atsiprašyti? - jo balsas buvo švelnus... plaukiantis... negy- 
vas. 

- Baik mane tardyti! - patylėjusi vėl prapliupo Selė. - Čia tavo na- 
mai, o ne Aukščiausiojo Teismo antroji salė, jei dar nepastebėjai! 

- Tu pradėjai, ne aš, - atkirto jis. - Aš tik paklausiau... 

- Ach, aš taip pavargstu nuo amžinų tavo klausimų, - ištarė Selė. 

Iš jos tono Džesė suprato, kad ji verkia ar tuoj tuoj pravirks. Pir- 
mą kartą motinos ašaros nesusilaukė užuojautos Džesės širdyje, taip 
pat ir noro bėgti ją paguosti (ir kartu pravirkti). Ji jautė keistą sustin- 
gusį pasitenkinimą. 

- Sele, tu nuliūdusi. Kodėl gi mums... 

- Na ką, dabar patenkintas? Kodėl ginčijantis su vyru visada taip 
atsitinka? Argi tai ne pats keisčiausias dalykas pasaulyje? Padėsiu tau, 
Tomai. Adriana Žilet, Dikas Slyfortas ir rytdienos užtemimas čia nie- 
kuo dėti. Mes ginčijamės dėl mūsų dukters Džesės. Argi čia kas nors 
nauja? | 

Ji juokėsi pro ašaras. Motina užsirūkė, nes pasigirdo degtuko 
spragtelėjimas. 

- Argi nesakoma, kad girgždantį ratą reikia sutepti? Taigi. Mūsų 
Džesė ir yra tas girgždantis ratas. Ji visada nepatenkinta, kol nepada- 
ro visko savaip. Jai niekada nepatinka kitų planai. Amžinai nepalieka 
mūsų ramybėje. 

Džesė sudrebėjo išgirdusi motinos balse neapykantos gaidelę. 

- Sele... 

- Nekreipk dėmesio, Tomai. Ji nori pasilikti su tavim? Puiku. Vis 
tiek tik burbėtų visą kelią, peštųsi su savo seserimi ir skųstųsi, kad ne- 
galima nuleisti akių nuo Vilio. Kitais žodžiais tariant, ji vis girgždėtų. 

- Sele, Džesė beveik niekada nesiskundžia ir labai gerai... 

- Nejaugi tu jos nematai?! - sušuko Selė Mahout. 

Džesė net prilipo prie kėdės atlošo. 

- Prisiekiu Dievu, kartais tu elgiesi taip, tarsi ji būtų ne duktė, o 
tavo meilužė! 

Šįkart ilgam nutilo tėvas, po to minkštu, tačiau šaltu balsu pra- 
bilo: 

- Tai pats šlykščiausias, klastingiausias ir neteisingiausias daly- 
kas, kokį tik esu girdėjęs. | 

Džesė sėdėjo verandoje, spoksojo į vakarinę žvaigždę ir jautė, 
kaip baimė virsta siaubu. Ji privalėjo pažvelgti per skylutę delne ir iš 

naujo sugalvoti norą, pradedant prašymu tėvui, jog šis sutvarkytų rei- 
kalus taip, kad ji galėtų kartu su juo pasilikti Sanset Treilse. 

Motina pastūmė kėdę. 

- Atsiprašau, - piktai, bet su baime ištarė Selė. - Jei nori, gali būti 
rytoj su ja. Puiku. Tiesiog nuostabu! Gali ją pasiimti! 

Pasigirdo kulniukų kaukšėjimas, o dar po minutės tėvo “Zippo" 
žiebtuvėlio klinktelėjimas, kai jis prisidegė cigaretę. | 

Džesės akis užtvindė šiltos ašaros. Gėdos, skausmo ir palengvė- 
jimo ašaros, nes ginčas pasibaigė, dar nepablogėjus padėčiai. Beje, ar 
jodvi su Mede nepastebėjo, kad paskutiniu metu tėvų ginčai darėsi vis 
garsesni ir karštesni? O susitaikymas po jų daug lėtesnis? Ne, neįma- 
noma, kad jie... 

Ne, - Džesė pertraukė save, neužbaigusi minties. Ne, tai neįma- 
noma, todėl užsičiaupk.. 

Galbūt vietos pakeitimas pakeis ir mintis. Džesė atsistojo, nulipo 
laiptais ir nuėjo prie ežero. Čia vėl atsisėdo ir ėmė svaidyti į vandenį 
akmenukus. Po pusvalandžio tėvas prisijungė prie jos. 

- “Užtemimo sumuštiniai“ dviems rytoj verandoje, - ištarė jis ir 
pabučiavo į kaklą. Tėvas nusiskuto, ir barzda dabar buvo lygi, bet tas 
pats malonus drebulys vis tiek perėjo per Džesės kūną. 

- Viską sutvarkiau. 

- Ar ji labai pyko? 

- Ne, - džiugiai atsakė tėvas. - Ji sakė, kad neprieštarauja, nes šią 
savaitę elgeisi puikiai ir... 

Džesė užmiršo ankstesnį įtarimą, jog tėvas Žino apie svetainės ir 
valgomojo akustiką. Saldus melas taip ją paveikė, kad ji vos nepravir- 
ko. Džesė atsisuko į tėvą, apkabino jo kaklą ir ėmė bučiuoti jo 
skruostus ir lūpas. Pirminė tėvo reakcija ją nustebino. Jis atitraukė 
rankas, ir akimirkai jos sustojo ant krūtų spenelių. Džesę vėl nukrėtė 
drebulys, tik jau daug stipresnis - beveik skausmingas kaip šokas. 
Prieš akis tarsi savotiškas dėja vu* iškilo keisti suaugusiųjų gyveni- 
mo prieštaravimai: pasaulis, kur gali užsisakyti mėlynių kepsnį ar 
kiaušinienę citrinų sultyse, kada tik panorėsi... 17 kur žmonės (ikrai 
mėgavosi tokiais dalykais. Tada jis apkabino Džesę ir saugiai pri- 


* Matytas reginys (pranc.). 

spaudė rankas prie menčių. Jei rankos būtų ir ilgiau lietę krūtis, var- 
gu ar Džesė būtų tai pastebėjusi. 

- Aš tave myliu, tėti. 

- Aš tave irgi, Moliūgėli. Labai labai. 

Išaušo karštas, tvankus, bet giedras rytas. Metereologų prognozė, 
teigianti, kad debesys gali uždengti fenomenalų reginį, nepasitvirtino 
(bent jau vakariniame Meine). 

Dešimtą ryto Selė, Medė ir Vilis išskubėjo į “Juodojo ežero sau- 
lės garbintojų"? autobusą (Selė tik pakštelėjo Džesei į skruostą, o Dže- 
sė atsakė tuo pačiu), palikdami Tomą Mahoutą su mergaičiuke, kurią 
jo Žmona aną vakarą pavadino “girgždančiu ratu". | 

Džesė nusimetė šortus bei sportinius marškinėlius ir apsivilko 
naująją suknelę, kuri buvo graži (jei tik akies nerėžė rėkiantys raudo- 
nos ir geltonos spalvos dryžiai), bet per siaura. Ji pasikvepino Medės 
“My Sin" kvepalais, pasipurškė mamos “Yodora" dezodorantu ir pa- 
sidažė lūpas mėtiniu “Yum Yum“ lūpdažiu. Nors Džesė niekada ne- 
stypsodavo prieš veidrodį, “popindama"' save (taip sakydavo jos ma- 
ma: “Mede, liaukis popinus save ir ateik čia“), ji truputėlį ilgiau už- 
truko šukuodama plaukus, nes kartą tėvas pagyrė jos puikią šukuose- 
ną. | 

Pasitaisiusi paskutinį smeigtuką, Džesė jau siekė vonios šviesos 
jungiklio, bet akimirką stabtelėjo. Mergaitė, žvelgianti į ją iš veidro- 
džio, atrodė kaip paauglė. Taip atsitiko ne dėl šukuosenos, o dėl visų 
veiksnių kartu, kadangi jų suma nustelbė atskiras sudedamąsias dalis. 
Kodėl? Džesė pati nežinojo. Galbūt todėl, kad sukelti į viršų plaukai 
paryškino jos skruostikaulius ir kaklą, daug seksualesnį už mažus 
krūtų spurgelius ar plokščią berniukišką figūrą. Galbūt dėl visko bu- 
vo kaltas jos akių žvilgsnis - jų ypatingas, iki šiol dar niekada nepa- 
sirodęs Žibėjimas. 

Kaip ten būtų, Džesė negalėjo atitraukti akių nuo savo atvaizdo 
veidrodyje. Staiga ausyse suskambo motinos žodžiai: “Prisiekiu Die- 
vu, kartais tu elgiesi taip, tarsi ji būtų ne duktė, o tavo meilužė". 

Džesė prikando lūpą ir suraukė antakius, prisimindama vakarykštį 
vakarą bei drebulį, perėjusį per visą kūną, kai pajuto tėvo rankas ant 
savo krūtinės. Tas pats drebulys vos vos neprasidėjo ir dabar, bet 
Džesei pavyko jį sulaikyti: koks tikslas drebėti dėl jausmo, kurio vi- 
siškai nesupranti? 

Geras patarimas, nusprendė Džesė ir išjungė šviesą. 

Ji vis labiau jaudinosi, nes artėjo užtemimo valanda. Džesė įjun- 
gė WNCH radijo stotį, grojančią rokenrolus. Jos motina nekentė 
WNCE, o bent pusvalandį pasiklausiusi Del Šenon, Di Di Šarpo ar 
Gari “U.S." Bonds, liepdavo perjungti į klasikinės muzikos kanalą, 
transliuojamą nuo Vašingtono kalno viršūnės. Tačiau šiandien tėvui 
muzika patiko. Jis niūniavo ir spragsėjo pirštais, o skambant “The 
Duprees"' “Tu man priklausai'' versijai, pagriebė Džesę į glėbį ir pa- 
sileido šokti. Džesė ruošė sumuštinius pusei keturių, likus dar valan- 
dai iki saulės užtemimo, ir išėjo paklausti, kelių sumuštinių jis norėtų. 

Ji rado tėvą pietinėje namo pusėje, žemiau verandos. Jis mūvėjo 
tik medvilninius šortus (“JEILIO KŪNO KULTŪRA" buvo užrašyta 
ant vienos klešnės) ir storą virtuvinę pirštinę. Aplink galvą buvo ap- 
sirišęs spalvotą skarelę, sugeriančią prakaitą. Tėvas darbavosi, palin- 
kęs prie mažo rūkstančio lauželio. Šortai ir skarelė jam suteikė keisto 
jaunuolio įvaizdį. Džesė pirmą kartą išvydo vyriškį, kurį jos mama 

Keli stiklo gabalėliai, išpjauti iš senojo lango, gulėjo šalia tėvo. 
Vieną jis laikė ant laužo dūmų, suspaudęs kepimo žnyplėmis lyg ko- 
kį gardumyną. Džesė nusikvatojo (turbūt dėl juokingos virtuvinės 
pirštinės), ir tėvas išsišiepęs atsisuko į ją. Į galvą šovė mintis, kad taip 
stovint jis gali matyti, kas yra po jos suknele, bet greitai dingo. Juk jis 
- tik /ėvas, o ne gražuolis Djuanas Korsonas iš kaimynystės. 

- Ką darai? - sučirškė Džesė. - Maniau, kad pietums valgysime 
mėsainius, o ne stiklinius sumuštinius! 

- Tai užtemimo žiūronėliai, o ne sumuštiniai, Moliūgėli, - atsakė 
jis. - Jei du ar tris sudėsi draugėn, galėsi Žiūrėti į visišką saulės užte- 
mimą ir negadinti akių. Reikia būti labai atsargiam, nes gali sudegin- 
ti tinklaines ir tik daug vėliau tai pastebėti. | 

- Oho! - sudrebėjusi sušuko Džesė. Mintis, kad gali nusideginti ir 
nepajausti, staiga tapo nepakeliama. - Kiek laiko užtemimas bus visiš- 
kas, tėveli? 

- Neilgai. Minutę ar dvi. 

- Gerai, padaryk dar kelis tokius stikliukus - nenoriu nusideginti 
akių. Vieną “užtemimo sumuštinį" ar du? 

- Užteks ir vieno, bet didelio. 

- Gerai. 

Džesė apsisuko eiti. 

- Moliūgėli? 

Džesė pažvelgė į jį, mažą ir tvirtą žmogelį prakaituota kakta ir ne- 
dideliu kūno plaukuotumu (tikra jos būsimo vyro kopija, tik be Dže- 
raldo akinių ir pilvuko), ir pasidarė visai nesvarbu, kad jis - jos tėvas. 
Ją pribloškė tėvo grožis ir jaunystė. Džesei bežiūrint, prakaito srove- 
lė nubėgo pilvu, po to pasuko į rytus ir įsigėrė į elastinį šortų juosme- 
nį. Džesė vėl pažvelgė į tėvo veidą ir sutiko jo atsakomąjį žvilgsnį. 
Net primerktos nuo dūmų akys tebebuvo nuostabios ir spindėjo pilka 
žiemos ežero vandens spalva. Jai išdžiūvo burna - galbūt nuo rūkstan- 
čių dūmų, 0 gal ir ne. 

- Tėti? | 

Tėvas ilgokai patylėjo, nenuleisdamas akių nuo Džesės. Prakaitas 
bėgo per skruostus, kaklą, barzdą, pilvą. Džesę apėmė baimė. Po to jis 
vėl nusišypsojo ir tarė: 

- Šiandien tu atrodai tiesiog puikiai, Moliūgėli. Tu nuostabi! Ne- 
manyk, kad aš perdedu. 

- Ačiū, tėti. Aš taip nemanau. 

Šis komplimentas taip pradžiugino Džesę (ypač po piktų vaka- 
rykščių jos motinos komentarų), kad ji vos nepravirko. Tačiau ji tik 
nusišypsojo ir padariusi reveransą išskubėjo į virtuvę. Širdis daužėsi 
krūtinėje. Baisūs motinos žodžiai vėl ėmė suktis galvoje, 

(tu elgiesi taip, tarsi ji būtų) 

bet Džesė nuvijo juos kaip įkyrią vapsvą. Ir vis dėlto ją apėmė su- 
augusiųjų emocijų kombinacija: ledai su padažu, keptas viščiukas su 
ledinukais - kurios neįstengė atsikratyti. O galbūt paprasčiausiai ne- 
norėjo? Vaizduotė prieš akis piešė matytą prakaito srovelę, bėgančią 
pilvu ir įsigeriančią į minkštą medvilninį audinį, palikdama tamsią dė- 
melę. Šis įvaizdis ir davė pradžią sąmyšiui širdyje. Jis vis stovėjo, sto- 
vėjo ir stovėjo prieš akis. Tiesiog beprotybė! 

Na 1r kas? Paprasčiausiai tai tokia beprotiška diena. Netgi saulė 
tuoj iškrės kažką beprotiška. Tad kodėl nepalikus viso to ramybėje? 

Taip, - sutiko vėliau tapsiantis Ruta balsas. O kodėl gi ne? 

“Užtemimo sumuštiniai" su grybais ir svogūnais iš tiesų nuosta- 
biai pavyko. 

- Jie tikrai užtemdo tavo motinos gaminius, - pagyrė tėvas, ir 
Džesė nusijuokė. 

Jie pietavo verandoje, laikydami ant kelių metalinius padėkliukus. 
Juos skyrė apvalus staliukas, apkrautas prieskoniais, popierinėmis 
lėkštėmis ir užtemimo stebėjimui skirtais daiktais: “Polaroid" akiniais 
nuo saulės, dviem pačių pasidarytais reflektoriais, kokius pasiėmė ir 
likusieji šeimos nariai, išvažiavę į Vašingtono kalną, taip pat stiklo 
gabaliukais ir keliomis virtuvinėmis pirštinėmis. Tomas pasakė duk- 
rai, kad stikliukai jau nebekaršti, bet jų kraštai gali būti nelygūs ir 
aštrūs. 

- Man betrūksta, - kalbėjo jis, - kad grįžusi namo mama rastų raš- 
telį, jog išvežiau tave į ligoninę prisiūti kelis pirštus. 

- Juk mama nepritarė šiam sumanymui? - paklausė Džesė. 

Tėvas linktelėjo. 

- Ne, bet aš pritariau už abu. 

Jis taip nusišypsojo, kad Džesė nesusilaikė neatsakiusi jam tuo 
pačiu. 

Artėjant užtemimui (4:29 po pietų), pirmiausia jie pasinaudojo re- 
flektoriais. Saulė Džesės reflektoriaus centre nebuvo didesnė už bu- 
telio kamštuką, bet taip spigino, kad ji turėjo pagriebti akinius nuo 
saulės ir iškart juos užsidėti. Pagal jos laikrodį saulės užtemimas jau 
turėjo prasidėti (jis rodė pusę penktos). 

- Turbūt mano laikrodis skuba, - nervingai tarė ji. - Arba viso pa- 
saulio astronomai nusigrybavo. 

- Pažvelk dar kartą, - paragino Tomas. 

Vėl pažiūrėjusi pro reflektorių, Džesė pamatė saulės ratą jau ne- 
betobulą: tamsos pusmėnulis dengė dešinę jo pusę. Drebulys nuėjo 
per kaklą. Tomas pastebėjo tai, nes užuot žiūrėjęs pro savo reflekto- 
rių, stebėjo Džesę. 

- Moliūgėli? Ar viskas gerai? 

- Taip, bet... truputį baisoka. 

- Taip, - atsakė jis. 

Džesė dėbtelėjo į tėvą ir suprato, kad jis nejuokauja. Jis atrodė 
taip pat išsigandęs kaip ir ji. Džesė net nepagalvojo, kad jie gali bijo- 
ti dviejų visiškai skirtingų dalykų. 

- Nori atsisėsti man ant kelių? 

- Galiu? 

- Žinoma. | 

Džesė užsiropštė jam ant kelių, laikydama savąjį reflektorių. Ji 
pasimuistė, norėdama patogiai įsitaisyti. Džesei patiko sudrėkusios 
nuo prakaito tėvo odos ir silpno skutimosi losjono (“Redwood" - pri- 
siminė ji) kvapas. Suknelė užsiraitė iki užpakaliuko, bet ji beveik ne- 
pajuto, kaip tėvas padėjo ranką ant jos šlaunies. Juk jis - jos tėvas, o 
ne Djuanas Korsonas ar Ričis Ešlokas, iš kurių Džesė kartu su drau- 
gais šaipydavosi mokykloje. 

Minutės slinko lėtai. Džesė muistėsi nerasdama vietos, - šiandien 
tėvo keliai pasidarė kažkokie kampuoti, - o po to tris keturias minu- 
tes snustelėjo. Galbūt tai užtruko ir daug ilgiau, nes ją pažadinęs vė- 
jas tapo šaltas. Diena pasikeitė: spalvos, buvusios tokios ryškios, 
prieš jai užmerkiant akis, tapo blyškios; šviesa taip pat susilpnėjo, tar- 
si ji žiūrėtų į pasaulį per sviestinį popierių. Džesė pažvelgė pro reflek- 
torių ir tiesiog nustėro - matėsi tik pusė saulės. Ji žvilgtelėjo į laikro- 
dį: buvo devynios po penktos. 

- Jau vyksta, tėti! Saulė dingsta! 

- Taip, - sutiko jis. Jo balsas skambėjo keistai, jame slypėjo sutri- 
kimas. - Kaip tik pagal tvarkaraštį. 

Džesė pastebėjo, kad, kol ji snūduriavo, jo ranka truputėlį pakilo 
jos šlaunimi. 

- Ar galiu pažiūrėti pro aprūkusį stiklą? 

- Dar ne, - tarė tėvas. 

Jo šilta, prakaituota, bet visai maloni ranka slydo į viršų jos šlau- 

- Tai labai jaudina. 

- Taip, - atsakė tėvas vis tuo pačiu sutrikusiu balsu. - Taip, Mo- 
liūgėli. Netgi daugiau, nei aš įsivaizdavau. 

Praėjo dar šiek tiek laiko. Reflektoriuje matėsi, kaip mėnulis vis 
labiau užgožia saulę. Džesė beveik visą dėmesį sukaupė į mažėjantį 
saulės apskritimą, bet viena proto dalis nesiliovė stebėtis, kokie šian- 
dien nepatogūs tėvo keliai. Kažkas neskaudžiai, bet nuolat spaudėsi 
prie jos apačios. Džesei tai panėšėjo į kokio nors įrankio - atsuktuvo 
ar mamos mėsmušio - rankeną. Ji vėl pasimuistė, norėdama surasti 
patogesnę poziciją. Tuo metu Tomas įkvėpė oro beveik nepraverda- 
mas lūpų. 

- Tėti? Gal aš per sunki? Ar tau skauda? 

- Ne. Viskas gerai. 

Džesė vėl žvilgtelėjo į laikrodį. Penkios trisdešimt septynios - 
liko keturios minutės iki visiško saulės užtemimo, o gal ir šiek tiek 
daugiau, jei jos laikrodis skuba. 

- Ar galiu pasižiūrėti pro stikliuką? 

- Dar ne, Moliūgėli. Bet jau greitai. 

Džesė girdėjo, kaip Debi Reinolds plyšauja per WNCH: “Senoji 
pelėda medžioja paukštelį... o Tami... Tami... Tami myli savo berne- 
ly“. Jos balsą užgožė smuikų čirpimas, ir dainą nutraukė didžėjus, pra- 
nešdamas, esą Skai Taune temsta, bet Niū Hampšyro pusėje per daug 
debesuota, kad būtų galima regėti užtemimą. Didžėjus dar paminėjo, 
kad minios nusivylusių žmonių su akiniais nuo saulės slankioja po 
miesto centrą. 

- O mes nesame nusivylę žmonės, ar ne, tėti? 

- Aišku, kad ne, - sutiko tėvas. - Mes patys laimingiausi žmonės 
visoje visatoje. 

Džesė vėl žvilgtelėjo pro reflektorių, užmiršdama viską, išskyrus 
mažutį saulės gabalėlį, kurį dar galėjo įžvelgti neprisimerkdama per 
tamsius “Polaroid? akinius nuo saulės. Tamsus pusmėnulis iš dešinės 
pačioje užtemimo pradžioje virto švytinčiu pusmėnuliu kairėje pusė- 
je. Jis buvo toks ryškus, kad, atrodė, plaukioja reflektoriaus pavir- 
šiumi. 

- Pažvelk į ežerą, Džese! 

Džesė pakėlė galvą, ir jos akys išsipūtė po akiniais. Įsistebeili- 
jusi į saulę, ji užmiršo, kas darosi aplinkui. Pastelinės spalvos virto 
senovine akvarele. Nelaiku atsiradusios sutemos, tokios nuostabios ir 
podraug bauginačios dešimtmetę mergaitę, gaubė Juodąjį ežerą. 
Kažkur miškuose suūkė pelėda, ir Džesė ėmė virpėti. Per radiją pra- 
dėjo dainuoti Marvinas Gėjus: “Paklausykite visi, ypač jūs, mergio- 
tės, ar galima likti vienam, kai tavo mylimosios niekada nėra namie?" 

Pelėda vėl suūkė miškuose, į šiaurę nuo jų vasarnamio. Labai 
baugus garsas, staiga suprato Džesė. Šįkart jai suvirpėjus, Tomas ap- 
kabino mergaitę ranka. Džesė prisiglaudė nugara prie jo krūtinės. 

- Baugu, tėti. 

- Tai ilgai netruks, saldainiuk, o kito užtemimo tu juk nesulauksi. 
Nebūk labai išsigandusi, nes tada negalėsi juo pasigėrėti. 

Džesė pažvelgė pro reflektorių. Danguje nieko nebebuvo. 

“Taip, kartais myliu per stipriai, sako mano draugai..." 

- Tėti? Tėveli? Ji dingo. Ar galiu... 

- Taip. Dabar gali. Bet kai liepsiu liautis, iškart taip ir padaryk. Ir 
jokių ginčų. Sutarta? 

Džesė, be abejo, sutiko. Žodžiai apie tinklainės nudegimą, kai net 
nežinai, jog taip atsitiko, o kai išsiaiškini, jau būna per vėlu, gąsdino 
daug labiau nei pelėdos ūkimas miškuose. Bet kitos išeities neliko. 
Užtemimas jau vyko. 

“Bet aš tikiu, - aistringai traukė Marvinas, - bet aš tikiu... kad taip 
ir reikia moterį mylėti...?? 

Tomas padavė jai vieną virtuvinę pirštinę ir tris draugėn sudėtus 
aprūkyto stiklo gabalėlius. Jis tankiai alsavo, ir Džesei jo pagailo. Už- 
temimas taip pat jį gąsdino, tačiau suaugęs žmogus negalėjo to paro- 
dyti. Daugeliu atvejų suaugusieji - pasigailėtini sutvėrimai. Džesė jau 
ketino apsisukti ir paguosti tėvą, bet po to pagalvojo, kad dėl to jis pa- 
sijus tik dar blogiau. Pasijus kvailai. Džesė užjautė tėvą: ji pati labiau 
už viską pasaulyje nekentė jaustis kvailai. Tad pakėlė prieš save ap- 
rūkytas stiklo šukes ir lėtai atitraukė galvą nuo reflektoriaus, norėda- 
ma pro juos pažiūrėti. 

“Dabar, gražuolės, visos sutiksit, - dainavo Marvinas, - kad taip 
neturi būti. Tad leiskit man išgirsti: taip! Leiskit man išgirsti: TAIP, 
TAIP!“ 

Pro namų darbo žiūronėlį Džesė išvydo... 

Tuo pat metu Džesė, antrankiais prirakinta prie lovos vasarnamy- 
je ant šiaurinio Kašvakamako ežero kranto, ne dešimtmetė mergaitė, 
o trisdešimt devynerių metų moteris, jau dvylika valandų kaip našlė, 
staiga suprato, kad miega ir ne tiek sapnuoja saulės užtemimą, kiek 
išgyvena jį iš naujo. Kurį laiką ji vis dar galvojo, kad tai - sapnas, toks 
pat, kaip ir anas apie Vilio gimtadienio vakarėlį, kur dauguma svečių 
pasirodė besą negyvėliai arba tik daug vėliau sutikti žmonės. Nauja- 
sis sąmonės demonstruojamas filmukas išlaikė ankstesniojo siurrea- 
lizmo ir nuovokumo kombinaciją, tačiau tuo nebuvo galima pasitikė- 

ti, nes visa diena atrodė nereali ir neįtikėtina: pirmiausia saulės užte- 
mimas, O po to Ir tėvas... 

Ne, - nusprendė Džesė. Laikas liautis. Aš dingstu iš čia. 

Sukaupusi visas jėgas, ji pabandė pakilti iš sapno ar prisiminimų. 
Protas perdavė komandą kūnui, ir šis suvirpėjo, sužvangindamas ant- 
rankių grandines. Džesei beveik pavyko. Ją sustabdė begalinis siau- 
bas: kampe vis dar laukia būtybė, prieš kurią įvykiai saulės užtemimo 
metu atrodytų tiesiog menkniekis... žinoma, jei tik Džesė atmerktų 
akis. 

O gal man to nė nereikės daryti. Tik ne dabar. 

Būtinybė pasislėpti sapne irgi nebuvo pagrindinė priežastis. Jos 
pačios dalis, nesvarbu kokia kaina, norėjo iškelti tos dienos įvykius 
viešumon. 

Užmerktomis akimis, iškeltomis į viršų rankomis 1r išbalusiu, 1š- 
tįsusiu veidu Džesė vėl nukrito ant pagalvės. | 

- Ypač jūs, mergiotės, - ji šnabždėjo tamsoje. - Ypač jūs, mer- 
giotės. 

Sapnas tęsėsi. Džesė vėl stebėjo saulės užtemimą. 

Pro akinius nuo saulės ir namų darbo žiūronėlius Džesė išvydo 
tokį keistą 1r siaubingą vaizdą, kad iš pradžių net protas atsisakė jį 
priimti. Popietės danguje kabėjo nuostabi, tamsi, apskrita dėmė. 

“Jei kalbu per miegus... tik dėl to, kad nemačiau savo mažulės jau 
visą savaitę..." 

Šią akimirką Džesė pirmąkart pajuto tėvo ranką ant dešinės krū- 
ties spenelio. Pirštai suspaudė jį, po to nuslydo kairiojo link, vėl su- 
grįžo prie dešinio, tartum lygintų abiejų apimtis. Tėvas šnopavo; jo 
kvėpavimas lyg garo mašina girdėjosi Džesės ausyse. Kietas daiktas 
vėl spaudė ją iš apačios. | 

“Kas man paliudys? - kaip tikras aukciono vedėjas rėkė Marvinas 
Gėjus. - Paliūdys, paliudys?“" 

- Tėti? Ar viskas gerai? 

Ji pajuto malonų dilgčiojimą krūtyse - malonumą 1r skausmą, 
keptą kalakutą su šokoladiniu padažu - bet kartu 1r nerimą bei sumiši- 
mą. 

- Taip, - atsakė tėvas, bet jo balsas nuskambėjo visai kaip nepa- 
žįstamo Žmogaus. - Aš puikiai jaučiuosi, tik tu nesisukiok. 

Ranka, maigiusi krūtinę, nuslinko žemyn, o buvusi ant šlaunies 
ranka judėjo aukštyn, podraug stumdama ir suknelės kraštą. 

- Tėti, ką tu darai? 

Džesė paklausė ne iš baimės, o iš smalsumo. Tačiau klausime vis 
tiek atsispindėjo baimė. Virš Džesės galvos šviesa juosė tamsų apskri- 
timą, kabantį indigo spalvos danguje. 

- Ar myli mane, Moliūgėli? 

- Žinoma... 

- Tada dėl nieko nesijaudink. Aš niekada tavęs neįskaudinčiau. 
Noriu būti mielas tau. Todėl stebėk užtemimą ir leisk man tave pama- 
loninti. | 

- Bet aš nežinau, ar to noriu, tėveli, - sumišimas vis augo. - Aš bi- 
jau išsideginti akis. Savo akių tinklaines. 

“Bet aš tikiu, - toliau dainavo Marvinas, - kad moteris - geriausias 
vyro draugas... todėl nepaleisiu jos... niekada". 

- Nesijaudink, - uždususiu balsu pratarė tėvas. - Tau dar liko dvi- 
dešimt sekundžių. Todėl nesijaudink ir nesisukinėk. 

Pokštelėjo guma, bet ne Džesės, o tėvo trumpikių. Jos apatinės 
kelnaitės buvo savo vietoje, ir pažvelgusi žemyn Džesė tikrai būtų jas 
išvydusi - štai kaip aukštai tėvas užkėlė jos suknelę. 

- Ar myli mane? - jis vėl paklausė. 

Nors nuojauta kuždėjo, kad teisingas atsakymas tapo klaidingu, 
Džesė tebebuvo dešimtmetė mergaitė ir žinojo tik tą vienintelį teigia- 
mą atsakymą. | 

“Paliudys, paliudys"', - jau truputį tyliau plyšojo Marvinas. 

Tėvas sukrutėjo, vis stipriau spausdamas kietąjį daiktą. Staiga 
Džesei paaiškėjo, kas tai, - tikrai ne atsuktuvo ar mėsmušio rankena, 
- ir nerimas akimirksniu virto piktdžiugišku pasitenkinimu, nukreiptu 
ne į tėvą, 0 į motiną. 

Štai kas atsitinka, kai manęs negini, - mąstė Džesė, žvelgdama į 
tamsų apskritimą danguje pro aprūkytus stikliukus. Taip atsitinka 
mums abiems. Staiga vaizdas dingo iš akių, ir pasitenkinimas išnyko. 
Liko tik nerimas. Viešpatie, - pagalvojo Džesė, - mano tinklainės... 
jos turbūt jau pradėjo degti. 

Ranka nuo šlaunies nuslydo į tarpkojį ir sustojusi ties jos lytimi 
tvirtai ją suspaudė. Čia tėvo rankai ne vieta, mąstė Džesė. Nebent... 

Jis žaidžia su tavim, - staiga prabilo vidinis balsas. 

Vėliau šis balsas, tapęs Pavyzdingąja Žmonele, erzindavo Džesę, 
nes jis kartais perspėdavo, dažnai kaltindavo ir dar dažniau neigdavo. 
Visa, kas nemalonu ir skaudu... praeis, jei tik visa širdimi imsi tai ig- 
noruoti - toks buvo Pavyzdingosios Žmonelės požiūris. Balsas užsi- 
spyręs kartodavo, kad akivaizdžiausia klaida iš tikrųjų pasirodo be- 
santi teisybių teisybė, tik paprastas mirtingasis niekada to nesupras. 
Kartais (kai Džesei buvo vienuolika dvylika metų, ir ji šį balsą vadi- 
no savo antros klasės mokytojos panelės Petri vardu) ji užsikimšdavo 
ausis, bandydama išvengti įtikinamų balso pamokslų - žinoma, veltui, 
nes jis skambėdavo toje ausų dalyje, kurios nepasieks joks pirštas - 
bet dabar, užtemimui apėmus vakarinio Meino dangų, žvaigždėms at- 
sispindint Juodojo ežero paviršiuje ir Džesei suvokus, ką daro tėvo 
ranka, ji girdėjo tik švelnumą bei praktiškumą, todėl jai šiek tiek pa- 
lengvėjo. | 

Tai tik žaidimas, Džese. 

Tikrai? - nepatikėjo ji. 

Taip, - tvirtai atsakė balsas. Metams bėgant, Džesė įsitikino, kad 
jis net ir klysdamas būdavo tikras. Jis tik juokauja. Jis nežino, kad 
gąsdina tave, todėl užčiaupk burną ir negadink mielos popietės. Di- 
delio čia daikto! 

Netikėk tuo, meilute! - atsakė kitas atkaklus balsas. Jis elgiasi 
taip, tartum tu būtum sumauta meilužė, o ne duktė. Jis nežaidžia, Dže- 
se. Jis tave dulkina! 

Džesė negalėjo tuo patikėti, nes šis keistas ir draudžiamas kiemo 
žargonas reiškė veiksmą, kurio vien ranka neatliksi, tačiau abejonės 
liko. Išsigandusi ji prisiminė, kaip Karena Aukoin pasakojo, kad jo- 
kiu būdu nevalia leisti berniukui įkišti liežuvį į tavo burną, nes tada 
gerklėje ims augti vaikas. Karena dar pridūrė, kad taip atsitinka retai, 
bet moteris, turinti išvemti savo kūdikį, beveik visada miršta, o kūdi- 
kis irgi miršta kartu. 

- Niekada neleisiu, kad berniukas mane bučiuotų prancūziškai, - 
kalbėjo Karena. - Galbūt sutiksiu, kad jis mane dulkintų, jei labai jį 
mylėsiu, bet užsitaisyti kūdikį gerklėje - ačiū, ne. Nes kaip tada VAL- 
GYTI? | 

Džesei šis nėštumo būdas buvo toks beprotiškas, kad net prajuo- 
kino. Ir kaip Karena Aukoin, kuri bandė sužinoti, ar šviesa užgęsta 

uždarius šaldytuvo duris, galėjo sugalvoti tokį dalyką? Dabar Džesė 
pradėjo pastebėti keistą šios idėjos logiką. O jei padaryti prielaidą, 
kad tai - ne melas? Jei galima pastoti nuo berniuko liežuvio, tai... 

Kietasis daiktas (ne atsuktuvo ir ne mamos mėsmušio rankena) 
vis stipriau spaudėsi prie jos iš apačios. Džesė pabandė suspausti ko- 
jas. Tėvas skausmingai atsiduso ir dar stipriau suspaudė jautrų kaubu- 
rėlį, pasislėpusį už apatinių kelnaičių audinio. Truputį suskaudo. Dže- 
sė sustingo ir sudejavo. 

Tik vėliau jai šovė į galvą mintis, kad tėvas jos dejonę palaikė 
aistros protrūkiu. Nesvarbu, kaip buvo iš tikrųjų, tačiau tai pakylėjo 
šį keistąjį farsą į aukščiausią tašką. Tėvas staiga išsilenkė, truputį pa- 
keldamas Džesę. Judesys ir išgąsdino, ir kartu pamalonino: ... nes tė- 
vas buvo toks stiprus ir galėjo taip aukštai ją iškelti. Pagaliau Džesė 
suprato šio pavojingo ir nevaldomo žaidimo esmę: jai tik reikėjo pa- 
norėti jį suvaldyti. 

Nenoriu, - mąstė ji. Nieko nenoriu daryti. Kas tai būtų per žaidi- 
mas, tačiau jis šlykštus, siaubingas ir baugus. 

Kietasis daiktas vėl prisispaudė prie jos sėdmenų. Jis trukčiojo, 1r 
kažkoks skystis gėrėsi į jos kelnaites. 

Tai prakaitas, - pakomentavo būsimasis Pavyzdingosios Žmone- 
lės balsas. Jis pajuto, kad tu bijai sėdėti jam ant kelių, ir susinervino. 
Turėtum gailėtis. 

Prakaitas - kokia nesąmonė! - atkirto būsimasis Rutos balsas. Jis 
kalbėjo ramiai ir be baimės. Tu pati gerai žinai, Džese, kas tai gali 
būti. Tai skystis, apie kurį Medė ir kitos mergaitės kalbėjosi per va- 
karėlį, galvodamos, kad tu jau miegi. Sindė Lesard pavadino jį "vy- 
riškumu"'. Ji sakė, kad jis baltas, ir kaip dantų pasta išsilieja iš vai- 
kino daikčiuko. Nuo jo, o ne nuo prancūziško bučinio galima užsitai- 
syti vaiką. | 

Kurį laiką išsigandusi ir nustebusi Džesė mėgino išlaikyti pusiau- 
svyrą ant išsirietusio tėvo kūno, klausydamasi, kaip.jis žŽiopčiodamas 
gaudo orą. Po to jo klubai ir šlaunys suglebo, ir pagaliau tėvas ją nu- 
leido. 

- Nebežiūrėk daugiau, Moliūgėli, - beveik atsigavusiu balsu tarė 
jis. 

Bauginantis susijaudinimas dingo, todėl Džesė pajuto palengvėji- 
mą. Kad ir kas ten būtų atsitikę, viskas baigėsi. 

- Tėveli... 

- Ne, nebesiginčyk. Laikas baigėsi. 

Tėvas švelniai ištraukė aprūkyto stiklo gabalėlius Džesei iš rankų. 
Dar švelniau pabučiavo jai į kaklą. Džesė nužvelgė keistą, apgaubu- 
sią ežerą tamsą. Ji vos girdėjo ūkaujančią pelėdą. Džesei pagailo ap- 
kvailintų svirplių, pradėjusių čirpti dviem trim valandom anksčiau. 
Tamsusis apskritimas, tarsi apvali juoda tatuiruotė, apsupta žalios ug- 
nies liežuvėlių, stovėjo prieš akis. O jeigu aš per ilgai žiūrėjau į jį ir 
išsideginau tinklaines, tai dabar visą likusį gyvenimą prieš mano akis 
stovės šis įvaizdis, kaip kad būna, kai kas nors nukreipia į tave pro- 
žektorių. | 

- Eik į vidų ir apsimauk džinsus, Moliūgėli. Galbūt nederėjo vilk- 
tis vasarinės suknelės. 

Tėvas kalbėjo bejausmiu balsu, tartum Džesė pati būtų sumaniu- 
si užsivilkti suknelę (Reikėjo pačiai galvoti, - tvirtino panelė Petri), ir 
jai į galvą šovė nauja mintis: o jeigu jis nuspręs apie viską papasako- 
ti mamai? Ši mintis taip išgąsdino Džesę, kad ji net pravirko. 

- Atleisk, tėveli, - raudojo ji, apkabinusi tėvą ir įrėmusi galvą į jo 
kaklą. Vis dar jautėsi silpnas skutimosi losjono kvapas. - Jei ką pada- 
riau ne taip, atleisk man. | 

- Viešpatie, žinoma, ne, - atsakė tėvas vis tuo pačiu susirūpinusių 
balsu, lyg svarstytų, ar verta viską papasakoti Selei. - Nieko blogo tu 
nepadarei, Moliūgėli. 

- Ar vis dar mane myli? - norėjo įsitikinti Džesė. 

Ji drebėjo klausdama, nes bijojo išgirsti siaubingą atsakymą, bet 
kitos išeities nebuvo. 

- Žinoma, - iškart atsakė tėvas. 

Balsas pagyvėjo, 11 Džesė suprato, kad tėvas sako tiesą (o, koks 
palengvėjimas!), bet kažkas, ko ji beveik nesuvokė, pasikeitė. Džesė 
žinojo, kad tai 

(žaidimas, paprasčiausias žaidimas) 

kažkas panašu į seksą, bet neįsivaizdavo, ar tai - tikrai rimtas da- 
lykas. Turbūt tai ne tas pat, ką mergaitės vakarėlyje vadino “eiti iki 
galo" (visažinė Sindė Lesard pavadino tai “šuoliu į gilią jūrą su 1lga 
balta kartimi" - Džesei šis apibūdinimas tada pasirodė siaubingas, bet 
kartu ir linksmas). Tačiau tik dėl to, kad jis neįkišo savo daikčiuko į 
jos daikčiuką, ji nesijautė pakankamai apsaugota nuo to, ką mergai- 
tės mokykloje vadindavo “en-šė" - nėštumu. Karena Aukoin pasako- 

jimas, kai jos kartu ėjo namo iš mokyklos, vėl šmėstelėjo galvoje, 1r 
Džesė pabandė nuvyti jį šalin. Nesąmonė, o be to, tėvas juk neįkišo 
liežuvio į jos burną. 

Ji išgirdo garsų ir piktą savo motinos balsą: “Argi nesakoma, kad 
girgždantį ratą reikia sutepti?" 

Džesė pajuto šiltą drėgną dėmelę ant sėdmenų, kuri vis plėtėsi. 
Gryna teisybė - girgždantis ratas ką tik buvo suteptas. 

- Tėveli... 

Jis pakėlė ranką, kaip kad dažnai darydavo prie pietų stalo, kai 
motina ar Medė pradėdavo dėl ko nors nertis iš kailio. Tėvas niekada 
nerodė tokio gesto Džesei, todėl spėlionės, kad dėl kažkokios jos klai- 
dos (galbūt, kad apsivilko vasarinę suknelę) nebegrįžtamai vyksta pa- 
sikeitimai, tik sustiprėjo. Ši mintis pagimdė liūdesį, kuris lyg nema- 
tomi pirštai maigė jos žarnas. 

Akies krašteliu Džesė pastebėjo, kad tėvo šortai atsegti. Kažkas 
rožinis styrojo iš jų, ir tikrai ne atsuktuvo rankena. 

Jai nespėjus nukreipti žvilgsnio į šoną, Tomas Mahoutas pastebė- 
jo kur link krypsta Džesės akys ir skubiai pasitaisė šortus, paslėpda- 
mas rožinį daikčiuką. Jo veidą iškreipė pasišlykštėjimo mina, ir Dže- 
sė vėl sudrebėjo: tėvas sugavo ją bežiopsant ir apsigavo pamanęs, jog 
tai smalsumas, o ne atsitiktinis žvilgsnis. 

- Kas nutiko, - kreipėsi jis ir atsikrenkštė. - Mes turime pasikal- 
bėti apie tai, kas nutiko, Moliūgėli, bet tik ne dabar. Bėk į vidų ir per- 
sirenk, o galbūt net palįsk po dušu. Skubėk, nes kitaip pražiopsosi už- 
temimo pabaigą. 

Džesė visiškai liovėsi domėtis saulės užtemimu, nors nė už ką ne- 
būtų. apie tai prasitarusi tėvui. Todėl tik linktelėjo galvą ir apsisuko 
eiti. 

- Tėti, ar man viskas gerai? 

Tėvas nustebęs ir sutrikęs pažvelgė į ją... 17 staiga Džesė suprato, 
kad jis jaučiasi taip pat šlykščiai kaip ir ji. O gal net dar šlykščiau. 
Džesės sąmonė prašviesėjo: Taip tau ir reikia! Juk tu viską pradėjai! 

- Taip, - atsakė tėvas... bet jo balsas Džesės neįtikino. - Tau nie- 
ko neatsitiko, Džese. O dabar eik į vidų ir apsitvarkyk. 

- Gerai. 

Džesė pabandė nusišypsoti, ir jai kone pavyko. Akimirką tėvas 
sutriko, bet paskiau irgi nusišypsojo. Nuo to jai palengvėjo, ir nema- 
tomos rankos liovėsi maigyti žarnas. Tačiau pasiekus miegamąjį, ku- 

riuo dalijosi kartu su Mede, jausmas vėl ėmė grįžti. Baisiausia buvo 
mintis, kad jis gali viską papasakoti motinai. O ką ji tada pagalvotų? 

Juk tai mūsų Džesė! Girgždantis ratas! 

Miegamasis buvo padalytas pusiau virve skalbiniams džiauti. 
Jodvi su Mede pakabino ant jos senas paklodes, o po to išdažė jas 
spalvotomis Vilio kreidelėmis. Tada joms patiko teplioti paklodes ir 
taip perskirti kambarį, bet dabar visa tai atrodė kvaila ir vaikiška. Ant 
paklodės atsispindintis jos šešėlis Džesę baugino it pabaisa. Netgi gai- 
vus pušų sakų kvapas, kurį ji taip mėgo, tapo sunkus ir nepakenčia- 
mas, kaip oro gaiviklis, kokiu išpurški kambarį, norėdamas nuslėpti 
nemalonų tvaiką. 

Juk tai mūsų Džesė, visada nepatenkinta, kol nepadaro visko sa- 
vaip. Jai niekada nepatinka kitų planai. Amžinai nepalieka mūsų ra- 
mybėje. 

Džesė nuskubėjo į vonią, norėdama nustelbti balsą, nors nelabai 
tikėjo, kad sugebės tai padaryti. Ji uždegė šviesą ir nusimetusi sukne- 
lę su palengvėjimu nušveitė ją į skalbinių pintinę. Išplėtusi akis Dže- 
sė pažvelgė į save veidrodyje ir išvydo mažos mergaitės veidelį su su- 
augusios moters šukuosena... išsitaršiusia, nes trūko jau pusės smeig- 
tukų. Kūnas priklausė taip pat mažai mergaitei - be krūtinės ir mote- 
riškos figūros - tačiau greitai jis pasikeis. Jis jau dabar keitėsi ir todėl 
kažką padarė tėvui. 

Nenoriu turėti papų ir vingiuotų klubų, - be entuziazmo pagalvo- 
jo Džesė. Ir kas norėtų, jei dėl jų atsitinka tokie dalykai. 

Mintis priminė drėgną dėmę ant kelnaičių užpakalio. Džesė sku- 
biai nusimovė nublukusias medvilnines kelnaites ir pakėlusi atidžiai 
apžiūrėjo. Kažkokia dėmelė bolavo užpakaly, tačiau ne prakaitas ir ne 
dantų pasta. Ji buvo panaši į pilkai perlamutrinį indų ploviklį. Džesė 
pajuto silpną kvapą, kuris priminė ežerą karštomis, ramiomis dieno- 
mis ir šulinio vandenį. Kartą ji nunešė tėvui stiklinę vandens, kuris 
kvepėjo itin stipriai, ir paklausė, ar ir jis užuodžia tą patį. 

Tėvas tik pakratė galvą ir linksmai atsakė. 

- Ne, bet tai dar nereiškia, jog taip nėra. Tai primena man, kad 
velniškai daug rūkau. Manau, kad tai vandeningo horizonto kvapas, 
Moliūgėli. Mineralai. Gal kvapas ir jaučiasi, o tai reiškia, kad mama 
baisiausiai rūpinasi vandens minkštinimu. Bet tau nuo to nieko neat- 
sitiks. Prisiekiu Dievu. 

Mineralų mikroelementai, - pagalvojo Džesė 1r vėl pauostė. Ne- 
žinia kodėl, kvapas ją žavėjo. Vandeningo horizonto kvapas. 

Tada prabilo atkaklusis balsas. Užtemimo dieną jis buvo panašus 
Į jos motinos (jis vadino Džesę “meilute" kaip ir Selė, kai ją erzinda- 
vo Džesės elgesys), bet Džesė manė, kad tai - jos suaugusiosios pu- 
sės balsas. Ir jei karingai nusiteikęs tonas šiek tiek ją vargino, tai tik 
todėl, kad balsas, palyginti su Džesės amžiumi, prašneko per anksti. 
Tačiau jis vis tiek skambėjo, bandydamas grąžinti nuovokumą. Dže- 
sė apsiprato su metaliniu balso girgždesiu. | 

Tai tas pats skystis, apie kurį kalbėjo Sindė Lesard. Tai - "vyriš- 
kumas", meilute. Gali džiaugtis, kad jis susigėrė į tavo kelnaites, o ne 
į kokią kitą vietą. Bet nelauk, kad tuoj imsiu sekti tau pasakas, jog tai 
ežero kvapas ar mineralų mikroelementai iš gilaus vandeningo hori- 
zonto. Karena Aukoin - tikra mulkė, nes niekada pasaulyje dar nebu- 
vo moters, kuri išaugintų kūdikį gerklėje, ir tu pati tai gerai žinai, bet 
Sindė Lesard - ne. Manau, kad ji tikrai matė tą skystį. O dabar ir tu. 
Tu matei “vyriškumą ". 

Staiga sumišusi - ne tiek dėl dėmės, kiek nuo minties, iš kur ji at- 
sirado - Džesė sviedė kelnaites į pintinę, tiesiai ant suknelės. Tuomet 
jai prieš akis iškilo vaizdas, kaip motina, kuri pati skalbdavo drabu- 
žius, ištraukia kaip tik šias kelnaites iš kaip tik šios pintinės ir randa 
kaip tik šią dėmę. Ką ji pagalvotų? A, pagaliau šeimos vargšelis 
girgždantis ratas buvo suteptas... o ką gi daugiau ji galėtų pagalvoti? 

Džesę apėmė siaubas, ir ji greitai ištraukė kelnaites iš pintinės. 
Silpnas, tirštas, švelnus ir svaiginantis kvapas iškart užpildė nosies 
ertmę. Austrės ir monetos, - sukosi mintis. Džesė puolė ant kelių ties 
klozetu ir ėmė vemti. Po to greitai nuleido vandenį, kad pusiau suvirš- 
kinto sumuštinio kvapas nepasklistų kambaryje, tada atsuko kraną ir 
praskalavo burną. Baimė, kad dar ilgai žiaukčiodama tūnos apsikabi- 
nusi klozetą, pradėjo slūgti. Skrandis pamažu vėl ėmė dirbti nor- 
maliai. Jei tik ji daugiau nebeįkvėptų to švelnaus vario ir riebalų 
kvapo!.. 

Sulaikiusi kvėpavimą, Džesė pakišo kelnaites po šaltu vandeniu, 
praskalavo, išgręžė ir vėl įmetė į pintinę. Tada giliai atsikvėpė 1r drėg- 
na ranka nubraukė plaukus nuo veido. Jei mama paklaustų, ką šlapios 
kelnaitės veikia nešvarių rūbų krūvoje... | 

Jau net galvoji kaip nusikaltėlė, - sudejavo vieną dieną tapsiantis 
Pavyzdingąja Žmonele balsas. 47 matai, ką reiškia būti bloga mergai- 
te, Džese? Tikiuosi, kad... 

Raminkis, maža baidykle, - atšovė kitas balsas. Pabambėti suspė- 
si ir vėliau, o dabar leisk mums sutvarkyti šitą mažą reikaliuką. 
Gerai? 

Atsakymo nebuvo. Na ir gerai. Džesė vėl persibraukė ranka per 
plaukus, nors to ir nereikėjo. Jei motina paklaustų, ką šlapios kelnai- 
tės veikia nešvarių rūbų krūvoje, Džesė atsakytų, kad buvo taip karš- 
ta, jog ji su visais drabužiais įlindo į vandenį. Šitaip jie visi trys daž- 
nai elgdavosi. 

Tada neužmiršk įmesti ten pat šortus ir marškinėlius. Argi ne, 
meilute? 

Taip, - sutiko Džesė. Gerai sugalvojai. 

Ji apsivilko chalatą, kabantį ant vonios durų, ir grįžo į miegamą- 
jį, norėdama surasti šortus ir marškinėlius, kuriuos dėvėjo, kai moti- 
na, brolis ir vyresnioji sesuo išvyko šį rytą... atrodė, kad nuo to laiko 
praėjo visas amžius. Iš pradžių nepavyko jų rasti, todėl Džesė atsi- 
klaupė ant kelių ir pažvelgė po lova. 

Kita moteris taip pat klūpo ant kelių, - pridūrė balsas, - ir užuo- 
džia tą patį kvapą, panašų į varį ir riebalus. 

Džesė išgirdo ir neišgirdo, nes protas galvojo tik apie šortus ir 
marškinėlius - visų kitų minčių priedangą. Džesė rado juos po lova ir 
ištraukė. 

Jis sklinda iš šulinio, - tęsė balsas. Kvapas sklinda iš šulinio. 

Taip, taip, - sutiko Džesė, griebdama drabužius ir vėl lėkdama į 
vonią. 

Ji privertė jį įšokti į šulinį, - pagaliau balsas prasimušė sąmonėn. 
Džesė išplėtusi akis sustingo ant vonios slenksčio. Ją apėmė naujas 
baimės jausmas. Įsiklausiusi į balsą, Džesė suprato, kad jis nepanašus 
nei į vieną jos girdėtą vidinį balsą. Tokį buvo galima išgirsti per ra- 
diją nakties metu. Jis sklido iš labai labai toli. 0 

Ne taip jau iš toli, Džese. Ji irgi saulės užtemimo take. 

Akimirką vasarnamis prie Juodojo ežero dingo. Jį pakeitė gervuo- 
gių tankumynas po tamsiu užtemimo dangumi bei aiškus jūros drus- 
kos kvapas. Džesė išvydo sudžiūvusią moterį kasdieniais drabužiais ir 

susuktais į kuodą žilais plaukais. Ji klūpėjo prie sulaužytų lentų. Ša- 
lia gulėjo balto audeklo gabalas. Džesė buvo įsitikinusi, jog tai - su- 
džiūvusios moters apatinis sijonas. Kas tu? - Džesė paklausė moters, 
bet ji jau buvo dingusi... jei iš viso čia kada nors buvo. 

Džesė atsigręžė atgal, norėdama įsitikinti, kad išdžiūvusi moteris- 
-vaiduoklis nestovi už nugaros. Antrojo aukšto koridorius buvo tuš- 
čias. Džesė stovėjo viena. 

Ji pažvelgė į rankas - odos plaukeliai atsistojo piestu. 

Kraustaisi iš proto, - sudejavo būsimas Pavyzdingosios Žmone- 
lės Burlingeim balsas. O, Džese, tu buvai bloga, labai bloga ir dabar 
turėsi sumokėti išsikraustydama iš proto. 

- Netiesa, - tarė Džesė. Ji įsistebeilijo į savo išbalusį, įsitempusį 
veidą vonios veidrodyje. - Netiesa! 

Ji dar palaukė valandėlę, tikėdamasi išgirsti balsus ar išvysti mo- 
terį, klūpančią prie sulaužytų lentų be apatinio sijono, bet nieko neat- 
sitiko. Tas baugus balsas, pasakęs Džesei, kad kažkokia “ji? įstūmė 
kažkokį “jį į kažkokį šulinį, taip pat dingo. 

Paklausyk, meilute, - patarė būsimas Rutos balsas. Tu išvydai mo- 
terį be apatinio sijono todėl, kad visą popietę tik ir tegalvojai apie 
apatinius drabužius. Tavo vietoje kaipmat viską pabandyčiau pa- 
miršti. 

Puikus patarimas. Džesė greitai įmetė šortus su marškinėliais į 
kriauklę, po to išgręžė ir pati palindo po dušu. Ji išsimuilino, nusiplo- 
vė, išsidžiovino ir vėl įžengė į miegamąjį. Dažniausiai Džesė nubėg- 
davo į kambarį nuoga, bet šį kartą ji apsisiautė chalatu. 

Prikandusi lūpą, ji sustingo miegamajame, melsdamasi, kad keis- 
ti balsai ir pamišusios haliucinacijos daugiau nebegrįžtų. Viskas apri- 
mo. Džesė numetė chalatą ant lovos, nuskubėjo prie komodos ir išsi- 
traukė naujas kelnaites bei šortus. 

Ji užuodžia tą patį kvapą, - mąstė Džesė. Kad ir kas toji moteris 
būtų, ji užuodžia tą patį kvapą, sklindantį iš šulinio, į kurį įstūmė jį. 
Ir tai vyksta dabar, per saulės užtemimą. Esu tikra... 

Džesė atsisuko su palaidinuke rankoje ir sustingo. Tarpduryje sto- 
vėjo tėvas ir ją stebėjo. 

Džesė prabudo blyškioje rytmečio šviesoje. Galvoje tebesisuko 
stulbinantis ir grėsmingas moters su į kuodą susuktais pražilusiais 
plaukais, klūpinčios gervuogių tankumyne, žiūrinčios į sulaužytas 
lentas ir užuodžiančios tą klaikų kvapą, vaizdas. Jau daug metų Dže- 
sės nekankino šios moters vizija, todėl dabar, ką tik atsigavus po su- 
sapnuotų (beje, išgyventų iš naujo) 1963 metų įvykių, jai pasirodė, 
kad tą dieną ji buvo apdovanota antgamtine regėjimų galia, kurią su- 
kėlė tuometinis stresas, o po to tą galią kažkas atėmė. 

Tačiau tos dienos įvykiai: jos tėvo elgesys verandoje ir tai, kas at- 
sitiko po to, kai Džesė išvydo jį, stovintį miegamojo tarpduryje - ta- 
po bereikšmiai. Tai jau seniai praėjo, o štai dabar... 

Aš patekau į bėdą. Į tikrai rimtą bėdą. 

Džesė atsirėmė į pagalvę ir metė žvilgsnį į prirakintas rankas. Ji 
jautėsi tokia apsvaigusi ir bejėgė kaip nunuodytas vabzdys voro tin- 
kle, trokštanti tik vėl nugrimzti į miegus - šįkart, jeigu galima, be sap- 
nų - palikusi apmirusias rankas ir išdžiūvusią burną kur nors kitoje 
planetoje. 

Deja. 

Šalia girdėjosi lėtas migdantis zvimbimas. Pirma Džesės mintis 
buvo žadintuvas. Antra, praėjus kelioms snūduriavimo atmerktomis 
akimis sekundėms, - priešgaisrinė signalizacija. Ši mintis pagimdė 
mažytę viltį, ir Džesei vos neišlakstė visi miegai. Tačiau ji suprato, 
kad garsas nė kiek nepanašus į priešgaisrinę signalizaciją. Jis buvo 
panašus... į... 

Muses, meilute. Gal dabar apsiraminsi, - vangiai ištarė įžūlusis 
balsas. Girdėjai apie “vasaros berniukus"? O čia - "rudenio musės“, 
atliekančios savo partiją ant Džeraldo Burlingeimo, nusipelniusio ad- 
vokato ir antrankių fetišisto. 

- Viešpatie, būtinai turiu prabusti, - girgždančiu balsu sušnibždė- 
jo Džesė. 

Ką, po velnių, tai galėtų reikšti? - pagalvojo ji, ir būtent atsaky- 
mas - o ne, ačiū Dievui, prakeikta būtybė kampe - galutinai išsklaidė 
miegus. Džesė nenorėjo prabusti, bet ką padarysi. 

Ir pradėk nuo rankų. Jei dar įmanoma, pamėgink jas atgaivinti. 

Džesė pažvelgė į dešinę ranką, po to, pasukusi surūdijusį kaklą 
(kuris tik pusiau miegojo), žvilgtelėjo į kairiąją. Ji nustėro supratusi, 

kad žiūri į rankas visiškai kitaip - tarsi į vitrinoje stovinčius baldus. 
Atrodė, kad rankos visai nepriklauso Džesei Burlingeim, ir nieko čia 
nuostabaus: jos buvo visiškai bejausmės. Džesė jautė rankas tik nuo 
pažastų. 

Ji pabandė atsisėsti ir išsigando supratusi, jog rankos ne tik atsi- 
sakė pajudinti ją, bet taip pat ir nejudėjo pačios. Smegenų įsakymų 
niekas nebepaisė. Džesė dar kartą žvilgtelėjo į rankas. Šį kartą jos ne- 
beatrodė panašios į baldus, o į išbalusias, kabančias pas mėsininką 
mėsos išpjovas. Džesė sustaugė iš baimės ir pykčio. 

Nereikia kreipti dėmesio. Rankos nereaguos į nieką tik kurį laiką, 
o baimė ar pyktis tikrai nieko nepakeis. O pirštai? Jei Džesė galėtų 
suspausti jais lovos stulpelius, tada galbūt... 

.. o galbūt 1r ne. Pirštai buvo tokie pat bejausmiai kaip ir rankos. 
Po minutę trukusių pastangų Džesei pasisekė tik vos vos pajudinti de- 
šinės rankos nykštį. 

- Viešpatie, - grieždama dantimis ištarė Džesė. . Pykčio neliko nė 

ženklo, tik baimė. 
m Žmonės žūsta nelaimingų atsitikimų metu - ji pati matė šimtus, 
gal net tūkstančius tokių kadrų per televizijos žinias. Lavonai, neša- 
mi tolyn nuo sumaigytų automobilių ar iškeliami iš džiunglių; pėdos, 
kyšančios iš po bet kaip užmestų paklodžių, o atokiau - sudegę pasta- 
tai; išbalę įvykių liudininkai užsikertančiu balsu pasakoja, rodydami 
į kraujo dėmes ant gatvės ar ant baro grindų. Džesė matė į paklodę su- 
vyniotą Džono Belušio lavoną, išnešamą iš “Šatė Marmont" viešbu- 
čio Los Andžele; taip pat kaskadininką Karlą Valendą, prarandantį 
pusiausvyrą, krentantį ant virvės (ištemptos tarp dviejų viešbučių), se- 
kundę sugriebiantį ją, o po to skrendantį žemyn pasitikti savo mirtį. 
Naujienų laidos nuolat kartojo šiuos kadrus, tarsi jas būtų apėmusi 
kažkokia manija. Žinoma, Džesė žinojo, kad žmonės žūsta nelaimin- 
guose atsitikimuose, tačiau jai niekada neatėjo į galvą, jog tų Žmonių 
viduje tūno Žmogiukai, tokie pat kaip ir Džesė, kurie neįsivaizduoja, 
kad daugiau niekada nebevalgys sumuštinių su sūriu, nebežiūrės 
mėgstamos laidos per televizorių ir nebeskambins draugams, norėda- 
mi pasakyti, kad pokerio partija ketvirtadienį ar vaikščiojimas po par- 
duotuves šeštadienį - puiki mintis. Jokių alaus bokalų, bučinių ir sva- 
jJonių apie pasimylėjimą hamake, siaučiant audrai, nes tuo tarpu būsi 
užsiėmęs savo mirtimi. Kiekvienas rytas gali būti paskutinis. 

Ko gero, man šis rytas ne gali būti, o bus paskutinis, - galvojo 
Džesė. Mūsų puikus namas ant ežero kranto gali atsidurti penktadie- 
nio ar šeštadienio vakaro žiniose. Dou Rouvas su savo balta impreg- 
nuota miline, kurios taip nevirškinu, stovės ir kalbės į mikrofoną: 
“Štai namas, kur buvo rasti žinomo Portlendo advokato Džeraldo 
Burlingeimo ir jo žmonos lavonai". Tada jis atsisveikins, ir Bilas 
Grynas iš studijos apžvelgs sporto naujienas. Ir tai visai natūralu, 
Džese. Tai ne Pavyzdingosios Žmonelės dejonės ar Rutos sarkazmas. 
Tai... 

Džesė gerai suprato, kad tai - tiesa. Mažas kvailas atsitikimas, 
apie kuriuos dažnai nustebęs perskaitai laikraščiuose prie pusryčių 
stalo, po to tari: “Paklausyk, mielasis“, ir garsiai pakartoji savo vyrui, 
žiaumojančiam greipfrutą. Mažas kvailas atsitikimas, tik šįkart jis nu- 
tiko pačiai Džesei. Buvo galima suprasti pastovų sąmonės tvirtinimą, 
jog įvyko klaida, bet nieko nepakeisi. Čia ne skundų skyrius, kur 
Džesė galėtų paaiškinti, kad antrankius atsitempė Džeraldas, todėl bū- 
tų sąžininga ją paleisti. Tik ji pati galėjo ištaisyti klaidą. 

Džesė atsikrenkštė, užmerkė akis ir prabilo į lubas: 

- Dieve? Gal galėtum minutėlę paklausyti? Man tikrai reikia pa- 
galbos. Aš tokia pasimetusi ir įbauginta. Prašau padėt man iš čia iš- 
trūkti. Aš... aš meldžiuosi Jėzaus Kristaus vardu. 

Ji norėjo pratęsti maldą, bet į galvą lindo tik Noros Kaligan išmo- 
kyta maldelė, kurią turbūt kartojo visi pasaulio prekeiviai: 

- Dieve, suteik man ramybę, kad galėčiau susitaikyti su dalykais, 
kurių negaliu pakeisti; suteik man drąsą, kad pakeisčiau tuos, kuriuos 
galiu pakeisti; ir suteik išmintį, kad atpažinčiau skirtumą. Amen. 

Niekas nepasikeitė. Džesė nejautė nei ramybės, nei drąsos, nei 1š- 
minties. Ji tebebuvo moteris apmirusiomis rankomis ir šalia gulinčiu 
mirusiu vyru, prirakinta prie lovos it šuo prie grandinės, paliktas 
dvėsti purviname užpakaliniame kieme, nes jo girtuoklis šeimininkas 
uždarytas cypėje už vairavimą neblaiviam ir dar be teisių. 

- O, prašau neleist, kad man skaudėtų, - tyliu, drebančiu balsu 
prašė Džesė. - Jei turiu mirti, Dieve, prašau, neleisk, kad man skau- 
dėtų. Aš taip bijau skausmo. 

Nemanau, kad dabar pats tinkamiausias metas galvoti apie mivr- 
tį, meilute. Turi atmesti tokią galimybę. | 

Gerai jau gerai, nesiginčysiu - negerai galvoti apie mirtį, bet kas 
man tada lieka? 

Gyvenimas, - kartu ištarė Ruta ir Pavyzdingoji Žmonelė Burlin- 
geim. 

Gerai, gyvenimas. Džesė vėl sugrįžo prie minčių apie rankas. 

Jos apmirė, nes visą naktį ant jų kabėjau. Ir dabar tebekabu. Pir- 
miausia reikia perkelti svorį nuo jų kur nors kitur. 

Įsirėmusi pėdomis, Džesė pabandė atsisėsti 1r vėl kone nustėro iš 
siaubo, kai pėdos irgi nepajudėjo. Ji minutėlę prarado sąmonę, O at- 
gavusi pastebėjo, kad aukštyn žemyn kiloja kojas, nustumdama už- 
klotą ir paklodes į lovos kojūgalį. Džesė gaudė orą lyg dviratininkas, 
minantis į paskutinę stačią įkalnę per maratono varžybas. Adatėlės 
ėmė badyti užpakalį. 

Baimė visiškai ją pažadino, o keistas aerobikos būdas išjudino 
kūną. Pagaliau po truputį, nors dar labai nežymiai, Džesė pradėjo 
jausti rankas. 

Jei niekas nepadės, meilute, sukaupk visą dėmesį į tuos kelis la- 
šelius vandens. Kartok sau, kad niekada nepasieksi stiklinės, jei ran- 
kos neatsigaus. 

Auštant rytui, Džesė vis stūmėsi kojomis. Prakaito lašai, prilipdę 
plaukus prie smilkinių, varvėjo per skruostus. Ji suprato, kad taip eik- 
voja paskutinius vandens išteklius organizme, tačiau kitos išeities ne- 
buvo. 

Kitos išeities ir nėra, meilute. Tikrai nėra. 

Meilute, šen, meilute, ten, - susierzino Džesė. Gal pagaliau galė- 
tum užsikimšti, tu, neužčiaupiama kale. 

Pagaliau Džesė ėmė slinktis prie lovos galvūgalio. Su kiekvienu 
judesiu ji įtempdavo pilvo raumenis ir šiek tiek pasislinkdavo. Ji jau 
beveik sėdėjo. Alkūnės ėmė lenktis. Kūno svoriui nukritus nuo rankų 
ir pečių, šie dar smarkiau sudilgčiojo. Net atsisėdusi Džesė ir toliau 
mynė kojomis, norėdama išlaikyti esamą širdies ritmą. Prakaito laše- 
lis įbėgo į kairę akį. Džesė pakratė galvą, taip jo atsikratydama, ir my- 
nė toliau. Rankos dilgčiojo vis smarkiau ir smarkiau, ir po kokių pen- 
kių minučių (dabar Džesė buvo panaši į nerangų paauglį, išsidrėbusį 
kino teatro kėdėje) jas sutraukė mėšlungis. Atrodė, kad kažkas įsmei- 
gė mėsininko peilį. 

Džesė atmetė galvą ir suriko. Jai įkvepiant orą, antrąkart sutrau- 
kė rankas. Šįkart daug stipriau. Atrodė, jog kažkas apvyniojo viela 
kairį peti, o po to smarkiai suveržė. Džesė sustaugė ir taip staigiai 

sugniaužė kumščius, kad du nagai nulūžo ir ėmė kraujuoti. Akys po 
minkšta ruda mėsa buvo stipriai užmerktos, tačiau ašaros vis tiek sun- 
kėsi ir lašėjo ant skruostų, susimaišydamos su nuo plaukų varvančiu 
prakaitu. 

Mink, meilute. Nesustok! 

- Nevadink manęs meilute! - sašuko Džesė. 

Auštant benamis šuo vėl prisiartino prie užpakalinės verandos ir 
išgirdęs Džesės balsą pasuko galvą. Jo snukyje atsispindėjo komiška 
nuostabos grimasa. 

- Nevadink manęs taip, kale! Tu, niekšinga ka... 

Mėšlungis taip aštriai ir netikėtai kaip kad perkūnas iš giedro dan- 
gaus dar kartą iki pat pažastų pervėrė kairės rankos raumenis. Todėl 
Džesės žodžiai virto ilgu agonijos riksmu. Bet ji vis tiek nepaliauja- 
mai mynė kojomis. 

Kažkaip Džesei pavyko nesustoti ir minti be paliovos. 

Praėjus didžiausiems mėšlungio priepuoliams, - bent jau Džesė 7i- 
kėjosi, kad jie nebepasikartos, - ji atsikvėpė ir atsirėmė į raudonme- 
džio skersinius, sudarančius lovos galvūgalį, neatmerkdama akių ir 
pamažu lėtindama kvėpavimą. Nepaisant troškulio, Džesė jautėsi vi- 
sai neblogai. Galbūt dėl seno anekdoto, kurio visas sąmojis slypėjo 
sakinyje: “Man taip gera, kai nebesportuoju". Ji sportavo visą gyve- 
nimą, kol pagaliau metė prieš penkerius metus (na, gerai, prieš de- 
šimt), todėl jautė, kai jos smegenyse atsiranda didelis endorfino kie- 
kis. Absurdiška, atsižvelgiant į aplinkybes, bet vis tiek malonu. 

Galbūt ne taip jau absurdiška, Džese. Galbūt naudinga. Endorfi- 
nas išvalo smegenis, todėl pasimankštinę žmonės dirba geriau. 

Beje, jos protas buvo visai aiškus. Panika išgaravo lyg pramoninis 
smogas, papūtus stipriam vėjui, ir Džesė vėl jautėsi esanti blaivaus 
proto. Ji niekada nebūtų patikėjusi, kad protas gali taip prie visko pri- 
sitaikyti ir turėti tokį gyvulišką instinktą bet kokiu atveju išlikti gy- 
vam, ir tai ją net šiek tiek gąsdino. Dėl! visos tos sumaišties aš net ne- 
išgėriau puodelio pusryčių kavos, - pagalvojo Džesė. 

Kavos vaizdas - juodos, įpiltos į jos mėgiamą puodelį su mėlyno- 
mis gėlytėmis - privertė ją apsilaižyti. Džesė pamanė 1r apie "Today" 

laidą. Jei jos vidinis laikrodis nemeluoja, tai ši laida tuoj prasidės. Vi- 
soje Amerikoje vyrai ir moterys - daugiausia neprirakinti antrankiais 
- virtuvėje sėdėjo prie stalo, gėrė sultis ar kavą, valgė bandeles ir 
plaktą kiaušinienę (o galbūt javainius, kurie turėtų pamaloninti širdį 
ir nustebinti žarnyną). Visi jie žiūrėjo laidą, kurią vedė Brentas Gam- 
belas ir Ketė Kiurik kartu su Džo Garadžiola. Šiek tiek vėliau jie ma- 
tys, kaip Vilardas Skotas linki porelei šimtamečių senukų geros die- 
nos. Taip pat studija susilauks svečių: vienas kalbės apie valiutos kur- 
są ir federalinę atsargos fondų sistemą, kitas parodys, kaip išauklėti 
savo numylėtinius gyvūnėlius, kad šie negraužtų šlepečių, o trečias 
ims reklamuoti savo naujausią filmą. Ir nei vienam iš jų nešaus į gal- 
vą, kad kažkur vakariniame Meine vyksta nelaimingas atsitikimas; 
kad viena iš nuolatinių žiūrovių nesugebėjo įsijungti televizoriaus, ka- 
dangi buvo prirakinta prie lovos šalia nuogo, šuns apkramtyto savo 
vyro lavono. 

Džesė pasuko galvą į dešinę ir žvilgtelėjo į stiklinę, kurią Džeral- 
das dar prieš visas linksmybes buvo rūpestingai pastatęs ant lentynos. 
Ji prisiminė, kaip prieš metus stiklinės čia tikriausiai nebūtų buvę nė 
kvapo, bet Džeraldas vis daugiau ėmė gerti škotiško viskio prieš nak- 
tį, todėl padidėjo ir kitų skysčių vartojimas. Dažniausiai jis gėrė van- 
denį, tačiau taip pat maukė tonas dietinės sodos ar atšaldytos arbatos. 
Džeraldui atrodė, kad terminas “gėrimo problema" yra ne euforizmas, 
o realus būsenos apibūdinimas. 

Na, - niūriai mąstė Džesė, - jei jį kamavo gėrimo problema, tai 
dabar jau tikrai išsigydė. 

Stiklinė, žinoma, stovėjo toje pačioje vietoje, kur Džesė ją ir pa- 
liko. Jei nakties svečias tikrai nebuvo sapnas (nekvailiok, be abejo, jis 
tebuvo sapnas, nervingai įsiterpė Pavyzdingoji Žmonelė), tai trošku- 
lys jo tikrai nekamavo. 

Tuoj paimsiu stiklinę, - toliau mąstė Džesė. Būsiu labai labai at- 
sargi, jei netyčia vėl sutrauktų mėšlungis. Ar turite klausimų? 

Niekas neatsakė. Šįkart paimti stiklinę buvo vieni niekai, nes ne- 
reikėjo toli siekti ir išlaikyti pusiausvyrą. Be to, paėmusi pačios pasi- 
darytą šiaudelį, Džesė pastebėjo, kad jam išdžiūvus kampai užsispau- 
dė. Keistas geometrinis dirbinys atrodė lyg laisvos formos origami ir 
funkcionavo daug racionaliau nei praeitą naktį. Gerti paskutinius van- 
dens lašus buvo daug lengviau nei pasiekti stiklinę, todėl bandydama 

išsiurbti paskutinius lašus Džesė pagalvojo, jog galėjo mažiau pralie- 
ti vandens ant užkloto, jei tik būtų Žinojusi, kad šitaip įmanoma “pa- 
gydyti" šiaudelį. Deja, per vėlu, tad nėr ko verkti dėl pralietų lašų. 

Lašeliai tik dar labiau sužadino troškulį, bet ką gi, teks ir su tuo 
susitaikyti. Džesė pastatė stiklinę atgal ant lentynos ir nusijuokė. Įpro- 
tis - tikras įkyrus mažas žvėrelis. Netgi tokiomis keistomis aplinkybė- 
mis! Ji rizikavo vėl sužadinti mėšlungį, padėdama tuščią stiklinę į 
vietą, užuot paprasčiausiai sviedusi ją velniop ant grindų. Ir kam? Tik 
todėl, kad kiekviena smulkmena svarbi. Šito savąją meilutę - mažąjį 
girgždantį ratą, niekada kaip reikiant nesuteptą ir nepaliekantį visų ra- 
mybėje, - mokė Selė Mahout. Taip, savąją meilutę, kuri sugebėjo su- 
gundyti savo tėvą ir galėjo bet ką padaryt, kad viskas klostytųsi, kaip 
nori ji. 

"Iš atminties prieš Džesės akis iškilo Selės Mahout paveikslas: 
skruostai dega iš pykčio, lūpos kietai sučiauptos, delnai sugniaužti į 
kumščius ir prispausti prie klubų. 

- Tu irgi būtum patikėjusi, - švelniai tarė Džesė. - Argi ne, kale? 

Taip nesąžininga, - neramiai atsakė viena jos proto dalis. Taip ne- 
sąžininga, Džese. 

Deja, tai buvo sąžininga. Selė tikrai nesielgė kaip ideali motina, 
ypač kai jos vedybos su Tomu ėmė buksuoti nelyginant senas auto- 
mobilis su užsikirtusia pavarų dėže. Tais metais ją persekiojo parano- 
ja ir netgi beprotybė. Vilis kažkodėl beveik visada išvengdavo moti- 
nos riksmų ir įtarinėjimų, tačiau abi dukros kentėdavo nuo jos prie- 
puolių. 

Dabar viskas pasikeitė. Džesė gaudavo banalius ir nuobodžius 
laiškus iš Arizonos nuo senos moteriškės, žaidžiančios bingo ketvir- 
tadieniais ir prisimenančios senus, taikius ir laimingus metus. Ji, Ži- 
noma, jau nebeprisiminė, kaip rėkė iš visų jėgų, kad užmuš Medę, jei 
ši dar kartą užmirš suvynioti panaudotus tamponus į tualetinį popie- 
rių, prieš įmesdama juos šiukšlių dėžėn; arba kaip vieną sekmadienio 
rytą - Džesė iki šiol nesuprato kodėl - įvirto į Džesės miegamąjį, svie- 
dė į ją pora aukštakulnių batukų ir apsisukusi dingo. 

Kartais, kai Džesė gaudavo motinos laiškus ir atvirukus, - “viskas 
gerai, brangioji, gavau žinutę iš Medės, ji rašo su tokiu užsidegimu; 
mano apetitas vėl pagerėjo", - ji taip norėdavo stverti telefono ragelį, 
paskambinti motinai ir išrėkti: “Ar jau viską užmiršai, mama? Ar už- 

miršai, kaip įsiveržei pas mane, sviedei batelius ir sudaužei mano my- 
limiausią vazą, o aš verkiau, nes maniau, kad tėvas palūžo ir viską tau 
papasakojo, nors jau buvo praėję treji metai nuo saulės užtemimo? Ar 
užmiršai, kaip dažnai baugindavai mus savo riksmais ir ašaromis?" 

Taip nesąžininga, Džese. Nesąžininga ir negražu. 

Galbūt nesąžininga, bet tai vis tiek tiesa. 

Jei ji būtų žinojusi, kas nutiko tą dieną... 

Džesė vėl išvydo moters, surakintos į kalades, paveikslą, kuris 
tuoj pat išnyko, likęs neatpažintas lyg pasąmonės reklama: prikaltos 
rankos, plaukai, dengiantys veidą it atgailos šydas, žmonės, daugiau- 
sia moterys, su panieka veiduose. 

Motina turbūt niekada nebūtų pasakiusi tiesiai, bet ji būtų patikė- 
jusi, kad viskas atsitiko tik dėl Džesės kaltės, 1r kad ji specialiai su- 
gundė savo tėvą. Juk nuo girgždančio rato iki Lolitos - tik vienas 
žingsnis? Ir turbūt, sužinojusi apie savo vyro ir dukters seksualinius 
ryšius, motina būtų nustojusi galvoti, kaip jį palikti, bet iš tikrųjų bū- 
tų taip padariusi. 

Būtų patikėjusi? Galima neabejoti, kad taip. 

Šį kartą teisingasis balsas nė nemanė ginčytis, ir ūmai Džesė su- 
prato: tėvas kaipmat suvokė tai, apie ką ji nenutuokė net trisdešimt 
metų. Jis žinojo tikrus faktus, kaip kad ir apie valgomojo ir svetainės 
akustiką. 

Tą dieną tėvas išnaudojo Džesę ne vienu, o keliais būdais. 

Džesė tikėjosi, kad dabar ją apims neigiamos emocijos: juk ją ap- 
gavo žmogus, kuris pirmiausia turėjo ją mylėti ir saugoti. Tačiau nie- 
ko neatsitiko. Galbūt taip buvo dėl endorfino, bet tikriausia didžiau- 
sią poveikį turėjo atsipalaidavimas. Nesvarbu, kokiame mėšle ji brai- 
dė - pagaliau jai pasisekė išbristi. Džesė jautė nuostabą: kaip ji galėjo 
taip ilgai saugoti paslaptį? Kiek kartų, tiesiogiai ar ne, jos elgesį įta- 
kojo įvykai, praleisti ant tėvo kelių, bespoksant į apvalią dėmę dan- 
guje pro du tris aprūkyto stiklo gabalėlius? Ar dabartinė situacija - ir- 
gi tų įvykių padarinys? 

Na, šito jau per daug, - mąstė Džesė. Viskas būtų kitaip, jei jis 
būtų mane išprievartavęs. Bet tą dieną verandoje atsitiko tik dar vie- 
na ir nelabai rimta nelaimė - jei nori suprasti, kas yra rimta nelaimė, 
Džese, pažvelk į save dabar. Taip pat galėčiau kaltinti ir senąją po- 
nią Žilet, sudavusią man per ranką tos vasaros vakarėlyje, kai man 

suėjo ketveri. Arba mintis, kurias turėjau galvoje, artėdama prie mo- 
tinos įsčių. Arba-ankstesnių gyvenimų nuodėmes, kurios iki šiol reika- 
lauja išpirkimo. Be to, neįmanoma palyginti to, ką jis man padarė ve- 
randoje, su tuo, ką jis man padarė miegamajame. 

Nereikėjo net sapnuoti. Vaizdas buvo aiškus kaip ant delno. 

Kai Džesė atsisuko ir išvydo tėvą, stovintį miegamojo tarpdury- 
je, iškart instinktyviai sukryžiavo rankas ant krūtinės. Bet pamačiusi 
liūdną 1r kaltą žvilgsnį jo veide, vėl jas nuleido, nors ir jautė, kad 
karštis išmušė skruostus, ir visas veidas paraudo. Krūtinės dar nesi- 
matė (na, beveik nesimatė), tačiau Džesė vis tiek jautėsi tarsi stovėtų 
visiškai nuoga. Jai netgi atrodė, kad visa oda tiesiog spirga. O jei kiti 
grįš anksčiau? O jeigu dabar įeitų motina ir pamatytų mane be marš- 
kinėlių? - galvojo Džesė. 

Nejaukumas tapo gėda, gėda - siaubu, tačiau įlindus į palaidinu- 
kę ir ją užsisagsčius, naujas jausmas užgožė visus ankstesnius. Tai 
buvo pyktis, kuris beveik nesiskyrė nuo to, kokį Džesė jautė po dau- 
gelio metų, kai ji suvokė, jog Džeraldas puikiai ją supranta, bet apsi- 
meta, kad ne. Džesė pyko, nes ji nenusipelnė jaustis susigėdusia ir 
įbauginta. Juk jis buvo suaugęs, juk jis paliko keistai kvepiančią dė- 
mę ant jos kelnaičių užpakalio, tai jam turėjo būti gėda. Deja, viskas 
klojosi atvirkščiai. Visiškai atvirkščiai. 

Kai baigė sagstytis palaidinę ir susikišo ją į šortus, pyktis praėjo 
ar - koks skirtumas! - vėl pasislėpė savo urve. Sąmonė vis piešė pa- 
veikslą, kaip motina grįžta anksčiau. Niekas nepasikeistų, nors dabar 
ji stovėjo visiškai apsirengusi. Abiejų veidai akivaizdžiai išdavė, kad 
nutiko kažkas negera. Džesė įžvelgė tai tėvo veide ir jautė ant savojo. 

- Ar viskas gerai, Džese? - tyliai paklausė jis. - Gal tau bloga? 

- Ne, - Džesė pabandė nusišypsoti, bet šįkart jai nepavyko. Ji jau- 
tė, kaip ašara rieda skruostu, ir greitai nubraukė ją ranka. 

- Atleisk man, - tėvo balsas drebėjo, 17 Džesė pabūgo išvydusi 
ašaras jo akyse. Viskas krypo į blogąją pusę. - Atleisk man. 

Jis apsisuko, šovė į vonią, pagriebė rankšluostį ir nusišluostė juo 
veidą. Tuo metu Džesė greitai ir sunkai mąstė. 

- Tėveli? 

Jis žvilgtelėjo iš po rankšluoščio. Ašaros dingo. Jei nebūtų anks- 
čiau jų pastebėjusi, dabar Džesė galėtų prisiekti, kad jų niekada 1r ne- 
buvo. | 

Klausimas strigo gerklėje, bet paklausti reikėjo. Džesė privalėjo 
paklausti. | 

- Ar mes... ar mes turėsime viską papasakoti mamai“? 

Tėvas giliai įkvėpė. Džesė laukė drebančia širdimi, ir kai jis atsa- 
kė: “Manau, kad taip“, - širdis nuslydo iki pat kulnų. 

Ji bejausmėmis kojomis perbėgo per kambarį ir apkabino jį. 

- Tėti, prašau nesakykim. Prašau nesakykim. Prašau, prašau... 

Jos balsas virto kūkčiojimu, ir ji priglaudė savo veidą prie tėvo 
smakro. Po minutės jis irgi apkabino Džesę, šįkart tėviškai. 

- Tikrai nenorėčiau, - tarė jis, - nes mūsų santykai ir taip be galo 
įtempti, brangute. Nesistebėčiau, jei pati tai gerai žinai. Tokie dalykai 
santykius tik dar daugiau pablogintų. Ji jau kuris laikas nėra labai... 
labai jausminga, todėl šiandien taip ir atsitiko. Vyras turi... tam tikrų 
reikmių. Tu kada nors tai supra... 

- Bet jei ji sužinos, pamanys, kad tai mano kaltė! 

- O, ne. Negalvok taip, - Tomo balsas tapo nustebęs ir svarstan- 
tis, tačiau Džesei jis pasirodė baisus lyg mirtis. - Neee... esu tikras... 
na, beveik tikras, kad ji... 

Džesė pažvelgė į jį paraudusiomis nuo ašarų akimis. 

- Prašau nesakyk jai, tėveli! Prašau nesakyk! Prašau! 

Jis pabučiavo jai į antakį. | 

- Bet Džese... aš privalau. Mes privalome. 

- Kodėl? Kodėl, tėveli? 

- Todėl... 

Džesė pasimuistė. Grandinės sužvangėjo, antrankiai atsimušė į 1o- 
vos stulpelius. Šviesos juosta krito pro rytinį langą. 

- Todėl, kad tu neišsaugosi paslapties, - liūdnai tarė tėvas. - To- 
dėl, kad jei kada ir pasakysim, tai geriau dabar nei po savaitės, mė- 
nesio ar metų. Geriau dabar nei po dešimt metų. 

Kaip puikiai tėvas sužaidė jos jausmais: iš pradžių atsiprašė, po to 
išspaudė kelias ašaras ir pagaliau savo problemą primetė jai. Broli La- 
pine, broli Lapine, tik nemesk manęs į erškėčių tankmę! Jis pasiekė 
savo: Džesė ėmė prisiekinėti, kad laikys liežuvį už dantų, ir jokie 
kankinimai neprivers išduoti paslapties. 

Ji prisiminė, kad maždaug šitaip žadėjo tėvui, pasikūkčiodama 
nuo baimės ašarų. Galų gale jis liovėsi purtyti galvą ir tik tiesiai Žiū- 
rėjo primerktomis akimis, tvirtai suspaudęs lūpas. Tokį jį Džesė išvy- 
do veidrodyje. Beje, tėvas kaip tik to ir tikėjosi. 

- Tu privalai niekada niekam neprasitarti, - pagaliau ištarė jis, ir 
Džesė atsiduso iš palengvėjimo. | 

Jo balso tembras buvo daug svarbesnis už pačius žodžius, nes 
Džesė jį gerai pažinojo. Kiek kartų motina ėjo iš proto, kad Džesė 
daug dažniau nei ji pati priverčia tėvą prabilti tokiu balsu. Aš apsigal- 
vojau, - tarsi bylojo jis. Nors ir nenoromis, bet apsigalvojau ir perei- 
nu į tavo pusę. 

- Niekam niekada, - sutiko Džesė. Jos balsas virpėjo nuo pasikūk- 
čiojmo. - Nepasakysiu, tėveli, tikrai. 

- Ne tik motinai, - tęsė tėvas, - bet niekam niekada. Tai tikrai di- 
delė atsakomybė tokiai mažai mergaitei, Moliūgėli. Kartais tu gali už- 
sinorėti kam nors papasakoti. Pavyzdžiui, ruoši pamokas su Karolina 
Klein ar Tamiu Hougu, ir kuris nors iš jų atskleis tau savo paslaptį. 
Tada ir tu norėsi papasakoti... 

- Jiems? Niekada-niekada-niekada! 

Tėvas išvydo, kad Džesė sako tiesą, nes mintis, jog Karolina ar 
Tamis gali sužinoti apie jos ir tėvo santykius, iškreipė jos veidą iš 
siaubo. Patenkintas jis paklausė svarbiausio: 

- Arba savo seseriai. 

Tėvas atitraukė Džesę nuo savęs ir minutę atidžiai stebėjo jos 
akis. 

- Gali taip atsitikti, kad užsimanysi viską iškloti savo... 

- Ne, tėveli. Aš niekada... 

Jis švelniai krestelėjo ją. 

- Patylėk ir leisk man užbaigti, Moliūgėli. Jūs tokios artimos, o 
kartais mergaitėms paprasčiausiai reikia išsipasakoti viena kitai. Ar 
tikrai sugebėsi nutylėti, jei kada nors taip atsitiktų? 

- Taip! 


144 


Norėdama įtikinti tėvą, Džesė vėl pradėjo verkti. Žinoma, kada 
nors ji galėjo prasitarti Medei, nes tokią baisią paslaptį įmanoma pa- 
tikėti tik savo vyresniajai seseriai... Bet Medė ir Selė bendravo taip 
pat artimai, kaip ir Džesė su Tomu, todėl jei Džesė papasakotų Me- 
dei, kas atsitiko verandoje, galimybė, jog motina irgi apie tai sužinos, 
tikrai buvo nemaža. Dėl to Džesė manė, kad nesusigundys prasitarti 
seseriai. 

- Ar tikrai? - abejodamas paklausė tėvas. 

- Taip, tikrai! 

Jis vėl ėmė purtyti galvą lyg kažko gailėtųsi, ir Džesę apėmė siau- 
bas. 

- Manau, Moliūgėli, kad geriau dabar papasakoti viską. Mes iškę- 
sime, juk ji mūsų neužmuš.. 

Deja, Džesė jau ŠusidOiė su motinos pykčiu, kai tėvas prašė at- 
leisti dukterį nuo kelionės į Vašingtono kalną... ir ne tik pykčiu. Dže- 
sė nenorėjo apie tai galvoti, bet negalėjo. Motinos balse atsispindėjo 
pavydas ir kažkas panašaus į neapykantą. Neregėto aiškumo paveiks- 
las iškilo Džesei prieš akis: jiedu su tėvu sliūkina keliu, tartum Jonu- 
kas ir Gretutė, vargšai benamiai, keliaujantys per Ameriką... ir, be 
abejo, miegantys kartu. Miegantys kartu naktimis. 

Džesė, isteriškai verkdama, ėmė maldauti tėvą nieko nesakyti 
motinai, žadėdama visiems laikams būti gera mergaitė, jei tik jis ne- 
sakys: Tėvas leido jai išsiverkti, kol pajuto, kad atėjo tinkamiausias 
momentas, ir tada liūdnai tarė: 

- Tu tikrai labai stipri, Moliūgėli. 

Džesė ašarotomis akimis su viltimi pažvelgė į tėvą. 

Jis linktelėjo galvą ir tuo pačiu rankšluoščiu nušluostė jos ašaras. 

- Niekada negalėjau ko nors tau atsakyti. Todėl šįkart irgi nega- 
liu. Padarysim, kaip tu nori. 

Džesė metėsi jam į glėbį ir apibėrė jį bučiniais. Kažkur pasąmo- 
nėje tūnojo baimė, jog tai vėl gali sujaudinti tėvą, tačiau begalinis dė- 
kingumas visiškai užgožė atsargumo jausmą. 

- Ačiū! Ačiū, tėveli! Ačiū! 

Tėvas šypsodamasis uždėjo rankas jai ant pečių. Tačiau liūdesys 
vis dar atsispindėjo jo akyse. Net ir dabar, po trisdešimties metų, Dže- 
sė manė, kad tai nebuvo spektaklio dalis. Liūdesys egzistavo iš tikrų- 
7ų, ir todėl viskas atrodė tik dar blogiau. 

- Tai ką, susitarėme? - paklausė jis. - Aš nieko nesakau, ir tu nie- 
ko nesakai. Gerai? 

- Gerai! 

- Niekam nesakysim, net vienas kitam. Per amžius, amen. Išėjusi 
iš šito kambario, Džese, pamiršk viską, kas įvyko. Gerai? 

Džesė iškart sutiko, bet atmintyje vėl iškilo tas keistas kvapas, ir 
ji suprato, kad būtinai turi paklausti dar vieną klausimą. 

- Ir dar kartą noriu tavęs atsiprašyti, Džese. Aš tikrai pasielgiau 
apgailėtinai 1r gėdingai. 

Tėvas tarė žodžius, žiūrėdamas pro šalį. Tyčia varydamas Džesę 
į kaltės, baimės ir neišvengiamo pasmerkimo isteriją ir norėdamas iš- 
gauti iš jos tylėjimo pažadą, jis žvelgė jai tiesiai į akis. O atsiprašinė- 
jant jo žvilgsnis nukrypo į kreidelėmis išpieštas paklodes. Šie prisimi- 
nimai užliejo Džesę liūdesio ir pykčio banga: tėvas galėjo atlaikyti 
žvilgsnį meluodamas, tačiau tiesa privertė nukreipti jį į šalį. 

Džesė jau Žiojosi pasakyti tėvui, kad nereikia atsiprašinėti, tačiau 
tuoj pat užsičiaupė: galbūt išsigandusi, jog jis vėl gali persigalvoti, bet 
labiausiai dėl to, kad net būdama dešimtmetė mergaitė ji jautė turinti 
teisę išklausyti atsiprašymus. 

- Selė tikrai šalta, bet tai tik sumautas pasiteisinimas. Net nežinau, 
kas man užėjo, - tėvas šyptelėjo, vis dar nukreipęs žvilgsnį. - Galbūt 
viskuo kaltas užtemimas, ir jei tai tiesa, ačiū Dievui, kad kito mes 
niekada nebeišvysime. 

Po to tarė lyg sau pačiam: 

- O Dieve, jei mes tylėsime, o jinai vis tiek sužinos... 

Džesė priglaudė galvą jam prie krūtinės. 

- Nesužinos. Aš niekada neprasitarsiu, tėveli. 

Tada kiek patylėjusi paklausė: 

- O be to, ką aš jai pasakyčiau? 

- Tiesa, - nusišypsojo jis. - Kadangi nieko ir neatsitiko. 

- Ir aš juk ne... aš negalėčiau tapti... 

Džesė pakėlė galvą, tikėdamasi, kad galbūt tėvas pats dišks su- 
pras ir atsakys, bet jis tik išpūtęs akis klausiamai žiūrėjo į ją. Lauki- 
mo grimasa pakeitė šypseną. 

„- Ir aš negalėčiau tapti nėščia? - greitai pabaigė ji. 

Tėvas sumirksėjo ir įtempė veidą, bandydamas nuslėpti kažkokį 

stiprų jausmą. Tuomet Džesė pamanė, kad turbūt siaubą ar liūdesį, ta- 

čiau po kurio laiko ji suprato, jog jis bandė suvaldyti laukinį juoko 
priepuolį. Pagaliau jis susivaldė ir pakštelėjo Džesei tiesiai į nosies 
galiuką. 

- Ne, brangioji, žinoma, ne. Juk neatsitiko to, kas padaro moteris 
nėščiomis. Nieko tokio neįvyko. Aš truputėlį su tavim pasigrūmiau ir 
viskas... 

- Tu su manim žaidei, - aiškiai ištarė Džesė. - Tik žaidei. 

Tėvas šyptelėjo: 

- Aha. Beveik taip ir buvo. Tu puiki kaip visada, Moliūgėli. Ar tai 
viskas, ko norėjai paklausti? 

Džesė linktelėjo. 

- Daugiau nieko panašaus neatsitiks, ar tiki manimi? 

Ji vėl linktelėjo, tačiau šypsena išdavė abejones. Džesei palengvė- 
j0, bet jo Žodžių rimtumas ir liūdesys veide vėl sukėlė paniką. Džesė 
paėmė tėvo ranką ir iš visų jėgų suspaudė. 

- Bet tu juk vis tiek mane myli, tėveli? Kaip ir anksčiau? 

Jis linktelėjo ir patvirtino, kad myli ją kaip niekada. 

- Tada apkabink mane! Stipriai apkabink mane! 

Tėvas taip ir padarė, bet Džesė prisiminė: jo apatinė kūno dalis 
josi0s nelietė. 

Nei tada, nei kada nors vėliau, - mąstė Džesė. Netgi kai baigiau 
koledžą - tai buvo antras kartas, kai jis verkė dėl manęs - jis it sen- 
mergė apkabino mane, taip atstatydamas užpakalį, kad neliko jokios 
galimybės susiliesti klynais. Vargšas žmogelis. Įdomu, ar kas nors iš 
jo biznio partnerių kada nors matė jį tokį sugniuždytą, kaip tą saulės 
užtemimo dieną? Tiek skausmo, ir dėl ko? Seksualinio atsitikimo, to- 
kio pat rimto kaip sumuštas kojos pirštelis. Viešpatie, ir kas tai per 
gyvenimas? Kas tai per sušiktas gyvenimas? 

Džesė nesąmoningai ėmė gniaužyti delnus, norėdama, kad ranko- 
se pulsuotų kraujas. Ji spėjo, jog jau beveik aštuonios ryto. Jau aštuo- 
niolika valandų gulėjo prirakinta prie lovos. Akivaizdu, bet neįtikė- 
tina. 

Džesė vos nepašoko, išgirdusi netikėtą Rutos Neari balsą, kupiną 
šlykštaus nustebimo. 

Tu vis dar nori jį pateisinti. Vis dar paleidi jį nuo kabliuko ir kal- 
tini pati save. Net ir po tiek metų. Tiesiog neįtikėtina. 

- Liaukis, - sušnabždėjo Džesė. - Tie įvykai neturi nieko bendra 
su tuo, į kokį mėšlą esu įklimpusi dabar... 

Ir kas tu per sutvėrimas, Džese?! 

- ... Ir net jei turėtų, - truputį pakeltu balsu tęsė Džesė. - Ir net jei 
turėtų, tai visai nepadėtų išbristi iš šito mėšlo. Todėl palik juos ramy- 
bėje! 

Tu ne Lolita, Džese. Nesvarbu, ką jis tau įkalė į galvą. Iki Lolitos 
tau daugiau nei devynios mylios. 

Džesė atsisakė kalbėti. Na, o Ruta atsisakė užsičiaupti. 

Jei vis dar galvoji, kad tavo mielasis tėvelis - narsus riteris, visą 
laiką užstojęs tave nuo ugnimi besisvaidančios drakonės mamytės, tai 
siūlyčiau dar kartą pagalvoti. | 

- Užsičiaupk, - Džesė dar stipriau ėmė gniaužyti delnus, žvangin- 
dama grandinėmis. - Užsičiaupk, tu tiesiog siaubinga. 

Jis viską suplanavo, Džese. Ar nesupranti? Tai nebuvo akimirks- 
niu į galvą šovusi mintis - išsekintas sekso bado, tėvas patenkina stai- 
ga kilusį susijaudinimą. Jis viską suplanavo iš anksto. 

- Meluoji, - nesutiko Džesė. Didelis prakaito lašas varvėjo nuo 
smilkinių. | 

Tikrai? Tada pati savęs paklausk: kas sugalvojo, kad tu turi ap- 
sivilkti vasarinę suknelę, kuri buvo per maža ir per siaura? Kas žino- 
jo, kad tu klausysies ir žavėsies, kai jis įkalbinės tavo motiną? Kas už- 
dėjo rankas tau ant krūtų dar dieną prieš tai ir kas mūvėjo vienais 
šortais per saulės užtemimą? 

Staiga Džesė išvydo Brentą Gambelą, stovintį šalia lovos tvarkin- 
ga trijų dalių eilute ir auksine grandinėle ant riešo. Kitas vyrukas su 
kamera stovėjo greta ir nufilmavęs jos nuogą kūną sustingo ties pra- 
kaituotu, išblyškusiu veidu. Brentas Gambelas ėmė tiesioginį interviu 
iš Neįtikėtinos Prirakintos Moters. 

- Kada pirmą kartą supratote, kad jūsų tėvas jaučia seksualinį 
potraukį jums, Džese? 

Džesė liovėsi gniaužyti delnus ir užmerkė akis. Veide sustingo 
užsispyrimas. Ne, užteks; - mąstė ji. Galiu išgyventi su Rutos ir Pa- 
vyzdingosios Žmonelės balsais... netgi su nieko nevertais NSO pata- 
rimais... bet griežtai atsisakau duoti tiesioginį interviu Brentui Gam- 
belui, gulėdama tik su vienomis persišviečiančiomis kelnaitėmis. Net- 
gi savo vaizduotėje. 

Tik pasakyk vieną dalyką, Džese, - paklausė kitas balsas. Ne 
NSO, bet Noros Kaligan. Tik vieną dalyką, ir visiems laikams baigsi- 
me šitą temą. Gerai? 

Džesė tylėdama laukė. 

Kai vakar praradai savitvardą ir įspyrei, kam tu įspyrei? Dže- 
valdui? 

- Žinoma, Džer..., - pradėjo Džesė, tačiau staiga nutilo, nes aiškus 
paveikslas iškilo prieš akis: baltos seilės, nutįsusios nuo Džeraldo 
smakro. 

Ji matė, kaip jos tįsta ir pagaliau tekšteli truputį aukščiau jos 
bambos. Tik mažytis lašelis, nieko nereiškiantis po tiek metų ir aist- 
ringų prancūziškų bučinių. Jiedu su Džeraldu pasikeitė tokiu dideliu 
šio skysčio kiekiu, ir tik kelis kartus dėl to abu susirgo gripu. 

Tai nieko nereiškė iki vakar dienos, kai Džeraldas atsisakė ją pa- 
leisti. Tai nieko nereiškė, kol ji neužuodė to silpno, sūraus kvapo, pa- 
našaus į vandenį iš šulinio, esančio prie Juodojo ežero, ir į patį ežerą 
karštomis vasaros dienomis... tokiomis kaip ir 1963-ųjų liepos dvide- 
šimtoji. 

Džesė matė seiles; ji pagalvojo apie “vyriškumą"". 

Ne, netiesa, - mąstė ji, bet nereikėjo net Rutos paneigimo - Dže- 
sė pati žinojo, kad tai - tiesa. Tai jo prakeiktas “vyriškumas" - taip ji 
tada pamanė ir kurį laiką atsisakė protauti. Vietoj to Džesė refleksiš- 
kai spyrė, viena koja pataikydama į pilvą, o kita - į kiaušus. Ne sei- 
lės, o sperma, ne Džeraldo žaidimo ypatumai, o senas, kraują sting- 
dantis siaubas staiga lyg jūros pabaisa išplaukė į paviršių. 

Džesė žvilgtelėjo į subjaurotą savo vyro kūną. Akimirką akis už- 
plūdo ašaros, tačiau greitai jausmai aprimo. Ji manė, kad Išsigelbėji- 
mo skyrius nusprendė, jog šiuo atveju ašaros būtų per didelė praban- 
ga. Tačiau Džesė gailėjosi, - žinoma, gailėjosi, kad Džeraldas negy- 
vas, - bet visų labiausiai ji gailėjosi dabartinės savo padėties. 

Ji pakėlė akis šiek tiek virš Džeraldo ir apgailėtinai nusišypsojo. 

- Tiek šiam kartui, Brentai. Perduok linkėjimus Vilardui ir Ketei. 
Beje, gal prieš išeidamas galėtum atrakinti antrankius? Būčiau be ga- 
lo dėkinga. 

Brentas neatsakė. Džesė visiškai dėl to nenustebo. 

Jei nori išgyventi, Džese, siūlyčiau liautis knaisiotis po praeitį ir 
pagaliau pagalvoti apie ateitį... apie tai, ką veiksi per kitas dešimt mi- 

nučių. Nemanau, kad tau bus labai malonu mirti iš troškulio prirakin- 
tai prie lovos. 

Tikrai ne. O troškulys dar ne pati didžiausia kančia. Mintys apie 
nukryžiavimą tarsi koks skenduolis plaukiojo proto gelmėse nuo tada, 
kai Džesė prabudo. Ji skaitė straipsnį apie šį seną kankinimo būdą per 
istorijos kursą dar koledžo laikais ir nustebo sužinojusi, jog prikali- 
mas prie kryžiaus tebuvo pati pradžia. 

Tikra kančia prasidėjo mėšlungiui sutraukus raumenis. Nenoro- 
mis Džesė turėjo pripažinti, kad jau iškentėti skausmai, netgi baisiau- 
sias, paralyžiuojantis raumenų skausmas, sustabdęs pirmąjį panikos 
priepuolį, buvo tik lapeliai, palyginti su dar jos laukiančiais. Dienai 
bėgant, jie apims rankas, diafragmą ir pilvo ertmę, didės ir dažnės, 
plėsdamiesi tolyn. Kad ir kaip ji stengtųsi, kojos ir rankos pamažu vi- 
siškai sustirs, tačiau nuo to nė kiek nepalengvės, kadangi krūtinėje ir 
skrandyje prasidės nepakeliamo skausmo spazmai. Džesės rankos ne- 
buvo prikaltos vinimis, todėl ji laisviausiai gulėjo ant lovos, o ne ka- 
bėjo ant kryžiaus pakelėje kaip nugalėtas gladiatorius filme “Sparta- 
kas“, tačiau tai tik ilgino agonijos laiką. 

Tad ką žadi dabar daryti, kol dar nelabai kamuoja skausmas ir 
gali mąstyti? 

- Ką tik galėsiu, - sukrenkštė Džesė. - Tad kodėl gi tau neužsi- 
čiaupus ir leidus man valandėlę pagalvoti? 

Kuo nuoširdžiausiai prašom. 

Džesė pradėtų nuo pačio akivaizdžiausio išsigelbėjimo būdo... jei 
tik tokį turėtų. Ir kas tas akivaizdžiausias išsigelbėjimo būdas? Žino- 
ma, raktai. Jie vis dar gulėjo ant naktinio stalelio, kur Džeraldas juos 
ir paliko. Du raktai, bet praktiškai vienodi. Pedantiškasis Džeraldas 
vadindavo juos “Pagrindiniu" ir “Atsarginiu" (Džesė aiškiai girdėjo 
jo tariamas didžiąsias raides). 

Tarkime, kad ji kaip nors galėtų nušliaužti prie naktinio staliuko. 
Ar sugebėtų išlaikyti nors vieną iš raktų ir pabandyti juo pasinaudo- 
ti? Nenoromis Džesė turėjo pripažinti, kad atsakymo reikalauja ne 
vienas, o du klausimai. Tarkim, ji sugebėtų dantimis sugriebti raktą, 
o kas toliau? Džesė neįstengtų įkišti jo į spynelę. Patirtis su vandens 
stikline jau parodė, kad bet kokiu atveju atsiras tarpas tarp burnos ir 
rankos. 

Gerai, sugriebti raktus. Kaip tai padaryti? 

Kokias penkias minutes Džesė mąstė apie tai, vartydama mintis 1t 
Rubiko kubą ir podraug nesiliaudama gniaužyti delnus. Tačiau veltui. 
Apmąstymų metu retsykiais akys nukrypdavo telefono link, kuris sto- 
vėjo ant staliuko prie rytinio lango. Džesė jau seniai išbraukė jį iš 1š- 
sigelbėjimo būdų sąrašo, bet galbūt ji truputėlį pasiskubino. Juk jis 
stovėjo arčiau nei naktinis stalelis ir, beje, telefonas daug didesnis už 
antrankių raktus. 

Jei Džesė įstengtų pastumti lovą telefono staliuko link, argi nesu- 
gebėtų koja nukelti ragelio? O po to galėtų pėdos nykščiu nuspausti 
operatoriaus mygtuką. Panašu į kvailą vodevilį, tačiau... 

Paspausiu mygtuką, o tada imsiu rėkti kaip pamišusi. 

Taip, o dar po pusvalandžio didelis mėlynas medicinos pagalbos 
furgonas iš Norvėjaus ar oranžinis su užrašu “Kastlio apskrities gel- 
bėtojai'' įsuks į kiemą ir ją išgelbės. Beprotiška idėja, tačiau taip pat 
atrodė ir mintis sususkti reklaminę kortelę į šiaudelį. Bet kokiu atve- 
ju verta pabandyti. Ši mintis buvo daug realesnė, nei nustumti lovą 
per visą kambarį, o po to kokiu nors būdu sugriebti raktą ir įkišti jį į 
antrankio spynelę. Vis tiek liko viena didžiulė problema: reikėjo su- 
rasti būdą, kaip pastumti lovą į dešinę. Džesė spėjo, kad drauge su 
raudonmedžio galvūgalio ir kojūgalio lentomis lova svėrė mažiausiai 
tris šimtus svarų. 

Bet gali nors pabandyti, pupuliuk, ir nustebsi. Atsimeni - grindys 
išvaškuotos po Darbo dienos. Jei perkaręs benamis šuo galėjo pa- 
traukti tavo vyrą, tai gal tau pavyks pajudinti lovą. Nieko neprarasi, 
jei pabandysi. 

Puikus požiūris. 

Džesė permetė kojas į kairę lovos pusę, podraug kantriai stumda- 
ma nugarą ir pečius į dešinę. Pasiekusi ribą, ji pasisuko ant kairio klu- 
bo. Pėdos persisvėrė per kraštą... ir staiga kojos su visu kūnu ne tik 
pajudėjo kairėn, bet tiesiog ėmė slysti žemyn lyg sniego lavina. Kai- 
rė kūno pusė persikreipė iš skausmo, tarsi kažkas būtų dūręs Eiantu 
žarstekliu. 

Trumpa dešinio antrankio grandinė įsitempė, ir akimirką kairės 
kūno pusės kančias užgožė smarkus dešinės rankos ir peties skaus- 
mas. Atrodė, kad kažkas nori visiškai nutraukti ranką. Dabar žinosiu, 
ką jaučia kalakuto šlaunelė. 

Kairys padas atsitrenkė į grindis. Dešinysis karojo trimis coliais 
aukščiau. Kūnas nenatūraliai persikreipė į kairę, o dešinė ranka kabė- 

jo keistai atmesta atgal. Įtempta grandinė beširdiškai spindėjo rytme- 
tinės saulės šviesoje. 

Staiga Džesė patikėjo, kad mirs tokioje pozoje, skausmui dras- 
kant kairį šoną ir dešinį petį. Taip ji gulės, kol pamažu visa sustings, 
nes širdis liausis varinėjusi kraują į visas perkreipto kūno dalis. Ją vėl 
apėmė panika, ir Džesė ėmė šauktis pagalbos, užmiršdama, kad kai- 
mynystėje nieko nebuvo, išskyrus gauruotašiknį benamį šunį, išpam- 
pusiu nuo advokato mėsytės pilvuku. Sukaupusi jėgas, Džesė paban- 
dė pasiekti lovos stulpelį, bet nepajėgė: iki jo trūko dar pusės colio. 

- Padėkit! Prašau! Padėkit! Padėkit! 

Niekas neatsakė. Vieninteliai garsai tyliame, saulės apšviestame 
miegamajame priklausė jai pačiai: užkimęs, klykiantis balsas, nelygus 
kvėpavimas, besidaužanti širdis. Niekas jai nepadės, ir jei pati nesu- 
gebės vėl užsiropšti ant lovos, mirs it moteris, pakabinta ant mėsos 
kablio. Be to, tai dar nebuvo galas: Džesės užpakalis slydo vis arčiau 
lovos krašto, vis labiau užlauždamas dešinę ranką. Nieko negalvoda- 
ma (nebent staugiantis iš skausmo kūnas pats pasirūpino savimi), 
Džesė padėjo kairę pėdą ant grindų ir iš visų jėgų atsispyrė. Tai buvo 
paskutinis skausmingai perkreiptam kūnui likęs atramos taškas, ir jis 
tikrai padėjo. Apatinė kūno dalis išsirietė, grandinė tarp dešinio ant- 
rankio atsilaisvino, ir Džesė sugriebė lovos stulpelį - su tokiu užside- 
gimu, tarsi skęstanti moteris griebtų gelbėjimosi ratą. Taip ji pasistū- 
mė atgal, nekreipdama dėmesio į nugaros ir rankų skausmą. Užkėlusi 
kojas ant lovos, Džesė stūmėsi kuo toliau nuo krašto, lyg ką tik būtų 
nėrusi į baseiną, pilną mažų rykliukų, ir laiku pastebėjusi pavojų. 

- Pagaliau Džesė atsisėdo, atsirėmė į galvūgalį ir padėjo nugarą ant 
prakaitu peršlapusios pagalvės. Tankiai kvėpuodama, ji paguldė gal- 
vą ant raudonmedžio skersinių. Prakaitas varvėjo krūtine. Ji užmerkė 
akis ir vangiai nusišypsojo. 

Na ką, patiko, Džese? Taip smarkiai tavo širdis neplakė jau nuo 
1985-yjų, kai tu po bučinio per Kalėdų vakarėlį ruošeisi permiegoti 
su Tomiu Delgaidesu. Bandydama nieko neprarasi, ar ne? Dabar tau 
geriau žinot. 

Taip. Be kita ko, Džesė suprato dar vieną tiesą. 

O, kas tai, meilute'? 

- Dabar žinau, kad sušikto telefono tikrai nepasieksiu. 

Iš tikrųjų. Kaire pėda atsispiriant nuo grindų, stingdanti panika 
persmelkė Džesės kūną. Lova net nesujudėjo. Tačiau dabar apie tai 

pagalvojusi, ji net apsidžiaugė. Jei lova būtų pasistūmusi į dešinę, 
Džesė vis dar kabėtų kaip kabėjusi. Ir netgi jei būtų pasisekę nustum- 
ti lovą prie staliuko, tai... 

- Kabėčiau ne toje sumautos lovos pusėje, - pusiau juokdamasi, 
pusiau verkdama ištarė Džesė. 

Ne kas, - prabilo vienas iš NSO balsų. Atrodo, kad Džesės Bur- 
lingeim Sou buvo ką tik nutrauktas. 

- Reikia pasirinkti kitą variantą, - dusliai sušvokštė Džesė. - Šis 
man nepatinka. 

Kitų variantų nėra. Iš pradžių buvo ne kas, o tu ir tuos jau išban- 
dei. 

Džesė vėl užsimerkė, ir akimirką prieš akis išvydo žaidimų aikš- 
telę, esančią už senosios Falmauto vidurinės mokyklos. Šįkart tai ne- 
buvo dviejų mergaičių, besisupančių ant sūpynių, paveikslas. Džesė 
išvydo mažą berniuką, - savo brolį Vilį, - kuris “nėrė katei kailį" ant 
skersinio. 

Džesė atmerkė akis, nuslydo žemyn ir palenkė galvą, norėdama 
atidžiau ištyrinėti galvūgalį. “Nerti katei kailį" reiškė kabėti ant sker- 
sinio, po to pakelti kojas virš galvos, padėti jas ant pečių ir, greitai 
persivertus, vėl atsistoti ant kojų. Vilis taip gerai išmanė persivertimo 
meną, kad Džesei atrodė, jog salto vyksta ir jo rankų viduje. 

O jei man pavyktų? Pavyktų persiversti per sumautą galvūgalį? 
Persiversti per viršų ir... 

- Ir nusileisti ant kojų, - sušnibždėjo Džesė. 

Atrodė pavojinga, bet įmanoma. Pirmiausia, žinoma, reikėtų ati- 
traukti lovą nuo sienos - kaipgi verstis, jei nėra kur nusileisti - bet 
Džesė neabejojo, kad sugebės su tuo susidoroti. Ji jau pajudino len- 
tyną (nesunku bus numušti ją nuo kabliukų), todėl galės persiversti 1r 
kojomis atsiremti į sieną kiek aukščiau galvūgalio. Džesė nesugebėjo 
pastumti lovos į šoną, bet atsistūmusi nuo sienos... 

- Toks pat svoris, dešimt kartų didesnis už keliamąją jėgą, - su- 
mirksėjo Džesė. - Paprasčiausia šiuolaikinė fizika. 

Ji kaire ranka jau siekė lentynos, norėdama ją nustumti nuo kab- 
liukų, kai metė dar vieną žvilgsnį į prakeiktus Džeraldo antrankius ir 
trumpas grandines. Jei tik jis būtų prirakinęs antrankius truputį aukš- 
čiau ant stulpelio - tarp pirmo ir antro skersinio - tada galbūt būtų pa- 
vykę. Džesė būtų atsipirkusi sulaužytais riešais, bet tokia kaina ją vi- 

siškai tenkino... juk vėliau jie vis tiek sugytų? Tačiau antrankiai bu- 
vo prirakinti tarp antro ir trečio skersinio, o tai jau ne tas pat. Sulau- 
žytais rnešais čia jau nebeatsipirksi: Džesė ne tik išsinarintų pečius - 
užgriuvęs svoris išlaužtų rankas. 

O pabandyk pastumti prakeiktą lovą su pora išlaužtų rankų. Tik- 
ras smagumėlis, ar ne? 

- Ne, - sušvokštė Džesė. - Visai ne. 

Mesk visa tai iš galvos, Džese. Tu rimtai įstrigai. Gali vadinti 
mane nevilties balsu, jei nuo to tau palengvės ar padės išlaikyti svei- 
ką protą dar truputėlį ilgėliau, - Dievas žino, kad aš visom keturiom 
už sveiką protą, - bet iš tikrųjų aš esu tiesos balsas. O tiesa šioje si- 
tuacijoje labai paprasta - tu rimtai įstrigai. 

Džesė nusuko galvą į kitą pusę, nenorėdama girdėti šio tiesos bal- 
so, bet suprato, kad nesugebės jo užčiaupti kaip ir visų kitų. 

Tai tikri antrankiai, o ne kokie žaisliukai, kuriuos gali atrakinti, 
kada tik panorėsi. Tu tikrai prirakinta ir, deja, nesi nei fakyrė iš mis- 
tinių Rytų, pasižyminti neregėtu lankstumu, nei aktorė, panaši į Harį 
Houdinį ar Deividą Koperfildą, kurie visada išvengia mirties. Aš tik 
kalbu, kaip yra - tu įstrigai. 

Staiga Džesė prisiminė, kas atsitiko, kai tą dieną jos tėvas paliko 
miegamąjį - kaip ji metėsi ant lovos ir išverkė visas akis. Ir dabar 
Džesė jautėsi taip pat: pavargusi, pasimetusi ir išsigandusi. Ypač pa- 
simetusi. 

Džesė pradėjo verkti, bet iškritus tik kelioms ašaroms, ji nebega- 
lėjo daugiau išspausti - griežti sąmonės matai ribojo ir jas. Tačiau ji 
vis tiek verkė - be ašarų. Džesės rauda buvo tokia pat sausa kaip ir jos 
gerklė. 


94 


Niujorke “Today" programos vedėjai atsisveikino iki rytojaus 
NBC kanale, skirtame pietiniam ir vakariniam Meinui. Juos pakeitė 
vietinis pokalbių šou (didelė, stambi moteris dryžuota prijuoste rodė 
kaip lengva virti pupas firmos “Crock"' puode), po to žaidimas, kuria- 
me įžymybės skaldė juokelius, o žaidėjai garsiai, lyg ką tik patyrę or- 
gazmą, šūkavo išlošę automobilius, valtis ir raudonus dulkių siur- 


154 


blius. Burlingeimų vasarnamyje ant Kašvakamako ežero kranto nau- 
joji našlė snūduriavo prirakinta prie lovos, kol vėl nepradėjo sapnuo- 
ti. Tai buvo daug tikslesnis ir įtikinamesnis košmaras. 

Džesė vėl gulėjo tamsoje, o vyras - arba į jį panaši būtybė - vėl 
stovėjo miegamojo kampe. Jis nebuvo nei jos tėvas, nei vyras, tik ne- 
pažįstamasis, atkeliavęs iš mūsų paranojiškiausių fantazijų ir giliau- 
sios baimės. Norai Kaligan su savo gerais patarimais ir praktiška na- 
tūra būtybės veidas būtų pasirodęs nereikšmingas. Tačiau jokie moks- 
lai nepadėtų išgrūsti šio juodojo Žmogaus iš pasąmonės. Jis nežino- 
mais keliais visada nelauktai ateidavo iš nežinios. 

Bet tu juk mane pažįsti, - tarė ateivis pailgu išblyškusiu veidu. Jis 
pasilenkė ir paėmė už lagaminėlio rankenėlės. Džesė be nuostabos 
pastebėjo, kad rankenėlė padaryta iš žandikaulio, o visas lagaminėlis 
- iš žmogaus odos. Ateivis pakėlė jį ir atidarė. Džesė vėl išvydo kau- 
lus ir brangenybes. Jis įkišo ranką ir pradėjo makaluoti. 

Ne, nepažįstu, - atsakė Džesė. Aš nežinau, kas tu toks. Nežinau! 

Aš esu mirtis ir šiąnakt grįšiu pas tave. Bet šįkart nestovėsiu ty- 
liai kampe, o užšoksiu ant tavęs kaip... tik... šitaip! 

Jis šoko į priekį, išmesdamas lagaminėlį (kaulai, vėriniai, Žiedai, 
pakabučiai išsibarstė ant grindų visai prie pat Džeraldo, apgraužta 
ranka rodančio į koridoriaus duris) ir ištiesė rankas. Džesė išvydo jo 
pirštus, kurie užsibaigė 1lgais, tamsiais, žnyples primenančiais nagais. 
Ji iškart pabudo. Grandinės sužvangėjo, kai pabandė prisidengti nuo 
ateivio antpuolio. Džesė be perstojo monotoniškai kartojo žodį “Ne"". 

Tai tik sapnas! Liaukis, Džese, tai tik sapnas! 

Džesė lėtai nuleido rankas, dar kartą sužvangindama grandinėmis. 
Žinoma, tai - tik dar baisesnis praeitos nakties sapno variantas. Bet, 
Viešpatie, viskas atrodė taip tikroviškai. Sapnas buvo daug kraupes- 
nis nei tas apie kriketo vakarėlį ar apie saulės užtemimą. Keista, kad 
ji praleido tiek daug laiko šį rytą, apmąstydama juos, o ne šį baugų 
sapną. Džesė visiškai pamiršo būtybę neįprastai ilgomis rankomis, su 
lagaminėliu, pilnu šlykščių suvenyrų, kol vėl nepradėjo snausti ir jį 
susapnavo. 

Į galvą lindo dainos iš vėlyvojo psichodelinio amžiaus žodžiai: 
“Kai kurie mane vadina erdvių kaubojumi... taip... kai kurie - meilės 
gangsteriu..." 

Džesė sudrebėjo. Erdvių kaubojus. Čia buvo dalelė tiesos. Pra- 
šalaitis, kuris su niekuo neturi nieko bendra; nežinia... 

- Ateivis, - sušnibdėjo Džesė ir staiga prisiminė, kaip susiraukš- 
Kai visa tai prisiminė, galvoje ėmė suktis ir kitos smulkmenos. 
Auksinis dantis burnos gilumoje. Patemptos lūpos. Išblyškęs antakis 
ir didžiulė nosis. Ir, žinoma, lagaminėlis, panašus į komivojažieriaus. 

Liaukis, Džese. Liaukis save bauginti. Ar neturi kitų problemų? 

Aišku, kad turėjo, bet pradėjusi galvoti apie sapną Džesė nebe- 
įstengė sustoti. Ir kuo daugiau apie jį galvojo, tuo labiau jis panėšėjo 
į tikrovę. 

O jeigu aš nemiegojau? - staiga dingtelėjo mintis, ir iškart viena 
Džesės pusė ėmė tuo tikėti. Ji tik ir laukė, kol ir kita pusė su tuo su- 
tiks. 

Ne, tai buvo tik sapnas... 

O jeigu ne? O jei tai ne sapnas? 

Mirtis, - sutiko išbalęs ateivis. Tu matei mirtį. Šiąnakt aš sugrįšiu, 
Džese. O rytojaus naktį aš jau turėsiu tavo žiedus savo lagamine kar- 
tu su kitais... suvenyrais. 

Džesė drebėjo kaip epušės lapelis. Išplėstos akys beviltiškai spok- 
sojo į tuščią kampą, kuriame anksčiau stovėjo | 

(erdvių kaubojus meilės gangsteris) 

į tą patį kampą, kuris švytėjo saulės šviesoje, tačiau naktį būtinai 
turėjo virsti šešėlių tankumynų. Pagaugai nuėjo per visą jos kūną. 
Galvoje vėl šmėstelėjo mintis: tikriausiai ji čia mirs. 

Galų gale kas nors tave suras, Džese. Bet turbūt tai užtruks daug 
laiko. Iš pradžių visi manys, kad judu abu išvykote į kokią romantiš- 
ką kelionę. O kodėl gi ne? Argi iš išorės jūs su Džeraldu neatrodėte 
kaip porelė, įsimylėjusi vienas kitą dar kartą? Tik jūs abu žinojote, 
kad Džeraldui sukietėdavo tik tave prirakinus prie lovos. Netgi per- 
šasi išvada, kad galbūt ir su juo kas nors pasismagino per saulės už- 
temimą. 

- Liaukis tarškėti, - sumurmėjo Džesė. - Užsičiaupkite visi! 

Bet anksčiau ar vėliau žmonės ims jaudintis ir pradės jūsų ieško- 
ti. Turbūt pirmieji sukrus Džeraldo partneriai. Aš tik noriu pasakyti, 
kad Portlende turi kelias pažįstamas, kurias vadini draugėmis, bet, 
tiesą sakant, tu jomis ne per daugiausia pasitikėjai. Taigi jos tik pa- 
žįstamos, tinkančios prie puodelio arbatos ir katalogams pavartyti. 
Jos tikrai nepradės jaudintis, jei tu išnyksi savaitei ar dviems. Tačiau 

Džeraldas juk turi daug planuotų susitikimų, todėl, jei jis nepasirodys 
iki penktadienio popietės, keli jo kolegos iš darbo ims skambinti ir vi- 
sur jo ieškoti. Taip, turbūt taip ir bus. Bet aš manau, kad būtent jus 
kai uždenginės tave paimta iš spintos paklode. Jis tikrai nenorės pa- 
žvelgti į tavo plonus kaip pieštukai ir baltus it popierius pirštus, sty- 
rančius iš po antrankių. Taip pat jis nenorės žiūrėti į sustingusias lū- 
kreiptomis iš siaubo akimis, todėl ir nukreips žvilgsnį į šoną, uždeng- 
damas tavo kūną paklode. 

Džesė lėtai pasukiojo galvą, beviltiškai norėdama paneigti ką tik 
išgirstus žodžius. 

Bilas iškvies policiją, ir ji tuoj pat pasirodys kartu su teismo me- 
dicinos ekspertais bei rajono tardytoju. Jie stovės aplink lovą, rūkys 
cigarus (Dougas Rouvas, be abejo, vilkės tą šlykščią impregnuotą mi- 
linę ir kartu su visa filmavimo grupe stoviniuos prie namo), 0 tardy- 
tojui atitraukus paklodę, visi krūptels. Taip, netgi labiausiai užsigrū- 
dinę policininkai krūptels, o kai kurie net išbėgs iš kambario. Po to 
kolegos gerokai dėl to iš jų pasišaipys. Likusieji palinksės galvomis ir 
sutiks, kad šis asmuo mirė tikrai baisia mirtimi. “Užtenka žvilgtelėti 
į ją, ir viskas aišku," - teištars jie. Tačiau jie nenutuoks, kokia baisi 
buvo ši mirtis. Jie nežinos, kad tikroji priežastis, kodėl tavo akys išsi- 
plėtė, o lūpos sustingo klyksme, slypi galutiniame vaizde. Tai, ką tu 
pamatei išeidama iš tamsos. Pirmasis tavo meilužis galbūt buvo tė- 
vas, Džese, bet paskutiniu taps ateivis pailgu išbalusiu veidu, ranko- 
Je laikantis kelioninį lagaminėlį, padarytą iš žmogaus odos. 

- Prašau: gal galėtum liautis? - sudejavo Džesė. - Prašau. Aš ne- 
noriu girdėti nė vieno iš balsų. Nė vieno! 

Tačiau balsas nesiliovė, kuždėdamas iš pasąmonės gelmių tiesiai 
į sąmonės vidurį. Klausytis jo atrodė tas pat, kaip braukyti purvina 
šilko skiautele per veidą. 

Jie nuveš tave į Augustą, ir valstijos medicinos ekspertas padarys 
skrodimą. Taip daroma nežinomos ar neaiškios mirties atveju. Na, o 
tavoji priklausys abiems kategorijoms. Jis ištrauks paskutinius mais- 
to likučius - sumuštinius su sūriu ir saliami dešra - iš skrandžio ir 
paims mėginėlį smegenų, ir galų gale nuspręs, kad tai - mirtis dėl ne- 
laimingo atsitikimo. “Ponia ir ponas žaidė paprastą, nekaltą žaidimą, 

- pasakys ekspertas, - tik kritiškiausiu momentu džentelmeną ištiko 
širdies smūgis, o moteris liko... geriau nesigilinsim į tai. Pasakysiu tik 
tiek, kad ponia mirė tikrai baisia mirtimi - užtenka žvilgtelėti į ją, ir 
viskas aišku." Taip viskas ir baigsis, Džese. Galbūt kas nors pastebės, 
kad dingo tavo vestuvinis žiedas, bet niekas jo ir neieškos. Ir medici- 
nos ekspertas nepastebės, kad tau trūksta, pavyzdžiui, trečiojo dešinės 
kojos pirštikaulio. Tačiau mes juk viską žinosim, argi ne, Džese? Tie- 
są sakant, mes ir dabar žinom, kad tai tos būtybės darbas. Ateivio iš 
kosmoso, erdvių kaubojaus. Mes žinosime... 

Džesė stipriai trenkė galvą į galvūgalį. Skaudėjo, bet balsas kaip- 
mat užsičiaupė lyg netekęs elektros šaltinio radijo imtuvas. 

- Pagaliau, - tarė Džesė. - Ir jei vėl pradėsi, aš vėl taip padarysiu. 
Kalbu rimtai. Pavargau klausytis... 

Dabar jau pačios Džesės balsas prabilo garsiai, nepasitikėdamas 
savimi. Kai akyse liovėsi raibuliuoti, Džesė pastebėjo, kad saulės 
šviesa atsispindi kažkokiame daikte, gulinčiame per aštuoniolika co- 
lių nuo ištiestos Džeraldo rankos. Tai buvo mažas baltas daiktelis su 
aukso gija viduryje. Iš pradžių Džesė pamanė, kad tai žiedas, bet Žie- 
dai juk daug didesni. Ne, tai ne žiedas, o auskaras. Jis turbūt iškrito, 
kai svečias rausėsi lagaminėlyje tarp brangenybių ir rodė jas Džesei. 

- Ne, - sušnibždėjo ji. - Ne, tai neįmanoma. | 

Tačiau auskaras tikrai švytėjo rytmečio saulės šviesoje ir buvo 
toks pat tikras, kaip ir šalia gulintis lavonas. 

Jis mano! Jis iškrito iš mano papuošalų dėžutės. Turbūt pragulė- 
jo čia nuo vasaros, o aš tik dabar jį pastebėjau ! 

Tiesa, bet Džesė turėjo tik vieną perlinių auskarų porą, ir tą be 
auksinių apvadėlių, kuri gulėjo namuose Portlende. Be to, darbininkai 
išvaškavo grindis po Darbo dienos, ir jei vienas iš jų būtų radęs aus- 
karą, būtų padėjęs jį ant staliuko arba įsikišęs sau kišenėn. 

Ir dar. 

Ką čia dar išsigalvoji. Net nebandyk tvirtinti, kad dar kažkas yra. 

Jis stovėjo truputėlį toliau auskaro. 

Net jei ir yra, nėra reikalo į jį žiopsoti. 

Tačiau Džesė nevaliojo atitraukti žvilgsnio. Akys prabėgo pro 
auskarą ir sustingo, žvelgdamos į grindis tarpduryje. Ten matėsi su- 
džiūvusi kraujo dėmelė, bet ne ji traukė Džesės dėmesį. Kraujas pri- 
klausė Džeraldui. Džesę sujaudino šalia įspaustas pėdsakas. 

Jis tikriausiai jau senai čia! 

Kad ir kaip Džesė norėjo tuo patikėti, akivaizdu, kad pėdsako 
anksčiau nebuvo. Vakar grindys blizgėte blizgėjo. Be to, tokie pėdsa- 
kai tikrai nepriklausė nei Džesei, nei Džeraldui. Ant grindų atsispin- 
dėjo bato atspaudas su išdžiūvusiu purvu, atneštu turbūt nuo ežero 
kranto. 

Atrodė, kad praeitą naktį miegamajame kažkas tikrai buvo kartu 
su Džese. 

Kai mintis pasiekė ir taip pertemptas smegenis, Džesė pradėjo 
klykti. Užpakalinėje verandoje stovintis benamis šuo akimirką pakė- 
lė subraižytą snukį ir pastatė sveikąją ausį, bet greitai viską pamiršęs 
vėl nuleido galvą: nebuvo ko jaudintis, nes klykė tik nepavojingoji 
šeimininkė. Beje, ant jos jis jautė juodosios būtybės kvapą. Benamis 
žinojo, kad tai - mirties kvapas. 

Buvęs Princas užmerkė akis ir vėl užmigo. 

Pagaliau Džesei pavyko suimti save į rankas. Absurdiška, bet tai 
ji padarė kartodama Noros Kaligan mantrą. 

- Vienas - tai pėdos, - drebančiu balsu ištarė ji tuščiame kamba- 
ryje, - dešimt pirštelių, mažiukų paršelių. Du - tai kojos, ilgos ir gra- 
žios. Trys - tai mano lytis, kur ir slypi visa problema. 

Užsimerkusi Džesė tęsė toliau, praleisdama užmirštus sakinius. Ji 
jautė, kaip lėtėja širdies ritmas ir atslūgsta baimė, tačiau net nepaste- 
bėjo, kaip nesąmoningai pakeitė vieną eilėraščio eilutę. 

Pakartojusi mantrą šešis kartus, Džesė atmerkė akis ir apsidairė 
tarsi moteris, ką tik pabudusi iš gilaus miego. Tačiau ji praleido kam- 
pą ties komoda. Taip pat ji neturėjo noro žvilgtelėti į auskarą ir pėd- 
saką. 

Džese? Balsas buvo labai švelnus. Džesė palaikė jį Pavyzdingąja 
Žmonele, išsekusia nuo siaubo ir pastovaus neigimo. Džese, ar galiu 
šį tą pasakyti? 

- Ne, - iškart girgždančiu balsu nukirto Džesė. - Patylėk. Noriu 
visų jūsų atsikratyti. 

Prašau, Džese. Prašau paklausyt manęs. 

Džesė užsimerkė ir išvydo savo pusę, vadinamą Žmonele Burlin- 
geim. Ji vis dar buvo surakinta į kalades, bet dabar galva buvo pakel- 
ta - tikrai nelengvas judesys, kai mediniai varžtai spaudžia kaklą. 
Plaukai atidengė veidą, ir nustebusi Džesė pamatė ne Pavyzdingąją 
Žmonelę, o mažą mergaitę. 

Taip, bet tai vis tiek aš, - pagalvojo Džesė ir vos susilaikė nenu- 
sijuokusi. Ji nebežinojo, ką apie tai ir galvoti. Džesė prisiminė Norą, 
kurios vienas iš mėgiamiausių hobių buvo aiškintis, kaip žmonės turi 
rūpintis “mažu vaiku savyje“. Nora teigė, kad nemokėjimas pamaitin- 
ti to vidinio vaiko yra daugumos nelaimių priežastis. 

Džesė linksėjo galvą, tikėdamasi, kad tai vieni paistalai. Tačiau 
jai patiko Nora, ir nors manė, jog Noros požiūris šiek tiek pasenęs, 
dabar prieš save kaip tik ir matė jos apibūdintą “mažą vaiką savyje“. 
Džesei pasirodė, kad ši samprata gali turėti simbolinę reikšmę, o to- 
kiomis aplinkybėmis kaladės - visai priimtinas įvaizdis. Surakinta 
moteris buvo laukianti Pavyzdingoji Žmonelė, laukianti Ruta, lau- 
kianti Džesė, kol kas dar tik maža mergaitė, tėvelio vadinama Moliū- 
gėliu. 

- Kalbėk, - tarė Džesė. 

Ji vis dar neatmerkė akių, o streso, alkio ir troškulio mišinys tik 
dar labiau pagyvino surakintos į kalades mergaitės paveikslą. Dabar 
Džesė aiškiai matė žodžius ant kartono lapo, prikalto virš jos galvos: 
“UŽ SEKSUALINĮ GUNDYMĄ". Užrašyta, žinoma, buvo rožinių 
“Yum Yum“ lūpdažiu. 

Ir tai dar ne viskas. Šalia Moliūgėlio, taip pat surakinta kaladėse, 
klūpojo dar viena mergaitė. Riebi septyniolikmetė spuoguotu veidu. 
Už kalinių driekėsi miestelio ganyklos. Kelios karvės rupšnojo žolę. 
Kažkas taip monotoniškai skambino varpu, kad, atrodė, nesiliaus vi- 
są dieną... kol karvės grįš namo. i 

Kraustaisi iš proto, Džese, - pagalvojo ji. Tai buvo tiesa, tačiau 
ne tokia jau svarbi. Džesei pasirodė, kad tai netgi Dievo duota palai- 
ma. Ji nuvijo mintį ir vėl pažvelgė į mergaitę. Susierzinimą pakeitė 
švelnumas ir pyktis. Ši Džesė Mahout buvo šiek tiek vyresnė nei ta, 
kurią kankino per saulės užtemimą - dvylikos ar keturiolikos metų. 
Argi tokio amžiaus mergaitei galėjo grėsti kaladės miestelio ganyklo- 
se tik už tokį nusikaltimą, kaip seksualinis gundymas? Kas tai per 
pokštas? Kodėl žmonės tokie žiaurūs? Ir tyčia tokie akli? 

Ką nori man pasakyti, Moliūgėli? 

Tik tai, kad jis tikras, - tarė surakinta į kalades mergaitė. Jos vei- 
das išbalo nuo skausmo, tačiau akys liko rimtos, susirūpinusios ir aiš- 
kios. Žinai, kad jis tikras ir šiąnakt būtinai sugrįš. Ir šį kartą jis ne tik 
stebės tave. Turi išsilaisvinti iš antrankių, kol saulė dar nenusileido, 
Džese. Privalai išsprukti iš namų, kol jis neatėjo. 

Džesė vėl užsinorėjo verkti, bet negalėjo išspausti nė ašaros. 

- Negaliu! - suriko ji. - Jau viską išbandžiau! Pati niekaip negalė- 
siu ištrūkti! 

Pamiršai vieną dalyką, - tęsė mergaitė. Galbūt jis pasirodys tau 
svarbus. 

- Kokį? | 

Mergaitė pasukiojo rankas kaladžių viduje, išversdama švarius ro- 
žinius delnus. Jis sakė, kad yra dvi antrankių rūšys, prisimeni? “M- 
17" ir “F-23". Džeraldas norėjo “F-23", bet tokius sunku gauti, to- 
dėl turėjo pasitenkinti “M-17" pora. Juk tu prisimeni? Jis tau papa- 
sakojo apie tai, kai tik grįžo su antrankiais namo. 

Džesė atmerkė akis ir pažvelgė į dešinį antrankį. Taip, Džeraldas 
jai pasakojo. Tiesą sakant, tarškėjo be paliovos it pamišęs, pradedant 
rytiniu skambučiu iš darbo. Jis norėjo sužinoti, kada namas būna tuš- 
čias, nes niekaip nesugebėjo įsiminti prižiūrėtojo išeiginių. Kai Dže- 
sė patvirtino, jog namuose daugiau nieko nėra, jis paprašė patogiai 
apsivilkti. Šis skambutis Džesę suintrigavo. Džeraldas lydėsi netgi 
kalbėdamas telefonu, todėl Džesė įtarė, kad jo mintys “garbanotos". 
Ji neturėjo nieko prieš: artėjo keturiasdešimtasis jos gimtadienis, to- 
dėl, jei Džeraldas norėjo truputį paeksperimentuoti, ji su malonumu 
būtų parėmusi jo idėjas. | 

Džeraldas sumušė visus grįžimo namo rekordus. Džesei įstrigo at- 
minty, kaip jis įraudusiais žandais ir spindinčiomis akimis bėgiojo 
miegamajame. Pirma šovusi mintis, išvydus Džeraldą tokį, nebuvo 
seksas (greičiausiai atsargumas), tačiau abu šie dalykai tą dieną per- 
sipynė tarpusavyje. Žinoma, Džeraldas galvojo tik apie seksą. Džesei 
atrodė, kad jo advokatiškasis kirstukas tuoj pramuš skylę kelnių kly- 
ne, jei jis tuoj pat jų neatsikratys. 

Išsinėręs iš kelnių ir šortų, Džeraldas šiek tiek sumažino tempą ir 
demonstratyviai atidarė “Adidas" sportinių batų dėžutę. Jis ištraukė 
antrankių porą ir leido Džesei juos apžiūrėti. Džesė matė, kaip pul- 
suoja jo kaklo arterija. Jau tada buvo netoli iki širdies smūgio. 

Būtum padaręs man didelę paslaugą, Džeraldai, jei būtum nusi- 
baigęs tuomet, mūsų namuose. 

Džesė troško pasijusti siaubingai po tokių netašytų minčių apie 
vyrą, su kuriuo praleido didesnę savo gyvenimo dalį. Bet ją apėmė tik 
pasibjaurėjimo savimi jausmas. Ir kai vėl prisiminė išraudusius Dže- 
raldo skruostus ir žibančias akis, ji lėtai sugniaužė kumščius. 

- Kodėl negalėjai palikti manęs ramybėje? - Džesė paklausė Dže- 
raldo. - Kodėl tau būtinai reikėjo šito žaidimo? | 

Pamiršk Džeraldą. Pagalvok apie antrankius. "Kreigo " tipo ap- 
saugos antrankius “M-17". “M" reiškia, kad skirti vyrams, “17" - 
griovelių skaičius skląsties užrakte. 

Stiprus karštis persmelkė skrandį ir krūtinę. Nejausk nieko, Dže- 
se, - ji įkalbinėjo save. O jei nebegali nejausti, tai apsimesk, kad tai - 
virškinimo sutrikimas. 

Deja, neįmanoma. Džesė pajuto viltį, kurios nepajėgė paneigti. Ji 
tik bandė suderinti ją su tikrove, vis primindama sau praeitas nesėk- 
mes išsimauti iš antrankių. Tačiau nedavė ramybės mintis, kad jai 
velniškai nedaug trūko iki išsivadavimo. Užteko pasistūmėti tik ket- 
virtį, o dar geriau - pusę colio. Kauliukai žemiau nykščio trukdė, bet 
argi ji pasiruošusi mirti ant lovos tik dėl to, jog nesugebėjo įveikti tar- 
pelio, ne platesnio už jos viršutinę lūpą? Žinoma, ne. 

Džesė kiek įmanydama stengėsi nustumti šias mintis ir grįžti prie 
dienos, kai Džeraldas parnešė antrankius namo. Jis laikė juos iškėlęs 
prieš akis su tokia pagarba, tarsi juvelyras, demonstruojantis nematy- 
to grožio deimantinį koljė. Tiesą pasakius, antrankiai paliko įspūdį ir 
Džesei. Jie spindėjo, o saulės šviesa žaidė ant švytinčio plieno ir už- 
rakto griovelių, leidžiančių pritaikyti antrankius prie įvairus dydžio 
riešų. 

Džesė panoro sužinoti, iš kur Džeraldas juos gavo, - iš smalsumo, 
o ne kaltindama, - bet jis tik burbtelėjo, kad jam padėjo vienas drau- 
gelis iš teismo rūmų. Džeraldas paslaptingai mirktelėjo, tarsi visi 
Kamberlendo apygardos teismo rūmų tarnautojai būtų geri jo bičiu- 
liai. Beje, Džeraldas elgėsi taip, lyg ką tik būtų parsinešęs ne antran- 
kius, o porą raketos nešėjos galvučių. 

Džesė gulėjo ant lovos, vilkėdama baltus marškinėlius su nėri- 
niais bei mūvėdama šilkinėmis kojinėmis, ir su nuostaba, smalsumu 
ir jauduliu stebėjo Džeraldą... bet labiausiai su nuostaba. Lakstantis 

po kambarį it arklys karštyje Džeraldas, kuris visada stengėsi atrody- 
ti toks šaltas, tikrai ją stebino. Jo plaukai priminė šukuoseną “sprogi- 
mas makaronų fabrike“. Džeraldas vis dar mūvėjo juodomis nailoni- 
nėmis kojinėmis. Džesė sukando skruostus iš vidaus, bandydama nu- 
slėpti šypseną. 

Ponas Šaltasis kalbėjo greičiau nei varžytinių organizatorius. Stai- 
ga jis nutilo sakinio vidury. Veide sustingo komiška nuostaba. 

- Kas atsitiko, Džeraldai? - paklausė Džesė. 

- Aš ką tik supratau, kad nežinau, ar tu sutinki, - atsakė jis. - Aš 
pliurpiau pliurpiau, manydamas, kad tu viską supranti, bet nė karto 
nepaklausiau, ar tu... 

Džesė nusišypsojo todėl, kad šilkiniai šalikėliai jau seniai buvo 
nusibodę, tik ji nežinojo, kaip apie tai pasakyti Džeraldui. Bet svar- 
biausia, buvo malonu vėl matyti jį tokį ištroškusį sekso. Na, galbūt 
keistoka susijaudinti nuo minties, kad prirakins savo Žmoną antran- 
kiais, o po to pasiners į sekso jūrą. Kodėl gi ne? Juk tai įvyks tarp jųd- 
viejų ir dar abiems sutinkant - tas pat, kaip ir suaugusiems skirta ko- 
miška opera. Be to, būna ir keistesnių dalykų. Frida Soums iš anapus 
gatvės kartą prisipažino Džesei (išgėrus dvi taureles prieš pietus ir bu- 
telį vyno per juos), kad buvusiam jos vyrui patikdavo, kai jį išpudruo- 
davo ir suvystydavo. 

Džesė nusikvatojo, nes prikandus skruostus antrą kartą nepavyko 
nuslėpti šypsenos. Džeraldas pasuko į ją galvą. Kairysis lūpos kam- 
putis suvirpčiojo. Džesė per septyniolika bendro gyvenimo metų išsi- 
aiškino šios išraiškos prasmę - tai reiškė, kad Džeraldas tuoj pat su- 
pyks arba ims juoktis drauge. Bet buvo beveik neįmanoma atspėti, 
kas iš tikrųjų seks. 

- Nori pabandyti? - paklausė jis. 

Džesė išsyk neatsakė. Ji liovėsi juoktis ir įsistebeilijo į jį Žvilgs- 
niu, panašiu į Žiauriosios nacių dievaitės, žvelgiančios iš “Vyrų nuo- 
tykiai"“ žurnalo viršelio. Pajutusi, kad pavyko pasiekti norimą šalto 1š- 
didumo išraišką, Džesė pakėlė rankas ir netikėtai ištarė kelis žodžius, 
nuo kurių virpėdamas iš susijaudinimo Džeraldas kaipmat užšoko ant 
lovos. 

- Ateik čia, gyvuly! 

Dar po sekundės jis uždėjo antrankius ir prirakino juos prie lovos 
stulpelių. Portlendo namo miegamojo lovos galvūgalis neturėjo 

skersinių, todėl, jei smūgis būtų ištikęs Džeraldą čia, Džesė būtų pa- 
prasčiausiai numovusi antrankius nuo stulpelių. Užsiėmęs antrankiais, 
jis ištisai burbėjo. Tada Džeraldas ir paaiškino apie “M" ir "F"", ir 
kaip funkcionuoja užraktas. Jis ieškojo “F"' antrankių, nes jų užraktai 
turi dvidešimt tris griovelius, o ne septyniolika. Dvidešimt trys grio- 
veliai reiškė, kad galima daug daugiau susiaurinti antrankius. Bet to- 
kius labai sunku gauti, todėl, kai draugas iš teismo rūmų už prieina- 
mą kainą pasiūlė Džeraldui vyriškus antrankius, šis bematant sutiko. 

- Kai kurioms moterims pavyksta ištraukti rankas iš vyriškų ant- 
rankių, - tęsė Džeraldas, - bet tavo kaulai gana stambūs. Beje, nebe- 
norėjau laukti. O dabar... pabandykim... z 

Jis uždėjo antrankius ant jos dešinio riešo, mažindamas tarpą ir 
vis klausdamas Džesės, ar neskauda. Užraktas spragtelėjo paskutinia- 
me griovelyje, bet nors Džesei ir neskaudėjo, ištraukti rankos ji nepa- 
jėgė. Riešas slydo aukštyn (Džeraldas vėliau prasitarė, kad pagal tai- 
sykles net šito negali būti), tačiau, atsirėmęs į nykščio apačią, susto- 
j0. Susirūpinimas Džeraldo veide išnyko. 

- Bus gerai, - tarė jis ir dar pridūrė: - Su jais tikrai bus linksma. 

Džesė vėl pamėgino ištraukti rankas, kol dar neišblėso aiškūs tos 
dienos prisiminimai. Šįkart suskaudo ankščiau, ir ne riešuose, o per- 
temptuose pečių ir rankų raumenyse. Džesė stipriai užmerkė akis ir 
dar smarkiau paspaudė žemyn, bandydama nesurikti iš skausmo. 

Dabar ėmė skaudėti ir riešus, o antrankiams įsirėžus į delnų mė- 
są Džesė vos nepradėjo klykti. Užpakaliniai raiščiai, - atmetusi gal- 
liniai raiščiai, sušikti užpakaliniai raiščiai! 

Jokios naudos. Džesė ėmė stipriai įtarti, kad trukdė ne tik užpa- 
kaliniai raiščiai. Kliudė ir kaulai, pora mažų kauliukų nykščio apačio- 
je, kurie turbūt privers ją mirti šia klaikia mirtimi. 

Suklykusi iš nusivylimo, Džesė vėl atpalaidavo rankas. Pečiai ir 
viršutinė rankų dalis virpėjo. Štai tokia nauda iš “M-17' vietoj “F- 
23". Nusivylimas netgi nustelbė fizinį skausmą. Jis dilgino lyg už- 
nuodytos dilgėlės. 

- Šūdas! - suriko Džesė tuščiame kambaryje. - Sidas! Šūdas! Šū- 
das! . 

Kažkur prie ežero, tolėliau nei vakar, vėl suriaumojo grandininis 
pjūklas, ir Džesė dar labiau supyko. Vakarykštis vyrukas raudonais 
flaneliniais marškiniais, švilpaujantis dainelę, čirpinantis pjūklu ir 

svajojantis dienai pasibaigus vėl įsliuogti į lovą pas savo brangiausią- 
ją... O galbūt jis tesvajoja apie futbolo rungtynes ar kelis šaltus boka- 
lus alaus vietiniame bare. Džesė taip aiškiai matė tą kvailį kaip ir 
mergaitę, surakintą kaladėse. Ir jei mintys galėtų žudyti, tai dabar to 
vyruko sprogstanti galva būtų išlėkusi 1š jo šiknos. | 

- Taip nesąžininga! - klykė Džesė. - Taip nesąž... 

Sausas traukulys suspaudė gerklę, ir ji nurimo. Džesė pajuto kau- 
lą, trukdantį jai pasprukti. Ne skausmas ir ne medkirtys su savo pjūk- 
lu sukėlė pyktį, o suvokimas, kad ji yra taip arti išsilaisvinimo 1r vis 
tiek nepajėgia nieko pakeisti. Ji galėjo kiek nori raukytis iš skausmo, 
bet daugiau nebetikėjo, kad kas nors iš to išeis. Atrodė, kad nepasie- 
kiamas ketvirtis colio ir toliau šaipysis iš jos. Tolimesni bandymai tik 
sukeltų vandenligę ir riešų sutinimą, o tai tik dar labiau pablogintų ir 
taip jau blogą padėtį. 

- Ir nedrįsk sakyti, kad aš įstrigau. Nedrįsk! - sušnibždėjo Džesė. 
- Nenoriu apie tai girdėti. 

Privalai kaip nors išsilaisvinti, - atsakė mergaitės balsas. Nes jis 
būtinai sugrįš. Šiąnakt. Saulei nusileidus. | 

- Netikiu, - sušvokštė Džesė. - Netikiu, kad tas vyras buvo tikras. 
Nusispjaut man į pėdsaką ir auskarą. Aš vis tiek netikiu! 

Tu tiki. 

- Ne! 

Tu tiki. 

Džesė pakreipė galvą ant šono. Plaukai išsidraikė ant čiužinio. 
Lūpos persikreipė iš nevilties. 

Deja, ji tikėjo. 

Pamiršusi troškulį ir sopančias rankas, Džesė vėl užsnūdo. Ji su- 
prato, kad miegoti pavojinga, nes jėgos ir tuomet pamažu seks - ta- 
čiau koks skirtumas? Džesė išmėgino visas galimybes, bet vis dar ga- 
lėjo didžiuotis “gražiausios prirakintos prie lovos amerikietės"? titulu. 
Be to, ji troško to saldaus užsimiršimo, kaip kad narkomanas narko- 
tikų. Prieš pat atsijungiant, į galvą šovė paprasta ir drauge stulbinanti 
mintis. 

Veido kremas. Veido kremas ant lentynos, virš lovos. 

Daug nesitikėk, Džese, po to teks gailėtis. Jei dėžutė nenukris ant 
grindų, tau pakėlus lentyną, tai, galimas daktas, ji nuslys iki tokios 
vietos, kad tau neliks jokio šanso ją pasiekti. Tad daug nesitikėk. 

Džesė vis tiek sudėjo visas viltis, nes jei kremas vis dar stovėjo 
ant lentynos toje pat pasiekiamoje vietoje, tai jis galėjo padėti ištraukti 
vieną ranką. O galbūt net abi, bet tai ne taip jau ir būtina. Jei pasisek- 
tų atsikratyti vieno antrankio, tada Džesė galėtų atsikelti nuo lovos, o 
to visiškai pakako. 

Tai mažas plastmasinis indelis, kokius atsiunčia paštu, Džese. Jis 
tikriausiai jau seniai nukrito ant grindų. 

Bet ne. Džesė kiek galėdama pasuko galvą į kairę ir akių krašte- 
liu pastebėjo tamsiai mėlyną dėmelę. 

Jo ten nėra, - sušnabždėjo nekenčiamoji Džesės pusė. Tu galvoji, 
kad jis ten yra, tačiau tai tik haliucinacija, Džese. Tu matai, ką di- 
džioji tavo smegenų dalis norėtų išvysti. Tačiau aš - realistė. 

Nekreipdama dėmesio į skausmą, Džesė dar daugiau pasuko 
galvą kairėn. Mėlyna dėmė neišnyko. Ji tik dar labiau išryškėjo. Tai 
buvo kremo indelis. Ten pat stovėjo ir stalinė lempa, kuri nenukrito 
ant grindų tik todėl, kad buvo pritvirtinta prie lentynos. Gulinti nuo 
liepos mėnesio knygelė “Arklių slėnis" užslydo ant lempos pagrindo, 
o “Nivea" kremo indelis - ant knygos. Džesė suprato, kad jos gyve- 
nimą turbūt išgelbės stalinė lempa ir keletas knyginių urvinių žmogė- 
nų keistais vardais - Ayla, Oda, Uba ir Tonolanas. Tai ne tik nuosta- 
bu, bet ir neįtikėtina. 

Net jei kremas ten ir yra, tu niekada jo nepasieksi, - vis tarškėjo 
pražūtį skelbiantis balsas, tačiau Džesė beveik jo negirdėjo, nes buvo 
įsitikinusi, jog gali pasiekti indelį. 

Ji pasuko kairį delną antrankio viduje ir be galo atsargiai pasiekė 
lentyną. Nustumti “Nivea" kremą tolyn ar prispausti jį prie sienos bū- 
tų nedovanotina klaida, nes Džesė žinojo, kad tarp lentynos ir sienos 
yra tarpelis, kurio visiškai užtektų kremo indeliui nugarmėti ant grin- 
dų. Ji tikrai išeitų iš proto, jei taip atsitiktų. Džesė išgirstų indelį atsi- 
trenkiant į žemę ir nuriedant dulkėtomis grindimis, o tada... na, pa- 
prasčiausiai išeitų iš proto. Todėl reikia būti labai atsargiai, o tada 
galbūt pasiseks, nes... 

Nes turbūt yra Dievas, kuris nenori, kad mirčiau čia, ant lovos, 
lyg koks žvėris spąstuose. Buvau pakėlusi kremo indelį, kai šuo ėmė 

kramsnoti Džeraldą, bet nusprendžiau, jog jis per mažas ir per leng- 
vas nuvyti šunį šalin. Tokia pasimetusi, įtūžusi ir įbauginta būčiau 
metusi jį į šoną ir ieškojusi sunkesnio daikto, tačiau padėjau jį atgal 
ant lentynos. Dievas mane išgelbėjo, kitaip ir neįmanoma paaiškinti. 
Dievas mane išgelbėjo, nes žinojo, kad vėliau man dar jo prireiks. 

Džesės ranka atsargiai slydo lentynos paviršiumi, pirštų galiukai 
čiupinėjo kiekvieną centimetrą. Apsirikti nevalia. Džesė gerai supra- 
to, kad tai geriausia ir turbūt paskutinė galimybė išsigelbėti. Kai pirš- 
tai palietė lygų indelio paviršių, į galvą atėjo populiarios koledžo lai- 
kų dainelės žodžiai: | 


Jei nori rojų pamatyt, 

Mane turėsi išklausyt: 

Ištepti pėdas riebalais, 

Jauniklio avino taukais. 

Tik slyst iš velnio rankų - 

Tiesiog į Pažadėtą dangų... 
"Juk nesunku į jį nukakt - 

Tereikia riebalais save ištept! 


Džesė pirštais apkabino indelį, nekreipdama dėmesio į skaudžiai 
tvinkčiojančius peties raumenis, ir prisitraukė jį arčiau savęs. Dabar ji 
suprato, kaip jaučiasi seifų vagys, naudodami azotą. Juk nesunku į jį 
nukakt, - mąstė ji, - tereikia riebalais save ištept. Ar kas nors visoje 
pasaulio istorijoje yra girdėjęs teisingesnius žodžius? 

- Nemanau, kad tai gera mintis, brangute, - ištarė pasipūtęs Eliza- 
betos Teilor iš “Katės ant įkaitusio skardinio stogo" balsas. Džesė net 
nesuprato, kad ji pati tai ištarė. 

Ji jau pajuto palaimą, tokią pat saldžią, kaip ir tie pirmieji van- 
dens lašai, nubėgę perdžiūvusia gerkle. Džesė net neabejojo, kad iš- 
slys iš velnio rankų ir nučiuoš tiesiai į Pažadėtą dangų. Tik čiuožti 
reikėjo labai afsargiai. Ją visaip bandė, degino ugnimi, todėl dabar 
pats metas gauti apdovanojimą. Tad būtų kvaila abejoti. 

Geriau liaukis taip galvoti, - susirūpinusių balsu prabilo Pavyz- 
dingoji Žmonelė. Gali prarasti budrumą, o tik nedaugeliui praradu- 
sių budrumą žmonių pavyko išslysti iš velnio rankų. 

Tiesa, bet Džesė nė nemanė prarasti budrumo. Ji praleido dvide- 
šimt vieną valandą tikrame pragare, todėl niekas net negalėjo įsivaiz- 
duoti, kiek daug pastatyta ant kortos. 

- Būsiu atsargi, - suniūniavo Džesė. - Pažadu būti atsargi kiekvie- 
name žingsnyje. O tada aš... aš 

O ką ji tada padarys? 

Aišku, kad išsiteps kremu. Umai Džesė išgirdo save, besikrei- 
piančią į Dievą. Tik šįkart tai darė labai iškalbingai. 

Noriu tau pažadėti. Pažadu pasitaisyti. Išvalysiu galvą ir išmesiu 
visus sulūžusius daiktus ir žaislus, iš kurių seniai išaugau. Išmesiu 
viską, kas bereikalingai užgriozdino mano mintis. Paskambinsiu No- 
rai Kaligan ir paprašysiu man padėti. Galbūt paskambinsiu ir Kero- 
lai Saimonds... dabar ji, žinoma, jau Kerola Ritenhous. Jei kas ir ži- 
nos, kur galima rasti Rutą Neari, tai tik Kerola. Paklausyk manęs, 
Viešpatie. Nesu tikra, ar kam nors pavyko pasiekti Pažadėtąjį dangų, 
bet aš pažadu išlikti riebaluota ir bandyti, bandyti, bandyti. Gerai? 

Džesė išvydo (tarsi pritariamą atsakymą), kaip viskas turi vykti. 
Sunkiausia bus atidaryti indelį: prireiks daug kantrybės ir atsargumo, 
tačiau, jos laimei, indelis labai mažas. Reikės padėti indelį ant kairės 
rankos delno, apglėbti dangtelį pirštais ir nykščiu pradėti atsukinėti. 
Geriau, kad dangtelis būtų nevisiškai užsuktas, bet tai jau ne taip 
svarbu. | 

Tu velniškai teisi. Aš jį atsuksiu, meilute, - pagalvojo Džesė. 

Vis dėlto bus pavojingiausia, kai dangtelis ims suktis. Jei taip at- 
sitiktų, indelis gali iškristi 1š rankos. Džesė kimiai nusijuokė. 

 - Visai įmanoma, - ji tarė tuščiam kambariui. - Velniškai įmano- 
mas dalykas, mano brangioji. 

Džesė pakėlė indelį ir įsistebeilijo į jį. Sunku buvo įžvelgti perpus 
permatomą mėlyną plastmasę, bet indelis pasirodė esąs mažne pilnas. 
Kai tik nusuks dangtelį, Džesė apvers indelį, 17 kremas paprasčiausiai 
išbėgs ant delno. Po to ji pakels ranką į viršų, kad kremas nuvarvėtų 
ant riešo. Džesė sukios riešą ir paskirstys kremą tolygiai tarp odos ir 
antrankio. Ji juk žinojo, kur svarbiausia vieta: tai nykščio pagrindas. 
Pakankamai išsiriebalavusi, Džesė stipriai truktels ranką. Ji iškęs vi- 
sus skausmus ir trauks ranką, kol ji išslys iš antrankio, ir Džesė paga- 
liau išsilaisvins. O, gerasis visagali Dieve, ji taps laisva. Džesė tvirtai 
tikėjo, kad jai pasiseks. 

- Tik reikia būti atsargiai, - sumurmėjo Džesė, padėdama indelį 
ant delno ir pirštais apglėbdama jį. Ir... 

- Jis beveik neužsuktas! - drebančiu balsu sušuko Džesė. - O 
jergutėliau, iš tikryjų neužsuktas! 

Džesė vos galėjo tuo patikėti - pražūtį skelbiantis balsas irgi neti- 
kėjo - bet tai buvo tiesa. Ji jautė, kaip dangtelis sukiojasi ant sriegio. 

Atsargiai, Džese - labai atsargiai. Kaip ką tik matei prieš akis. 

Dabar prieš akis stojo naujas paveikslas: ji sėdi prie stalo Portlen- 
de, vilkėdama savo geriausia, madinga, trumpa, juoda suknele, kurią 
ji nusipirko praėjusį pavasarį dietos laikymosi ir dešimties svarų nu- 
metimo proga. Plaukai ką tik išplauti 1 kvepantys žolelių šampūnu, o 
ne senuoju prakaitu, susegti auksine sage. Ant stalo žaidžia popietinės 
saulės spinduliai, krentantys pro langus. Ji rašo laišką Amerikos “N1- 
vea“ kremo korporacijai ar kitai organizacijai, gaminančiai “Nivea" 
veido kremą. “Brangūs ponai, norėčiau jums pranešti, kad jūsų gami- 
namas produktas išgelbėjo man gyvybę..." 

Nykščiu spustelėjusi dangtelį, Džesė pajuto, kaip lengvai jis ėmė 
suktis. Viskas ėjo pagal planą. Kaip sapne, - pamanė Džesė. Ačiū, 
Dieve. Ačiū. Labai, labai. Ač... 

Kažkas šmėstelėjo prieš akis, ir Džesė iškart pagalvojo ne apie 
tai, kad kas nors pagaliau ją surado, bet kad erdvių kaubojus sugrįžo 
anksčiau, nei ji sugebėjo ištrūkti. Džesė suriko. Žvilgsnis nukrypo 
nuo indelio. Pirštai iš baimės ir nuostabos suspaudė jį. 

Tai buvo šuo. Jis sugrįžo vėlyvųjų pusryčių ir sustingo tarpdury- 
je, 1š pradžių norėdamas patikrinti miegamąjį. Tai supratusi, Džesė 
suvokė ir dar vieną dalyką: ji per stipriai suspaudė mėlynąjį indelį. 
Dabar jis slydo pro pirštus kaip ką tik nuskinta vynuogė. 

- Ne! | 

Džesė pabandė jį sugriebti ir jai beveik pavyko. Tačiau indelis iš- 
slydo iš rankų, trenkėsi į klubą ir nukrito nuo lovos. Pasigirdo švel- 
nus ir kvailas trinktelėjimas. Tas pats garsas, kuris dar prieš tris mi- 
nutes būtų išvedęs Džesę iš proto. Taip neatsitiko, ir Džesė pašiurpo 
iš siaubo: nepaisant patirtų nesėkmių, ji toli gražu nesikraustė iš pro- 
to. Atrodė, nesvarbu kokios kančios dar laukia priešaky, užsivėrus 
paskutinei galimybei, bet ji galės jas pasitikti sveiku protu. 

- Kodėl būtent dabar tau reikėjo įeiti, šunsnuki? - Džesė paklausė 
buvusio Princo, ir šis rimtas, negyvas balsas privertė jį sustingti ir įta- 
riai pažvelgti į ją. Jokie Džesės riksmai ir grasinimai nesugebėjo 1š- 
gauti tokio žvilgsnio. 

- Būk tu prakeiktas! Kodėl būtent dabar? Būtent dabar? 

“ Benamis šuo nusprendė, kad šeimininkė vis dar nepavojinga, nors 
jos balsas ir paaštrėjo, todėl nenuleisdamas nuo jos akių nutapnojo 


169 


prie mėsos atsargų. Geriau pasisaugoti. Ne kartą teko paimokys, kad 
visada verta pasisaugoti. 

Buvęs Princas paskutinį sykį dėbtelėjo į Džesę blizgančiomis, be- 
viltiškomis akimis, tada nulenkė galvą ir suleidęs dantis į vieną Dže- 
raldo kiaušą nuplėšė nemažą gabalėlį. Ir tai dar ne pats šlykščiausias 
vaizdelis. Šlykščiausiai atrodė musių spiečius, pakilęs nuo savo mais- 
to ir prieglobsčio vietos, kai šuo suleido dantis ir truktelėjo lavoną. Jų 
migdantis burzgesys baigė naikinti gyvybingąją, tikinčią išsigelbėji- 
mu Džesės pusę, kuri buvo susijusi su širdyje glūdinčia viltimi. 

Pastatęs sveikąją ausį, šuo gracingai kaip miuziklo šokėjas atsi- 
traukė. Mėsos gabalas kabėjo nasruose. Tada bastūnas apsisuko ir iš- 
bėgo iš kambario. Dar šuniui nespėjus dingti, musės vėl apsėdo lavo- 
ną. Džesė atrėmė galvą į raudonmedžio galvūgalį ir užsimerkė. Ji 
meldėsi, bet šįkart ji meldė ne išsigelbėjimo, o kad Dievas pasiimtų 
Ją pas save greitai ir neskausmingai, dar prieš nusileidžiant saulei ir į 
kambarį įžengiant išbalusiam ateiviui. 

Kitos keturios valandos tapo pačiomis baisiausiomis Džesės Bur- 
lingeim gyvenime. Mėšlungis vis dažniau ir stipriau sutraukdavo rau- 
menis, bet ne skausmas darė valandas tarp vienuoliktos ir trečios siau- 
bingomis. Viskuo kaltas buvo Džesės proto užsispyrimas išlikti švie- 
siu ir nenugrimzti į tamsą. Ji dar mokykloje skaitė Alano Po apsaky- 
mą “Išdavikė širdis“, tačiau tik dabar suprato pirmųjų eilučių prana- 
šaujamą siaubą: “Nervingas! Tiesa, esu labai nervingas ir visada bu- 
vau, tačiau nesakykite, kad esu beprotis". 

Beprotybė taptų išsigelbėjimu, bet, deja, ji neketino ateiti. Taip 
pat ir miegas. Mirtis nugalėtų juos abu - kaip ir tamsa. Džesė gulėjo 
ant lovos pusiau tikrovėje, pusiau sapne ir krūpčiojo iš skausmo, kai 
mėšlungis sutraukdavo raumenis. Svarbūs išliko tik mėšlungis ir svai- 
ginantis sveikas protas. Visa kita, kas dėjosi už šio kambario, prara- 
do prasmę. Džesei ėmė rodytis, kad už miegamojo ribų nebėra jokio 
pasaulio; visi Žmonės sugrįžo atgal į centrinį vaidmenų paskirstymo 
biurą, o gamtos peizažas buvo sudėtas į dėžes lyg Rutos mėgiamų 
universiteto dramos būrelio vaidinimų dekoracijos. 

Laikas virto šalta jūra, per kurią it krypuojantis ledlaužis slinko 
Džesės sąmonė. Balsai lyg vaiduokliai pasigirsdavo ir vėl išnykdavo. 
Daugelis iš jų kalbėjo iš Džesės galvos, tačiau Nora Kaligan prabilo 
iš vonios, o pokalbis su motina skambėjo koridoriuje. Motina norėjo 
pasakyti, kad Džesė niekada nebūtų atsidūrusi tokiame mėšle, jei bū- 
tų mokėjusi pasidėti drabužius į vietą. 

- Jei man būtų mokėję po penkis centus už kiekvieną drabužį, iš- 
trauktą iš kampo ir išverstą į gerąją pusę, dabar galėčiau nusipirkti 
Klyvlendo dujų tiekimo įmonę. 

Motina dažnai kartodavo tai, tačiau Džesei tik dabar šovė į galvą 
mintis, kad nė vienas iš jų taip ir nepaklausė, kam jai reikia tos Klyv- 
lendo dujų tiekimo įmonės. 

Džesė ir toliau mankštinosi, mindama kojomis ir gniaužydama 
kumsčius, kiek jai leido antrankiai ir, žinoma, jėgos. Ji taip darė ne 
ruošdama kūną naujai išsivadavimo galimybei. Džesė pagaliau susi- 
staikė su mintimi, kad kitos galimybės jau nėra. Kremo indelis buvo 
paskutinis šansas. Ji mankštinosi, kad šiek tiek sumažintų mėšlungio 
priepuolius. o 

Deja, Džesė vis tiek jautė, kaip šaltis kausto kojas ir rankas nely- 
ginant ledo sluoksnis, nukritęs ant odos ir besismelkiantis gilyn į kū- 
ną. Ją apėmė ne mieguistumas, kokį jautė rytą, o aštrus šaltis, kokį 
dar paauglei teko iškentėti slidinėjant: nelemtos pilkos dėmės ant ran- 
kų ir blauzdos, kur antblauzdis buvo blogai užvyniotas; negyvos dė- 
mės, kurių, atrodė, neįveiks net ugnies karštis. Džesė tikėjosi, kad šis 
šaltis pagaliau užgoš mėšlungį, ir mirtis taps visai gailestinga: atro- 
dys, kad ji užmigo sniego pusnyje. Tačiau šaltis skverbėsi pernelyg 
lėtai. 

Bėgo laikas, bet iš tikrųjų tai buvo ne jis, o nuolatinis informaci- 
jos srautas, einatis iš mieguistų pojūčių į klaikiai šviesų protą. Egzis- 
tavo tik miegamasis, už lango stūksantis gamtos peizažas (paskutinės 
dekoracijos, kurias irgi greitai supakuos scenos darbininkai), musių, 
pavertusių Džeraldą vėlyvuoju inkubatoriumi, zyzimas ir lėtas šešėlių 
žaismas ant grindų. Kartkartėmis mėšlungis įbesdavo varveklį į pa- 
žastis ar perverdavo plieninę adatą per dešinį šoną. Slenkant begali- 
nei popietei, pilvą surėmė alkio spazmai, ėmė diegti pertemptas diaf- 
ragmos sausgysles. Šis skausmas stingdė krūtinės raumenų plėvelę ir 
spaudė plaučius. Kiekvienam mėšlungio priepuoliui prasidėjus, Dže- 

sė įsmeigdavo agonijos apimtas akis į atsispindinčias lubose ežero 
bangeles. Kojos ir rankos drebėjo, kai ji stengėsi kvėpuoti, kol skaus- 
mas sumažėdavo. Džesė jautėsi lyg iki kaklo palaidota šaltame, šla- 
piame cemente. 

Alkis praėjo, bet troškulys liko. Dienai bėgant, Džesė suvokė, kad 
paprastas troškulys gali įvykdyti tai, ko nepavyks vis didėjančiam 
skausmui ir artėjančiai mirties galimybei: jis gali išvaryti ją iš proto. 
Vandens prašė ne tik gerklė, bet ir kiekviena kūno dalis. Net akių 
obuoliai kentė troškulį, todėl ežero bangelių atspindys ant lubų priver- 
tė Džesę sudejuoti. | 

Mąstant apie šiuos pavojus, erdvių kaubojaus baimė išnyko, ta- 
čiau dienai artėjant prie pabaigos į sąmonę vėl sugrįžo išbalęs ateivis. 
Džesė išvydo jo kontūrus šalia šviesios sąmonės pusės, ir nors sunku 
buvo jį detaliau įsivaizduoti (tik kūnas, plonas, sulysęs iki išsekimo), 
Džesė vis aiškiau matė nesveiką šypsnį ir iškrypusį ateivio veidą. Au- 
syse skambėjo duslus kaulų ir papuošalų šlamėjimas, kai ateivis im- 
davo naršyti po senovinį lagaminėlį. 

Jis tikrai ateis jos pasiimti. Kai tik sutems. Miręs 069 pra- 
šalaitis, meilės vaiduoklis. 

Tu jį tikrai matei, Džese. Tai mirtis, ir tu ją matei kaip daugybė 
žmonių, kurie miršta vieniši. Visa tai gali lengvai perskaityti persi- 
kreipusiuose jų veiduose ir išsprogusiose akyse. Tu matei senąjį kau- 
bojų - mirtį, ir šiąnakt, saulei nusileidus, jis būtinai sugrįš pas tave. 

Po trečios valandos pakilo vėjas. Užpakalinės durys vėl ėmė be 
perstojo trinkčioti į staktą. Grandininis pjūklas nutilo, 17 Džesė išgir- 
do, kaip į uolas plakasi vėjo sukeltos bangelės. Naro nesigirdėjo: tur- 
būt jis nusprendė, kad jau pats metas skristi į pietus, arba paprasčiau- 
siai persikėlė į tokią ežero dalį, kur nesigirdi klykiančios ponios 
balso. 

Likau viena. Kol jis sugrįš. 

Džesė nebesistengė įtikinti savęs, kad juodasis svečias - tik jos 
įaudrinta vaizduotė. Viskas nuėjo pernelyg toli. 

Naujas mėšlungio priepuolis suleido aštrius dantis į kairiąją pa- 
žastį. Džesė susiraukė 1š skausmo. Atrodė, kad kažkas šakutės smai- 
galiais bado jos širdį. Raumenys žemiau krūtinės įsitempė, o spindu- 
linio rezginio nervai tarsi užsidegė it sausų šakų krūva. Tokio aštraus 
skausmo Džesė dar nebuvo patyrusi. Ji išsilenkė tartum jaunas mede- 

lis, kūnas raitėsi, keliai pasikeldavo ir vėl nusileisdavo. Plaukai drai- 
kėsi į šalis. Džesė mėgino surikti, bet nepavyko. Akimirką jai topte- 
lėjo, kad tai galas. Paskutinės konvulsijos, stiprios kaip šešių dinami- 
to lazdelių, pritvirtintų prie granito luito, sprogimas, o tada jau viskas 
baigta, Džese. 

Tačiau šis skausmas irgi praėjo. 

Džesė pamažu atsipalaidavo ir įbedė akis į lubas. Šį kartą šokan- 
tys atspindžiai jos nebekankino, nes ji visą dėmesį buvo sukaupusi į 
nervų mazgelį truputį žemiau krūtinės, norėdama įsitikinti, ar skaus- 
mas tikrai atslūgsta, ar vėl įsižiebs iš naujo. Jis praėjo... bet nenorom, 
pažadėjęs netrukus grįžti. Džesė užmerkė akis ir ėmė melstis, kad 
Dievas atsiųstų miegą. Po tokio 1lgo ir varginančio mirties laukimo 
užtektų ir trumpo snaudulio. 

Miegas neatėjo, vietoj jo pasirodė Moliūgėlis, kaladėse surakinta 
mergaitė. Dabar ji buvo laisva kaip paukštis ir basa tapseno per kaž- 
kokio puritonų kaimo ganyklą. Aplinkui nieko nesimatė, todėl nerei- 
einantis berniūkštis. Driekėsi tamsiai žalia pieva, o ant kitos kalvos 
(tai turbūt didžiausia pasaulyje kaimo ganykla, - pagalvojo Džesė) 
ganėsi avių kaimenė. Jau anksčiau girdėtas varpo gaudimas ir toliau 
monotoniškai skambėjo temstančiame danguje. 

Moliūgėlis vilkėjo mėlynais flaneliniais naktinukais su geltonu 
šauktuku ant krūtinės - nelabai panašu į puritonišką aprangą, nors 
naktiniai dengė visą kūną nuo kaklo iki pėdų. Džesė pažino drabužį 
ir pralinksmėjo. Būdama dešimties dvylikos metų, Džesė su būtent 
šiais kvailais naktinukais sudalyvavo daugybėje naktinių vakarėlių, 
kol pagaliau neišmetė jų į šiukšlyną. 

Moliūgėlio plaukai, dengę veidą, kai ji surakinta kaladėse klūpė- 
jo nunarinusi galvą, buvo surišti tamsiai mėlyna aksomine juostele. 
Mergaitė atrodė labai laiminga, ir Džesė dėl to visai nenustebo. Juk 
jai pavyko išsilaisvinti. Džesė nepavydėjo, bet ji tiesiog troško jai pa- 
sakyti, kad laisve reikia ne tik džiaugtis, bet ir branginti, saugoti ir 
naudotis ja. | 

Pagaliau užmigau. Turėjau užmigti, nes juk tai - sapnas. 

Dar vienas mėšlungio priepuolis, ne toks siaubingas kaip anas, 
sustingdė dešinės šlaunies raumenis, ir dešinė pėda kvailai nukaro 
ore. Džesė atmerkė akis ir išvydo miegamąjį, pilną ilgų, slankiojan- 

čių šešėlių. Dar neatėjo !'heure bleue*, kaip kad sako prancūzai, bet 
jau neilgai liko laukti. Ji girdėjo trinksinčias duris, užuodė savo pra- 
kaito ir šlapimo kvapą bei jautė bjaurų kvėpavimą. Laikas pajudėjo, 
tačiau ne šoktelėjo, kaip dažnai būna atsibudus po neplanuoto snau- 
dulio. Ranka truputį daugiau atšalo, bet liko tokios pačios būsenos 
kaip ir anksčiau. Džesė nemiegojo ir nesapnavo... tačiau kažką vis 
tiek darė. 

Galiu vėl tą patį pakartoti, - pagalvojo Džesė ir užmerkė akis. Ji 
grįžo į neaprėpiamus ganyklos plotus. Mergaitė su dideliu geltonu 
šauktuku tarp mažų krūtų rimtai ir meiliai spoksojo į ją. 

Tu dar neišbandei vieno dalyko, Džese. 

Netiesa, - Džesė tarė Moliūgėliui. Aš viską išbandžiau, patikėk 
manimi. Ir žinai ką? Jei būčiau neišmetusi to prakeikto kremo inde- 
lio, kai mane išgąsdino šuo, būčiau ištraukusi kairę ranką iš antran- 
kio. Tikra nelaimė, kad įėjo šuo. Arba nelemta karma. Nesvarbu, kas 
tai buvo, tačiau man vis tiek nepasisekė. 

Mergaitė priėjo arčiau. Žolė šlamėjo aplink nuogas jos kojas. 

Ne kairę ranką ištraukti, Džese, o dešinę. Tai beveik nesąmonė, 
bet, patikėk manimi, tai tikrai įmanoma. Ir dabar svarbiausia nu- 
spręsti, ar tikrai nori gyventi. 

Žinoma, kad noriu gyventi! 

Ji priėjo dar arčiau. Atrodė, kad pilkai mėlynos akys tuoj persi- 
smelks pro odą ir pasieks Džesės širdį. 

Aš kažkodėl abejoju. 

Tu gal iš proto išsikraustei? Negi manai, kad noriu likti čia pri- 
rakinta prie lovos, kai... 

Džesė vėl atmerkė pilkai mėlynas savo akis. Jos siaubingai rim- 
tai dairėsi aplinkui. Pastebėjo Džeraldą, persikreipusį tysantį ant grin- 
dų ir vėpsantį į lubas. | 

- Nenoriu būti prirakinta prie lovos, kai sutems ir ateivis sugrįš at- 
gal, - tuščiame kambaryje ištarė Džesė. 

Užsimerk, Džese. | 

Ji užsimerkė. Moliūgėlis stovėjo su senaisiais flaneliniais nakti- 
nukais ir ramiai žvelgė į ją. Džesė išvydo ir kitą mergaitę - riebią, 
spuoguota oda. Riebuilei taip nepasisekė kaip Moliūgėliui: ji neįsten- 


* Melsvoji valanda (pranc.). 

gė išsivaduoti, nebent išsivadavimas būtų mirtis - jau prieš kurį laiką 
Džesė ėmė tikėti šia hipoteze. Riebuilė buvo išgąsdinta iki mirties, ar- 
ba ją apėmė kažkoks priepuolis. Jos veidą nudažė juodai purpurinė 
tarsi vasaros audros debesis spalva. Viena akis išsprogo, o kita susi- 
raukė lyg suspausta vynuogė. Iš burnos kyšojo kraujuojantis nuo 
įkandimų liežuvis. 

Džesė drebėdama atsisuko į Moliūgėlį. 

Nenoriu taip mirti. Kad ir kas atsitiktų, aš nenoriu taip mirti. 
Kaip tau pavyko išsilaisvinti? 

Išslydau, - iškart atsakė Moliūgėlis. Išslydau iš velnio rankų ir 
nučiuožiau į Pažadėtąjį dangų. 

Džesė supyko. | 

Argi negirdėjai, ką tau sakiau? Aš išmečiau prakeiktą “"Nivea" 
kremo indelį! Įėjo šuo, aš išsigandau ir jį išmečiau! Kaip aš... 

Nes prisiminiau saulės užtemimą, - rimtai kalbėjo Moliūgėlis, tar- 
si ją erzintų kažkokios bereikšmės visuomenės normos: tu padarai re- 
veransą, aš nusilenkiu, ir mes susikimbame už rankų. Aš prisiminiau 
saulės užtemimą ir įvykius verandoje. Ir tau siūlyčiau prisiminti. Tai 
vienintelė išsigelbėjimo galimybė. Nebegali pabėgti, Džese. Turi at- 
sigręžti ir pasitikti teisybę. 

Tik tiek? Džesė pajuto, kaip ją užlieja pykčio ir nusivylimo ban- 
ga. Akimirkai vėl sugrįžo viltis, bet juk nebuvo jokios kitos išsigelbė- 
jimo galimybės. 

"Tu nesupranti, - atsakė ji Moliūgėliui. Mes abi praėjome šitą ke- 
lią. Sutinku, kad tai, ką padarė mano tėvas tada, kažkaip susiję su da- 
bartine mano padėtimi. Bet kam gi vėl išgyventi tą patį skausmą, kai 
prieš akis dar laukia daugybė kančių, kol pagaliau Dievui nusibos 
mane kankinti, ir jis leis amžiams užmerkti akis? 

Moliūgėlis neatsakė. Maža mergaitė mėlynais naktiniais marški- 
niais, kuri kažkada irgi buvo Džesė, išnyko. Po akių vokais it juodas 
ekranas po kino seanso šmėžavo tamsa, tad Džesė atsimerkė ir apsi- 
dairė po kambarį, kuriame jai lemta numirti. Žvilgsnis skriejo nuo vo- 
nios durų prie batikinio drugelio, nuo drugelio prie komodos, nuo ko- 
modos prie vyro lavono, aplipusio tingiomis rudeninėmis musėmis. 

- Liaukis, Džese. Prisimink saulės užtemimą. 

Akys išsiplėtė. Balsas buvo tikras, tarsi sklistų ne nuo vonios, ko- 
ridoriaus ar iš pačios Džesės, o iš kambario oro. 

- Moliūgėli? - sukrenkštė Džesė. 

Ji pabandė dar pasėdėti, tačiau baisus mėšlungis nudiegė pusiau- 
ją, ir Džesė turėjo atsiremti į galvūgalį bei palaukti, kol skausmas ap- 
Trims. 

- Moliūgėli? Ar tai tu? 

Akimoju Džesei pasigirdo, lyg kažkas tartų žodžius, bet ji nesu- 
gebėjo jų suprasti. Po to viskas dingo. 

Prisimink saulės užtemimą, Džese. 

- Nėra ten jokių atsakymų, - sumurmėjo ji. - Tik skausmas, 
klaikumas ir... ir kas gi dar? 

Senasis Adomas. Žodžiai iškilo mintyse natūraliai, ištraukti iš kažko- 
kių pamaldų, kurių ji nuobodžiai klausėsi, dar būdama maža mergai- 
tė. Ji sėdėjo tarp tėvo ir motinos ir tabaluodama kojomis stebėjo, kaip 
krintanti pro langą saulės šviesa atsispindi ant jos baltų odinių bate- 
lių. Žodžiai, įstrigę ir pasilikę pasąmonėje. Senasis Adomas - štai ir 
viskas. Tėvas, kuris pusiau sąmoningai stengėsi pasilikti su savo gra- 
žute maža dukrele, manydamas, kad nieko čia tokio, kad niekas nebus 
įskaudintas. Tada prasidėjo saulės užtemimas, o ji atsisėdo jam ant 
kelių, vilkėdama per maža ir per siaura vasarine suknele, ta pačia, ku- 
rią apsivilkti paprašė tėvas - ir kas turėjo įvykti, įvyko. Tik trumpi 
geidulingi santykiai, sugėdinę ir sugluminę juos abu. Jis išsiliejo tie- 
siai ant jos apatinių kelnaičių - tikrai netinkamas tėveliui elgesys, ir 
tikrai ne tokia situacija, kurias nagrinėja vaikiški filmukai, bet... 

Bet geriau pažvelgti įvykiams į akis, - mąstė Džesė. Nieko rimta 
man neatsitiko... palyginti su tuo, kas atsitinka kiekvieną dieną. Ma- 
no tėvas nebuvo pirmasis aukštuomenės atstovas, tvirkinęs savo duk- 
rą, 0 aš nebuvau pirmoji dukra, radusi dėmę ant apatinių kelnaičių. 
Aišku, tai nieko nepateisina, tačiau tai reiškia, kad viskas jau seniai 
praeityje, ir kad galėjo būti dar blogiau. 

Taip. Džesė mielu noru būtų viską pamiršusi, nei dar kartą išgy- 
venusi tuos įvykius, kad ir ką Moliūgėlis sakytų. Lai viskas išnyksta 
tamsoje, kuri ateina per saulės užtemimą. Juk Džesei dar daug teks iš- 
kentėti, kol pagaliau į šį dvokiantį, pilną musių kambarį atslinks mir- 
tis. . 
Džesė užmerkė akis ir išsyk nosyje pajuto tėvo odekolono ir ner- 
vingo prakaito kvapą; taip pat kietą daikčiuką, besitrinantį į jos apa- 
čią, ir sunkų tėvo kvėpavimą, jai muistantis ant kelių. Džesė jautė, 

kaip tėvo ranka užkrenta jai ant krūtinės. Ji paklausė, ar viskas gerai. 
Tėvas pradėjo taip tankiai kvėpuoti. Marvinas Gėjus bliovė per radi- 
ją: “Taip, kartais myliu per stipriai, sako mano draugai, bet aš tikiu... 
aš tikiu... kad taip ir reikia moterį mylėti..." 

Ar tu mane myli. Moliūgėli? 

Žinoma... 

Tada dėl nieko nesijaudink. Aš niekada tavęs neįskaudinčiau. 

Kita tėvo ranka ėmė slinkti jos nuoga šlaunimi, atitraukdama suk- 
nelę. 

Noriu... 

- Noriu būti mielas tau, - sumurmėjo Džesė, pasislinkdama dar ar- 
čiau galvūgalio. Jos veidas išblyško. - Štai ką jis pasakė. O, gerasis 
Viešpatie, jis taip ir pasakė. 

“Visi žino... ypač jūs mergaitės... kad meilė gali būt liūdna, tad 
mano dvigubai liūdnesnė..."' 

Bet aš nežinau, ar to noriu, tėveli... Aš bijau išsideginti akis. 

Tau dar liko dvidešimt sekundžių. Todėl nesijaudink. Ir nesisuki- 
nėk. 

Tuomet pokštelėjo kelnaičių guma - ne jos, o tėvo - ir senasis 
Adomas išslydo į laisvę. | | | 

Nors organizmas buvo beveik visiškai išdžiūvęs, ašara išriedėjo 1š 
kairės akies ir nubėgo skruostu. 

- Aš tai darau. Aš prisimenu. Tikiuosi, tu patenkinta. 

Taip, - atsakė Moliūgėlis, ir nors Džesei nepavyko jos išvysti, ji 
vis tiek jautė, kaip Moliūgėlis stebi ją meiliomis akimis. Bet fu nuė- 
jai per toli. Sugrįžk truputį. Tik truputį. 

Džesė atsiduso nuo palengvėjimo, supratusi, kad Moliūgėlis ragi- 
na ją prisiminti ne tai, kas atsitiko tvirkinimo metu ar iškart po jo, o 
prieš visa tai... | 

Tad kam gi prisiminti likusią to šlykštaus seno įvykio dalį? 

Atsakymas buvo gana aiškus. Nesvarbu, ar nori suvalgyti vieną, 
ar dvidešimt sardinių, vis tiek teks atidaryti konservų dėžutę ir pa- 
žvelgti į jas visas; vis tiek teks užuosti tą siaubingą žuvies taukų kva- 
pą. Be to, sena istorija tikrai nenuvarys Džesės į kapus. Antrankiai 
tikrai galėtų, bet tik ne seni prisiminimai, nors ir skaudūs. Laikas 
baigti dejones ir eiti prie reikalo. Laikas rasti tai, ką Moliūgėlis turė- 
jo omeny. 

Sugrįžk į laiką, prieš jam pradėjus netinkamai tave liesti. Sugrįžk 
atgal prie priežasties, kodėl jūs likote dviese. Sugrįžk prie saulės už- 
temimo. 

Džesė stipriau užmerkė akis ir sugrįžo atgal. 

Moliūgėli? Ar viskas gerai? 

Taip, bet... truputį baisoka. 

Nebūtinai reikėjo žiūrėti pro reflektorių, idant suprastum, jog už- 
temimas prasidėjo. Diena temo, tarsi debesis būtų užstojęs saulę. Ta- 
čiau tamsa sklido iš kitur, kadangi aplink nesimatė jokių debesų. 

Taip, - atsakė jis. Džesė dėbteli į tėvą ir supranta, kad jis nejuo- 
kauja. Nori atsisėsti man ant kelių? 

Galiu? 

Žinoma. | 

Džesė užsiropčia jam ant kelių. Jai patinka tėvo artumas, šiluma 
ir saldus kvapas, nes temstantis dangus pasirodo esąs truputį baises- 
nis, nei įsivaizdavo Džesė. Labiausiai ją gąsdina verandoje nykstan- 
tys jųdviejų šešėliai. Džesė niekada nematė ir turbūt daugiau nepama- 
tys, kaip jie keistai tirpsta. Ji prisiglaudžia prie tėvo, patenkinta (bent 
jau šią baugią akimirką), kad yra mažas Moliūgėlis, o ne paprasta se- 
nutė Džesė - per aukšta, per daug nerangi... per daug girgždanti. 

Ar galiu pasižiūrėti pro aprūkusį stiklą? 

Dar ne. Jo sunki ir šilta ranka paliečia Džesės šlaunį. Ji uždeda 
savąją ant jo, atsisuka ir išsišiepia. 

Tai labai jaudina. 

Taip. Taip, Moliūgėli. Netgi daugiau, nei aš įsivaizdavau. 

Džesė vėl pasimuisto, norėdama surasti patogesnę poziciją, nes 
kietas tėvo daiktas tebesispaudžia iš apačios. Tuo tarpu jis įkvepia 
oro, beveik nepraverdamas lūpų. 

Tėti? Gal aš per sunki? Ar tau skauda? 

"Ne. Viskas gerai. 

Ar galiu pasižiūrėti pro stikliuką? 

Dar ne, Moliūgėli. Bet jau greitai. 

Pasaulis nebeatrodo, lyg saulę būtų užgožęs debesis. Panašu, kad 
vidury baltos dienos atslinko sutemos. Džesė išgirsta pelėdos ūkavi- 

mą miške ir nusipurto. Debė Reinolds baigia dainuoti per WNCH ra- 
dijo stotį. Tuoj didžėjaus intarpą pakeis Marvinas Gėjus. 

Pažvelk į ežerą! 

Kai Džesė nukreipia akis ežero link, išvysta visą pasaulį užgožu- 
sias sutemas, visas ryškias gamtos spalvas pavertusias blyškiomis 
pastelinėmis. Ji nusipurto ir taria tėvui, jog baugu. Jis atsako, esą ne- 
reikia būti tokiai išsigandusiai, nes tada negalės juo pasidžiaugti. Šį 
sakinį Džesė atidžiai išnagrinės daug vėliau, norėdama surasti dvigu- 
bą prasmę. O dabar... 

Tėti? Tėveli? Ji dingo. Ar galiu... 

Taip. Dabar gali. Bet kai liepsiu liautis, baik Žiūrėti. Ir jokių gin- 
čų. Sutarta? | 

Tėvas paduoda jai tris draugėn sudėtus aprūkyto stiklo gabaliu- 
kus. Tačiau pirma įteikia virtuvinę pirštinę, nes išpjovė stikliukus iš 
senojo lango, o pjaustyti nelabai temokėjo. Žvelgdama į pirštinę, Dže- 
sė staiga sugrįžta dar labiau į praeitį ir išgirsta tėvą tariant žodžius: 
Man betrūksta... 

- „kad grįžusi namo mama rastų raštelį, bylojantį... 

Balsu ištarusi šiuos žodžius, Džesė žaibiškai atmerkė akis. Jos 1š- 
kart nukrypo į tuščią Džeraldo stiklinę, stovinčią ant lentynos, visai 
netoli antrankio, prirakinusio riešą prie lovos stulpelio. Ne kairį rie- 
šą, o dešinį! 

... raštelį, jog išvežiau tave į ligoninę prisiūti kelis pirštus. 

Pagaliau Džesė suprato, ką Moliūgėlis bandė jai pasakyti. Atsa- 
kymas neturėjo nieko bendra su senuoju Adomu ar silpnu ir sūriu dė- 
mės ant medvilninių apatinių kelnaičių kvapu. Jis slypėjo tuzine stik- 
lo šukių, išpjautų iš senojo lango. Džesė išmetė “Nivea" kremo inde- 
lį, bet liko dar vienas patepimo būdas nučiuožti tiesiai į Pažadėtąjį 
dangų. Kraujas. Jis visada slidus kaip riebalai, kol nesukrešėja. 

Velniškai skaudės, Džese. 

Žinoma, kad velniškai skaudės. Džesė kažkur skaitė ar girdėjo, 
kad riešuose mažiau nervų nei kur kitur kūne, todėl persipjauti venas 
ties riešu, ypač įkišus ranką į karštą vandenį, buvo vienas priimtiniau- 

sių savižudybės būdų dar Romos imperijos laikais. S BSJĖ, ji 1r taip jau 
pusiau apmirusi. 

- Pirmiausia aš turėjau būti pusiau apmirusi jau tada, kai leidau 
Džeraldui mane prirakinti, - sukrankė Džesė. | 

Jei įsipjausi per giliai, nukraujuosi kaip ir tie senieji romėnai. 

Tiesa. Bet jei visai neįsipjaus, mirs nuo traukulių ar troškulio... 
arba kai jos draugas su pilnu kaulų lagaminėliu pasirodys tarpduryje. 

- Gerai, - tarė ji. Širdis daužėsi krūtinėje. Džesė pagaliau pra- 
blaivėjo. Laikas ėmė bėgti lyg sugrįžęs į pagrindinę liniją traukinys. 

- Gerai, įtikinot mane. 

Paklausyk, - ūmai tarė balsas. Džesė su nuostaba suprato, kad Ru- 
ta ir Pavyzdingoji Žmonelė kalba kartu. Atidžiai paklausyk, Džese. 

- Klausau. 

Ji ir toliau spoksojo į stiklinę, vieną iš dvylikos, pirktų “ Sears" 
parduotuvėje prieš trejus ar ketverius metus. Šešios ar aštuonios to- 
kios jau sudužo. Greitai duš dar viena. Džesė nurijo seiles ir susirau- 
kė, nes, atrodė, bando nuryti į flanelę susuktą akmenį. 

- Patikėkit manimi, aš jūsų atidžiai klausau. 

Puiku. Nes pradėjus šį pavojingą reikalą, sustoti nebebus kada. 
Reikia veikti labai greitai, nes tavo organizme praktiškai nebeliko 
vandens. Ir atsimink, jei nepavyks... 

- ... viskas bus gerai, - užbaigė Džesė. 

Argi ne taip? Situacija išties dėkinga. Ji nepageidavo mirtinai nu- 
kraujuoti, bet jau geriau šitaip, nei nesibaigiantys mėšlungio priepuo- 
liai ar troškulys. Geriau nei jis, nei ta būtybė, haliucinacija ar dar kas 
nors. 

Džesė išdiūvusiu liežuviu aplaižė sukepusias lūpas. Į galvą lindo 
trikdančios mintys. Ji pabandė surikiuoti jas į eilę, kaip ir prieš ban- 
dydama pasiekti kremo indelį, dabar be jokios naudos besivoliojantį 
ant grindų. Mąstyti darėsi vis sunkiau. Džesė girdėjo 

„ (Tereikia riebalais save ištept) 

pokalbio nuotrupas, užuodė tėvo odekolono kvapą, jautė kietą 
daiktą, besispraudžiantį prie jos iš apačios. Staiga ji išvydo Džeraldą, 
kuris kreipėsi į ją, nepajudėdamas iš savo vietos ant grindų. Jis su- 
grįš, Džese. Tu jo niekaip nesustabdysi. Ir jis gerokai tave pamokys, 
mano išdidi gražuole. 

Džesė žvilgtelėjo į Džeraldą, tada vėl grįžo prie stiklinės. Džeral- 
das Žiauriai šypsojosi šuns dar nepaliesta veido dalimi. Džesė vėl pa- 
bandė susikaupti, ir pagaliau mintys ėmė rikiuotis į eilę. 

Apie dešimt minučių ji keletą sykių tikrino kiekvieną žingsnį, 
nors veiksmų eiga, kad ir labai rizikinga, nebuvo pernelyg sudėtinga. 
Džesė mintyse surepetavo kiekvieną judesį, bandydama surasti nors 
mažiausią klaidelę, kuri galėtų kainuoti jai gyvybę. Klaidų nebuvo. 
Tik veikti reikėjo labai greitai, kol kraujas dar nepradėjo krešėti. Fi- 
nalas žadėjo būti dvejopas: arba greitas išsigelbėjimas, arba sąmonės 
netekimas ir mirtis. 

Džesė dar kartą apžvelgė visus būsimus veiksmus, lyg mezginy- 
je būtų ieškojusi pabėgusių akių. Tuo metu saulė slinko vakarop. Už- 
pakalinėje verandoje gulėjęs šuo atsikėlė, palikdamas gulėti apgrauž- 
tą kremzlę, ir palengva patraukė miškų link. Buvęs Princas vėl paju- 
to juodojo kvapo dvelksmą. 

Dvylika-dvylika-dvylika mirksėjo laikrodis, tačiau, kad ir kiek bū- 
tų valandų, vis tiek atėjo metas. | 

Ir dar vienas dalykas. Tu pagaliau sukaupei mintis, todėl nepa- 
leisk vadžių, nes jei išmesi tą prakeiktą stiklinę ant grindų, tada tau 
galas. 

- Nesiartink, šunie! - suriko Džesė, dar nežinodama, kad šuo jau 
prieš kurį laiką nusliūkino miško link. 

Ji dar minutėlę pasvyravo, norėdama pasimelsti, bet po to nu- 
sprendė, jog jau prisimeldė iki valios. Dabar Džesė galėjo pasikliauti 
tik savo balsais... ir savimi. 

Ji pakėlė dešinę ranką ir pabandė sugriebti stiklinę, tačiau ne taip 
atsargiai kaip anksčiau. Džesės pusė, kuri žavėjosi Ruta Neari, supra- 
to, jog šis darbas nereikalauja atsargumo. Svarbiausia stiklinę sudau- 
žyti. 

Privalau būti tikra samurajė, - pagalvojo Džesė ir nusišypsojo. 

Ji rankomis suspaudė anksčiau taip sunkiai pasiekiamą stiklinę, 
akimirką smalsiai ją apžiūrėjo lyg sodininkas, atradęs naują hibridą 
tarp augančių žirnių ar pupų, ir ją pakėlė. Džesė užmerkė akis, norė- 

dama apsaugoti jas nuo šukių, ir tada trenkė stilinę į lentyną kaip ko- 
kį virtą kiaušinį. Dūžtančios stiklinės garsas buvo absurdiškai pažįs- 
tamas ir įprastas, niekuo nesiskiriantis nuo kitų stiklinių, iškritusių jai 
iš rankų plaunant indus ar netyčia nustumtų alkūne nuo stalo. Toks 
pat senasis trenksmas. Joks skambtelėjimas neišdavė fakto, kad dabar 
Džesė rizikuoja gyvybe, drauge norėdama ją išgelbėti. 

Vienintelis stiklo krislelis užkrito jai ant kaktos. Kita didelė šukė 
trenkėsi į grindis. Džesė tvirtai suspaudė lūpas, laukdama, kol skaus- 
mas nutvilkdys aplink stiklinę sugniaužtus pirštus. Tačiau skausmo 
nepajuto. Džesė jautė tik silpną spaudimą ir dar silpnesnį karštį. Nie- 
ko rimta, palyginti su mėšlungiu, kankinusiu ją ištisas valandas. 

Stiklinė laimingai sudužo. Argi aš pagaliau nenusipelniau nors 
trupučio laimės? | 

Tada Džesė pakėlė galvą ir išvydo visai ne tokį reginį. Tamsiai 
raudoni kraujo lašai sunkėsi iš nykščio ir dar trijų pirštų, tik mažylis 
liko sveikas. Stiklo šukės sulindo į nykštį, smilių ir didįjį pirštus. Jų 
apmirimas ir turbūt šukių aštrumas sulaikė skausmą, tačiau pirštai vis 
tiek buvo subadyti. Džesei bežiūrint, dideli kraujo lašai ėmė lašėti ant 
čiužinio, palikdami ten dar tamsesnes dėmes. 

Siauručių stiklo šukelių, styrančių iš dviejų vidurinių pirštų, vaiz- 
das supykino Džesę, 1r ji vos nesusivėmė, nors ir nebuvo iš ko vemti. 

Štai ir tapai samuraje, - pasišaipė vienas iš NSO balsų. 

- Bet tai juk mano pirštai! - suriko Džesė. - Argi nematai? Tai 
mano pirštai! 

Ji sulaikė kylančią paniką ir vėl sutelkė dėmesį į vis dar delne li- 
kusią stiklo šukę. Tai buvo koks ketvirtis stiklinės, suskilęs į dvi da- 
lis 17 užsibaigiantis smaigaliu. Jis kraupiai spindėjo saulės šviesoje. 
Sėkmingas dūžis... galbūt. Jei tik Džesė nepraras drąsos. Šis stiklo 
smaigalys Džesei atrodė panašus į fantastinį pasakų ginklą: į siaurą 
rytietišką kardą, priklausantį karingai fėjai. 

Tavo protas nuklydo į lankas, brangute, - tarė Moliūgėlis. Argi 
gali sau leisti tokį malonumą? 

Žinoma, ne. 

Džesė atsargiai padėjo ketvirtį stiklinės ant lentynos, kad prirei- 
kus galėtų iškart pasiekti. Saulė atsispindėjo šukės smaigalyje. Džesė 
pagalvojo, kad jis puikiai atliks savo darbą, jei tik ji ne per smarkiai 

Jį užguls. Kitu atveju šukė nukris ant grindų, arba aštrusis smaigalys 
paprasčiausiai nulūš. 

- Būk atsargi, - tarė ji. - Ir nieko blogo neatsitiks. Apsimesk... 

Mintis neatrodė 

(fu pjaustai jautienos kepsnį) 

labai naudinga, todėl Džesė be ceremonijų ją nutraukė. Ji pakėlė 
dešinę ranką, ištiesė ją, kol antrankio grandinė išsitempė, o riešas at- 
sidūrė kaip tik virš spindinčios šukės smaigalio. Džesė tiesiog troško 
nušluoti šukę ant žemės, tačiau nedrįso. Tik jau ne po tokio atsitiki- 
mo su “Nivea" kremu. Jei Džesė netyčia numestų aštriąją šukę ant 
grindų arba nulaužtų smaigalį, jai tektų paberti ant lentynos mažus li- 
kučius. Tokia atsarga atrodė nereali, bet net sekundės dalį ji neatme- 
tė jos būtinumo. Jei Džesė trokšta išsivaduoti, prireiks AE krau- 
jo nei dabar kad bėga iš jos pirštų. 

Daryk viską pagal planą, Džese... ir nedrebėk iš baimės. 

- Nedrebėti iš baimės, - dusliu balsu pritarė Džesė. 

Ji išskėtė pirštus ir papurtė riešą, bandydama atsikratyti įsmigusių 
šukių. Jai beveik pavyko. Liko tik krislelis, giliai įsmigęs po nykščio 
nagu. Džesė nusprendė, kad to pakaks, ir perėjo prie kito etapo. 

Tu iš proto išsikraustei, - sumišo nervingas balsas. Džesė puikiai 
jį pažinojo, nes jis priklausė jos motinai. Aš visai nesistebiu, nes taip 
elgiasi tik Džesė Mahout. Bet pagalvok apie tai, Džese. Kam pjausty- 
ti save, o po to galbūt mirtinai nukraujuoti? Vis tiek kas nors tave ras 
ir išgelbės - nėr kitos kalbos. Mirti vasarnamyje? Ir dar antrankiais 
prirakintai? Tikra kvailystė! Tad nors šįsyk nepaklusk savo varganai 
prigimčiai, Džese. Nepjaustyk savęs! Nedaryk to! 

Štai tikroji jos motina! Ji norėjo, kad Džesė patikėtų jos meile ir 
sveiku protu, o ne paslėpta pagieža. Ir nors moteriškė sugebėjo šiek 
tiek mylėti, Džesė iki šiol manė, kad tikroji Selė Mahout yra toji mo- 
teris, kuri vieną gražią dieną pasirodė Džesės kambaryje, šveitė į ją 
aukštakulnių batelių porą ir be jokio pasiaiškinimo pasišalino. 

Beje, motina melavo. Bailiai melavo. 

- Ne,- tarė Džesė. - Neketinu patikėti tavo žodžiais. Niekas pas 
mane neateis... nebent vakarykštis vyrukas. Tad nėra ko drebėti iš bai- 
mės. | 

Taip tarusi, Džesė nuleido dešinį riešą ant spindinčios stiklo šu- 
kės. 


183 


31 


Džesei būtinai reikėjo stebėti savo veiksmus, nes iš pradžių ji nie- 
ko nepajuto: ji galėjo persipjauti riešą ir podraug jausti vien silpną 
spaudimą bei šilumą. Džesė atsiduso pastebėjusi, kad sudaužė stikli- 
nę tinkamoje vietoje ant lentynos, kur niekas neuždengė vaizdo. (Pa- 
galiau ir man nusišypsojo laimė! - sarkastiškai burbtelėjo viena jos 
proto dalis). 

Atlenkusi delną, Džesė prispaudė vidinę riešo dalį (būrėjos 1š del- 
no vadina ją Fortūnos apyrankėmis) prie šukės briaunos. Ji susidomė- 
jusi stebėjo, kaip smaigalys įsirėžia į odą ir pagaliau ją praduria. Dže- 
sė ir toliau spaudė riešą, o šis vis giliau skverbėsi į stiklą. Žaizda pa- 
skendo kraujyje. 

Iš pradžių Džesė nusiminė. Stiklinis kablys nesukėlė kraujo fon- 
tano, kokio ji tikėjosi (ir bijojo). Tačiau smaigalys pradūrė arčiausiai 
odos paviršiaus esančią veną, ir kraujas ėmė bėgti daug greičiau. Ne 
pulsuojančiu fontanu, o nenutrūkstama it vanduo iš krano srove. Tur- 
būt smaigalys sulindo dar giliau, nes srovė virto potvyniu. Kraujas pa- 
sipylė ant lentynos ir rankos. Trauktis nebebuvo kur. Dabar reikėjo ei- 
ti tik į priekį. 

Bent jau patrauk ranką, - suklykė motinos balsas. Jau ir taip gi- 
liai įsipjovei! Nedelsiant patrauk! 

Viliojantis pasiūlymas, bet Džesė manė, kad reikalas dar nebaig- 
tas. Ji suprato, kad jos išsivadavimas priklausys ne tik nuo kraujo. 
Vien kraujo nepakaks. 

Džesė lėtai pasukiojo riešą. Dabar ji pajuto keistą perštėjimą del- 
ne, tarsi būtų įsipjovusi mažą, bet netikėtai atgijusį nervų mazgelį. Di- 
dysis ir bevardis pirštai it negyvi palinko į priekį. Pirmieji du ir nykš- 
tys nervingai lankstėsi. Apmirusi Džesė stebėjo, kaip siaubingai atro- 
dė šie sau padarytos žalos ženklai. Tų dviejų sugrubusių lyg du ma- 
žučiai lavonėliai pirštų vaizdas baugino labiau nei tekantis kraujas. 

Staiga siaubą ir karščio su spaudimu jausmą nustelbė naujas mėš- 
lungio priepuolis, sutraukęs Džesei šoną. Jis negailestingai smelkėsi, 
versdamas Džesę išsitiesti. Ji su įtūžiu bandė pasipriešinti. Džesė ne- 
turėjo teisės pajudėti, nes, be abejo, būtų numetusi tariamą pjovimo 
įrankį. 

- Tau nepavyks, - pro sukąstus dantis iškošė ji. - Palik mane ra- 
mybėje, bjaurybe. 

Džesė stengėsi nenukrypti į šoną ir per stipriai neužgulti trapios 
stiklo šukės, kad ši nenukristų ant grindų ir jai nereikėtų ieškoti kito, 
mažiau tinkamo, įrankio. Tačiau jei mėšlungis apims ir dešinę ranką, 
kaip kad ir atrodė... 

- Ne, - sudejavo Džesė. - Išnyk! Ar girdi mane? Nešdinkis iš ma- 
no kūno! 

Ji laukė, nors negalėjo sau leisti daryti pertrauką, tačiau kito ke- 
lio nebuvo. Džesė girdėjo, kaip kraujo lašai nuo galvūgalio viršaus 
tiška ant grindų, ir matė, kaip mažos kraujo srovelės varva nuo lenty- 
nos. Ji pasijuto tartum auka iš siaubo filmo. 

Negali ilgiau laukti, Džese, - užsipuolė Ruta. Laikas baigiasi! 

Mano laimė, o ne laikas baigiasi. Beje, aš jos niekada per daug 
ir neturėjau, - atkirto Džesė. 

Šią akimirką mėšlungio priepuolis šiek tiek atslūgo, arba Džesei 
pavyko save apgauti. Klykdama iš skausmo, ji pasuko ranką antran- 
kio viduje, nes mėšlungis vėl suleido savo karštas žnyples į pusiaują. 
Tačiau Džesė tęsė savo darbą, perrėždama ir viršutinę riešo dalį. 
Minkšta apatinė dalis iškilo į viršų, ir Džesė susidomėjusi stebėjo, 
kaip springdamos tamsiai raudonu krauju prasižioja ir išsišiepia For- 
tūnos apyrankės. Ji suvarė stiklo šukę kiek galima giliau į viršutinę 
riešo dalį, vis dar kovodama su mėšlungiu, sutraukusiu krūtinės apa- 
čią. Tada pakėlė ranką. Kraujas aptaškė kaktą, skruostus ir nosį. Stik- 
lo šukė trenkėsi į grindis, fėjos kardelis nulūžo, tačiau Džesei tasai 
neberūpėjo - jis jau atliko savo darbą. Dabar teliko įsitikinti, ar pavy- 
dus antrankis pagaliau leis riešui išslysti. 

Mėšlungis smarkiai nudiegė šoną ir ėmė slopti. Džesei jis taip pat 
neberūpėjo kaip ir buvęs stiklinis skalpelis. Ji jautė, kaip susitelkęs 
ties dešine ranka protas tiesiog dega lyg sakais aplipęs deglas. Džesė 
tyrinėjo ranką auksinėje vakarėjančios saulės šviesoje. Pirštai buvo 
tirštai aplipę sukrešėjusiu krauju. Nuo riešo ranka tekėjo ryškiai rau- 
donų dažų srovelės. Antrankio kontūrai tik kartais išlįsdavo iš bendro 
potvynio konteksto - o tai jau visai neblogai. Džesė iškėlė ranką ir pa- 
traukė ją žemyn, kaip jau buvo mėginusi porą kartų. Antrankis sly- 
do... labiau negu bet kada... ir vėl užstrigo. Jį sustabdė tie patys kau- 
liukai žemiau nykščio. | 

- Ne! - suklykė Džesė ir dar smarkiau patraukė riešą. - Aš atsisa- 
kau taip mirti Ar girdi mane? AŠ ATSISAKAU TAIP MIRTI! 

Antrankis giliai įsirėžė į mėsą, ir akimirką Džesei pasirodė, kad 
jis pajudės tik tuomet, kai policininkas su cigarete dantyse nuims jį 
nuo lavono. Niekas nesugebės pajudinti antrankio: nei dangaus prin- 
cai, nei pragaro galiūnai. | 

Karštis nutvieskė riešo viršų, ir antrankis šiek tiek pajudėjo. Su- 
stojo ir vėl truputėlį pasislinko į viršų. Karštas, pulsuojantis dilgčioji- 
mas lyg apyrankė apglėbė visą riešą, nelyginant Džesę būtų užpuolęs 
alkanų raudonųjų skruzdžių būrys. 

Antrankis judėjo, nes kartu slydo ir oda: panašiai kaip važiuoja 
ant kilimėlio gulintis sunkus daiktas, patraukus patį kilimėlį. Žaizda 
ant riešo išsiplėtė, o išsivertusios sausgyslės sudarė raudoną apyran- 
kę. Oda riešo viršuje susiglamžė ir ėmė slinkti antrankio priešaky. 
Dabar prieš Džesės akis stojo subrukto, prispausto prie kojūgalio už- 
kloto vaizdas. | 

Aš lupu odą nuo savo rankos, - mąstė Džesė. O Viešpatie, aš lu- 
pu odą nuo rankos, tarsi tai būtų apelsino žievelė. 

- Paleisk mane! - ji riktelėjo antrankiui. Antrankis staiga tapo 
šlykščia gyva būtybe su daugybe dantų kaip ungurys ar pasiutusi Že- 
benkštis. 

- Kodėl negali paprasčiausiai manęs paleisti? 

Antrankis pakilo aukščiau nei per praėjusius bandymus, tačiau iki 
visiškos laisvės vis tiek tebetrūko ketvirčio (o gal tik aštuntadalio) co- 
lio. Kruvinas plieno žiedas buvo įsirėžęs į perpus be odos ranką. Žaiz- 
doje spindėjo slyvos spalvos sausgyslių rezginiai. Rankos viršus pri- 
minė kalakuto šlaunelę, nuo kurios ką tik kažkas nulupo odą. Pasto- 
vus spaudimas žemyn dar labiau išplėtė žaizdą, atverdamas krauju pa- 
sruvusią bedugnę. Džesei šovė mintis, kad galų gale ji nutrauks ran- 
ką. Antrankis vėl užstrigo ir nebepajudėjo 1š vietos. 

O kaipgi kitaip, Džese? - suriko Moliūgėlis. Pažvelk į jį. Ar ne- 
matai, kaip susibruko oda? Jei tik galėtum ją ištiesinti... 

Džesė vėl nustūmė antrankį ant riešo. Tada, kol rankos nesutrau- 
kė mėšlungis, dar kartą patraukė ją iš visų dar likusių jėgų. Skausmas 
užliejo ranką, kai antrankis nuslydo nuoga mėsa. Nulupta oda kabėjo 
tarp mažylio ir nykščio. Minutėlę ji sustabdė antrankį, bet po to pa- 
lindo po plienu. Liko tik praslysti pro kauliukus žemiau nykščio, ta- 
čiau antrankis nė trupučio nepajudėjo iš vietos. 

Viskas, - dingtelėjo Džesei. Galim gesinti šviesą. 

Jai jau norint atpalaiduoti skaudamą ranką, antrankis pasinaudo- 
j0 paliktų mažu tarpeliu, nuslydo pirštais ir trenkėsi į lovos stulpe- 
lį. Viskas įvyko taip netikėtai, kad iš pradžių Džesė nesuspėjo su- 
vokti, kad ji laisva. Ranka iš žmogui priklausančio įrankio vėl virto 
gyva Džesės kūno dalimi. Ranka vėl buvo laisva. 

Laisva. 

Džesė žvelgė tai į tuščią antrankį, tai į sumaitotą plaštaką ir pa- 
galiau ėmė suprasti. Dabar ranka panaši į paukštelį, įskridusį į ga- 
myklos turbiną ir išspjautą pro kitą jos galą, - mąstė Džesė. Bet ant- 
rankio nebėra. Tikrai nebėra. 

- Negaliu patikėti, - sušvokštė ji. - Po velnių, negaliu patikėti. 

Liaukis, Džese. Tau reikia paskubėti. 

Džesė atsipeikėjo. Paskubėti? Taip, be abejo. Ji nenutuokė, kiek 
neteko kraujo - gal kokią pintą, sprendžiant iš permirkusio čiužinio ir 
nuo lovos skersinių lašančių srovelių - tačiau jei neteks dar daugiau, 
mirtinai nukraujuos. Kelionė nuo sąmonės praradimo iki mirties bus 
labai trumpa: tas pat, kaip persikelti keltu per siaurutį upeliuką. 

Ne, šito tai jau nebus, - pagalvojo Džesė. Džiugu, kad ji kalbėjo 
savuoju balsu. Aš ne tam perėjau šį kraupų pragarą, kad išsitiesčiau 
negyva ant grindų. Esu tikra, kad kontrakte nėra tokio punkto. 

Gerai, bet tavo kojos... 

To nereikėjo nė priminti. Džesė nestovėjo ant kojų daugiau nei 
visą parą, todėl kvaila būtų iškart pasikliauti jų jėga, nors ir kaip ji 
stengėsi jas pramankštinti. Kojas gali sutraukti mėšlungis, arba jos 
net gali atsisakyti vaikščioti. Bet, kaip sakoma, geriau iš anksto apsi- 
drausti. Žinoma, per visą savo gyvenimą Džesė prisiklausė daugybės 
patarimų, tačiau nė viena laida ar žurnalas niekada nemokė tokių da- 
lykų, kokius jai ką tik teko išgyventi. Bet Džesė bus kiek tik galima 
atsargesnė, nors laiko liko ne tiek jau daug. 

Ji pasisuko į kairę. Dešinė ranka vilkosi iš paskos kaip aitvaro uo- 
dega ar seno automobilio išmetamųjų dujų vamzdis. Džesė jautė tik 
riešo viršų, kadangi išsivertę sausgyslės degė iš skausmo. Rankos no- 
ras atsiskirti nuo likusio kūno varė 1š proto, bet visą tai užgožė vilties 
ir triumfo banga. Džesė jautė dievišką palaimą, galėdama kiek nori 
ristis ant kairio šono. Dar vienas mėšlungio priepuolis sutraukė pilvo 
apačią, tačiau ji nebekreipė dėmesio. Ar Džesė pavadino jausmą “pa- 
laima“? Ne, tai dar per menkas žodis. Ekstazė - štai kas tai. Begalinė 
eksta... 

Džese! Lovos kraštas! Sustok! 

Tai buvo panašu ne į lovos, o į pasaulio kraštą, pažymėtą žemė- 
lapiuose dar prieš Kolumbo laikus. Už jo knibždėte knibžda pabaisos 
ir slibinai, - mąstė Džesė. O dar prirakintas kairysis riešas! Sustok, 
Džese! | | 

Tačiau kūnas visiškai ignoravo įsakymą. Džesė voliojosi, ne- 
kreipdama dėmesio į mėšlungį ir suspėdama persukti kairį riešą ant- 
rankio viduje, kol pagaliau bumptelėjo pilvu į lovos kraštą ir nuslydo 
ant grindų. Pėdos taip pat trenkėsi į žemę, bet Džesė suriko ne vien 
iš skausmo. Pagaliau jos pėdos tikrai pasiekė grindis. 

Džesė nusirito ant žemės. Kairė ranka ištįso, vis dar įkalinta ant- 
rankio viduje, o dešinė laikinai įstrigo tarp krūtinės ir lovos krašto. 
Džesi jautė, kaip kraujas laša ant odos ir bėga nuo krūtų. 

Ji pasuko galvą ir sustingo, nes mėšlungis praktiškai paralyžiavo 
visą nugarą nuo kaklo iki užpakalio. Paklodė, prie kurios glaudėsi 
krūtinė ir sudarkyta ranka, mirko nuo kraujo. 

Turiu atsikelti, - mąstė Džesė. Būtinai turiu tučtuojau atsikelti, 
nes mirtinai nukraujuosiu. 

Mėšlungis praėjo, ir Džesė pabandė atsistoti. Kojos buvo pasiren- 
gusios stotis, o ne visiškai suglebę ir silpnos, kaip manė Džesė. Ji pa- 
sistūmė aukštyn. Kairysis antrankis irgi slystelėjo aukštyn iki viršuti- 
nio skersinio, ir Džesė atsistojo ant abiejų kojų šalia lovos, kuri dar 
prieš valandą buvo jos kalėjimas... ir beveik karstas. 

Džesę apėmė begalinis dėkingumas, kaip kad kadaise panika, bet 
ji pasistengė nuvyti jį šalin: pasidžiaugti galės ir vėliau. O dabar rei- 
kėjo dar kartą prisiminti, kad ji vis dėlto viena ranka prirakinta prie 
lovos, o išsilaisvinimui skirtas laikas labai ribotas. Kol kas Džesė ne- 
jautė silpnumo, bet žinojo, kad nualpusi niekada nebeatsikels. 

Vis tiek stovėti ant kojų buvo neapsakomai malonu. 

- Ne, - sugirgždėjo Džesė. - Negalvok taip. 

Laikydama dešinę ranką prie krūtinės ir spausdama kraujuojančią 
žaizdą prie kairiosios krūties, Džesė pasisuko ir užpakaliu atsirėmė į 
sieną. Ji stovėjo prie kairiojo lovos krašto kaip pavargęs kareivis. 
Džesė giliai įkvėpė ir paprašė vargšelės nuniokotos dešinės rankos vėl 
kibti į darbą. | 

Ranka lėtai it senas surūdijęs robotas pakilo ir nusileido ant len- 
tynos. Didysis pirštas ir smilius vis dar atsisakė judėti, tačiau Džesė 
sugebėjo suimti lentyną nykščiu bei kitais dviem pirštais 1r nukelti ją 

nuo kabliukų. Lentyna nukrito ant čiužinio, kur ką tik gulėjo pati 
Džesė. Jos kontūrai nuo įsigėruso prakaito atsispindėjo rožiniame čiu- 
žinyje, kurio viršutinė dalis dabar mirko kraujyje. Žiūrint į kontūrus, 
Džesę apėmė silpnumas, pyktis 17 baimė. Ji kone neišsikraustė iš 
proto. 

Nugręžė žvilgsnį nuo čiužinio ir lentynos į dešinę ranką. Ji priki- 
šo ją prie burnos, norėdama dantimis ištraukti stiklo krislelį, įstrigusį 
po nykščio nagu. Stikliukas išslydo ir įsirėžė į gomurį. Džesė pajuto, 
kaip burna prisipido pusiau saldaus kraujo, primenančio vyšnių siru- 
pą nuo kosulio, kurį ji, dar maža mergaitė, privalėjo gerti sirgdama 
gripu. Ji nekreipė dėmesio į naują žaizdą - būna ir blogiau - tik dar 
kartą sukando stikliuką, ištraukė jį iš panagės ir išspjovė ant lovos 
kartu su šilto kraujo čiurkšle. 

- Gerai, - sumurmėjo ji, bandydama įsisprausti tarp lovos ir sie- 
nos ir visą laiką giliai kvėpuodama. 

Lova pajudėjo nuo sienos daug lengviau nei Džesė tikėjosi, tik 
reikėjo rasti atitinkamą atramos tašką. Ji įsirėmė į sieną ir ėmė stumti 
nekenčiamą lovą išvaškuotomis grindimis. Lovos kojos nuslydo į de- 
šinę, nes Džesė galėjo stumti tik kairį kampą, tačiau ji jau daug anks- 
čiau įsidėjo tai į galvą. Tai buvo jos sudaryto plano dalis. Jei ateina 
laimė, - mąstė Džesė, - tai visiška. Nors ir susipjaustei visą riešą, 
Džese, bet kol kas dar neužmynei nei vienos šukės. Tad stumk lovą, 
širdele, ir skaičiuok kr... 

Kojos į kažką atsitrenkė. Džesė pažvelgė žemyn ir išvydo, kad 
paspyrė riebų dešinį Džeraldo petį. Kraujas lašėjo ant jo veido ir krū- 
tinės. Lašelis įkrito į išpūstą mėlyną akį. Džesė jo negailėjo, nejautė 
nei meilės, nei neapykantos. Ji tik baisėjosi savimi, nes jausmai, ku- 
riuos išgyveno per visus tuos metus - tie civilizuotieji jausmai, visų 
muilo operų ir pokalbių šou pagrindas - tapo tuščia vieta, palyginti su 
išlikimo instinktu, it buldozeris viską šluojančiu (bent jau šiuo atve- 
ju) savo kelyje. Tačiau Džesė vis tiek manė, kad jos vietoje atsidūrę 
Arsenijus ar Opra būtų pasielgę lygiai taip pat. 

- Pasitrauk iš kelio, Džeraldai, - tarė ji ir įspyrė lavonui (bandyda- 
ma paneigti kylantį pasitenkinimą). 

Džeraldas atsisakė pajudėti. Atrodė, kad cheminės puvimo reak- 
cijos prilipdė jį prie grindų. Tik musių debesis pakilo ir suzirzė virš 
trūnijančio pusiaujo. 

- Eik po velnių, - supyko Džesė. 

Ji vėl ėmė stumti lovą. Džesė perkėlė dešinę koją per Džeraldo 
lavoną, tačiau kairė nusileido tiesiai ant jo pilvo. Spaudimas sukėlė 
duslų garsą gerklėje, o iš burnos išvirto pilnas dujų atodūsis. 

- Pats kaltas, Džeraldai, - sumurmėjo ji ir net neatsigręžusi stūmė 
lovą toliau. 

Džesės tikslas buvo naktinis stalelis, ant kurio pūpsojo raktai. 

Kai paliko Džeraldą ramybėje, musių debesėlis vėl nusėdo ant jo 
ir tęsė savo pertrauktą darbą. Reikėjo dar tiek daug nuveikti, o laiko 
jau beveik visai nebeliko. 

Džesė labiausiai baiminosi, kad lovos kojos gali užstrigti vonios 
tarpduryje ar kambario kampe, nes tada ji turėtų traukti ją atgal, tarsi 
moteris, bandanti įsprausti milžinišką automobilį į siaurutį tarpelį ma- 
šinų aikštelėje. Pasirodė, kad stūmimas į dešinę visiškai pasiteisino. 
Džesei tik vieną kartą teko ištaisyti slydimo trajektoriją, kad lova at- 
siremtų tiesiai į stalelį. Nulenkusi galvą, atstačiusi užpakalį bei abiem 
rankom įsikibusi į stulpelį, Džesė stūmėsi į priekį ir pagaliau pirmą 
kartą jai apsisuko galva. Ji atsirėmė į stulpelį, lyg girtutėlė moteris, 
galinti išsilaikyti ant kojų tik priglusdama prie šokių partnerio. Geriau 
būtų sakyti “pasunkėjo galva“', - pamanė Džesė. Ji jautė, kaip dingsta 
ne tik mintys ir valia, bet ir visi kiti pojūčiai. Akimirką laikas nunešė 
ją tolyn nuo Juodojo ir Kašvakamako ežerų, į vietą, kuri driekėsi kaž- 
kur prie vandenyno. Ji užuodė ne austres ar monetas, bet jūros drus- 
ką. Tik saulės užtemimas tebevyko ir ten. Džesė slėpėsi gervuogių 
tankumyne nuo kažkokio kito tėvelio, kuris ne tik norėjo išsilieti ant 
jos kelnaičių užpakaliuko. Jis tupėjo šulinio dugne. 

Dėjė vu užliejo Džesę tarsi keistas vanduo. 

Viešpatie, kas čia dedasi? - mąstė ji, tačiau vietoj atsakymo prieš 
akis iškilo tas pats paslaptingas paveikslas, kurį ji pirmą kartą išvydo 
paklode perskirtame miegamajame per saulės užtemimą: išsekusi mo- 
teris kasdieniais drabužiais, į kuodą susuktais plaukais, ir šalia gulin- 
ti balto audeklo skiautė. 

Stop, - nusprendė Džesė ir bandydama nesusmukti ant grindų su- 
maitota ranka dar tvirčiau įsikibo į stulpelį. Laikykis, Džese. Nekreipk 
dėmesio į moterį, kvapus ir tamsą. Laikykis, ir tamsa išnyks. 

Džesė suėmė save į rankas. Pirmiausia išnyko išsekusios moters, 
klūpinčios prie savo apatinio sijono ir žvelgiančios į skylę senoje len- 
toje, paveikslas. Po to ėmė sklaidytis ir tamsa. Miegamasis vėl nušvi- 
to, grąžindamas popietės šviesą. Džesė matė dulkių dalelytes, besisu- 
kančias nuo langų krentančioje šviesoje, ir ant grindų nutįsusius savo 
kojų šešėlius. Per kelius šešėlis lenkėsi ir lipo ant sienos. Tamsa atsi- 
traukė, palikusi saldų ūžesį ausyse. Dirstelėjusi į savo kojas, Džesė iš- 
vydo, kad jos taip pat skęsta kraujyje. Ji ėjo per kraują, palikdama 
kruvinus pėdsakus. 

Laikas bėga, Džese. 

Ji ir pati tai gerai suprato. 

Džesė vėl priglaudė krūtinę prie galvūgalio. Pastumti lovą pasida- 
rė sunkiau, bet jai vis tiek pavyko. Dar po dviejų minučių lova prisiš- 
liejo prie naktinio stalelio, į kurį taip beviltiškai spoksojo iš kito kam- 
bario galo. Kukli šypsenėlė nuvilnijo Džesės lūpomis. Atrodau pana- 
ši į moterį, kuri visą gyvenimą svajojo apie juoduosius Konos smėly- 
nus ir stovėdama jų vidury negali patikėti, kad jie egzistuoja, - pagal- 
vojo ji. Tai lyg dar vienas sapnas, tik daug tikresnis, nes jauti, kad 
tau niežti nosį. 

Nosies jai neniežėjo, bet Džesė pamatė susirangiusį Džeraldo 
kaklaraištį ir neišsileidusį jo mazgą. Tokios detalės neišvysi net pa- 
čiame tikroviškiausiame sapne. Šalia gulėjo porelė mažų vienodų rak- 
telių. Jais buvo galima atrakinti antrankius. Džesė pakėlė dešinę ran- 
ką ir apžiūrėjo ją kritišku žvilgsniu. Smilius ir didysis pirštas vis dar 
nerodė jokių gyvybės ženklų. Ji pasvarstė, kiek rankos nervų pažeidė, 
bet greit nuvijo mintį šalin. Tuo pasirūpins vėliau (kaip ir daugeliu ki- 
tų nereikšmingų dalykų), o dabar pažeisti nervai Džesei rūpėjo tiek 
pat, kiek ir kiaulienos kaina Omahoje. Svarbiausia, kad nykštys 1r ki- 
ti du pirštai reagavo į jos nurodymus. Jie spazmiškai trūkčiojo, tarsi 
ką tik sužinoję apie savo dviejų kaimynų netektį, tačiau vis dėlto re- 
agavo. 

Džesė palenkė galvą ir prabilo į juos. 

- Baikit trūkčioti. Vėliau galėsite kratytis it pašėlę, bet dabar pri- 
valote man padėti. Privalote. 

Kadangi mintis, jog galima išmesti raktus ar nušluoti juos ant 
grindų... buvo tiesiog neleistina. Džesė žvelgė į pirštus, kurie nesilio- 
vė trūkčioti, tačiau pamažu spazmai aprimo ir virto vos matomu 
drebuliu. 


191 


- Šaunu, - švelniai tarė ji. - Nežinau, ar to pakaks, bet greitai išsi- 
aiškinsime. 

Raktai buvo vienodi, todėl Džesė turėjo dvi galimybes. Jai nepa- 
sirodė keista, kad Džeraldas atsivežė juos abu. “Atstiktinumų numa- 
tymas, - jis mėgdavo kartoti, - daro tave didžiu žmogumi". Šįkart 
Džeraldas nenumatė tik širdies smūgio ir jį sukėlusio spyrio. Ir dėl to, 
žinoma, jis tapo ne didžiu, o negyvu. 

- Šuns pietūs, - sumurmėjo Džesė, nė nenujausdama, kad ir šįkart 
kalba balsu. - Džeraldas buvo nugalėtojas, o dabar - šuns pietūs jis. 
Tiesa, Ruta? Tiesa, Moliūgėli? 

Ji suspaudė mažą plieninį raktelį tarp nykščio ir smiliaus (kai pa- 
lietė metalą, Džesei vėl pasirodė, kad sapnuoja), pakėlė, pažiūrėjo į jį, 
o po to į kairės rankos antrankį. Apvali spynelė buvo šone. Džesei ji 
pasirodė panaši į durų skambutį prie turtuolio dvaro užpakalinių du- 
rų. Atrakinti spynelę buvo labai lengva: tereikėjo įkišti raktą į skylu- 
tę, išgirsti, kaip jis spragteli savo vietoje, ir tada pasukti. 

Džesė nuleido raktą prie spynelės, tačiau nespėjo jo įkišti, kai vėl 
apsunko galva. Ji susverdėjo ir pamanė apie Karlą Valendą. Ranka 
ėmė drebėti. 

- Liaukis! - piktai riktelėjo Džesė ir prispaudė raktą prie spynelės. 
- Liauk... : | 

Raktas nepataikė į skylutę, atsimušė į plieną ir persivertė aplipu- 
siuose krauju pirštuose. Po sekundės jis išslydo - kaip pateptas tau- 
kais - ir nukrito ant grindų. Liko tik vienas raktas, ir jei Džesė jį pa- 
mes, tuomet... 

Nepamesi, - tarė Moliūgėlis. Prisiekiu, kad ne. Griebk jį, kol ne- 
praradai drąsos. | 

Džesė sulenkė dešinę ranką, pakėlė pirštus prie akių ir iš arti juos 
apžiūrėjo. Drebulys truputį sumažėjo, nors ir nepakankamai, bet lauk- 
ti nebebuvo kada. Džesė bijojo, kad praras sąmonę, jei nors truputį 
uždels. | 

Ji ištiesė drebančią ranką ir vos nenužėrė rakto nuo stalelio. Dėl 
visko buvo kalti apmirę pirštai. Džesė giliai įkvėpė ir sulaikiusi kvė- 
pavimą sugniaužė kumštį, ignoruodama skausmą ir naują kraujo plūs- 
telėjimą. Tada palengva iškvėpė orą. Pasijuto daug geriau. Užuot iš- 
kart sugriebusi raktą, ji smiliumi prispaudė rakto galvutę ir patraukė 
jį prie stalelio krašto. 

Jei jį numesi, Džese! - sudejavo Pavyzdingoji Žmonelė. Jei ir jį 
numesi! 

- Užsičiaupk, Žmonele, - tarė Džesė ir pakišo nykštį po raktu, su- 
darydama savotišką pincetą. 

Tuomet, negalvodama apie blogiausia, ji pakėlė raktą ir prinešė jį 
prie antrankio. Nenumaldomai bėgo sekundės, Džesei bandant patai- 
kyti į rakto skylutę. Staiga spynelė susidvejino... o po to ir susiketur- 
gubino. Džesė užsimerkė, giliai įkvėpė ir vėl atsimerkė. Prieš akis te- 
buvo vien spynelė, ir Džesė įkišo į ją raktą, kol akys vėl nepradėjo 
pokštauti. 

- Puiku, - atsiduso ji. - O dabar pažiūrėsim. 

Ji pasuko raktą pagal laikrodžio rodyklę. Nieko. Panika užgniau- 
žė gerklę, bet staiga Džesė prisiminė seną Bilio Dano furgonėlį ir lip- 
duką su kalambūru ant užpakalinio buferio: “Į DEŠINĘ UŽVERŠK, 
Į KAIRĘ ATLEISK". Virš žodžių kabėjo piešinėlis su dideliu atsuk- 
tuvu. | 

- Į kairę atleisk, - sumurmėjo Džesė ir pabandė pasukti raktą prieš 
laikrodžio rodyklę. 

Iš pradžių ji nesuprato, kad antrankis atsirakino. Pamanė, jog rak- 
tas užlūžo spynelėje, todėl suklykė, krauju iš burnos aptaškydama sta- 
lelį. Kraujas aptaškė Džeraldo kaklaraištį (raudona tinka prie raudo- 
no). Tada pažvelgė į atvipusį antrankį ir suprato, kad jai pavyko. 

Džesė Burlingeim ištraukė truputį patinusią ties riešu, bet nesuža- 
lotą kairę ranką iš antrankio, o šis kaip ir jo draugužis trenkėsi į Io- 
vos stulpelį. Po to Džesė baikščiai pakėlė abi rankas prieš save. 
Žvilgsnis krypo nuo kairės rankos prie dešinės ir vėl atgalios. Protas 
atsisakė suprasti, kad dešinė ranka kraujavo: svarbiausia dabar buvo 
įsitikinti, jog ji iš tikrųjų visiškai laisva. 

Akys lakstė nuo rankos prie rankos, tarsi ji stebėtų stalo teniso 
varžybas. Džesė giliai įkvėpė, atmetė galvą ir skardžiai suriko. Ji jau- 
tė, kaip dar viena plati tamsos banga užlieja kūną, o žaibai ima vars- 
tyti ją skersai išilgai, bet nesiliovė rėkti. Atrodė, kad kito pasirinkimo 
nėra: arba rėki, arba miršti. Iki beprotybės teliko vienas žingsnis, nors 
kol kas tai buvo triumfo ir pergalės riksmas. Už dviejų šimtų jardų 
nuo čia, miškuose, prie pat kelio buvęs Princas pakėlė galvą ir nera- 
miai pažvelgė vasarnamio link. 

Džesė nebepajėgė atitraukti akių nuo rankų ir liautis rėkti. Tokio 
jausmo ji niekada nebuvo patyrusi, todėl viena jos pusė pagalvojo: jei 


193 


seksas būtų nors pusę tiek malonus, žmonės mylėtųsi ties kiekvienu 
gatvės kampu - jie nebegalėtų sustoti. 

Staiga užgniaužė kvapą, ir Džesė loštelėjo atgal. Ji dar bandė su- 
griebti lovos stulpelį, tačiau buvo per vėlu: prarado pusiausvyrą ir iš- 
sidrėbė ant grindų. Krisdama dar spėjo pagalvoti, kad viena jos pusė 
laukė, kol antrankiai ją sulaikys. Cha, labai juokinga. 

Griūdama Džesė sutrenkė žaizdą. Skausmas uždegė visą dešinę 
ranką lyg lemputes ant kalėdinės eglutės. Ir šįkart ji suriko tik iš 
skausmo. Tačiau akimoju liovėsi - pajuto, kad tuoj praras sąmonę. 
Džesė atmerkė akis ir pažvelgė į sudarkytą savo vyro veidą. Džeral- 
das spoksojo į ją su begaline nuostaba - “Taip negalėjo atsitikti, juk 
aš - visiems žinomas advokatas". Musė, kuri trynėsi savo priekines 
kojas, atsitūpusi ant viršutinės lūpos, įlindo į nosieš šnervę, ir Džesė 
taip staigiai nusuko galvą, kad net smarkiai stuktelėjo ją į grindis. Iš 
akių pasipylė žiežirbos. Vėl atmerkusi akis, ji suprato, kad vėpso į lo- 
vos galvūgalį, nuo kurio srovelėmis laša kraujas. Argi ji ką tik stovė- 
j0? Džesė tuo neabejojo, bet vis tiek buvo sunku patikėti, nes Žiūrint 
iš apačios sumauta lova atrodė tarsi didžiulis “Kraisler'' pastatas. 

Kelkis, Džese! - vėl nekantravo Moliūgėlis. Jei ji ko nors siekė, 1š 
mažos mielos mergaitės galėjo virsti tikra kale. 

- Ne kale, - tarė Džesė, vėl užmerkdama akis. Lūpose sustingo 
lengva šypsenėlė. - Ne kale, o girgždančiu ratu. 

Judinkis, po velnių! 

Negaliu. Turiu truputį pailsėti. 

Jei tuoj pat neatsikelsi, galėsi ilsėtis amžiais. Nagi, pajudink sa- 
vo riebią subinę! 

Tai Džesę supykdė. 

- Visai ji neriebi, smailaliežuve, - sumurmėjo ji ir pabandė atsi- 
kelti. 

Užteko tik pamėginti (mėšlungis vėl sutraukė krūtinę), idant su- 
prastų, jog atsikelti nepavyks. Be to, atsikėlimas neišspręs problemos, 
kadangi patekti į vonią buvo praktiškai neįmanoma: lovos koja stovė- 
jo kaip tik vonios tarpduryje. 

Džesė palindo po lova ir ėmė šliaužti, nupūsdama dulkes savo ke- 
lyje. Jos išsisklaidydavo lyg maži vėjaričiai. Dulkės kažkodėl vėl grą- 
žino moters viziją: Džesė išvydo ją, beklūpančią šalia apatinio sijono 
gervuogių tankumyne. Ji įšliaužė į vonios tamsą ir pajuto naują kva- 

pą. Tai buvo vanduo. Jo lašai tiško ant kriauklės, lašėjo iš dušo gal- 
vutės. Džesė netgi galėjo užuosti sudrėkusio rankšluoščio, numesto į 
pintinę, kvapą. Vanduo, vanduo aplinkui, kiekvienas lašelis prašosi, 
kad jį nurytų. Perdžiūvusi gerklė vos neverkė. Staiga Džesė pastebė- 
j0, kad ji iš tikrųjų liečia vandenį - kelis lašus, nubėgusius nuo var- 
vančio vamzdžio, esančio po kriaukle, kurio santechnikas, nors ir 
daug kartų prašytas, nesugebėjo sutaisyti. Giliai kvėpuodama, Džesė 
pasilenkė prie balutės ir ėmė laižyti linoleumą. Vandens skonio ne- 
įmanoma buvo apsakyti. Net nuostabiausiuose sapnuose jos lūpos ir 
liežuvis nepatyrė tokio švelnumo. 

Tačiau balutės neužteko. Drėgnas žalias kvapas sklandė aplinkui, 
o nuryti lašai tik dar labiau sužadino troškulį. Šis slaptų šaltinių kva- 
pas sugebėjo padaryti tai, ko net Moliūgėliui nepavyko: Džesė vėl at- 
sistojo. 

Ji įsikibo į kriauklę ir prisitraukė. Tik mirksnį prieš veidrodį 
šmėstelėjo aštuonių šimtų metų amžiaus moters veidas, ir Džesė atsu- 
ko kraną, pažymėtą “Š. vanduo". Iš krano pliūptelėjo viso pasaulio 
vandenys. Ji vėl pabandė triumfuodama surikti, bet pavyko tik dusliai 
sušnibždėti. Džesė pasilenkė ir žiopčiodama it žuvis ėmė ryti vande- 
nį. Plaučius užpildė seno šulinio kvapas. Ore sklandė ir tas švelnus 
sūrus kvapas, kuris persekiojo Džesę nuo tos dienos, kai tėvas tvirki- 
no ją per saulės užtemimą, tačiau dabar jis asocijavosi ne su baime ar 
gėda, o gyvenimu. Džesė įkvėpė jį, po to džiaugsmingai išleido, vėl 
pakišdama burną po kranu. Ji gėrė, kol stiprus spazmas privertė vis- 
ką išvemti. Veidrodis apsitaškė krauju. Džesė kelis sykius įkvėpė ir 
vėl ėmė gerti. 

Šįkart vanduo pasiliko skrandyje. 

Vanduo Džesę atgaivino, tad užsukusi kraną ji vėl pažvelgė į 
veidrodį. Jame išvydo tikro žmogaus atvaizdą: silpną, virpantį iš 
skausmo ir vos pastovintį ant kojų... tačiau gyvą ir sveiko proto. Dže- 
sei atrodė, jog daugiau niekada neteks patirti tokio pasitenkinimo kaip 
tie pirmieji gerkle nubėgę šalti vandens lašai - su jais varžytis tega- 
lėjo jos pirmasis orgazmas. Abu sykius ją užvaldė ląstelės ir audiniai, 

nustūmę į šoną sąmoningas mintis (bet ne pačią sąmonę!) ir nuvedę 
tiesiai prie ekstazės. Niekada to nepamiršiu, - mąstė Džesė, žinoda- 
ma, jog jau beveik pamiršo saldų pirmojo orgazmo jausmą, jam vėl 
tapus “normaliam"'. Panašu, kad kūnas niekino atmintį... arba atsisa- 
kė ją palaikyti. 

Spjauk į viską, Džese, nes turi paskubėti! 

Kada baigsi mane šokdinti? - atkirto ji. Kraujas iš sužeisto riešo 
liovėsi tekėti srove, tačiau vis tiek dar stipriai kraujavo. Lovos atspin- 
dys veidrodyje atrodė kaip kadras iš siaubo filmo: čiužinys permirkęs 
krauju, juo apšlakstyti ir galvūgalio skersiniai. Džesė kažkur skaitė, 
kad žmogus gali netekti daug kraujo ir vis tiek judėti, bet tik iki tam 
tikros ribos. Todėl reikia paskubėti. 

Ji atidarė vaistinėlę, bandydama surasti tvarstį. Staiga Džesė ki- 
miai susijuokė. Jos akys sustojo ties “Always"' higieninių paketų dė- 
žute, kukliai gulinčia už kvepalų, odekolonų ir skutimosi losjonų ei- 
lės. Ore pakibo tankus aromatų mišinys, nes Džesė išvertė du ar tris 
buteliukus, traukdama dėžutę prie savęs. Ji nuplėšė popierių ir it 
stambią baltą apyrankę apvyniojo paketą aplink riešą. Į jį beregint 
ėmė sunktis kraujas. 

Ir kas galėjo pamanyti, kad advokato žmonelė turi tiek daug krau- 
jo? - vėl susijuokė Džesė. Ant viršutinės vaistinėlės lentynos gulėjo 
dėžutė su gydomuoju pleistru. Džesė kaire ranka sugriebė jį, nes de- 
šinė gebėjo tik kraujuoti ir tvinkčioti iš skausmo. Tačiau Džesė žvel- 
gė įją su meile. Ir kodėl gi ne? Kai jai reikėjo jos pagalbos, ši sugrie- 
bė vienintelį likusį raktą, įkišo į spynelę ir atrakino antrankį. Ne, Dže- 
sė visiškai nepyko ant panelės Dešiniosios. 

Tai buvai tu, Džese, - tarė Moliūgėlis. Norėjau pasakyti, kad mes 
- tai tu. Tačiau ir pati tai puikiai žinai. 

Be abejo, Džesė žinojo. 

Ji atidarė dėžutės su pleistru dangtelį ir laikydama ritinėlį dešine 
ranka kairiu nykščiu pabandė pakelti juostelės galą. Tada perdėjo ri- 
tinėlį į kairę ranką, juostelės galą prispaudė prie paketo ir kelis kar- 
tus apvyniojo ją aplink riešą, podraug stipriai spausdama jau baigian- 
tį permirkti paketą prie žaizdos. Po to dantimis nukando juostelę, šiek 
tiek padvejojo ir apvyniojo pleistru ranką truputį žemiau alkūnės. 
Džesė visai nenumanė, ar toks pačios pasidarytas turniketas nors kiek 
padės, tačiau neabejojo, kad nepakenks. 

Ji vėl nukando juostelę ir įmetusi suplonėjusį ritinėlį atgal į vais- 
tinėlę pastebėjo žalią “Eksedrino" buteliuką ant vidurinės lentynos. 
Ačiū Dievui, ir dangtelis paprastas. Džesė kaire ranka išėmė jį ir dan- 
timis ištraukė plastmasinį kamštelį. Aspirino tablečių kvapas buvo 
aitrus. 

Nemanau, kad tai gera mintis, - nervingai prabilo Pavyzdingoji 
žmonelė. Aspirinas skystina kraują ir lėtina krešėjimą. 

Gal ir teisybė, tačiau apnuoginti nervai riešo viršuje klykė iš 
skausmo tarsi priešgaisrinė signalizacija. Tad Džesei atrodė, kad turi 
kuo skubiau juos nors kiek apraminti, nes kitu atveju tuoj raitysis ant 
grindų ir spoksos į atspindžius ant lubų. Ji įmetė dvi tabletes į burną, 
kiek padvejojus, įmetė dar dvi. Vėl atsuko kraną, prarijo tabletes ir 
kaltai pažvelgė į aprištą riešą. Kraujas tebesisunkė pro paketo sluoks- 
nius: greitai ji galės jį nusiimti ir išgręžti. Siaubingas vaizdas... vieną- 
kart jį išvydus, jau buvo nebeįmanoma juo atsikratyti. 

Jei dar pabloginsi... - liūdnai prabilo Pavyzdingoji Žmonelė. 

Liaukis pagaliau, - atšovė aštrus, bet draugiškas Rutos balsas. Jei 
mirtinai nukraujuosiu, tai negi dėl to turėsiu kaltinti keturias aspiri- 
no tabletes, kai ką tik vos nenusikirtau rankos, norėdama trūks plyš 
išsilaisvinti? Nesąmonė! 

Dabar jau viskas atrodė nesąmoningai. Galbūt tik šis žodis ne vi- 
sai tiko. Reikėjo sakyti... 

- Hipernesąmonė, - tyliai sumurmėjo Džesė. 

Iš tikrųjų. Džesė pasisuko į vonios duris ir sumišusi atsikvėpė. 
Viena sąmonės dalis pranešinėjo, kad kūnas vis dar sukasi. Akimirką 
Džesei pasirodė tuzinas Džesių, kurios paeiliui demonstravo kiekvie- 
ną sukimosi judesį. Džesė dar labiau suglumo išvydusi, jog auksiniai 
krintančios pro vakarinį langą šviesos spinduliai virto ryškiai gelto- 
nais gyvatės odos dryžiais. Juose besisukančios dulkės tapo deiman- 
tinio smėlio smiltelėmis. Džesė girdėjo, kaip daužosi širdis, užuodė 
maišytą kraujo ir šulinio vandens kvapą. Atrodė, kad ji uosto senovi- 
nį varinį vamzdį. 

Tuoj prarasiu sąmonę. 

Ne, Džese, jokiu būdu. Negali sau to leisti. 

Teisybė, tačiau Džesė buvo bemaž tikra, kad vis tiek taip atsitiks. 
Tai jau nuo jos nebepriklausė. 

Netiesa. Žinai, ką gali padaryti. 

Džesė pažvelgė į aprištą ranką ir ją pakėlė. Paprasčiausiai reikia 
atpalaiduoti dešinės rankos raumenis, o gravitacija pati pasirūpins vi- 
su kitu. Jei sumaitotos rankos skausmas, trenkus ją į vaistinėlės kam- 
pą, neištrauks Džesės iš baisiosios švytinčios vietos, tai jau niekas ki- 
tas ir nebeištrauks. Džesė laikė ranką prie aptaškytos krauju dešinės 
krūties, kol morališkai nusiteikė tai padaryti, tada vėl ją nuleido. Ne, 
ji negalėjo. To jau būtų per daug - skausmo jau būtų per daug. 

Tada judinkis, kol nenualpai. 

Taip pat negaliu. Ji jautėsi daugiau nei pavargusi: atrodė, tarytum 
ką tik būtų surūkiusi “Cambodian Real“ pakelį. Džesė troško tik sto- 
vėti ir Žiūrėti, kaip deimantinės dulkės šoka saulės spinduliuose. Ir 
galbūt dar gurkštelėti tamsiai žalio, dumblu kvepiančio vandens 1a- 
šelį. 

- Viešpatie, - išsigandusi tarė ji. 

Turi išeiti iš vonios, Džese. Tu privalai! Apie kitką dabar nė ne- 
galvok. Tik šįkart šliaužk per lovą, o ne po ja, nes abejoju, ar tau už- 
teks jėgų. 

Bet... bet ant lovos mėtosi stiklo šukės. O jeigu aš įsipjausiu? 

Klausimas leido Rutai prabilti įtūžusiu balsu: 

Tu jau ir taip beveik nulupai visą odą nuo dešinės rankos. Negi 
manai, kad dar keli įbrėžimai turėtų tave sustabdyti? Viešpatie Die- 
ve, meilute, 0 jeigu tu mirsi vonioje su higieniniu paketu ant riešo ir 
dideliu kvailu šypsniu veide? Gal užteks jau tavo "jeigu"'? Judinkis, 
kale! | 

Du atsargūs žingsniai grąžino Džesę prie vonios durų. Akimirką 
ji stabtelėjo, prisimerkdama nuo saulės šviesos, lyg Žmogus, prasė- 
dėjęs visą dieną kino teatre, ir ėmė ropštis ant lovos. Šlaunims palie- 
tus permirkusį krauju čiužinį, Džesė atsargiai iškėlė kairį kelį ir su- 
griebė lovos stulpelį, kad neprarastų pusiausvyros, o tada persivertė 
ant lovos. Baimės ir pasibjaurėjimo jausmas užklupo ją visai netikė- 
tai. Ji neįsivaizdavo, kad kada nors vėl atsiguls į šitą lovą tarsi į sa- 
vo karstą. Tik atsiklaupusi ant čiužinio, Džesė vos nepradėjo klykti. 

Nėra reikalo taip gilintis į tai, ką jauti lovai, Džese. Paprasčiau- 
siai nuslink į kitą to sušikto daikto galą. 

Jai pavyko susitvardyti ir peršliaužti lovą, aplenkiant lentyną ir 1š- 
sibarsčiusias stiklo šukeles. Kiekvieną kartą akims susidūrus su ka- 
bančiais ant stulpelių antrankiais (vienu išsiviepusiu, o kitu užrakintų 

ir aptekusiu jos krauju), Džesė šūkteldavo iš neapykantos. Atrodė, 
kad antrankiai gyvi ir vis dar išalkę. 

Džesė pasiekė lovos galvūgalį, kaire ranka sugriebė gulto koją, 
atsargiai apsisuko ant kelių, atsigulė ant pilvo ir nuleido kojas ant Že- 
mės. Akimirką jai pasirodė, jog neužteks jėgų atsikelti, ir ji gulės ši- 
taip, kol praradusi sąmonę susmuks ant grindų. Tada Džesė giliai 
įkvėpė, atsistūmė kaire ranka ir atsistojo. Kojos vos laikė: ji atrodė 
panaši į jūreivį, atsikėlusį sekmadienio rytą po gerų vakarykščių iš- 
gertuvių - tačiau ji vis dėlto, ačiū Dievui, stovėjo. Galva vėl apsunko, 
tarsi į sąmonę būtų įplaukęs piratų galeasas su milžiniškais juodais ir- 
klais. Arba saulės užtemimas. 

Linguodama ir nematydama prieš save kelio, Džesė maldavo: 
Dieve, prašau neleist man numirti. Dieve, prašau. Ar sutinki? 

Pagaliau akyse prašviesėjo. Džesė pajudėjo per kambarį telefono 
link, kaire ranka bandydama išlaikyti pusiausvyrą. Ji pakėlė ragelį, 
kuris buvo toks pat sunkus, kaip ir “Oksfordo anglų kalbos žodyno“ 
tomas, ir pridėjo jį prie ausies. Ragelyje tesigirdėjo mirtina tyla. Kaž- 
kodėl Džesė visai nenustebo. Ji tik paklausė savęs: ar Džeraldas 1š- 
jungė telefoną, kaip jis dažnai darydavo, ar naktinis svečias perpjovė 
laidus iš namo išorės. 

- Ne, tai ne Džeraldo darbas, - sušvokštė ji. - Aš jį visąlaik stebė- 
jau. | 

Tada Džesė prisiminė, kad tik atvažiavusi įlindo į vonią. Džeral- 
das galėjo tuo pasinaudoti. Ji pasilenkė, sugriebė telefono laidą, ve- 
dantį prie jungiklio sienoje už kėdės, ir patraukė. Laidas truputį suju- 
dėjo. Bet ir tai galėjo būti vien vaizduotė: Džesė gerai žinojo, kad ne- 
valia pasitikėti vien savo pojūčiais. Kištukas galėjo užkliūti už kėdės, 
bet... 

Ne, - tarė Žmonelė. Laidas nejuda, nes iki šiol tebėra prijungtas. 
Džeraldas niekada nebuvo jo ištraukęs. Telefonas neveikia, nes ta bū- 
tybė, buvusi čia praeitą naktį, nupjovė laidus. 

Neklausyk jos. Savo spiegiančiu balsu ji bando paslėpti savo bai- 
me: ji bijo net savo pačios šešėlio, - kalbėjo Ruta. Laidas su kištuku 
kabo ant kėdės kojos. Galiu tau garantuoti. Beje, visai lengva tai iš- 
siaiškinti. 

Žinoma. Džesei tereikėjo patraukti kėdę ir pažiūrėti po ja. Ir jei 
telefonas atjungtas, vėl jį įjungti. | 

O jei ir tuomet telefonas neveiks? - paklausė Žmonelė. Tada ir su- 
žinosi visą tiesą. 

Baik drebėti. Tau reikia pagalbos ir, beje, labai skubios, - para- 
gino Ruta. 

Teisybė, tačiau pagalvojus, kad reikės atitraukti kėdę, Džesę apė- 
mė niūri nuotaika. Pajudinti kėdę nebūtų sunku, nes ji svėrė kokį 
penktadalį lovos svorio, o Džesė sugebėjo nustumti ją net per visą 
kambarį. Ir vis tiek mintis slėgė pečius: kėdės atitraukimas būtų tik 
pradžia. Tada reikėtų atsiklaupti ant kelių... nušliaužti į tamsų, pilną 
dulkių kampą, rasti jungiklį... 

Viešpatie, meilute! - suriko sunerimusi Ruta. Neturi kitos išeities! 
Maniau, jau seniai sutarėm, kad tau reikia pagalbos ir, beje, labai 
sk... 

Staiga Džesė vienu tvirtu kirčiu nukirto Rutos balsą. Užuot pa- 
traukusi kėdę, ji pasilenkė, sugriebė savo kelnes-sijoną ir per kojas jį 
užsimovė. Prasisunkę pro paketą kraujo lašai užtiško ant priekio, bet 
Džesė vos galėjo įžiūrėti dėmes. Dabar ji stengėsi nekreipti dėmesio 
į piktus, apstulbusius balsus, stebėdamasi, kas įleido tuos keistus 
žmones į jos galvą, tarsi pabudęs vieną rytą rastum savo namus pavir- 
tusius pakelės viešbučiu. Visi balsai kategoriškai atsisakė patikėti jos 
tolimesniais planais, bet staiga Džesė suprato, kad jai į tai nusispjaut. 
Tai juk tik jos vienos gyvenimas. 

Džesė pakėlė palaidinukę ir šmurkštelėjo galvą. Graži, šilta ru- 
dens diena, leidusi užsivilkti palaidinukę be rankovių, patvirtino jos 
sumišusiam protui, jog Dievas yra. Ji tikrai nebūtų sugebėjusi įkišti 
sužeistos dešinės rankos į ilgą rankovę. 

Nėra reikalo apie tai galvoti, - mąstė Džesė, - ir joks įtikinėjantis 
balsas neprivalo man to sakyti. Noriu iš čia išvažiuoti, bent jau pa- 
bandyti išvažiuoti - nors galėčiau tik atstumti kėdę ir įjungti telefoną. 
Aš turbūt praradau daug kraujo ir man aptemo protas. Tai beprotiš- 
kas sumanymas. Dieve, juk ta kėdė nesveria penkiasdešimties svarų... 
aš juk beveik išgelbėta! 

Tačiau iš vasarnamio Džesę ginė ne kėdė ir ne mintis, kad gelbė- 
jimo tarnybos vyrukai ras ją nuogą šalia apkramtyto vyro lavono. 
Džesė žinojo, kad ji išvažiuotų savo “Mersedesu" net ir tuomet, jei te- 
lefonas puikiai veiktų, ir policija, greitoji pagalba bei Deringo viduri- 
nės mokyklos orkestras būtų iškviesti, nes telefonas nieko nereiškė. 
Svarbiausia, kad... 

Svarbiausia, kad turiu kuo skubiausiai iš čia išsinešdinti, - pagal- 
vojo ji ir sudrebėjo. Rankos pasišiaušė. Nes ta būtybė šiąnakt sugrįš. 

Tiesiai į dešimtuką. Džeraldas, kėdė, gelbėjimo tarnybos vyrukai, 
išplėtę akis nuo siaubingo reginio, ir netgi telefonas nieko nereiškė. 
Džesę iš čia vijo mintis apie erdvių kaubojų, jos seną draugą daktarą 
Pražūtį. Tik todėl ji vilkosi drabužius, lašindama kraują, užuot pa- 
prasčiausiai sutvarkiusi ryšį su išoriniu pasauliu. Džesė jautė, kad at- 
eivis jau kažkur netoliese. Jis tik laukė, kol ateis naktis, o ji 1lgai ne- 
truks. Jei Džesė praras sąmonę, bandydama patraukti kėdę, ar šliau- 
žios patamsyje dulkių ir voratinklių karalystėje, ji gali pasilikti vienut 
vienutėlė, kai būtybė su kaulų lagaminėliu įžengs pro duris. Ir blo- 
giausia, kad tuo momentu ji dar bus gyva. 

Beje, svečias tikrai nupjovė laidus. Džesė negalėjo to Žinoti... ta- 
čiau giliai širdyje buvo tuo tikra. Jei ji ir patrauktų kėdę bei įjungtų 
telefoną, jis vis tiek tylėtų kaip ir kiti virtuvėje ir hole. 

Na, ir kas čia tokio? - paklausė Džesė savo balsų. Aš tik išvažiuo- 
siu į pagrindinį kelią. Tai menkniekis, palyginti su chirurgine opera- 
cija, atlikta su stiklo šuke, ar dvigulės lovos stūmimu per visą kamba- 
rį, prarandant pintą kraujo. “Mersedesas " - gera mašina, o iki kelio 
- tik ranka paduok. Aš tik išvažiuosiu į 117-ąjį kelią dešimties kilo- 
metrų per valandą greičiu, ir jei jausiuos per silpna ir negalėsiu pa- 
siekti “Deikinso" parduotuvės, tai paprasčiausiai sustosiu šalikelėje, 
įjungsiu visas šviesas ir nuspausiu signalą, kai pamatysiu pravažiuo- 
jančią mašiną. Nežinau, kas bloga galėtų nutikti plačiame, tuščiame 
kelyje. O svarbiausia, mašinoje galima užsirakinti. Būtybė nesugebės 
prasmukti į vidų. 

Būtybė, - pabandė pašiepti ją Ruta, tačiau Džesei pasirodė, ir kad 
jos balse skambėjo baimė. 

Taip, - atšovė ji. Juk tu raginai nepamesti galvos ir sekti jausmus, 
argi ne? O ar žinai, ką dabar sako mano širdis, Ruta? Ji sako, kad 
vienintelė mano išeitis - “Mersedesas ". Jei nori, gali juoktis, pra- 
šau... bet aš jau apsisprendžiau. 

Tikriausiai Ruta juoktis nenorėjo. Ji pritilo. 

Džeraldas įdavė man mašinos raktus prieš išlipdamas, nes norė- 
jo pasiimti savo “diplomatą " nuo užpakalinės sėdynės. Jis tikrai taip 
padarė. Dieve, prašau neleist, kad mano atmintis klystų. 

Džesė įkišo ranką į kairę kelnių-sijono kišenę, tačiau užčiuopė tik 
dvi servetėles. Ji priglaudė dešinę ranką prie dešinės kišenės ir su pa- 

lengvėjimu atsiduso, nes išgirdo pažįstamą mašinos rakto ir apvalaus 
pakabiklio, kurį Džeraldas padovanojo jai per paskutinį gimtadienį, 
skambėjimą. Ant jo buvo užrašyta: “TU, SEKSUALUS DAIK- 
ČIUK". Džesė nusprendė, kad dar niekada nesijautė tokia neseksua- 
lia ir tokiu daikčiuku, tačiau greitai susitaikė su šia mintimi. Svarbiau- 
sia, kad raktas kišenėje. Jis buvo bilietas išvykti iš šios kraupios vie- 
tos. 

Sportiniai Džesės bateliai stovėjo po telefono staliuku, bet ji nu- 
sprendė apseiti ir be jų. Mažais, atsargiais žingsneliais patraukė prie 
koridoriaus durų. Džesė pažadėjo sau patikrinti telefoną hole - nuo to 
blogiau nebus. 

Dar nespėjus aplenkti lovos, ėmė temti. Atrodė, kad krintantys 
pro vakarinį langą saulės spinduliai sujungti su tamsesne grandine, ir 
kažkas ką tik užsuko reostatą. Išnykus spinduliams, deimantinių dul- 
kių sūkurys taip pat dingo. 

O ne, tik ne dabar, - maldavo Džesė. Tu turbūt juokauji. Tačiau 
šviesa ir toliau blėso. Staiga Džesė suprato, kad vėl svyruoja į šalis, 
tik daug smarkiau. Ji pabandė sugriebti lovos stulpelį, tačiau užsika- 
bino tik už kruvino antrankio, iš kurio nelaisvės taip neseniai buvo iš- 
trūkusi. 

1963-ųjų liepos dvidešimtoji, - nerišliai mąstė ji. 5:39 po pietų. 
Visiškas saulės užtemimas. Kas man paliudys? 

Nosį užpildė sumišęs prakaito, spermos ir tėvo odekolono kvapas. 
Džesė norėjo juo atsikratyti, bet buvo per silpna. Ji žengė dar du var- 
ganus žingsnius ir nukrito ant permirkusio krauju čiužinio. Akys liko 
atmerktos ir retkarčiais sumirksėdavo, tačiau Džesė gulėjo be žado 
lyg paskenduolė, bangų mūšos išmesta ant ištuštėjusio jūros kranto. 

Atgavusi nuovoką, Džesė pamanė, kad tamsa - tai mirtis. 

Po to ji pagalvojo, jog jeigu būtų mirusi, tai neskaudėtų dešinės 
rankos. Ir pagaliau pamažu ji ėmė suvokti, kad jei aplink tamsu, o 
akys neužmerktos, tai saulė jau nusileido. Tai grąžino Džesę iš gilaus 
pusiau sąmoningo pošokinio miego. Iš pradžių ji negalėjo suprasti, 
kodėl mintys apie naktį tokios baugios, tačiau staiga 


202 


(erdvių kaubojus - meilės pabaisa) 

prisiminimai nupurtė ją lyg elektra. Siauri, mirtinai išbalę skruos- 
tai, aukšta kakta, degančios akys. 

Džesei be žado gulint ant lovos, pakilo vėjas, todėl užpakalinės 
durys vėl ėmė trankytis į staktą. Akimirką ji girdėjo tik duris ir vėją, 
o tuomet pasigirdo ilgas, drebantis staugimas. Džesei atrodė, kad to- 
kio siaubingo garso ji dar niekada negirdėjo: tarsi kauktų iš kapo iš- 
traukta gyva palaidota moteris. 

Garsas išnyko neramioje naktyje (be abejo, tai buvo naktis), ta- 
čiau dar po minutėlės vėl pasigirdo nežmoniškas, kupinas siaubo fal- 
cetas. Jis perėjo per visą kūną lyg gyva būtybė, priversdamas Džesę 
bejėgiškai sudrebėti, ir sustojo ties ausimis. Džesė užsidengė jas, bet 
nepajėgė užgožti jau trečią kartą pasigirdusio staugsmo. 

- Nereikia, - dejavo ji. Džesė dar niekada nebuvo tokia šalta. - 
Nereikia... ne, nereikia. 

Kauksmas išgaravo nakties tamsybėje ir atsinaujino tik kiek vė- 
liau. Džesė galėjo atsikvėpti ir susiprotėti, kad staugė šuo - tas pats, 
kuris pavertė jos vyrą į pakelės “Makdonaldą". Staugimas atsinauji- 
no. Neįtikėtina, jog kokia nors šio pasaulio būtybė sugebėtų leisti to- 
kius garsus. Tikriausiai tai mirtį nešanti šmėkla arba vampyras, besi- 
raičiojantis su kuolu, kuris pervėrė jam širdį. Kai staugimas pasiekė 
viršūnę, Džesė pagaliau suprato, kodėl šuo staugė tokiu balsu. 

Kaip ji ir nuogąstavo, būtybė sugrįžo. Šuo jautė ją. 

Džesė visa drebėjo. Paklaikusios akys klaidžiojo kampe, kuriame 
praeitą naktį stovėjo ateivis ir paliko perlinį auskarą bei pėdsaką. Da- 
bar buvo per tamsu juos įžiūrėti (jei iš tikrųjų jie ten buvo), bet Dže- 
sei pasirodė, kad ji išvydo pačią būtybę, ir pajuto, kaip gerklėje kyla 
riksmas. Džesė užmerkė ir vėl atmerkė akis, šįkart matydama tik nuo 
vėjo besiplaikstančius medžių, augančių už vakarinio lango, šešėlius. 
Toliau už šokančių pušų šešėlių bolavo gęstanti saulė. 

Jau turbūt septynios, tačiau jei dar įstengiu matyti saulėlydį, tai 
nėra nė tiek. Vadinasi, pragulėjau kokią valandą ar pusantros. Gal- 
būt dar nevėlu išsinešdinti iš čia. Galbūt... 

Šįsyk šuo kone suriko. Džesė čiuptelėjo už lovos stulpelio, nes 
kojos sulinko, ir ji staiga suprato, kad neprisimena, kada sugebėjo at- 
sistoti - štai kaip ją išgąsdino šuo. 

Valdykis, mergiote. Giliai įkvėpk ir suimk save į rankas. 

Džesė įkvėpė ir įtraukė pažįstamą kvapsnį. Jis priminė seniai ją 
persekiojantį silpną ir sūrų kvapą, susijusį su seksu, vandeniu ir tėvu, 
tačiau ne visai. Kvapas taip pat turėjo seno česnako... svogūnų... pur- 
vo... neplautų kojų prieskonį. Džesė nugrimzdo į prisiminimus ir pa- 
juto neapsakomą siaubą, kokį vaikai jaučia tikėdami, jog kažkokia be- 
veidė ir bevardė Būtybė kantriai laukia po lova, kol jie iškiš koją... ar 
numes ranką... 

Pūtė vėjas. Trinksėjo durys. Netoliese sugirgždėjo grindų lenta, 
tarsi kažkas bandytų tyliai slinkti į priekį. 

Jis sugrįžo, - šnibždėjo protas. Visi balsai susiliejo į vieną. /r šuo, 
ir tu užuodei jį. Todėl ir lenta sugirgždėjo. Būtybė sugrįžo tavęs pa- 
siimti. 

- O Dieve, prašau, ne, - dejavo Džesė. - Dieve, ne. Ne. Gerasis 
Dieve, padaryk taip, kad tai būtų netiesa. 

Džesė pabandė eiti, tačiau kojos prišalo prie grindų, o kairė ran- 
ka - prie stulpelio. Baimė sukaustė ją tarsi automobilio apakintą kiš- 
kį. Taip ji čia ir stovės, dejuodama ir besimelsdama, kol jis ateis jos 
pasiimti - erdvių kaubojus, meilės pjovėjas, mirties komivojažierius 
pilnu kaulų ir brangių žiedų lagaminėliu. 

Šuns staugimas skambėjo erdvėje ir Džesės galvoje, kol pagaliau 
ji įsitikino, kad tuoj išprotės. 

Aš sapnuoju, - mąstė Džesė. Todėl ir neprisimenu, kada atsisto- 
jau. Sapnai fiksuoja tik svarbius dalykus, todėl smulkmenos lieka ne- 
pastebėtos. Aš nualpau, bet neatsidūriau komoje. Aš paprasčiausiai 
nugrimzdau į miegus. Turbūt ranka liovėsi kraujavusi, nes mirtinai 
nukraujavę žmonės tikrai nesapnuoja košmarų. Taigi aš miegu. Mie- 
gu ir sapnuoju baisiausius košmarus. 

Nuostabi mintis, tik turi vieną trūkumą: ji neteisinga. Šokantys 
ant sienos medžių šešėliai buvo tikri. Taip pat ir keistas kvapas. Dže- 
sė nemiegojo ir turėjo kuo greičiau iš čia dingti. 

- Negaliu pajudėti! - suaimanavo ji. 

Gali! - piktai atkirto Ruta. Negi išsilaisvinai iš tų prakeiktų ant- 
rankių tik tam, kad mirtum iš baimės, meilute? Judinkis. Juk man ne- 
reiks sakyti, kaip tai padaryti? 

- Ne, - sušnibždėjo Džesė ir stuktelėjo dešine ranka į stulpelį. 

Milžiniškas skausmas iškart nusmelkė ją ir užgožė neleidžiantį 
Džesei pajudėti panikos priepuolį, taip pat ir stingdantį šuns staugimą. 

Juk žinai, ką toliau daryti, meilute, ar ne“) 

Taip, atėjo metas nešdintis iš čia. Į galvą šovė mintis apie Džeral- 
do šautuvą, bet Džesė nuvijo ją šalin. Ji net nenutuokė, kur jis yra: čia 
ar namuose Portlende. 

Džesė lėtai ir atsargiai drebančiomis kojomis ėjo per kambarį, vėl 
kaire ranka bandydama išlaikyti pusiausvyrą. Koridoriuje, už miega- 
mojo durų, sukosi šešėliai. Durys į svečių kambarį dešinėje ir į Dže- 
raldo darbo kambarį kairėje buvo atidarytos. Dar toliau kairėje kori- 
dorius sukosi į virtuvę ir svetainę. Dešinėje buvo neuždarytos užpa- 
kalinės durys... “Mersedesas"'... ir turbūt laisvė. 

Penkiasdešimt žingsnių, - mąstė Džesė. O gal truputį mažiau. Tad 
judinkis, gerai? 

Tačiau iš pradžių ji net nesukrutėjo. Pašaliniam Žmogui, nepaty- 
rusiam to, ką teko išgyventi Džesei per paskutines dvidešimt aštuo- 
nias valandas, būtų keista išgirsti, jog miegamasis jai tapo saugia bu- 
veine. O koridoriuje... ją gali nežinia kas užklupti. Nežinia kas. Stai- 
ga kažkas lyg akmuo trenkėsi į vakarinę namo dalį, tiesiai už lango. 
Džesė riktelėjo iš siaubo ir tik po to suvokė, kad tai tik senosios mels- 
vos eglės, augančios prie pat verandos, šaka. 

Suimk save į rankas, - švelniai paragino Moliūgėlis. Suimk save į 
rankas ir spruk iš čia. 

Džesė nutypino į priekį, skaičiuodama žingsnius. Suskaičiavusi 
iki dvylikos, ji pasiekė svečių miegamąjį; iki penkiolikos - Džeraldo 
darbo kambarį. Staiga ji išgirdo tylų šnypštimą, lyg garas eitų iš labai 
seno radiatoriaus. Iš pradžių Džesei pasirodė, kad ji pati išleido šį gar- 
są. Tačiau pakėlusi koją šešioliktam žingsniui, šnypštimas suintensy- 
vėjo. Šįkart Džesė suprato, kad ji šnypšti negali, nes stovi sulaikiusi 
kvėpavimą. 

Ji labai labai lėtai pasuko galvą Džeraldo darbo kambario link, 
kur jos vyras daugiau niekada nebenagrinės bylų, vieną po kitos rū- 
kydamas Marlboro" cigaretes ir švilpaudamas populiarias melodijas. 
Visas namas dejavo tarsi senas laivas audringoje jūroje, stiebams traš- 
kant nuo stipraus vėjo gūsių. Džesė girdėjo, kaip dreba langų stiklai 
1r trinksi užpakalinės durys, tačiau tai buvo kažkur kitame pasaulyje, 
kur žmonos nerakinamos antrankiais, vyrai neatsisako klausyti, o 
naktinės būtybės nesėlina vogčiomis į namus. Kai Džesė pasuko gal- 
vą, kaklo raumenys ir sausgyslės sugirgždėjo it senos lovos spyruok- 
lės. Akys išsprogo lyg karštos medžio anglies žarijos. 

Nenoriu žiūrėti! - rėkė jos protas. Nenoriu žiūrėti! Nenoriu žiū- 
rėti! 

Tačiau atrodė, jog kažkokios stiprios nematomos rankos ir toliau 
suka galvą, siaučiant vėjui, trinksint užpakalinėms durims, barškant 
stiklams ir stingdančiai staugiant šuniui. Džesė pasisuko veidu į mi- 
rusio vyro kabinetą: taip, tiesa, aukšta figūra stovėjo prie Džeraldo 
kėdės priešais stiklines duris. Siauras išblyškęs veidas žibėjo tamsoje 
it kaukolė. Tamsus kvadratinis suvenyrų lagaminėlio šešėlis tysojo 
tarp kojų. 

Džesė pabandė surikti, tačiau tik sušnypštė it arbatinukas. 

- Chuuuu - achhhhhhh. 

Ir viskas. 

Kažkur kitame pasaulyje karštas šlapimas tekėjo jos kojomis. 
Džesė jau antrą kartą sušlapo kelnaites. Ten pat siautė vėjas, drebi- 
nantis visą namą. Melsvos eglės šaka vėl barkštelėjo į vakarinę sieną. 
Džeraldo kabinete šoko šešėliai, todėl buvo sunku nuspręsti, ką j Ji ma- 
to... ir ar išvis ką nors mato. 

Šuo vis kraupiai tebestaugė, ir Džesė pagalvojo: Tu jį matai. Gal 
ne taip gerai, kaip kad jį užuodžia šuo, bet tu vis tiek jį matai. 

Tarsi norėdamas išsklaidyti abejones, ateivis smalsiai ištiesė kak- 
lą į priekį, suteikdamas Džesei galimybę trumpam aiškiai žvilgtelėti į 
jį. Veidas priklausė ateiviui, nesėkmingai bandančiam pamėgdžioti 
žmogaus bruožus. Džesei dar niekada neteko regėti tokio siauro vei- 
do. Nosis nebuvo storesnė už sviestinį peilį. Aukšta kakta pūpsojo lyg 
apgailėtinas sodo svogūnėlis. Būtybės akys buvo paprasčiausi juodi 
ratilai po siauru antakių trikampiu. Storos, rausvai rudos lūpos nuolat 
trūkčiojo. 

Ne, ne trūkčiojo, - mąstė Džesė taip aiškiai, kaip kartais pasitai- 
ko visiškos baimės apsuptyje. Ne trūkčiojo, o bandė nusišypsoti. Jis 
bandė man nusišypsoti. 

Tada ateivis pasilenkė paimti lagaminėlį, ir veidas beviltiškai din- 
go už matomumo ribų. Džesė žengė atatupsta, vėl pabandė surikti, ta- 
čiau tik tyliai sušnibždėjo. Vėjas, ir tas garsiau siautė aplink pastogę. 

Svečias vėl išsitiesino, vienoje rankoje laikydamas lagaminėlį, o 
kita jį atrakindamas. Džesė, nors ir nenorom, suvokė du dalykus. Jos 
protas atsisakė atrinkti informaciją. Pirma, tai buvo ne česnako, svo- 
gūno, prakaito ar purvo, o pūvančios mėsos kvapas. Antra, stovėda- 

ma daug arčiau, Džesė galėjo geriau apžiūrėti būtybės rankas. Ji tie- 
siog apstulbo, išvydusi daug ilgesnes galūnes, besisupančias šešėliuo- 
se it čiuptuvai. Rankos tiesė lagaminėlį, lyg laukdamos Džesės suti- 
kimo. Ir pagaliau ji išvydo, kad tai ne komivojažieriaus lagaminėlis, 
O pinta dėžutė, panaši į per didelį žvejo krepšelį sugautoms žuvims. 

" Tokią dėžutę jau mačiau anksčiau, - pagalvojo Džesė. Nežinau 
kur, ar per televizorių, ar tikrame gyvenime, bet tikrai mačiau. Kai 
dar buvau maža mergaitė. Ją išėmė iš juodos mašinos su durimis iš 
galo. 

Saiga prabilo švelnus NSO balsas. Vieną kartą, Džese, - sakysim, 
saulės užtemimo laikais, - kai prezidentas Kenedis dar buvo gyvas, vi- 
sos mažos mergaitės buvo Moliūgėliai, o plastmasinius maišus lavo- 
nams dar tik turėjo sukurti, tokias dėžutes galėjai dažnai išvysti. Jos 
buvo įvairiausių dydžių. Tavo draugužis laiko savo suvenyrus senoje 
lavonų dėžėje, kurią galėjai įsigyti kiekviename laidojimo biure. 

Džesei į galvą šovė dar viena stulbinanti, bet akivaizdi mintis: at- 
eivis taip dvokė, nes buvo negyvas. Džeraldo kabinete tūnojo ne jos 
tėvas, o kažkoks kitas vaikščiojantis lavonas. 

Ne... ne, to negali būti... 

Tačiau dar prieš tris valandas ji užuodė tokį pat tvaiką, sklindantį 
nuo Džeraldo lavono. Džesė jautė jį Džeraldo viduje, verdantį it ko- 
kia tik lavonams būdinga egzotinė liga. 

Ateivis atidarė dėžę ir ištiesė ją Džesei. Ji vėl išvydo aukso ir 
brangakmenių spindesį kaulų krūvoje. Džesė stebėjo, kaip siaura ne- 
gyvėlio ranka ima naršyti po krūvą pintoje laidojimo dėžėje, kurioje 
kažkada gulėjo kūdikio ar mažo vaikelio lavonas. Ir vėl girdėjosi gū- 
dus kaulų tarškėjimas, panašus į nusidėvėjusias kastanjetes. 

Džesė lyg užhipnotizuota stebėjo ateivį, apimta siaubo ekstazės. 
Ji baigė prarasti sveiką protą - tiesiog jautė, kad praranda, tačiau nie- 
ko neįstengė padaryti. 

Gali! Tu gali pabėgti! Tu privalai pabėgti, ir tučtuojau! 

Taip klykė Moliūgėlis. Tačiau kažkur giliai Džesės sąmonės tar- 
peklio dugne. Ten pat plytėjo ir daugiau tarpeklių bei kanjonų, kurie 
niekada nematė saulės šviesos - ten niekada nesibaigė saulės užtemi- 
mas. Įdomu suprasti, jog žmogaus protas - tik kapai, pastatyti tokiose 
juodose tuštumose, knibždėte knibždančiose šlykščių, ant dugno 
šliaužiojančių reptilijų. Tikrai įdomu. 

Lauke vėl sukaukė šuo, ir Džesė pagaliau atgavo balsą. Ji sukau- 
kė kartu su juo, beveik praradusi sveiką protą. Džesė galėjo lengvai 
įsivaizduoti, kad ji visą likusį gyvenimą staugs tokiu šuns balsu ko- 
kiame nors beprotnamyje. 

Džese, ne! Susivaldyk ir bėk! Bėk iš čia! 

Ateivis šypsojosi! jai, atraitęs lūpas ir apnuoginęs švytinčius gali- 
nius dantis, kurie priminė Džeraldą. Būtybė turėjo auksinius dantis, ir 
tai reiškė, kad... | 

Kad jis tikras, tačiau tuo mes įsitikinome jau anksčiau. Dabar 
svarbiausia nuspręsti, ką darysi toliau. Ar jau sugalvojai, Džese? Jei 
taip, geriau klok viską iš karto, nes nėra laiko. 

Vaiduoklis žengė į priekį, laikydamas atidarytą dėžę prieš save 
lyg norėtų, kad Džesė pasigėrėtų jos turiniu. Ant kaklo jis mūvėjo 
keistą vėrinį. Tirštas, nemalonus kvapas dar labiau sustiprėjo, 0 po- 
draug ir pagieža. Džesė pabandė žengti dar vieną žingsnį atgal, kad 
atstumas tarp jų išliktų nepakitęs, tačiau nesugebėjo Bajkciia kojų. 
Jos buvo tarsi prilipę prie grindų. 

Jis nori tave nužudyti, meilute, - tarė Ruta, ir Džesė tuo nė kiek 
nesuabejojo. Ar leisi jam tai padaryti? Ruta klausė tik iš smalsumo, 
be jokio pykčio ir sarkazmo. Po viso to, kas tau nutiko, tu leisi jam 
tai padaryti? 

Šuo staugė. Ranka naršė po dėžę. Kaulai barškėjo. Brangakme- 
niai silpnai spindėjo tamsoje. 

Džesė drebančiu dešiniu nykščiu ir smiliumi nesąmoningai su- 
griebė savo žiedus ant didžiojo kairės rankos piršto. Rankos skausmas 
sklido kažkur iš tolumos. Ji nenusiimdama nešiojo žiedus per visą sa- 
vo vedybinį gyvenimą, ir kai paskutinį kartą norėjo juos nusimauti, 
pirmiausia turėjo išmuilinti pirštą. Šįsyk žiedai lengvai nuslydo. 

Džesė ištiesė kruviną dešinę ranką būtybei, kuri dabar stovėjo 
prie knygų spintos, kabineto tarpduryje. Būtybė sustojo. Šypsena ant 
stambių lūpų persimainė į pyktį ar sumišimą. 

- Štai, - sukrenkštė Džesė. - Paimk juos. Imk ir palik mane ramy- 
bėje. 

Būtybei nespėjus pajudėti, ji metė Žiedus tiesiai į atvirą dėžę kaip 
monetas į mokesčių už kelią automatą. Juos skyrė tik penkios pėdos, 
todėl Džesė nesunkiai pataikė į plačiai atvertą dėžę. Ji išgirdo skam- 
besi, kai sutuoktuvių ir sužadėtuvių žiedai nukrito į kaulų krūvą. 

Būtybės lūpos susičiaupė, ir ji vėl sušnypštė. Ateivis žengė dar 
vieną žingsnį į priekį, ir staiga Džesės protas nubudo. 

- Ne, - sušuko ji. 

Ji apsisuko ir nusverdėjo. Siautė vėjas, trinksėjo durys, drebėjo 
stiklai, staugė šuo, o būtybė sekė jai iš paskos. Džesė girdėjo jo 
šnypštimą. Kiekvieną akimirką jis galėjo ištiesti siaurą, ilgą kaip 
čiuptuvas ranką ir pūvančiais pirštais sugriebti jos kaklą... 

Džesė pasiekė užpakalines duris, atidarė jas ir išsitiesė verando- 
je, prieš tai dar nepamiršusi prisiminti, kad nukristų ant kairiojo šono. 
Tačiau žiežirbos vis tiek pasipylė iš akių. Džesė apsivertė ant nuga- 
ros, pakėlė galvą ir nukreipė žvilgsnį durų link, tikėdamasi išvysti 
siaurą, išblyškusį erdvių kaubojaus veidą. Jis nepasirodė. Nebesigir- 
dėjo ir jo šnypštimo. Tačiau tai dar nieko nereiškė: ateivis galėjo pa- 
sirodyti kiekvieną sekundę, sugriebti ją ir perplėšti gerklę. 

Džesė atsistojo, žengė vieną žingsnį, ir tada drebančios nuo šoko 
ir prarasto kraujo kojos išdavė ją. Džesė parkrito ant lentų, prie pat 
šiukšlių dėžės. Ji sudejavo ir pažvelgė į dangų, kuriuo beprotiškų 
greičiu iš vakarų į rytus, beveik uždengdami mėnulį, slinko debesys. 
Šešėliai dengė jos veidą lyg neregėtos tatuiruotės. Šuo vėl sustaugė. 
Jis suteikė Džesei jėgų. Kaire ranka ji sugriebė šiukšlių dėžės dangtį, 
sugniaužė pirštais rankenėlę ir atsistūmusi atsistojo. Džesė nepaleido 
rankenėlės, kol pasaulis liovėsi suktis aplinkui. Tada nusverdėjo prie 
“Mersedeso", abiejomis rankomis stengdamasi išlaikyti pusiausvyrą. 

Namas taip panašus į kaukolę mėnulio šviesoje! - nusistebėjo 
Džesė. Tikra kaukolė! Durys - tai burna, langai - akys, o medžių še- 
šėliai - plaukai. | 

Tada į galvą šovė dar viena nuostabi mintis, ir Džesė kone nepra- 
pliupo juoktis. 

O, aš pamiršau smegenis! Žinoma, kad Džeraldas yra smegenys. 
Negyvos ir pūvančios namo smegenys! 

Kai pasiekė mašiną, ji dar kartą nusijuokė. Šuo tarsi atsakydamas 
irgi sustaugė. Mano šunelis turi blusų, kurios kanda jam tiesiai į ke- 
lius, - pamanė Džesė. Jos pačios keliai sulinko, ir ji vos spėjo sugrieb- 
ti durų rankeną, kad neparvirstų, tačiau nesiliovė juoktis. Džesė nebe- 
sugebėjo suturėti juoko. Ji suprastų, jei norėjusi apsisaugoti proto da- 
lis pabustų, tačiau taip neatsitiks, kol ji iš čia neišvažiuos. Jei tik, aiš- 
ku, jai pasiseks. 

- Tikriausiai man prireiks kraujo perpylimo, - tarė Džesė ir vėl 
ėmė kvatotis. 

Vis dar besijuokdama, ji sugriebė dešinę kišenę kaire ranka. Dže- 
sė jau užčiuopė raktus, kai pajuto kvapą ir būtybę su pinta dėže tie- 
siai už savęs. 

Ji pasuko galvą perkreiptomis iš juoko lūpomis ir akimirką tikrai 
išvydo siaurus skruostus bei degančias bedugnes akis. Tačiau taip at- 
sitiko tik dėl | 

(saulės užtemimo) 

baimės, kadangi iš tikrųjų ten niekas nestovėjo: veranda buvo tuš- 
čia, o pravirose duryse tebesklandė tamsa. | 

Tačiau geriau jau paskubėk, tarė Pavyzdingoji Žmonelė Burlin- 
geim. Geriau paskubėk kaip koks ledo ritulio žaidėjas, kol dar gali. 

- Tuoj suplyšiu kaip ameba, - sutiko Džesė ir dar kartą nusijuo- 
kė, ištraukdama raktą iš kišenės. 

Jis vos neiškrito, bet Džesė suskubo jį sugriebti už pakabiklio. 

- Tu, seksualus daikčiuk, - tarė ji ir smagiai nusikvatojo, trinksint 
durims ir negyvam kaubojui-meilės vaiduokliui išeinant iš namo pro 
baltą kaulų dulkių debesį. 

Tačiau kai Džesė atsisuko (ir vėl vos neišmetė rakto), veranda vėl 
buvo tuščia. Tik vėjas trankė duris - ir nieko daugiau. 

Džesė atrakino vairuotojo dureles, atsisėdo už “Mersedeso" vai- 
ro ir sugebėjo padėti kojas ant pedalų. Tada užtrenkė duris. Užspau- 
dusi centrinį užraktą, kuris užrakino visas duris (be to, ir bagažinę - 
nieko nėr geriau už vokišką efektyvumą), Džesė pajuto neapsakomą 
palengvėjimą. Ir dar kai ką. Tai buvo grįžtantis sveikas protas. Ji dar 
niekada savo gyvenime nesižavėjo tokiu saldžiu ir tobulu sugrįžimu... 
žinoma, išskyrus pirmuosius vandens iš krano lašelius. 

Kiek dar man trūko iki beprotybės? Kiek? 

Nemanau, kad tikrai nori žinoti, meilute, - rimtai atkirto Ruta Ne- 
arl. 

Turbūt ne. Džesė įkišo raktą į degimo spynelę ir jį pasuko. Maši- 
na neužsivedė. 

Juokai dingo, tačiau ji nepuolė isterikon. Džesė vis dar neprara- 
do nuovokos. Galvok, Džese. Atsakymas atėjo bematant. “Mersede- 
sas“ jau buvo senas (tokio senuko jie dar niekada neturėjo), todėl vis 
sunkiau užsivesdavo, nepaisant jokio vokiško efektyvumo. Tada rei- 

kėdavo stipriai paspausti pavarų svirtį į priekį. Tačiau jai prireiks 
abiejų rankų, nes sukti raktelį ir spausti svirtį reikėjo vienu metu, o 
dešinė ranka tvinkčiojo iš skausmo. Džesė net susigūžė nuo minties, 
kad teks dešine ranka užgulti pavarų svirtį, - ir ne vien dėl skausmo. 
Ji buvo tikra, kad žaizda ant riešo vėl atsivers. 

- Dieve, prašau padėt man, - sušnibždėjo Džesė ir vėl pamėgino 
užvesti mašiną. | 

Nė garso. Į galvą it mažas vagilis įsibrovė nauja mintis: mašina 
neužsiveda ne dėl pavarų dėžės gedimų. Tai ateivio darbas. Jis nupjo- 
vė telefono laidus, taip pat turėjo pakankamai laiko pakelti variklio 
gaubtą, nuplėšti paskirstymo galvutę ir kur nors miške ją išmesti. 

Trinktelėjo durys. Džesė nervingai atsisuko į tą pusę, įsitikinusi, 
kad pastebėjo išbąlusį, išsiviepusį veidą tarpdurio tamsoje. Dar po mi- 
nutės jis išeis iš namo. Jis pagriebs akmenį ir išdauš mašinos stiklą. 
Tada paims vieną šukę ir... 

Džesė kaire ranka sugriebė pavarų svirtį ir paspaudė ją iš visų jė- 
gų (nors atrodė, kad ji beveik nepajudėjo). Prakišusi dešinę ranką pro 
vairo kiaurymę, ji sugriebė raktelį ir vėl jį pasuko. 

Nieko. Tik tylus ją stebinčios pabaisos juokas. Džesė tai aiškai re- 
gėjo, nors tik savo mintyse. 

- Dieve, prašau, negi negaliu gauti nors vieno sušikto šanso? - 
suriko ji. 

Svirtis sutrūkčiojo po jos delnu, ir kai Džesė vėl pasuko raktą, va- 
riklis suriaumojo - “Ja, mein FiihrerY““*. Džesė su palengvėjimu atsi- 
duso ir įjungė šviesas. Dvi spindinčios oranžiškai geltonos akys spok- 
sojo į ją nuo keliuko. Džesė suriko jausdama, kad širdis tuoj tuoj iš- 
šoks iš krūtinės. Žinoma, tai buvo šuo - tas pats benamis, kuris, tiesą 
pasakius, tapo paskutiniu Džeraldo klientu. 

Buvęs Princas stovėjo kaip įbestas, staiga apakintas Žibintų švie- 
sos. Jei Džesė būtų pastačiusi svirtį į važiuojamąją poziciją, jau būtų 
jį pervažiavusi. Ši mintis atėjo jai į galvą, bet išnyko kažkur tarpek- 
lyje. Neapykanta ir šuns baimė dingo. Džesė išvydo, koks jisai suly- 
sęs ir kiek varnalėšų dyglių įsivėlę į sušiauštą kailį, kuris tikrai neap- 
saugos valkatėlės nuo ateinančios žiemos. Ji pastebėjo, kaip šuo susi- 
gūžė nuo šviesos, suglaudė ausis ir nuleido galvą. 


* Taip, mano vade (vok.). 

Nemaniau, kad tai įmanoma, - pagalvojo Džesė. Susidūriau su 
padaru, beviltiškesniu net už mane. 

Kaire alkūne ji nuspaudė “Mersedeso"' garso signalą. Šuo atsipei- 
kėjo. Jis apsisuko ir dingo miškuose, tik vienąkart atsigręždamas 
atgal. 

Sek jo pavyzdžiu, Džese. Važiuok iš čia, kol dar gali. 

Gera mintis. Ir, beje, vienintelė. Džesė vėl kaire ranka pasiekė 
svirtį 1r pastatė ją į važiuojamąją poziciją. Mašina trūktelėjo ir pama- 
žu pajudėjo asfaltuotu keliuku. Vėjo blaškomi medžiai it šešėliai šo- 
ko abiejose kelio pusėse, siųsdami pirmuosius rudens lapus į nakties 
dangų. Aš tai darau, - nustebo Džesė. Aš tikrai tai darau - varau ri- 
tulį į priekį. | 

Ji riedėjo kiemo keliuku, tikėdamasi išvažiuoti į bevardį kelią, ku- 
ris nuvestų ją iki Įlankos magistralės, o šis savo ruožtu nulydėtų iki 
117-ojo kelio ir civilizacijos. Stebėdama namą (dabar labiau negu bet 
kada jis tapo panašus į milžinišką kaukolę vėjuotoje spalio naktyje) 
per užpakalinio vaizdo veidrodėlį, Džesė mąstė. Kodėl jis mane palei- 
do? Ir ar iš tikryjų taip yra? 

Pusiau išprotėjusi jos pusė, kuri niekada visiškai neišsilaisvins iš 
antrankių ir pagrindinio miegamojo vasarnamyje ant Kašvakamako 
ežero kranto, tikino Džesę, jog taip nebus: būtybė su pinta dėže tik 
žaidžia su ja kaip katė su sužeista pele. Dar neišvažiavus į kelią, jis 
pasivys ją savo ilgomis kojomis, išties ilgąsias rankas ir sugriebęs už 
užpakalinio buferio sustabdys mašiną. Vokiečių efektyvumui nieko 
siųjų... 

Namas veidrodėlyje mažėjo, bet niekas neišėjo pro duris. Džesė 
išvažiavo į kiemą, pasuko dešinėn ir nukreipė automobilį Įlankos ma- 
gistralės link. Ji vairavo tik kaire ranka. Kas antrą ar trečią rugpjūtį 
savanoriai poilsiautojai, priputę alaus ir tarškėdami niekus, pravalyda- 
vo kelią nuo styrančių prie jo krūmų ar išsikišusių šakų, tačiau šie 
metai neįėjo į kas antrų ar trečių skaičių, todėl keliukas buvo daug 
siauresnis. Kiekvieną kartą, medžio šakai atsitrenkus į mašinos stogą, 
Džesė krūpteldavo. 

Taip, ji bėgo. Už stiklo keitėsi pažįstami ženklai, kuriuos ji per 
tiek metų išmoko atmintinai: didžiulė uola su perskelta viršūne, apau- 
gusi tvora su nublukusiu užrašu, apvirtusi melsva eglė, atsirėmusi į 

jaunesnes eglutes lyg girtuoklis, nešamas namo dar ne taip apsvaigu- 
sių savo draugužių. “Girta"" eglė reiškė, kad iki Įlankos magistralės li- 
ko tik trys dešimtosios mylios, o iki greitkelio - tik dvi. 

- Viskas bus gerai, jei nusiraminsiu, - tarė Džesė ir dešiniuoju 
nykščiu įjungė radiją. Į automobilio saloną iš keturių pusių plūstelėjo 
sodri, didinga ir racionali Bacho muzika. 

- Štai ir viskas, - jau daug garsiau kartojo Džesė. - Tereikia rie- 
balais save ištept. 

Netgi paskutinis šokas - spoksančios oranžinės benamio šuns 
akys - po truputį blėso, nors Džesė pradėjo drebėti. 

- Nieko neatsitiks, jei tik aš atsipalaiduosiu. 

Ji atsipalaidavo, gal net truputį per daug. Spidometro rodyklė vos 
paliesdavo dešimties mylių per valandą greičio padalą. Buvimas sau- 
giai užrakintame nuosavo automobilio salone grąžino jėgas. Džesė 
jau pradėjo galvoti, kad ją apgavo šešėlių žaismas, bet tam buvo ne 
pats geriausias laikas. Jei ką ir matė vasarnamyje, jis (būtybė, - tvirti- 
no pats svarbiausias NSO balsas) išėjo pro kitas duris. Jis gali ją sek- 
ti. Netgi įmanoma, kad jei Džesė ir toliau slinks tokiu vėžlio greičiu, 
tai užsispyręs persekiotojas be vargo ją pavys. 

Džesė pakėlė akis į veidrodėlį, norėdama dar kartą įsitikinti, kad 
tai - tik sukelta šoko paranoja, ir pajuto, kaip sustojo širdis. Ji palei- 
do vairą ir numetė kairę ranką ant dešiniosios. Turėjo velniškai skau- 
dėti, bet Džesė absoliučiai nieko nejautė. 

Ateivis sėdėjo ant užpakalinės sėdynės, šlykščiomis, ilgomis ran- 
komis suspaudęs galvą lyg beždžionė. Jo juodos akys tuščiai spokso- 
jo Į Ją. | 

Tu matai... aš matau... MES matome... tik šešėlius! - suriko Mo- 
liūgėlis, tačiau atrodė, jog riksmas atskriejo iš pačios visatos pabai- 
gos. 

Džesė išvydo ne tik šešėlius. Būtybė ant užpakalinės sėdynės bu- 
vo susipainiojusi tarp šešėlių, bet ne sukurta iš jų. Ji matė ateivio vei- 
dą: apvalius antakius, juodas akis, siaurą nosį, storas lūpas. 

- Džese! - sušnibždėjo erdvių kaubojus. - Nora! Ruta! Ir tu, Mo- 
liūgėli! 

Jos akys, įsistebeilijusios į veidrodėlį, matė, kaip keleivis lėtai pa- 
silenkia į priekį, o aukšta kakta beveik paliečia jos dešinę ausį, tarsi 
norėtų pasakyti paslaptį. Džesė stebėjo, kaip storos lūpos atidengia 

bespalvius dantis ir sustingsta kraupiame šypsnyje. Šią minutėlę Dže- 
sės Burlingeim protas pagaliau visai pašlijo. 

- Ne! - klykė Džesė skardžiabalsio solisto iš subraižytos plokšte- 
lės balsu. - Ne, prašau! Taip nesąžininga! 

- Džese! - Jo tvaikas buvo toks aštrus kaip dildė ir toks šaltas kaip 
šaldymo kamera. - Nora! Džese! Ruta! Džese! Moliūgėli! Pavyzdin- 
goji Žmonele! Džese! Mamyte! | 

Išsprogusios Džesės akys pastebėjo, kad pailgas, išbalęs veidas 
pusiau pasislėpė jos plaukuose, o besišypsančios lūpos beveik bučia- 
vo jos ausį, vis kartodamos ir kartodamos saldžią paslaptį: Džese! No- 
va! Žmonele! Moliūgėli! Džese! Džese! Džese! 

Akyse kažkas sprogo, ir jos paskendo didelėje tamsioje skylėje. 
Džesė tik spėjo pagalvoti: Nereikėjo man žiūrėti - vis dėlto išsidegi- 
nau akis. | 

Tada ji apalpusi užvirto ant vairo. “Mersedesui"' įsirėžus į didelę 
pakelės pušį, saugos diržas atmetė Džesę atgal. Turbūt būtų išsipūtu- 
si ir oro pagalvė, jei tik automobilis būtų tokią turėjęs. Tačiau tokio 
atsitrenkimo nepakako, kad užgestų variklis - vokiečių efektyvumas 
vėl triumfavo. Buferis ir radiatoriaus grotelės susilankstė, bet variklis 
ir toliau tyliai burzgė. 

Po penkių minučių indikatorius prietaisų skydelyje parodė, jog 
variklis jau pakankamai įkaito, ir galima įjungti šildymą. Ventiliato- 
riai po prietaisais tyliai sušvokštė. Džesė atsirėmė į vairuotojo dure- 
les ir prispaudė skruostą prie stiklo. Ji buvo panaši į pavargus; vaiką, 
kuris pagaliau pasidavė ir užmigo, likus tik vienai kalvai iki senelės 
namų. Veidrodėlyje atsispindėjo tuščia užpakalinė sėdynė ir tuščias 
mėnulio apšviestas kelias. 

Visą rytą snigo - niūru, bet tai pats tinkamiausias laikas rašyti 
laiškus - todėl Džesė labai nustebo, kai saulės spindulys nušvietė 
kompiuterio klaviatūrą, ir pagaliau pabudo iš savo minčių. Ji ne tik 
susižavėjo pažvelgusi pro langą: ją apėmė jausmas, kokio jau seniai 
nebuvo patyrusi ir nebesitikėjo kada nors patirti. Ją užliejo neapsako- 
mo džiaugsmo banga. 

Vis dar snigo, tačiau skaisti vasario saulė prasimušė pro debesis, 
paversdama šešis colius sniego bei besisukančias ore snaiges spindin- 
čia deimantine baltuma. Pro langą matėsi Portlendo Rytinė Promena- 
da. Šis vaizdas žavėjo Džesę visais laikais ir bet kokiu oru. Tačiau to- 
kio paveikslo jai dar neteko matyti. Sniego ir saulės kompozicija pa- 
keitė pilką Kasko Įlankos orą fantastiška papuošalų dėžute iš besipi- 
nančių vaivorykščių. 

Jei žmonės gyventų stikliniuose rutuliuose, kuriuos papurčius ima 
snigti, tai jie visada galėtų gėrėtis tokiu oru, - pagalvojo Džesė ir nu- 
sijuokė. Šis garsas pasirodė keistas jos ausiai, kaip kad džiaugsmas 
širdžiai, bet jau po akimirkos Džesė suprato priežastį: ji nesijuokė nuo 
praėjusio spalio. Tas valandas, praleistas prie Kašvakamako ežero (ar 
kokio kito), ji vadino “mano sunkūs laikai". Ši frazė apibūdino visa, 
kas būtina, ir nė kiek ne daugiau, todėl ji Džesę visiškai patenkino. 

Jokių juokų nuo to laiko? Apskritas nulis? Ar esi tuo tikra? 

Na, ne visai. Džesė turbūt juokėsi per miegus, - vienas Dievas te- 
žino, kiek kartų jai teko verkti, - tačiau atsibudusi ji nė karto nenusi- 
kvatojo. Džesė gerai atsiminė paskutinį juoko priepuolį: kairė ranka 
užčiuopia raktus dešinėje kelnių-sijono kišenėje, o tamsoje taria Žo- 
džius, jog tuoj suplyš kaip ameba. Ir tada ji nusijuokė paskutinį kartą. 

- Štai ir viskas, - sumurmėjo Džesė. 

Ji ištraukė cigarečių pakelį iš. baltinių kišenės ir vieną užsidegė. 
Viešpatie, kaip greitai šie žodžiai grąžino praeitį. Tą patį tokiu pat 
greičiu galėjo atlikti tik ta siaubinga Marvino Gėjaus daina. Džesė ne- 
tyčia išgirdo ją per radiją, grįždama iš nesibaigiančių vizitų pas gydy- 
toją, kurie šią žiemą sudarė didžiąją jos gyvenimo dalį. Marvinas kly- 
kė minkštu įsiteikiančiu balsu: “Visi žino... ypač jūs, mergiotės...?? Ji 
iškart išjungė radiją, tačiau drebulys neleido normaliai vairuoti. Dže- 
sė sustojo ir palaukė, kol jis praėjo. O naktimis, kai ji neprabusdavo, 
murmėdama frazę iš E.A.Po eilėraščio “Varnas" į permirkusią prakai- 
tu pagalvę, Džesė dainuodavo “Paliudys, paliudys". 

Ji užsirūkė, išpūtė tris tobulus žiedus-ir stebėjo, kaip jie kyla virš 
ūžiančio kompiuterio. 

Kai pakankamai kvaili ar netaktiški žmonės paklausdavo apie pa- 
tirtas kančias (pasirodė, kad Džesę supo daug daugiau kvailų ir netak- 
tiškų žmonių, nei ji kada nors įsivaizdavo), ji atsakydavo, jog beveik 
nieko neprisimena. Du ar tris kartus policijai ją aplkausus, Džesė ėmė 

visiems pasakoti tą pačią istoriją. Tiesą žinojo tik Brendonas Milhe- 
ronas. Ji papasakojo jam viską, kadangi jai reikėjo pagalbos. Tačiau 
svarbiausia, jog Brendonas buvo vienintelis, kuris nors truputį supra- 
to, ką jai teko išgyventi... ką ji iki šiol išgyveno. Jis nešvaistė laiko 
užuojautoms. Džesė suprato, kad po tokios tragedijos užuojauta buvo 
verta tiek, kiek ir šlapimo ištirpdytas sniegas. 

Policija ir laikraščių žurnalistai patikėjo jos amnezija 1r likusia is- 
torijos dalimi, priimdami viską už gryną pinigą. O kodėl gi ne? Žmo- 
nės, patyrę rimtas fizines bei psichines traumas, dažnai užblokuoja sa- 
vo prisiminimus apie tai, kas įvyko - policija žinojo tai geriau nei tei- 
sininkai, o Džesė geriau nei jie visi. Nuo praėjusio spalio ji daug su- 
žinojo apie fizines ir psichines traumas. Knygos ir įvairūs straipsniai 
padėjo rasti įtikinamas priežastis nekalbėti apie nepageidaujamus da- 
lykus, tačiau daugiau iš jų nebuvo jokios naudos. Galbūt todėl, kad 
Džesė dar neprtėjo prie reikalingų istorijų, kurios pasakotų apie ant- 
rankiais prirakintas moteris, priverstas žiūrėti, kaip jų vyrai tampa 
maistu šunims. 

Džesė vėl nustebino save, dar kartą skaniai nusijuokdama. Ir tai 
juokinga? Turbūt, tačiau apie tokį juoką niekam niekada nevalia pa- 
sakoti. Pavyzdžiui, kad išvydęs saulės užtemimą tėvelis taip susijau- 
dino, jog išsiliejo tiesiai ant tavo apatinių kelnaičių. Arba kad tu gal- 
vojai, - čia jau tikrai galima numirti iš juoko, - jog įmanoma pastoti 
nuo dėmelės ant kelnaičių užpakaliuko. 

Visos istorijos bylojo, jog žmogaus protas reaguoja į baisias trau- 
mas lyg kalmaras pavojaus atveju: viską uždengdamas nepermatomu 
rašalo debesiu. Žinai, jog kažkas atsitiko, ir tai buvo ne pati maloniau- 
sia dienelė - štai ir viskas. Visa kita temdė rašalo debesis. Dauguma 
žmonių, kuriuos išprievartavo, kurie pateko į automobilių katastrofas 
ar gaisrus, netgi viena parašiutininkė, kurios parašiutas neišsiskleidė, 
tačiau ji išliko, nors ir visa sulaužyta, bet gyva, tvirtino tą patį. 

- Ką jautėte krisdama? - klausė parašiutininkės. - Ką galvojote su- 
pratusi, kad parašiutas nebeišsiskleis? 

Parašiutininkė atsakė: 

- Neprisimenu. Žinau, kad iššokau iš lėktuvo, o po to, jau gulė- 
dama ant neštuvų, klausiau vyriškio, dedančio mane į greitosios pa- 
galbos mašiną, ar aš labai nukentėjau. Visa kita gaubia migla. Turbūt 
meldžiausi, bet ir tuo nesu įsitikinusi. 

O galbūt tu viską prisimeni, mano drauge, - mąstė Džesė. Tik me- 
lavai kaip ir aš. Ir turbūt dėl tų pačių priežasčių. Aš žinau, kad kiek- 
vienas tokius išgyvenimus patyręs žmogus iš tų netikėtas istorijas pa- 
sakojančių knygų melavo. 

Kad ir kaip ten buvo kitiems, tačiau Džesė atsiminė visas savo 
įkalinimo ant lovos valandas: nuo rakto trakštelėjimo antroje spyne- 
lėje iki paskutinio kvapą gniaužiančio momento, kai pakėlusi akis į 
veidrodėlį išvydo būtybę, iš namo persikrausčiusią ant užpakalinės 
automobilio sėdynės. Visa tai ji prisimindavo dienos metu, o naktimis 
išgyvendavo iš naujo siaubinguose košmaruose, kur stiklinė praslys- 
davo pro šalį ir suduždavo ant grindų; kur benamis šuo apeidavo šal- 
tus užkandžius, pasiryžęs iškart griebti karštą patiekalą ant lovos; kur 
paslaptingas ateivis kampe jos tėvo balsu klausdavo: “Ar myli mane, 
Moliūgėli?"", o iš stačio penio vietoj spermos trykšdavo kirmėlės. 

Tačiau atsiminimai ir išgyvenimai neįpareigojo papasakoti apie 
tai kitiems, nors atmintis versdavo prakaituoti, o košmarai - klykti. 
Per tą laiką Džesė numetė dešimt svarų (iš tikrųjų gal daugiau nei 
septyniolika), vėl pradėjo rūkyti (pusantro pakelio per dieną plius di- 
delė stiklinė alkoholio prieš miegą), visa figūra nuėjo šuniui ant uo- 
degos, o plaukai visai pražilo. Na, tai ji galėjo pataisyti (juk taip darė 
jau kokius penkerius metus), tačiau niekaip nesukaupdavo jėgų pa- 
skambinti į kirpyklą Vestbruke ir susitarti. Be to, dėl ko gi jai gražin- 
tis? Nejau visu savo gražumu ketino pasirodyti vietiniuose baruose? 

Nebloga mintis, - mąstė Džesė. Koks nors vyriškis pasiūlys man 
išgerti, aš sutiksiu, ir kol abu lauksime barmeno su gėrimais, aš pa- 
pasakosiu jam apie savo sapną, kur mano tėvui iš penio bėga ne sper- 
ma, 0 kirmėlės. Esu tikra, kad po tokio įdomaus bendravimo, jis iškart 
pakvies mane pas save į butą. Jis netgi nepareikalaus pažymos, jog 
nesergu AIDS: 

Lapkričio vidury, patikėjusi, kad policija paliks ją ramybėje, o 
sekso aspektas nepasieks laikraščių (ilgai truko, kol ji tuo patikėjo, 
nes viešoji spauda ją gąsdino labiausiai), Džesė nusprendė vėl lanky- 
ti Noros Kaligan terapijos seansus. Turbūt nebetroško, kad viskas kir- 
mytų viduje ir nuodytų organizmą dar trisdešimt keturiasdešimt me- 
tų. Kaip būtų pasikeitęs jos gyvenimas, jei tada ji būtų papasakojusi 
Norai, kas atsitiko per užtemimą? Kas būtų atsitikę, jei ta mergaitė 
nebūtų įėjusi į virtuvę tą vakarą Niuvorto klebonijoje? Galbūt nieko, 
o galbūt ir daug kas. 


217 


Galbūt velniškai daug. 

Tad Džesė surinko “Nauja diena, naujas rytojus'' patarėjų asocia- 
cijos, kuriai priklausė ir Nora, numerį ir neteko žado, išgirdusi, jog 
Nora jau prieš metus mirė nuo leukomijos. Sekretorė pasiteiravo, ar 
Džesė norėtų susitikti su Lorela Stivenson, tačiau Džesė prisiminė 
Lorelą, aukštą juodaplaukę ir juodaakę gražuolę, kuri avėjo auštakul- 
nius batelius ir atrodė, jog visiškai pasitenkina seksu tik būdama vir- 
šuje. Džesė atsakė sekretorei, kad pagalvos. Tuo terapijos reikalai ir 
baigėsi. 

Per tuos tris mėnesius, kai Džesė sužinojo apie Noros mirtį, jai 
pasitaikė ir gerų dienų (kai ji tik bijodavo) ir blogų (kai ji bijodavo net 
žengti žingsnį iš savo kambario), tačiau tik Brendonas Milheronas 1š- 
girdo beveik visą Džesės Mahout sunkiausių laikų prie ežero istori- 
ją... bet ir jis nepatikėjo beprotiškiausiais jos aspektais. Užjautė, bet 
netikėjo. Bent jau iš pradžių. | 

- Jokio perlinio auskaro, - atsakė jis, kai Džesė pirmą kartą papa- 
sakojo jam apie ateivį pailgu išblyškusiu veidu. - Ir jokio purvino 
pėdsako. Bent jau policijos ataskaitoje jie nefigūruoja. 

Džesė tik gūžtelėjo pečiais. Ji galėjo viską papasakoti, bet sau- 
giau buvo nutylėti. Pirmomis po pabėgimo iš vasarnamio savaitėmis 
Džesei mirtinai reikėjo draugo, o Brendonas tam puikiausiai tiko. Tad 
ji nenorėjo jo atstumti savo pamišusiomis kalbomis. 

Beje, galbūt Brendonas neklydo. Galbūt ateivis tikrai tebuvo mė- 
nulio šviesos ir šešėlių derinys. | 

Pamažu Džesė sugebėjo įtikinti save, kad tai tiesa. Erdvių kaubo- 
jus atstovavo šešėlių teatrui, tik buvo padarytas ne iš rašalo ir popie- 
riaus, 0 iš vėjo plaikstomų šešėlių ir vaizduotės. Ji nė kiek nekaltino 
savo vaizduotės, netgi priešingai. Jei ne ji, Džesė niekada nebūtų 1š- 
vydusi, kaip pasiekti stiklinę... 1r netgi sugriebus ją, vargu ar būtų su- 
sipratusi paversti reklaminę kortelę šiaudelių. Vaizduotė tikrai turėjo 
teisę kurti siaubingas haliucinacijas, mąstė Džesė, tačiau taip pat bu- 
vo svarbu Žinoti, kad tą naktį ji buvo viena. Ji tikėjo, kad ėmęs sveik- 
ti pirmiausia pradedi skirti fantazijas nuo tikrovės. Džesė pasidalijo 
tokiomis mintimis su Brendonu. Jis nusišypsojo, apkabino ją ir pabu- 
čiavo sakydamas, kad ji tikrai sveiksta. 

Tada, praėjusį penktadienį, Džesės akys užkliuvo už “Press-He- 
rald's" apygardos žinių skyrelio. Pasitikėjimas savimi ėmė nykti, kai 

straipsniai apie Reimondą Endriu Žuberą užpildė pirmuosius laikraš- 
čių puslapius. O vakar... septynios dienos po pirmo straipsnio apie 
Žuberą apskrities žinių puslapyje... 

Kažkas pabeldė į duris, ir Džesė kaip visada krūptelėjo iš baimės. 
Ji dingo taip pat nemačiom, kaip ir atėjo. Bet ne visai. 

- Mege? Tai tu? 

- O kas gi daugiau, ponia? 

- Įeik. 

Megana Landis, namų prižiūrėtoja, kurią Džesė pasamdė gruo- 
džio mėnesį (kai gavo pirmą riebų draudimo čekį), įėjo nešina pieno 
stikline ant padėklo. Šalia gulėjo maža pusiau pilka, pusiau purpuri- 
nė tabletė. Kai pamatė stiklinę, dešinysis Džesės riešas ėmė beprotiš- 
kai niežėti. Taip atsitikdavo ne visada, tačiau ir ne taip retai, kad Dže- 
sė nustebtų. Bent jau dingo jausmas, kad oda neriasi nuo kaulų. Ta- 
čiau dar prieš Kalėdas Džesė tikrai tikėjo, kad visą likusį gyvenimą 
gers iš plastmasinio puodelio. | 

- Kaip laikosi jūsų letena? - paklausė Megė, tarsi kažkokia tele- 
patine jėga būtų užpelengavusi niežėjimą. 

Džesė nemanė, jog tai kvaila. Kartais atrodė, kad intuityvūs Me- 
gės klausimai truputį baugūs, tačiau anaiptol ne kvaili. 

Dešinė ranka, apšviesta to paties spindulio, kuris atitraukė Džesę 
nuo spausdinimo, buvo apmauta juoda pirštine, pasiūta iš neatsispin- 
dinčios elastinės medžiagos. Džesė manė, kad jai visai tinka pirštinė 
nuo nudegimų, ir neatsisakė ją nešioti. Ji tiesiog buvo dėkinga, nors 
po trečio odos persodinimo suprato, kad požiūris į dėkingumą labai 
nepatikimas dalykas, ypač kai imi prarasti sveiką protą. 

- Neblogai, Mege. 

Megė pakėlė kairį antakį, lyg norėdama pasakyti, jog netiki nė 
vienu Džesės žodžiu. 

- Neblogai? Jei jau tris valandas bėgiojate klavišais, tai galiu 1a- 
žintis, kad ji dainuoja “Ave Marija“. 

- Nejau aš čia sėdžiu...? 

Džesė pažvelgė į laikrodį ir įsitikino. Tada pakėlė akis į ekraną ir 
išvydo, kad nuo pusryčių spausdina jau penktą puslapį. O dabar jau 
atėjo pietų metas, bet svarbiausia, kad Megė sakė tiesą: ranką išties 
nestipriai maudė. Džesė net galėjo palaukti ir negerti tabletės. 

Ji vis tiek nurijo tabletę ir užsigėrė pienu. Pro stiklinę Džesė 
pažvelgė atgal į ekraną ir perskaitė, kas ten parašyta: 

Tą naktį manęs niekas nesurado. Auštant aš pati atsibudau. Va- 
riklis užgeso, tačiau dar buvo šilta. Girdėjau čiulbant paukščius, o 
pro medžius matėsi lygus lyg veidrodis ežeras. Tik mažos garo juos- 
tos kilo į viršų. Vaizdas atrodė labai gražus, bet tuo pat metu aš jo 
nekenčiau, kaip kad dabar nekenčiu net minčių apie jį. Ar gali tai su- 
prasti, Ruta? Aš niekaip negaliu. Velniškai skaudėjo ranką. Aspiri- 
no poveikis jau seniai praėjo, tačiau nepaisant skausmo aš jaučiau 
begalinį ramybės ir palaimos pojūtį, nors kažkas jį ėdė iš vidaus. Iš 
pradžių nesupratau, kas tai. Nemanau, kad ir protas būtų norėjęs tai 
suprasti. Po to iškart viską prisiminiau. Jis sėdėjo ant užpakalinės 
sėdynės ir pasilenkęs šnibždėjo man į ausį visų mano vidinių balsų 
vardus. 

Aš pakėliau akis į veidrodėlį ir įsitikinau, kad ten nieko nėra. Man 
palengvėjo, bet tada aš... 

Čia kursorius mirksėdamas laukė, kol bus užbaigtas sakinys. At- 
rodė, kad jis tiesiog ragina Džesę nesustoti. Staiga ji prisiminė eilėraš- 
tį iš nuostabios Keneto Patčeno knygelės, kuri vadinosi “Nors ir taip". 
Eilėraštis skambėjo maždaug šitaip: “Ateik, mano vaike. Jei norėtu- 
me tave įskaudinti, negi manai, kad tykotume čia, prie takelio, pačia- 
me girios tankumyne?"' 

Geras klausimas, - pagalvojo Džesė ir vėl nukreipė akis į Megės 
Landis veidą. Jai velniškai patiko energingoji airė - ji netgi jautėsi 
esanti jai skolinga - tačiau jei tik būtų sugavusi namų prižiūrėtojos 
žvilgsnį, nukreiptą kompiuterio monitoriaus link, Megė jau eitų Že- 
myn Forest aveniu su čekiu kišenėje, nespėjus dar ištarti “Brangioji 
Ruta, turbūt nustebsi po šitiek metų išgirdusi apie mane“. Tačiau Me- 
gana žiūrėjo ne į monitorių, o į Rytinę Promenadą ir Kasko Įlanką. 
Švietė saulė, ir snigo daug silpniau. 

- Velnias muša savo žmoną, - burbtelėjo Megė. 

- Atsiprašau? - šypsodamasi paklausė Džesė. 

- Mano motina mėgo taip sakyti, kai saulė imdavo šviesti dar ne- 
siliovus snigti, - Megė atrodė šiek tiek sutrikusi, ištiesdama ranką pa- 
imti tuščią stiklinę. - O ką tai reiškia, negaliu pasakyti. 

Džesė linktelėjo galvą. Sutrikimą Megės Landis veide pakeitė ne- 
rimas. Iš pradžių Džesė net nenutuokė, kodėl taip atsitiko, bet staiga 
ji suprato akivaizdų dalyką. Šypsena. Megė nedažnai matydavo besi- 
šypsančią Džesę. Džesė norėjo įtikinti ją, jog viskas gerai: kad šypse- 
na nereiškė, jog ji tuoj šoks nuo kėdės ir perkąs Megei gerklę. 

Tačiau Džesė tik pasakė: 

- O mano mama mėgo sakyti: “Saulė nešviečia kiekvieną dieną 
ant to paties šuns užpakalio“. Aš irgi niekada nesupratau, ką tai galė- 
tų reikšti. 

Namų prižiūrėtoja dabar pažvelgė į kompiuterį, bet tai tik reiškė: 
laikas palikti žaislus ramybėje, ponia. 

- Tabletė jus užmigdys, jei ko nors nesuvalgysite. Aš jau paruo- 
šiau jums sumuštinį ir šildau sriubą. 

Sriuba ir sumuštinis - tikras vaikų maistas, kurį gaunate per pie- 
tus, prieš tai rytą prisivažinėję rogutėmis. Tai maistas, kurį šlamščia- 
te, skruostus deginant skaisčiam raudoniui. Tikrai nuostabu, bet... 

- Aš atsisakau, Mege. 

Megė suraukė antakius, lūpų kampučiai nusileido. Džesei dažnai 
teko matyti tokią veido išraiką pirmomis Megės įdarbinimo dienomis, 
kai ji prašydavo dar vienos tabletės, nes verkdavo iš skausmo. Megė 
niekada neverkdavo. Džesė turbūt ir priėmė į darbą šią mažutę airę 
supratusi, jog Ši tikrai ne verksnė. Jei reikėdavo, ji galėjo virsti tikra 
sukietėjusia pavasarine bulve... tačiau šįkart Megei nepavyks įtikinti 
Džesės. 

- Jums reikia valgyti, Džese. Jūs tikras skeletas, - į jos regėjimo 
lauką pateko perpildyta peleninė. - Taip pat turite liautis nuodyti sa- 
ve šituo šlamštu. | 

Aš tave priversiu liautis, mano išdidi gražuole, - tarė Džeraldas, 
ir Džesė sudrebėjo. 

- Džese? Ar viskas gerai? Ar yra skersvėjis? 

- Ne. Tik žąsis perėjo per mano kapą, - Džesė nežymiai nusišyp- 
sojo. - Šiandien mes kupinos senų posakių. 

- Jus jau ne kartą perspėjo, kad nepadaugintumėt... 

Džesė ištiesė juodai aptrauktą dešinę ranką ir atsargiai prisilietė 
prie kairės Megės rankos. 

- Mano ranka sveiksta. Argi ne? 

- Taip. Jei tris valandas rašėte ja ir nemaldavote tabletės, man įki- 
šus galvą, tada turbūt jūs sveikstate greičiau nei gydytojas Maljorė ti- 
kėjosi. Tačiau... 

- Tačiau ji sveiksta, ir tai gerai. Tiesa? 

- Žinoma. | 

Namų prižiūrėtoja pažvelgė į Džesę, tarsi ši būtų išprotėjusi. 


241 


- O dabar aš bandau pasveikti visa. Pirmiausia turiu parašyti laiš- 
ką senai draugei. Aš pažadėjau sau praeitą spalį, sunkiais laikais, kad 
jei išsigelbėsiu, būtinai taip padarysiu. Bet vis atidėliojau. Dabar pa- 
galiau susikaupiau ir neturiu teisės sustoti. Galiu išsigąsti, jei sustosiu. 

- Tačiau tabletė... 

- Manau, kad man užteks laiko parašyti ir atspausdinti laišką, dar 
prieš jai suveikiant. Tada nusnūsiu ir suvalgysiu ankstyvą vakarienę. 

Džesė palietė kairę Megės ranką, norėdama ją užtikrinti. 

- Suvalgysiu tikrai daug. 

Megė liko susiraukusi. 

- Negerai praleidinėti pietus, Džese. Ir pati tai puikiai Žinote. 

Džesė atsakė labai meiliai: 

- Kai kurie dalykai daug svarbesni už maistą. O tu tai irgi gerai 
žinai! 

Megė žvilgtelėjo į kompiuterį, atsiduso ir linktelėjo galvą. Jai pra- 
šnekus, balse skambėjo nuolankumas įprastiems sentimentams, ku- 
riais ji nelabai tikėjo. | 

- Turbūt. Tačiau jei aš ir nesutinku, čia šeimininkė - jūs. 

Džesė linktelėjo, pirmąkart supratusi, kad tai ne tik paprastas su- 
sitarimas patogumo dėlei. 

- Turbūt tikrai esu. 

Megės antakiai vėl užsirietė į viršų. 

- O jeigu atneščiau sumuštinį ir palikčiau ant stalo krašto? 

- Sutarta! 

" Šįkart nusišypsojo ir Megė. Kai po trijų minučių ji sugrįžo su su- 
mušiniu, Džesė vėl sėdėjo prie kompiuterio. Jos veidas paskendo ža- 
lioje, atsispindinčioje nuo ekrano šviesoje. Mažoji airė net nesistengė 
vaikščioti tyliai: ji buvo iš tų moterų, kurios nesugebėtų vaikščioti ant 
pirštų galų, net jei nuo to priklausytų jų gyvybė. Tačiau Džesė vis tiek 
neišgirdo, nei kada ji įėjo, nei kada išėjo. Ji išsitraukė krūvą iškarpų 
1š laikraščių iš viršutinio stalčiaus ir ėmė jas apžiūrinėti: straipsniai 
kartu su žmogaus keistai siauru veidu, kuris susitraukia ties smakru 1r 
užsiapvalina ties antakiais, nuotraukomis. Jo gilios, apvalios ir visiš- 
kai tuščios juodos akys priversdavo Džesę galvoti apie Dondį, bena- 
mį valkatą iš komiksų, ir Čarlzą Mensoną. Iš po siauros nosies kyšo- 
jo storos it vaisiaus skiltelės lūpos. 

Megė minutėlę pastovėjo šalia Džesės, laukdama, kol ją pastebės, 
po to garsiai atsiduso ir paliko kambarį. Po keturiasdešimt penkių 

minučių Džesė pažvelgė į kairę ir pamatė keptą sumuštinį su sūriu. 
Jis buvo atšalęs, sūris susitraukė į gabaliukus, tačiau Džesė prarijo jį 
penkiais dideliais kąsniais. Tada vėl atsisuko į kompiuterį. Kursorius 
pradėjo šokti, vesdamas ją gilyn į mišką. 

Man palengvėjo, bet tada pamaniau: „Jis gali būti susirangęs po 
sėdyne, kad nesimatytų veidrodėlyje". Tad šiaip ne taip atsisukau at- 
gal, nors net mažiausias krūptelėjimas nutvilkdydavo ranką it įkaitin- 
tas žarsteklis. Ten nieko nebuvo, todėl bandžiau įtikinti save, jog kai 
paskutinį sykį mačiau būtybę, ją sudarė tik šokantys šešėliai... še- 
šėliai ir mano perkaitusi sąmonė. 

Tačiau negalėjau tuo patikėti, Ruta. Netgi pakilus saulei, išsilais- 
vinus iš antrankių, pabėgus kuo toliau nuo vasarnamio ir užsirakinus 
nuosavame automobilyje. Manyje knibždėjo mintys, jog jis turbūt įlin- 
do į bagažinę, o jei ir ten jo nėra, tai jis būtinai sėdi palindęs po už- 
pakaliniu buferiu. Jaučiau, kad jis kažkur čia pat ir niekada nebuvo 
manęs palikęs. Štai ką norėjau tau pasakyti - jis niekada nebuvo 
manęs palikęs. Net jei mano racionalusis protas tikėjo, kad tai tik še- 
šėliai ir mėnulio šviesa, kiekvieną kartą jį pamačius, jis būdavo ša- 
lia. O galbūt reikia sakyti ne jis, o „tai“. Mano ateivis - „Žmogus iš- 
blyškusiu veidu" dienos šviesoje - naktį tapdavo „daiktu išblyškusiu 
veidu". Nesvarbu, kaip ten buvo iš tikrųjų, pamažu mano protas at- 
siribojo nuo šios būtybės, tačiau ir šito nepakako. Kadangi lentai su- 
girgždėjus naktį, aš žinau, kad ateivis sugrįžo, keistam šešėliui pa- 
sirodžius ant sienos, žinau, kad jis sugrįžo, pasigirdus nepažįsta- 
miems žingsniams ant laiptų, žinau, kad jis sugrįžo - sugrįžo baigti 
savo darbą. Tą rytą jis tūnojo kartu su manimi „Mersedese“, taip pat 
jis slapstėsi ir namuose Rytinėje Promenadoje, stovėdamas už 
užuolaidų ar spintoje, tarp kojų pasistatęs savo pintą dėžę. Dar ne- 
išrastas toks stebuklingas kuolas, kuris persmeigtų tikrų pabaisų šir- 
dis, todėl, mano brangioji Ruta, jis mane labai vargina. 

Džesė sustojo, peleninėje sumaigė pelenus ir tyčia iš lėto degėsi 
cigaretę, nes pastebimai ėmė drebėti rankos, 0 ji nenorėjo nusvilti. 
Prisidegusi cigaretę, Džesė giliai įtraukė dūmą, iškvėpė, padėjo ją į 
peleninę ir vėl tęsė savo darbą. 


223 


Nežinau, ką būčiau dariusi, jei būtų nusėdęs akumuliatorius. 
Turbūt laukusi, kol kas nors pravažiuos, tačiau variklis užsivedė iš 
pirmo karto. Aš atitraukiau mašiną nuo medžio ir vėl išvažiavau į 
vieškelį. Vis norėjau žvilgtelėti į veidrodėlį, bet bijojau jį vėl pamaty- 
ti. Supratau, kad ten jo nėra, tačiau mano protas galėjo priversti ma- 
ne jj išvysti. 

Pagaliau pasiekusi Įlankos magistralę, aš nukreipiau akis į veid- 
rodėlį, nes nebeištvėriau. Užpakalinė sėdynė buvo tuščia, todėl ke- 
lionė tapo ramesnė. Išvažiavau į 117-ąjį kelią ir pasiekiau „Deikin- 
so" parduotuvę. Čia dažnai rinkdavosi vietiniai, negalintys sau leisti 
apsilankyti Rengelio ar Motono baruose. Jie sėdėdavo prie baro, 
kimšdavo spurgas ir taukšdavo nesąmones apie tai, ką nuveikė šeš- 
tadienio naktį. Aš sustojau ir kokias penkias minutes stebėjau įei- 
nančius ir išeinančius medkirčius, sargus ir apsaugos vyrukus. Ne- 
galėjau patikėti, kad jie gyvi. Vis dar įsivaizdavau, jog jie - vaiduok- 
liai, kad tuoj mano akys pripras prie dienos šviesos, ir aš galėsiu 
žvelgti tiesiai pro juos. Vėl užsinorėjau gerti, o kiekvieną kartą kam 
nors išėjus su vienkartiniu puodeliu rankoje, aš dar labiau ištrokšda- 
vau, tačiau nesugebėjau sukaupti jėgų ir išlipti iš mašinos... ir prieiti 
prie vaiduoklių. 

Turbūt taip ir būčiau padariusi, tačiau man nespėjus sukaupti 
daugiau drąsos, kurios užtektų ne vien mašinai atrakinti, šalia ma- 
nęs sustojo Džimis Egartas. Džimis buvo į pensiją išėjęs advokatas 
iš Bostono, kuris gyveno prie ežero nuo 1987 ar 1988 metų, kai mi- 
rė jo žmona. Jis išlipo iš „Bronko", pažvelgė į mane ir pažinęs šyp- 
telėjo. Staiga jo veidas persimainė: susirūpinimą pakeitė siaubas. 
Džimis priėjo prie „Mersedeso“ ir pažvelgė pro langą. Jo nuostaba 
išlygino net visas veido raukšles. Gerai atsimenu, kaip nustebimas 
pavertė Džimį jaunuoliu. 

Mačiau jo lūpose sustingusį klausimą: „Ar viskas gerai, Džese?" 
Norėjau atidaryti duris, tačiau kažkodėl nesiryžau. Mano galvoje 
ėmė suktis beprotiška mintis, jog būtybė, kurią vadinau erdvių kau- 
bojumi, pabuvojo ir Džimio vasarnamyje. Tik Džimiui ne taip pavy- 
ko. Būtybė užmušė jį ir nupjovusi jo veidą užsidėjo ant savojo lyg ko- 
kią Helouvyno kaukę. Žinojau, kad tai nesąmonė, tačiau negalėjau 
liautis apie tai galvojusi. Taip pat neprisiverčiau atidaryti ir tų pra- 
keiktų durų. | 

Nenutuokiau, kaip baisiai tada atrodžiau, ir dabar nenoriu žino- 
ti, bet tikriausiai buvo klaiku į mane žiūrėti, nes Džimio Egarto nuo- 
staba greitai dingo. Dabar jis taip išsigando, jog vos nepradėjo vem- 
ti, bet, ačiū Dievui, susivaldė. Džimis tik atidarė duris ir paklausė, ar 
aš papuoliau į avariją, ar mane kas nors sužeidė. 

Tereikėjo žvilgtelėti į save, kad suprasčiau, ko išsigando Džimis. 
Nepastebėjau, kada vėl atsivėrė žaizda ant riešo, tačiau higieninis 
paketas buvo visai permirkęs krauju. Sijono priekyje taip pat plėtėsi 
kraujo dėmė, tarsi man būtų prasidėjusios gausiausios pasaulyje 
mėnesinės. Aš sėdėjau kraujyje, kraujas varvėjo nuo vairo, pavarų 
svirties... netgi nuo priekinio stiklo. Daugelyje vietų kraujas sukrešė- 
jo ir įgavo kaštoninį atspalvį, - man jis panašus į šokoladinį pieną, - 
tačiau daug kur matėsi dar drėgni raudoni lašeliai. Kol neišvysti to- 
kio reginio, Ruta, negali įsivaizduoti, kad Žmogus turi tiek daug krau- 
jo. Tad nėr ko stebėtis, jog Džimis nustėro iš baimės. 

Pabandžiau išlįsti iš mašinos, nes norėjau įrodyti Džimiui, kad 
pati sugebu tai padaryti, bet trinktelėjau dešinę ranką į vairą, ir aky- 
se aptemo. Aš nenualpau, bet atrodė, jog kažkas nukirto paskutinius 
laidus, siejusius galvą su likusiu kūnu. Pajutau, kad krentu į priekį. 
Dar spėjau pagalvoti, jog mano nuotykiai baigsis, kai ant asfalto pa- 
birs dantys... o aš praeitais metais išleidau tiek pinigų, norėdama 
apvilkti priekinius dantis. Tačiau Džimis mane sugavo, tiesą pasa- 
kius, tiesiog sugriebė už krūtų. Girdėjau, kaip jis atsisukęs į parduo- 
tuvę šaukė: „Ei! Ei! Man reikia pagalbos!" - tokiu skardžiu senio bal- 
su, kad aš vos nepradėjau kvatoti... tik, deja, buvau per daug išse- 
kus. Priglaudžiau galvą prie jo marškinių ir atsidusau. Girdėjau, kaip 
tankiai plaka širdis, tačiau atrodė, kad ji tuoj tuoj sustos, nes neturi 
iš ko plakti. Spalvos ėmė grįžti, ir aš pastebėjau, kaip pustuzinis vy- 
rų bėga mūsų link. Vienas iš jų buvo Lonis Deikinas. Jis valgė py- 
ragaitį ir vilkėjo purpurinius sportinius marškinėlius su užrašu: 
„MIESTE NĖRA NĖ VIENO GIRTO - MES TIK DAROME VINGIUS". 
Juokinga: ką gali įsiminti ruošdamasis mirti. 

- Kas taip pasielgė su tavim, Džese? - paklausė Džimis. Ban- 
džiau atsakyti, tačiau nesugebėjau išspausti nė žodžio. Beje, gerai, 
kad ir neįstengiau, nes turbūt būčiau sumurmėjusi „Mano tėvas“. 

Džesė užgesino cigaretę, po to žvilgtelėjo į nuotrauką laikraštyje. 
Keistai siauras Reimondo Endriu Žubero veidas tarsi atsakydamas 

dėbtelėjo į ją... kaip kad pirmąją naktį stovėdamas miegamojo kampe 
ir mirusio vyro darbo kabinete antrąją. Taip jie kokias penkias minu- 
tes žiūrėjo vienas į kitą. Tada lyg ką tik pabudusi Džesė užsidegė 
naują cigaretę ir vėl palinko prie klaviatūros. Kompiuteris rodė, kad 
ji rašė septintą puslapį. Džesė atsitiesė, subraškindama stuburo 
slankstelius, ir vėl ėmė bėgioti klavišais. Kursorius tęsė savo šokį. 

Po dvidešimties minučių (per tą laiką supratau, kokie mieli, rū- 
pestingi ir pakvaišę gali būti vyrai - Lonis Deikinas netgi pasiūlė man 
išgerti) aš jau gulėjau greitosios pagalbos mašinoje, kuri, blyksėda- 
ma švyturėliu, įjungusi sireną, važiavo į Šiaurinio Kamberlendo ligo- 
ninę. Dar po valandos gulėjau ligoninėje, stebėjau, kaip kraujas te- 
ka vamzdeliu į mano ranką, ir klausiausi, kaip kažkoks „kantri' šun- 
dainininkėlis traukia apie sunkų savo gyvenimą, kadangi jį paliko 
mylima moteris ir sugedo jo sunkvežimis. 

Taip galima būtų užbaigti pirmąją mano istorijos dalį. Pavadin- 
kime ją „Mažylė Nelė čiuožia ledu" arba „Kaip aš išsivadavau iš ant- 
rankių ir pabėgau". Yra dar dvi dalys, kurias pavadinau „Pasekmės“ 
ir „Skandalistas". „Pasekmes" norėčiau praleisti, nes jos sudomintų 
tik tuos, kurie mėgsta pasakojimus apie odos persodinimus ir skaus- 
mus, tačiau svarbiausia, kad noriu peršokti prie „Skandalisto“, kol 
dar nepervargau ir pajėgiu dėstyti mintis taip kaip noriu. Ir, žinoma, 
tokiu stiliumi, kokio tu nusipelnei. Tai man toptelėjo į galvą tik dabar, 
tačiau tai tokia pat tiesa, kaip ir nuogas užpakalis. Be to, jei ne 
„Skandalistas“", tikriausiai išvis nebūčiau nė pradėjusi tau rašyti. 

Bet prieš tai turiu tau tarti keletą žodžių apie Brendoną Milhero- 
ną, kuris ir užbaigia manąjį „Pasekmių“ periodą. Brendonas išdygo 
prieš mane ir ėmė manimi rūpintis dar per pirmąją gijimo stadiją. No- 
rėčiau pavadinti jį mielu žmogumi, nes jis liko kartu per didžiausias 
mano gyvenime pragariškas kančias, tačiau būčiau neobjektyvi, nes 
jis ne tik mielas Žmogus, bet ir viską mato kiaurai bei stengiasi lai- 
kyti savo rankose, kad tik kur nors nejįsiveltų netvarka. Ir tai dar ne 
viskas, tačiau teks pasitenkinti ir tuo, nes laikas bėga. Pasakysiu tik 
tiek, kad Brendonas, kuris turėjo prižiūrėti konservatyvios teisininkų 
firmos interesus tikrai šlykščioje situacijoje, nes į ją buvo įsipainio- 
jęs vienas iš vyresnių partnerių, sugebėjo suimti viską į savo rankas. 
Be to, jis niekada nesiplūsdavo, kai imdavau verkti įsikniaubusi į jo 
tvarkingo trijų dalių kostiumo atlapus. Tačiau galbūt net nebūčiau 

apie jį užsiminusi, jei vakar Brendonas nebūtų dėl manęs šį tą pa- 
daręs. Būk kantri, mieloji, ir greit viską sužinosi. 

Brendonas ir Džeraldas paskutinius keturiolika mėnesių dirbo 
kartu. Darbas daugiausiai buvo susijęs su supermarketų grupe. 
Jiems pavyko laimėti, ir jie tapo tikrai geri draugai. Manau, kad kai 
firmos bosai nuspręs nuimti Džeraldo vardą nuo blankų, jo vietą 
užims Brendonas. O tuo tarpu jis puikiai tiko darbui, kurį pats Bren- 
donas vadino „nuostolių kontrole". 

Jis tikrai mielas Žmogus, ir buvo su manim atviras nuo pat pra- 
džių, nors, žinoma, jis turėjo ir savo tikslą. Tikėk manimi, kai sakau, 
jog aš dėl to atidžiai jį stebiu. Juk dvidešimt metų buvau advokato 
žmona ir Žinau, kaip jie slepia įvairius savo gyvenimo ir asmenybės 
aspektus. Tai juos apsaugo nuo stresų, tačiau drauge paverčia at- 
stumiančiais. 

Brendonas tikrai nebuvo atstumiantis, tačiau turėjo savo misiją: 
stebėti, kad laikraščiuose nepasirodytų jų firmą juodinantys straips- 
niai. Tai reiškia, kad jis turėjo stebėti, jog niekas nejuodintų Džeral- 
do ir manęs. Dirbant tokį darbą, galima greitai žlugti, bet Brendonui 
kol kas sekėsi... tačiau jis niekada neprasitarė man, jog stengiasi 
vien iš pagarbos Džeraldui. Brendonas sutiko dirbti, nes, kaip saky- 
davo Džeraldas, taip galima greitai užlipti karjeros laiptais - žinoma, 
jei tik pasiseks. Džiaugiuosi, kad Brendonui sekasi. Jis elgėsi su ma- 
nim geraširdiškai, todėl džiaugiausi juo, tačiau buvo dar dvi priežas- 
tys: jis niekada neužsiplieksdavo, kai pranešdavau jam, jog skam- 
bino koks nors spaudos atstovas, ir niekada neparodė, kad tik pa- 
prasčiausiai dirba savo darbą. Žinai, Ruta, ką iš tikrųjų galvoju? 
Nors ir esu septyneriais metais vyresnė už Brendoną ir kol kas at- 
rodau apgailėtinai, esu tikra, jog Brendonas Milheronas šiek tiek 
mane įsimylėjo... arba tą mažytę drąsuolę Nelę, kurią jis mato pro- 
to akimis žvelgdamas į mane. Nemanau, kad jis mane traukia sek- 
sualiai (kol kas ne: nors ir sveriu šimtą aštuonis svarus, vis dar esu 
panaši į nupešiotą viščiuką, kabantį mėsininko krautuvėlės vitrino- 
je), ir dėl to nė kiek nesikremtu, kadangi būčiau tiesiog patenkinta, 
jei niekada nebereikėtų gultis į lovą su vyriškiu. Tačiau sumeluočiau, 
jei tvirtinčiau, esą man nepatinka jo žvilgsnis, skelbiantis, neva esu 
jo tikslo dalis - aš, Džesė Andžela Mahout Burlingeim, o ne tas ne- 
apibrėžtas kąsnis, kurį jo bosai tikriausiai vadina „tas nelaimingas 

Burlingeimų reikalas". Nežinau, kurioje Brendono planų vietoje esu, 
tačiau man tai ir nerūpi. Svarbu, kad aš juose figūruoju ir esu ne 
vien... 

Džesė sustojo ir susimąsčiusi pabarškino kairiuoju smiliumi į 
dantis. Po to vėl giliai įtraukė cigaretės dūmą ir tęsė. 

„„labdaringas šalutinis poveikis. 

Brendonas sėdėjo šalia, kai mane tardė policija, įjjungęs savo 
miniatiūrinį magnetofonėlį. Jis mandagiai, bet griežtai perspėdavo 
kiekvieną apklausos dalyvį (net stenografistes ir seseles), kad jei ku- 
ris prasitars apie sensacingas bylos detales, susidurs su Žiauriomis 
milžiniškos ir galingos Naujosios Anglijos advokatų kontoros repre- 
sijomis. Brendonas įtikino visus kaip ir mane, nes nei vienas iš jų net 
nebandė bendrauti su reporteriais. 

Bjauriausios apklausos vyko per tas tris dienas, kurias praleidau 
„saugojimo sąlygomis" Šiauriniame Kamberlende, per plastmasinius 
vamzdelius traukdama kraują, vandenį ir elektrolitus. Pasirodo, kad 
to meto policijos pranešimai buvo tokie keisti, jog nesuprantama, 
kas galėjo jais patikėti. Jie atrodė panašūs į „Žmogus įkanda šuniui" 
istorijas. Tik šįsyk šuo tikrai įkando vyrui. Nori Žinoti, ką ten rašė? 
Gerai, štai, gali skaityti: 

„Mes nusprendėme praleisti dieną vasarnamyje vakarų Meine. 
Pagal sekso planą, sudarytą iš menamų grumtynių ir paties sekso, 
mes kartu nusiprausėme po dušu. Džeraldas išėjo, o aš likau plauti 
galvą. Jis skundėsi, kad turbūt nuo sumuštinių, kuriuos suvalgėme 
pakeliui į vasarnamį, jam pučia pilvą ir paklausė, ar turime „Rolaids“ 
arba „Tums" tablečių. Atsakiau, kad nežinau, bet liepiau pažiūrėti 
ant naktinio stalelio ir lentynos virš lovos. Po trijų keturių minučių, kai 
skalavau plaukus, išgirdau, kaip Džeraldas suriko. Tai tikriausiai 
reiškė, kad jį ištiko širdies smūgis. Po to sekė stuktelėjimas į grin- 
dis - Džeraldas nukrito nuo lovos. Aš išlėkiau iš vonios ir bėgdama 
į miegamąjį paslydau. Krisdama trenkiau galvą į stalelio kampą ir 
praradau sąmonę.“ 

Toliau, pasak versijos, sudėtos pono Milherono bei ponios Bur- 
lingeim, kurią entuziastingai parėmė policija, aš kelis kartus atgavau 
sąmonę, tačiau ir vėl ją prarasdavau. Kai paskutinį kartą atsipeikė- 
jau, šuo nuo Džeraldo jau buvo perėjęs prie manęs. Aš atsiguliau 
ant lovos (mes su Džeraldu radome ją prie vonios, kur lovą tikriau- 

siai nustūmė grindis vaškavę vyrukai, ir taip nekantravome, jog ne- 
sivarginome pastatyti ją į vietą) ir nuvijau šunį, sviesdama į jį Dže- 
raldo stiklinę ir peleninę. Tada vėl apalpau ir keletą valandų pragu- 
lėjau be sąmonės kraujuodama. Vėliau vėl pabudau, sėdau į maši- 
ną ir pasiekiau Žmones. Bet dar kartą netekau sąmonės ir atsitren- 
kiau į medį šalikelėje. 

Tik vieną kartą klausiau Brendono, kaip jam pavyko įtikinti poli- 
ciją tokiomis nesąmonėmis. Jis tarė: 

- Dabar bylą tiria valstijos policija, Džese, o mūsų kontora turi 
ten daug draugų. Paskambinau keletui iš jų, nors, tiesą sakant, ne- 
reikėjo daug skambinėti. Juk policininkai irgi žmonės. Tie vyrukai 
greit suprato, kas iš tikrųjų įvyko, kai tik pastebėjo antrankius. Pati- 
kėk manim, jie ne pirmą kartą mato antrankius tokioje situacijoje. 
Nei vienas iš policininkų - valstijos ar vietinių - tikrai nenorėjo, kad 
tu ir tavo vyras taptumėte purvinų juokelių objektu, nors tai buvo tik 
groteskiškas nelaimingas atsitikimas. 

Iš pradžių aš net Brendonui nieko nesakiau apie atseit matytą 
vyrą, pėdsaką ar perlinį auskarą. Aš laukiau tinkamos progos. 

Džesė peržvelgė savo rašinį, papurtė galvą ir vėl ėmė rašyti. 

Šlamštas. Aš laukiau, kol koks policininkas įeis su plastmasiniu 
įkalčių maišeliu ir ištiesęs jį man paprašys atpažinti žiedus (ne aus- 
karus). 

- Mes įsitikinę, kad jie priklauso jums, - pasakytų jis, - nes jų vi- 
duje išgraviruoti jūsų ir jūsų vyro inicialai. Be to, mes juos radome 
jūsų vyro kabinete, ant grindų. 

Aš laukiau; jiems parodžius žiedus aš įsitikinčiau, jog mažosios 
Nelės Vidurnakčio Šauklys buvo tik mažosios Nelės vaizduotės vai- 
sius. Laukiau ir laukiau, bet niekas neatėjo. Pagaliau prieš pirmąją 
operaciją aš papasakojau Brendonui apie tai, kad jaučiausi name ne 
viena, bent jau ne visą laiką. Pasakiau, kad tai galėjo būti tik mano 
vaizduotė, tačiau kartais viskas atrodė pernelyg tikra. Neužsiminiau 
apie savo žiedus, bet daug kalbėjau apie pėdsaką ir perlinį auska- 
rą. Bus sąžininga, jei prisipažinsiu, kad aš tiesiog sapaliojau apie 
auskarą, ir dabar suprantu kodėl: auskaras turėjo atstoti visa tai, 
apie ką nedrįsau prasitarti netgi Brendonui. Supranti? Aš vis karto- 
jau frazes: „O tada pagalvojau, jog matau" arba „Aš buvau beveik 
tikra, kad". Aš privalėjau jam papasakoti, kadangi baimė graužė ma- 

ne iš vidaus lyg rūgštis, tačiau kiek įmanydama stengiausi jam pa- 
rodyti, kad nemaišau subjektyvių jausmų su objektyvia tikrove. Be 
to, aš bandžiau neparodyti, jog vis dar bijau - nenorėjau, kad Bren- 
donas galvotų, neva esu beprotė. Neėmiau į galvą, kad jis mano, 
jog mano nervai šiek tiek pašliję: jau geriau sutikti su tokia kaina, nei 
būti priverstai atskleisti dar vieną paslaptį (pavyzdžiui, ką per sau- 
lės užtemimą man padarė tėvas). Tačiau jokiu būdu nenorėjau pa- 
sirodyti beprote. Nenorėjau, kad jis net pagalvotų apie tai. 

Brendonas pakėlė mano ranką, paglostė ją ir pasakė, jog gali tai 
suprasti, esą tokiomis aplinkybėmis tai netgi įprasta. Po to pridūrė, 
kad ta būtybė buvo tokia pat tikra, kaip ir mes su Džeraldu duše po 
sportinių imtynių ant lovos. Policija išnaršė visą namą, ir jei kas nors 
būtų įsibrovęs į vidų, įrodymus ji būtų radusi. Policijos darbą paleng- 
vino ir generalinis vasarnamio tvarkymas prieš pat kraupius įvykius. 

- Galbūt jie rado įrodymus, - tariau. - Galbūt koks faras įsikišo 
auskarą sau į kišenę. | 

- Pasaulyje tikrai pilna ilgapirščių farų, - atsakė Brendonas. - Ta- 
čiau sunku patikėti, kad net pats kvailiausias iš jų rizikuotų savo kar- 
jera dėl vieno auskaro. Aš greičiau patikėčiau, jog tavo matytas vy- 
rukas sugrįžo kitą naktį ir pats pasiėmė auskarą. 

- Taip! - sutikau aš. - Juk tai įmanoma! 

Jis bandė papurtyti galvą, bet po to tik patraukė pečiais. 

- Viskas įmanoma, netgi ekspertų gobšumas ar klaidos, bet... 

Jis stabtelėjo, paėmė mano kairę ranką ir padarė tokią veido iš- 
raišką, kurią aš pavadinau „Brendono dėdė danas“. 

- Tavo mąstymas paremtas idėja, kad ekspertai nepasižymėjo 
kruopštumu apžiūrėdami namą. Tačiau tai netiesa. Jei ten būtų tre- 
čias asmuo, policija būtų radusi įrodymų. O tada apie tai būčiau su- 
žinojęs ir aš. 

- Kodėl? 

- Todėl, kad tokiu atveju atsidurtum labai keblioje situacijoje: po- 
licija liautųsi vaizduoti gerus vyrukus ir perspėtų tave dėl klaidingų 
parodymų. 

- Nesuprantu, apie ką tu kalbi. 

Tačiau, Ruta, aš jau pradėjau suprasti. Džeraldas buvo solidžiai 
apsidraudęs, ir mane informavo netgi trijų skirtingų draudimo kom- 
panijų agentai, kad per gedulą ir dar kelis metus man tikrai nieko ne- 
truks. | 

- Džonas Harelsonas iš Augustos atliko labai kruopštų skrodi- 
mą, - tęsė Brendonas. - Jo ataskaitoje rašoma, kad Džeraldo mirties 
priežastis - „šimtaprocentinis širdies smūgis", o tai reiškia, kad jo ne- 
sukėlė užnuodytas maistas, nepakeliama įtampa ar didelė fizinė 
trauma. 

Brendonas ketino tęsti (jo veidas atspindėjo „Brendoną Mokyto- 
ją'), tačiau mano veido išraiška jį sustabdė. 

- Džese? Kas nutiko? 

- Nieko. 

- Nemeluok, tu siaubingai atrodai. Ar vėl mėšlungis? 

Pagaliau pavyko įtikinti jį, kad puikiai jaučiuosi, nors taip beveik 
ir buvo. Turbūt supratai, apie ką galvojau, nes jau anksčiau minėjau 
tau dvigubą spyrį, kai Džeraldas nesutiko manęs paleisti: vieną - į 
pilvą, o kitą - į šeimynines brangenybes. Mąsčiau, kad man pasise- 
kė, jog papasakojau apie grubų seksą, nes tai paaiškino mėlynių ir 
sumušimų atsiradimą. Tikriausiai ir jie nebuvo žymūs, nes širdies 
smūgis prasidėjo iškart po spyrių, ir tai sustabdė mėlynių atsiradimo 
procesą. 

Tada iškyla dar vienas klausimas: ar mano spyriai sukėlė širdies 
smūgį? Nė viena mano perskaityta medicininė knyga galutinai to ne- 
patvirtino, tačiau būkime realistai - aš tikrai padėjau jį sukelti. Bet vis 
tiek atsisakau prisiimti visą atsakomybę sau. Džeraldas buvo storu- 
lis, per daug gerė, o rūkė kaip kaminas. Širdies smūgis artėjo. Jei 
ne tą dieną, tai kitą savaitę ar mėnesį jis būtų vis tiek ištikęs. Gyven- 
si tiek, kiek velnias grieš tau smuikeliu, Ruta. Aš tuo tikiu. Jei netiki, 
širdingai kviečiu aplankyti tą vietą, kur nešviečia saulė. Manau, kad 
užsitarnavau teisę tikėti tuo, kuo noriu tikėti. Ypač dabar. 

- Jei atrodžiau it prarijusi durų rankeną, - tariau Brendonui, - tai 
tik dėl to, kad kas nors galvoja, neva nužudžiau Džeraldą dėl jo 
draudimo pinigų. 

Jis papurtė galvą, atidžiai stebėdamas mane. 

- Niekas taip negalvoja. Harelsonas sako, kad Džeraldo širdies 
smūgį galbūt sukėlė seksualinis susijaudinimas, ir valstijos policija 
tuo tiki, nes Džonas Harelsonas - geriausias medicinos ekspertas. 
Galbūt tėra keli cinikai, kurie mano, jog suvaidinai Salomėjos vaid- 
menį ir tyčia leidai jam susijaudinti. 

- O tu? 

Tikėjausi jį abstulbinti savo tiesmukiškumu, nes viena mano pu- 
sė norėjo pamatyti, kaip atrodys abstulbęs Brendonas Milheronas, 
tačiau labai apsirikau. Jis tik nusišypsojo. 

- Negi galvoji, jog pamanysiu, kad tau užteko vaizduotės sukel- 
ti Džeraldui infarktą, tačiau pamiršai atsižvelgti į tai, kad mirsi ant- 
rankiais prirakinta prie lovos? Ne. Kad ir kaip ten būtų, Džese, aš ti- 
kiu tuo, ką man papasakojai. Ar galiu būti atviras“? 

- Daugiau nieko ir nenorėčiau. | 

- Gerai. Aš dirbau kartu su Džeraldu ir sutariau su juo, nors dau- 
gumai Žmonių tai nepavykdavo. Jis buvo didžiausias pasaulyje kon- 
trolės fanas. Tad manęs visai nenustebino, kad jį taip uždegdavo 
seksas su prirakinta prie lovos moterimi. 

Aš žvilgtelėjau į Brendoną. Buvo naktis, ir degė tik lempa prie 
mano lovos. Jo veidą dengė šešėlis, bet esu tikra, kad Brendonas 
Milheronas, jaunasis įteisintas miesto rykliukas, paraudo. 

- Atleisk, jei tave įžeidžiau, - jo balse skambėjo netikėtas sumi- 
šimas. | 
Aš vos nenusijuokiau. Negražu, tačiau man jis pasirodė pana- 
šus į ką tik baigusį vidurinę aštuoniolikmetį. 

- Tu neįžeidei manęs, Brendonai. 

- Gerai. Nors tai mano darbas, bet ir policija privalo daryti bent 
jau nesąžiningo žaidimo prielaidą: gal tu žengei vieną žingsnį per 
daug ir tikėjaisi, jog tavo vyrui ne tik „pasistos ragas". 

- Net neįsivaizdavau, kad jo širdis tokia silpna! - tariau. - AkivaiZ- 
du, kad draudimo kompanijos taip pat nežinojo: antraip nebūtų pa- 
tvirtinusios tokių draudimo polisų. 

- Draudimo kompanijos apdraus bet ką, kuris turi pakankamai 
pinigų. O Džeraldo draudimo agentai nepastebėjo, kad jis be persto- 
jo rūko ir geria. Tačiau, kad ir ką kalbėtum, tu turėjai numanyti jam 
gresiantį infarktą. Policininkai irgi tai supranta, todėl daro prielaidą: 
„Tarkim, ji pasikvietė draugą į namą prie ežero ir neužsiminė apie tai 
savo vyrui. Ir tas draugužis rėkdamas iššoko iš spintos pačiu tinka- 
miausiu jai ir pačiu netinkamiausiu jos seniui momentu". Jei farai tu- 
rėtų tokių įrodymų, tu įklimptum į tokį mėšlą, Džese, kadangi pana- 
šiomis aplinkybėmis gąsdinantis riksmas taptų pirmo laipsnio Žmog- 
žudyste. Faktas, kad tu dvi dienas praleidai prirakinta prie lovos ir 
nusilupai odą, bandydama išsilaisvinti, neigia nusikaltimo bendrinin- 


232 


kės versiją, nors, antra vertus, patys antrankai patvirtina tokią prie- 
laidą... na, bent jau tarp tam tikro mąstymo farų. 

Aš susižavėjusi spoksojau į Brendoną. Jaučiausi lyg moteris, 
bandanti išlaikyti pusiausvyrą ant bedugnės krašto. Iki šiol, stebint 
šešėlių dengiamą Brendono veidą, mintis, kad policija gali įtarti, jog 
aš nužudžiau Džeraldą, šmėstelėjo gal tik porą kartų, ir tai kaip ne- 
vykęs anekdotas. Ačiū Dievui, kad apie tai nejuokavau kalbėdama 
su farais! 

- Ar supranti, kodėl geriau nieko neminėti apie įsibrovėlį? 

- Taip. Geriau leisti šunims miegoti. 

Kai ištariau šiuos žodžius, prieš akis stojo paveikslas, kaip tas 
šunpalaikis, sugriebęs Džeraldą už rankos, tempia jį grindimis. Gir- 
dėjau net nuplyšusios odos, likusios nasruose, plazdenimą. Beje, po 
dviejų dienų jie surado vargšelį. Jis buvo prisiglaudęs po Laglanų 
valčių nameliu. Ten pat rado ir didelį Džeraldo gabalą. Tad šuo tur- 
būt bent kartą sugrįžo atgal po to, kai aš jį išgąsdinau „Mesedeso" 
šviesomis ir signalu. Policija jį nušovė. Ant kaklo jis nešiojo ženkliu- 
ką (ne nustatytą šuns taisyklių, pagal kurį Gyvūnų inspekcija galėtų 
susekti šeimininką ir jį nubausti) su užrašu „Princas“. Ar gali įsivaiZ- 
duoti - „Princas“? Džiaugiausi, kai konsteblis Tygardenas pranešė 
man, kad jį nušovė. Nekaltinau šuns už jo darbus - jis buvo toks pat 
apgailėtinas kaip ir aš pati, tačiau tada džiaugiausi, džiaugiuosi ir 
dabar. | 

Beje, nukrypau nuo temos. Pasakojau tau apie pokalbį su Bren- 
donu po to, kai užsiminiau jam apie ateivį. Jis pritarė, kad geriau 
leisti šunims miegoti. Galėjau su tuo susitaikyti, - išsipasakojus man 
palengvėjo, - tačiau vis tiek negalėjau išmesti visko iš galvos. 

- Mane įtikino telefonas, - pasakiau Brendonui. - Kai išsilaisvi- 
nau iš antrankių, pabandžiau paskambinti, bet jis buvo toks pat mi- 
ręs kaip ir Abraomas Linkolnas. Supratusi tai, patikėjau, kad čia bu- 
vo vyriškis, kuris nupjovė laidus iš namo išorės. Štai kas mane išgi- 
nė pro duris ir įsodino į „Mersedesą". Tu, Brendonai, nesuprasi, ką 
reiškia būti išgąsdintam, kol staiga neatsidursi miško vidury kartu su 
nekviestu namų svečiu. 

Jis vėl nusišypsojo, tik šįkart šypsena bylojo: „Kokie kvaili pada- 
rai tos moterys, niekur negalima palikti jų vienų". 

- Tu šitaip nusprendei įsitikinusi, kad telefonas miegamajame 
neveikia. Tiesa? 

Nors Brendonas ir nebuvo visiškai teisus, aš linktelėjau galvą, 
nes nenorėjau ginčytis, tačiau svarbiausia, kad nieko gero neišeitų 
iš pokalbio su vyru, kurio veide atsispindi tokia veido išraiška: „Ak, 
tos moterys! Gyventi su jomis neįmanoma, tačiau neįmanoma ir be 
jų". Jei tik tu, Ruta, nepasikeitei, tai puikiai suprasi, ką turiu galvoje 
ir kodėl norėjau užbaigti pokalbį. 

- Telefonas buvo paprasčiausiai išjungtas, - tarė Brendonas. 

Jo balsas tapo panašus į pono Rodžerio, bandančio paaiškinti, 
jog kartais tikrai atrodo, kad po lova tūno pabaisa, bet iš tikrųjų juk 
taip nėra. 

- Džeraldas ištraukė laidą. Jis tikriausiai nenorėjo, kad skambu- 
tis iš darbo pertrauktų jo fantazijas su prirakintomis moteriškėmis. 
Jis taip pat atjungė telefoną hole, tačiau telefonas virtuvėje kuo pui- 
kiausiai veikė. Visa tai perskaičiau policijos ataskaitoje. 

Man prašviesėjo akyse, Ruta. Staiga aš supratau, kad visi prie 
ežero buvę ekspertai susidarė savo nuomonę apie tai, kodėl aš el- 
giausi būtent taip, o ne kitaip. Tai man nekenkė, tačiau mane pyk- 
dė ir truputį baugino tai, kad jie padarė išvadas ne iš to, ką jiems pa- 
pasakojau ir ką jie rado vasarnamyje, o iš paprasčiausio fakto, jog 
esu moteris, todėl galima tikėtis, kad elgsiuosi tam tikru lengvai nu- 
spėjamu būdu. | 

Tada nebelieka jokio skirtumo tarp Brendono Milherono tvarkin- 
gu trijų dalių kostiumu ir konsteblio Tygardeno nutrintais džinsais su 
raudonomis petnešomis. Esu tikra, kad visi vyrai galvoja apie mote- 
ris vienodai, Ruta. Daugelis iš jų išmoko ištarti tinkamus žodžius tin- 
kamu momentu, tačiau, kaip sakydavo mano motina, „netgi kaniba- 
las gali išmokti kalbėti kaip apaštalas“. 

Ir žinai ką? Brėndonas Milheronas žavisi manimi ir mano elge- 
siu po Džeraldo mirties. Kartkartėmis įžvelgiu tai jo veide. Ir nors šį 
vakarą susižavėjimas dingo, neabejoju, kad rytoj vėl jį pamatysiu. 
Brendonas įsitikinęs, kad atlikau velniškai gerą ir drąsų darbą...žino- 
ma, kaip moteris. Manau, jau prieš man papasakojant apie hipote- 
tinį ateivį, jis buvo nusprendęs, jog pasielgtų lygiai taip pat... aišku, 
jei tuo metu jį būtų apėmusi karštligė. Man šovė į galvą mintis, kad 
vyrai galvoja, neva visos moterys mąsto it maliarija sergantys advo- 
katai. Tuo būtų galima paaiškinti jų elgesį, ar ne? 

Kalbu apie nusileidimą, - vyras prieš moterį, - bet ne tik apie tai. 
Turiu galvoje daug didesnius ir baisesnius dalykus. Brendonas ne- 

suprato, ir tai neturi nieko bendra su lyčių skirtumu. Toks jau Žmo- 
gaus prakeikimas: visi mes esame vieniši. Siaubingi dalykai dėjosi 
tame name, Ruta, o jis to nesuprato. Aš papasakojau jam viską, kad 
siaubas nesugraužtų manęs gyvos, o jis tik linkčiojo galvą, šypso- 
josi ir užjautė, galvodamas, jog man padeda. Tačiau jis nė kiek ne- 
priartėjo prie tiesos... prie siaubo, kuris išaugo ir tapo dideliu juodu 
apsėstu namu mano pačios galvoje. Jis iki šiol tūno tenai ir kviečia 
mane užeiti, kada tik panorėsiu. Aš visai nenoriu grįžti, tačiau kar- 
tais jaučiu, kaip grįžtu prieš savo valią, o man tik įžengus, durys už- 
sidaro ir užsirakina. | 

Na, nekreipk dėmesio. Maniau, man palengvės sužinojus, kad 
mano intuicija dėl telefono laidų klydo, tačiau veltui, nes viena ma- 
no pusė vis dar tikėjo, kad telefonas miegamajame vis tiek nebūtų 
veikęs, jei būčiau palindusi po kėde ir vėl jį jjungusi. Taip pat aš ti- 
kėjau, kad telefonas virtuvėje ėmė veikti gerokai vėliau, o ne tada, 
kai man jo reikėjo. Tikėjau, jog privalėjau rinktis: arba nešdintis po 
velnių savo „Mersedesu", arba mirti būtybės rankose. 

Brendonas pasilenkė į priekį, kol lempa visiškai apšvietė jo vei- 
dą, ir tarė: 

- Name nebuvo jokio vyro, Džese, todėl būtų geriau, jei išmes- 
tum jį iš galvos. 

Tada vos susilaikiau nepasakiusi apie dingusius žiedus, tačiau 
mane kamavo nuovargis ir skausmai. Kai Brendonas išėjo, dar ilgai 
negalėjau užmigti. Netgi nuskausminanti tabletė nepagelbėjo. Mąs- 
čiau apie odos persodinimo operaciją, kuri turėjo įvykti kitą dieną, ta- 
čiau ne per daugiausiai. Mintys sukosi apie žiedus bei pėdsaką, kurį 
mačiau tik aš viena, ir ar tikrai jis sugrįžo sunaikinti įrodymus. Prieš 
užmigdama nusprendžiau, kad nebuvo nei pėdsako, nei perlinio 
auskaro. O koks nors faras pastebėjo mano žiedus Džeraldo kabi- 
nete, šalia knygų spintos, ir juos pasiėmė. Dabar jie jau kokio Liuis- 
tono lombardo vitrinoje, - pamaniau. Ir visai nesupykau. Pasijutau 
taip pat, kaip ir aną rytą pabudusi „Mersedese" - kupina ramybės ir 
palaimos. Jokio ateivio nėra. Tik ilgapirštis faras, metantis žvilgsnį 
per petį, norėdamas įsitikinti, ar niekas nemato, ir įmetantis žiedus 
sau į kišenę. Beje, man visai nerūpėjo mano žiedų likimas. Per pas- 
taruosius mėnesius supratau, kad vienintelė priežastis, kodėl Žmo- 
gus nešioja žiedus ant rankų, yra ta, jog negali įsiverti jų į nosį. Bet 

pamiršk tai. Jau gerokai įsidienojo, todėl nėra laiko spręsti moters 
būties problemas. Jau pats laikas papasakoti apie Reimondą Endriu 
Žuberą. 

Džesė atsirėmė į kėdės atlošą ir užsidegė dar vieną cigaretę, ne- 
kreipdama dėmesio, kad liežuvio galiukas sustingo nuo didelės taba- 
ko dozės, skaudėjo galvą, o inkstai protestavo prieš tokį darbo prie 
kompiuterio maratoną. Galingai protestavo. Namuose viešpatavo 
mirtina tyla, o tai reiškė, jog kietuolė Megana Landis išėjo į parduo- 
tuvę ir cheminę valyklą. Džesė nustebo, kad Megė prieš išeidama ne- 
pabandė dar kartą atplėšti jos nuo kompiuterio. Tada ji nusprendė, 
kad namų prižiūrėtoja puikiai suprato, jog tik veltui švaistytų laiką. 
“Kad ir kas ten būtų, tegul ji išsikrauna", - tikriausiai mąstė Megė. 
Be to, ji čia tik dirbo. Nuo šios minties Džesei suskaudo širdį. 

Viršuje sugigždėjo lenta. Džesės cigaretė sustingo per colį nuo lū- 
pų. Jis grįžo, - suklykė Žmonelė. O Džese, jis grįžo! 

Deja, ne. Džesė nukreipė akis į siaurą veidą, žvelgiantį į ją iš laik- 
raščio iškarpos. Aš puikiai žinau, kur tu esi, šunsnuki. 

Tačiau sąmonės dalis vis tiek įtikinėjo, kad jis, ne, ne jis, o erd- 
vių kaubojus, meilės vaiduoklis, sugrįžo, tęsėdamas savo pažadą. Jis 
tik laukė, kol namas ištuštės, ir jei Džesė pakeltų telefono, stovinčio 
ant stalo krašto, ragelį, jis neveiktų kaip ir visi telefonai vasarnamyje 
tą naktį. 

Tavo draugužis Brendonas kiek nori gali šypsotis, tačiau juk mes 
žinome tiesą, Džese, ar ne? 

Staiga Džesė ištiesė sveikąją ranką, nukėlė telefono ragelį ir pri- 
dėjo prie ausies. Ji išgirdo pypsėjimą ir vėl padėjo ragelį į vietą. Niū- 
ri šypsenėlė nuvilnijo lūpomis. 

Taip, aš žinau, kur tu esi, bjaurybe. Kad ir ką Žmonelė ir kitos 
ponios mano galvoje betvirtintų, mudu su Moliūgėliu žinome, kad tu 
vilki oranžinę uniformą ir sėdi galinėje kameroje apygardos kalėjime, 
kaip sakė Brendonas, kad kiti kaliniai nesusidorotų su tavim anks- 
čiau, nei tave iššauks prieš tau lygius prisiekusiuosius... jei tik toks 
sutvėrimas kaip tu turi sau lygius. Mes kol kas dar neišmetėme tavęs 
iš galvos, bet greit išmesim. Aš tau pažadu. 

Džesė vėl pažvelgė į monitorių, ir nors mieguistumas nuo table- 
tės ir suvalgyto sumuštinio jau buvo seniai praėjęs, ji jautė gilų nuo- 
vargį ir nebetikėjo, kad užbaigs tai, ką pradėjo. 

“Jau pats laikas papasakoti apie Reimondą Endriu Žuberą“, rašė 
ji, tačiau ar sugebės? Džesė buvo tokia pavargusi: juk beveik visą die- 
ną spaudinėjo klavišus. Galbūt geriau pakilti į viršų ir nusnūsti. Ge- 
riau vėliau negu niekada. Ji gali išsaugoti dokumentą, o rytoj ryte tęsti 
pradėtą darbą... 

Moliūgėlio balsas sustabdė ją. Jis prabildavo labai retai, todėl 
Džesė atidžiai jo klausėsi. 

Jei nusprendei baigti, Džese, tai nesivargink išsaugoti dokumen- 
tą. Paprasčiausiai jį ištrink. Abi gerai žinome, kad tau daugiau nebe- 
užteks drąsos susidurti akis į akį su Žuberu - tai ne taip jau lengva. 
Kartais prireikia drąsos, kad ką nors aprašytum, išleistum visa tai iš 
giliausios pasąmonės kertelės ir sutalpintum ekrane. 

- Taip, - sumurmėjo Džesė. - Kartais net drąsos nepakanka. 

Ji įtraukė dūmą ir užgesino pusiau surūkytą cigaretę. Džesė dar 
kartą perbėgo akimis per iškarpas ir pažvelgė pro langą į Rytinę Pro- 
menadą. Jau nebesnigo. Skaisčiai švietė saulė, nors tai 1lgai netruks: 
vasaris Meine toks nepastovus. | 

- Ką sakei, Moliūgėli? - Džesė kreipėsi į tuščią kambarį. Ji kalbė- 
j0 išdidžiu Elizabetos Teilor balsu, kurį taip mėgo vaikystėje ir kuris 
taip siutino jos motiną. 

- Tęsime toliau, brangute? 

Niekas neatsakė, tačiau Džesė ir nelaukė. Ji palinko į priekį ir vėl 
ėmė bėgioti klavišais. Ji rašė be pertraukos, net užmiršdama prisidegti 
cigaretę. 

Jau pats laikas papasakoti apie Reimondą Endriu Žuberą. Tad 
įsipilk, brangioji, dar vieną puodelį kavos, o jei šalia dar turi brendžio 
butelį, būtinai išgerk lašelį. Taigi trečioji dalis. 

Prieš mane ant darbo stalo guli visos laikraščių iškarpos, tačiau 
aš žinau daug daugiau, nei rašoma straipsniuose - abejoju, ar kas 
nors nutuokia, ką padarė Žuberas (tikriausiai įskaitant ir jį patį), ir 
ačiū Dievui. Daugybė dalykų, kurie galėtų tapti baisiausio naktinio 
košmaro scenarijumi, nepasiekė spaudos, o ir aš pati visai netrokš- 
tu viską žinoti. Apie laikraščiuose neskelbtus Žubero darbus išgirdau 

praeitą savaitę iš keistai ramaus Brendono Milherono lūpų. Aš pa- 
prašiau, kad jis užsuktų pas mane, kai ryšys tarp mano ir Žubero 
pasakojimų tapo akivaizdus. 

- Tai tu manai, kad tai tas pats vyrukas? - paklausė Brendonas. 
- Tas pats, kuris buvo kartu su tavim vasarnamyje? 

- Brendonai, aš įsitikinusi, kad tai jis. 

Jis atsiduso, dėbtelėjo į savo rankas, po to vėl atsisuko į mane. 
Sėdėjome tame pačiame kambaryje devintą valandą ryto, ir šįkart 
joks šešėlis netemdė Brendono veido. | 

- Turiu atsiprašyti, - tarė jis. - Aš tada nepatikėjau... 

- Žinau, - kiek galima nuoširdžiau atsakiau aš. 

- ... tačiau dabar tikiu. Viešpatie. Ką nori sužinoti, Džese? 

Aš giliai įkvėpiau ir tariau: 

- Absoliučiai viską. 

Brendonas pasiteiravo, kam man to reikia. 

- Jei pasakysi, kad tai ne mano reikalas ir liepsi man užsičiaup- 
ti, turėsiu su tuo susitaikyti, tačiau prisimink, jog prašai peržiūrėti jau 
baigtą bylą. Jei kas nors, kas žino, jog prižiūrėjau tave praeitą rude- 
nį, pastebės, kad šniukštinėju Žubero pėdsakus šią žiemą, tai gali 
būti, kad... 

- Kad įkliūsi į bėdą. 

Šito nebuvau numačiusi. 

- Taip, - sutiko Brendonas. - Tačiau, manau, kad galėsiu pasi- 
rūpinti savimi. Aš labiau nerimauju dėl tavęs, Džese. Gali vėl pasi- 
rodyti laikraščių viršeliuose, ir tai atsitiks po tiek pastangų, kad kuo 
greičiau iš jų dingtum. Ir tai dar ne pagrindinis dalykas. Žubero byla 
- pats šlykščiausias kriminalinis nusikaltimas po Antrojo Pasaulinio 
karo Naujojoje Anglijoje. Noriu pasakyti, kad ši byla atrodo tarsi bū- 
tų radioaktyvi, todėl niekas be velniškai svarios priežasties į tą už- 
terštą zoną nekiša nosies. 

Brendonas nervingai nusijuokė. | 

- Velnias, neturėčiau kišti ten nosies be svarios priežasties. 

Aš atsikėliau, priėjau prie jo ir padėjau jo ranką ant savo kairio- 
jo delno. | 

- Aš net per milijonus metų negalėčiau paaiškinti, kam man to 
reikia, bet tikriausiai suprantu, ką man tai duotų. 

Brendonas padėjo savo ranką ant manosios ir linktelėjo galvą. 

- Yra trys priežastys, - tariau aš. - Pirma, turiu įsitikinti, kad jis 
tikras. Antra, turiu įsitikinti, kad jo darbeliai tikri. Ir trečia, turiu įsiti- 
kinti, kad pabudus daugiau neišvysiu jo, stovinčio mano miegama- 
jame. 

Aš vėl grįžau į praeitį, Ruta, ir pradėjau verkti. Aš tikrai nevaidi- 
nau - ašaros pasirodė savaime, ir niekas negalėjo jų sustabdyti. 

- Brendonai, prašau man padėt. Kiekvieną kartą, kai užgesinu 
šviesą, jis stovi kitame kambario gale, todėl eidama miegoti palieku 
įjungtas šviesas ir bijau, jog tai tęsis amžiniai. Tu vienintelis, kurio 
galiu paprašyti. Prašau man padėt. 

Brendonas paleido mano ranką, išsitraukė nosinę iš savo itin 
tvarkingo kostiumo ir nušluostė man viedą. Jis tai atliko taip švelniai, 
tarsi mano mama, kai įsliūkindavau į virtuvę, verkdama dėl nubroz- 
dinto kelio. Žinoma, tai būdavo daug anksčiau, nei spėjau tapti šei- 
mos „girgždančiu ratu". 

- Gerai, - pagaliau tarė jis. - Sužinosiu viską, ką tik galėsiu, ir ta- 
da perduosiu tau... jei tik norėsi. Bet perspėju tave, kad geriau pri- 
sisektum saugos diržus. 

Brendonas daug ką sužinojo, ir dabar noriu tau, Ruta, visa tai 
perpasakoti, tačiau perspėju ir aš: Brendonas buvo teisus, kalbėda- 
mas apie saugos diržus. Suprasiu, jei nuspręsi praleisti kelis pusla- 
pius. Norėčiau ir aš juos praleisti, bet esu tikra, kad tai - būtina ir ga- 
lutinė mano terapijos dalis. 

Šis pasakojimo skyrius, kurį pavadinčiau „Brendono pasakėle“", 
prasideda 1984-1985 metais. Tada vakarinio Meino Ežerų rajone 
ėmė daugėti kapų vandalizmo atvejų. Apie panašius nutikimus im- 
ta pranešinėti iš tuzino miestelių ties Meino valstijos siena ir net iš 
Niū Hampšyro. Antkapių nuvartymas, aprašinėjimas kreida, atmin- 
tinių juostų vagystės nutikdavo dažnai, tačiau šie nusikaltimai buvo 
ne menki pokštai ir vagystės. Brendonas pavadino tai „kapų išnie- 
kinimu", kai prieš savaitę atnešė man pirmąjį pranešimą. Nuo 1988 
metų toks pat apibūdinimas ėmė figūruoti ir visose policijos ataskai- 
tose. 

Nusikaltimai atrodė beprotiški pastebėjusiems ir tyrinėjusiems 
juos Žmonėms, tačiau modus operandi buvo pakankamai atsargiai 
suplanuotas ir atliktas. Kažkas (galbūt du ar trys asmenys, bet la- 
biau tikėtina, kad vienas asmuo) it vagis profesionalas įsilauždavo į 

mažų miestelių kapinių laidojimo rūsius. Su savimi jis turėdavo grąž- 
tus, atsuktuvus, metalo pjūklus ir turbūt keltuvą. Kaip sakė Brendo- 
nas, daugelis transporto priemonių turi tokius pat įrankių rinkinukus. 

Įsilaužėlį domino tik rūsiai ir mauzoliejai, individualių kapų jis-ne- 
liesdavo. Ir beveik visi įsilaužimai vykdavo žiemą, kai jau nebebūda- 
vo įmanoma iškasti žemės, ir todėl kūnus saugodvo rūsiuose, kol 
šalčiai atlėgs. Jėjęs į rūsį, nusikaltėlis su atsuktuvu ir elektriniu grąžtu 
atidarydavo karstus. Jis būtinai nuimdavo nuo lavonų visus papuo- 
šalus ir replėmis ištraukdavo auksinius dantis bei dantis su auksinė- 
mis plombomis. 

Na, tai dar galima suprasti. Tačiau vagystė būdavo tik pradžia. 
Nusikaltėlis išdurdavo akis, nuplėšdavo ausis, perpjaudavo gerkles. 
1989-ųjų vasarį Čiltono Atminties kapinėse buvo rasti du lavonai be 
nosių - akivaizdu, kad jis nulaužė jas plaktuku ar kirstuku. Pareigū- 
nas, aptikęs šį nusikaltimą, pasakojo Brendonui: 

- Tai nebuvo sunku, nes rūsyje tvyrojo baisus šaltis, todėl nosys 
tikriausiai nulūžo kaip kokie ledinukai. Įdomiausia, ką tas vyrukas 
ketino daryti su dviem nulūžusiomis nosimis. Galbūt prisikabino prie 
raktų grandinėlės? O gal apibarstė jas sūriu ir įkišo į mikrobangų 
krosnelę? | 

Beveik visiems išniekintiems lavonams trūko kojų ir rankų, kai 
kada ir galvų bei lytinių organų. Teismo ekspertizė teigė, jog stam- 
biems darbams nusikaltėlis naudojo kirvį ir mėsininko peilį bei dau- 
gybę skalpelių subtiliems pjaustinėjimams. Beje, jis neblogai išma- 
nė savo darbą. 

- Talentingas mėgėjas, - apibūdino jį vienas Čemberleno apy- 
gardos šerifo padėjėjas. - Nenorėčiau, kad jis man operuotų tulžies 
pūslę, tačiau tikriausiai leisčiau jam pašalinti apgamą nuo mano ran- 
kos... tik, žinoma, pirmiausia suleisčiau raminančiųjų. 

Kartais nusikaltėlis prapjaudavo lavonams pilvus bei kaukoles ir 
prikimšdavo juos gyvūnų išmatomis. Dažniausiai policija susidurda- 
vo su seksualiniu išniekinimu. Jis būdavo niekuo neišsiskiriantis nu- 
sikaltėlis, kai vogdavo auksinius dantis, papuošalus ar kūnio dalis, 
tačiau tapdavo tikru džentelmenu seksualiniuose santykiuose su la- 
vonais. 

Turbūt dėl to man ir pasisekė. | 

Per mėnesį po pabėgimo iš vasarnamio aš daug sužinojau apie 
kaimo policijos darbą, bet tai nieko nereiškė, palyginti su informaci- 

ja, gauta praėjusią savaitę. Labai stebino diskretiškas ir taktiškas 
mažų miestelių policininkų elgesys. Žinoma, kai patruliavimo zono- 
je gali laisvai visus vadinti vardais, ir su daugeliu iš jų tave sieja gi- 
minystės ryšiai, diskretiškumas tampa toks pat įprastas kaip ir kvė- 
pavimas. | 

Mano bylos tvarkymas gali būti to keisto, rafinuoto diskretišku- 
mo pavyzdys, tačiau Žubero byla buvo tvarkoma visai kitaip. Tyri- 
mas tęsėsi septynerius metus, ir į jį įsitraukė daugybė Žmonių: du 
valstijos policijos departamentai, keturių apygardų šerifai, trisdešimt 
vienas šerifo padėjėjas, ir tik vienas Dievas težino, kiek vietinių po- 
licininkų bei konsteblių. Visi jie tyrė tą pačią bylą, o 1989-aisiais net 
sugalvojo nusikaltėliui vardą - Rudolfas. Jie kalbėdavo apie Rudol- 
fą rajono teisme, nagrinėjant kitas bylas; jie lygino informaciją apie 
Rudolfą įstatymų tvirtinimo seminaruose Augustoje, Deryje ar Voter- 
vilyje; jie aptarinėjo jį per pietų pertraukas. 

- Mes net namuose nesiliaudavome galvoti apie jį, - pasakojo 
Brendonui policininkas - tas pats, kuris pasakojo ir apie nosis. - To- 
kie vyrukai kaip mes visada galvojame namuose apie tokius vyrukus 
kaip Rudolfas. Išgirsti šviežiausias datales iškylaudamas, apsvars- 
tai jas su draugeliu iš kito skyriaus, kol stebi žaidžiančius savo vai- 
kus, nes niekada nežinai, kada į galvą šaus geniali mintis. 

Ir štai pati nuostabiausia istorijos dalis: visus šiuos metus poli- 
cininkai žinojo, jog jie gaudo tikrą, gyvą pabaisą - patį tikriausią 
vampyrą - po visą vakarinę valstijos dalį, tačiau /aikraščiai tylėjo, kol 
Žuberas nebuvo suimtas! Atrodo keista ir baisoka, bet vis dėlto nuo- 
stabu. Manau, kad dideliuose miestuose tokios informacijos ilgai ne- 
nuslėpsi, tačiau čia, Rytiniame Overšu, kol kas viskas klostosi pui- 
kiai. 

Žinoma, gali paprieštarauti, kad septyneri metai - tikrai ilgas me- 
tas tokiam pamišėliui kaip Žuberas sugauti, bet Brendonas man pa- 
aiškino ir tai. Nusikaltėlis (jie tikrai jį taip vadino) veikdavo tik labai 
mažuose miesteliuose, kurių biudžetas leido tirti tik rimčiausias ir bū- 
tiniausias bylas... t.y. nusikaltimus prieš gyvuosius, o ne mirusius. 
Policininkai teigė, jog šioje vakarinėje valstijos dalyje veikia dvi au- 
tomobilių vagių ir keturios parduotuvių plėšikų gaujos, ir tai dar ne 
viskas. Taip pat dar esama žmogžudžių, žmonų skriaudikų, plėšikų, 
greičio viršytojų ir girtuoklių. Be to, dar narkotikai. Juos perka ir par- 

duoda, ir dėl jų žudomi žmonės. Pasak Brendono, Norvėjaus poli- 
cijos šerifas nevartoja žodžio „kokainas“: vadina jį „šūdinais milte- 
liais". Netgi ataskaitoje jis taip ir rašo: „Š....i milteliai". Aš supratau, 
ką Brendonas norėjo man paaiškinti. Kai esi mažo miestelio polici- 
ninkas, bandantis išsaugoti tvarką senučiuku „Plimutu“, kuris kiek- 
vienąkart grasina subyrėti viršijus septyniasdešimties mylių per va- 
landą greitį, tai darbai automatiškai surašomi į eilę. Na, o vyrukas, 
mėgstantis Žaisti su negyvėliais, tikrai nepretenduoja į pirmąsias są- 
rašo eilutes. 

Klausiausi atidžiai ir su daug kuo sutikau, bet ne visada. 

- Sutinku, tačiau kai kur bandoma išsisukti, - pagaliau tariau. - 
Noriu pasakyti, kad Žubero veiklos... na, vien „žaidimu su negyvė- 
liais" nepavadinsi. O gal aš klystu? | 

- Visai ne. 

Nė vienas iš mūsų nesiryžo tiesiai pasakyti, kad septynerius 
metus ši iškrypusi siela keliavo iš miestelio į miestelį, tyčiodamasi iš 
numirėlių, ir ją sustabdyti buvo daug svarbiau nei mergaites, vagian- 
čias kosmetiką vietinėje vaistinėje. 

Svarbiausia, kad niekas jo neužmiršo ir vis lygino informaciją. 
Toks nusikaltėlis kaip Rudolfas neramino policininkus dėl daugybės 
priežasčių, bet pagrindinė iš jų buvo ta, kad jei jam užteko beproty- 
bės taip elgtis su mirusiaisiais, tai, galimas daiktas, jam užteks be- 
protybės taip pat pasielgti ir su gyvaisiais... Nors turbūt ilgai neišgy- 
ventum, kai Rudolfas savo kirviu perskeltų tau galvą. Policija irgi ne- 
galėjo suprasti, kur nusikaltėlis deda nukirstas galūnes. Brendonas 
ištarė frazę, kurią pastebėjo Oksfordo apygardos šerifo kabinete: 
„Galbūt Meilužis Rudolfas yra Rudolfas kanibalas". Šis teiginys bu- 
vo užtušuotas ne todėl, kad skambėjo it nevykęs pokštas, o kad ne- 
tyčia nepapultų į spaudą. 

Kai tik policininkams pasitaikydavo laisvesnė dienelė, jie iš- 
šniukštinėdavo kurias nors kapines. O vakariniame Meine jų nema- 
žai, todėl kai kuriems iš tų vyrukų toks darbas tapo tiesiog hobiu. Te- 
orija buvo paprasta: jei pakankamai ilgai mėtysi kauliukus, tai vis 
tiek kada nors iškris visi šešetukai. Ir pagaliau taip atsitiko. 

Prieš dešimt dienų Kastlio apygardos šerifas Norisas Ridžvikas 
kartu su savo padėjėju sustojo prie apleistos klėties šalia Houmlen- 
do kapinių. Ji šliejosi prie užpakalinių kapinių vartų. Buvo antra va- 
landa nakties, ir jie jau ketino baigti tarnybą, tačiau padėjėjas DŽo- 

nas Lapointas išgirdo variklio ūžimą. Jie išvydo furgoną, kai šis jau 
važiavo pro vartus, nes tą naktį snigo, o furgono žibintai nedegė. La- 
pointas norėjo iškart sučiupti vyruką, kai tik šis išlips iš furgono ir nu- 
eis prie vartų, ketindamas juos atidaryti plėštuvu, tačiau šerifas jį su- 
stabdė. 

- Ridžvikas panašus į juokingą antiną, - pasakojo Brendonas, - 
tačiau jis žino, kada reikia pulti. Jis niekada nepamiršta ir teismo sa- 
lės. To išmoko iš Alano Pengborno, kuris šerifavo dar prieš jį, o tai 
reiškia, kad jį mokė pats geriausias. 

Palaukę dešimt minučių, taip pat išjungę šviesas ir pritildę varik- 
Iį, Ridžvikas ir Lapointas nusekė paskui furgoną. Jie sekė furgono 
vėžėmis, kol suprato, kurlink šis važiuoja - į miestelio laidojimo rūsį 
vienoje kalvos šlaito pusėje. Abu mąstė apie Rudolfą, bet nė vienas 
neprasitarė balsu. Lapointas tvirtino, jog kitu atveju jiems nebūtų pa- 
sisekę. 
je, norėdamas suteikti vyrukui teisę „pačiam pasikarti". Kai RidžŽvi- 
kas ir Lapointas, atkišę ginklus ir prožektorius, įėjo į rūsį, jie sugavo 
Reimondą Endriu Žuberą pusiau įlindusį į atvirą karstą. Vienoje ran- 
koje jis laikė kirvį, o kitoje savo „gaidį“, pasiruošęs, pasak Lapointo, 
veikti abiem įrankiais. 

Spėju, jog Žuberas velniškai juos išgąsdino, kai prožektorių 
šviesoje jie pirmąkart išvydo įį, ir nė kiek nesistebiu - kas, jei ne aš, 
geriau galėtų įsivaizduoti, ką reiškia sutikti tokią būtybę kapinių rū- 
syje ir dar antrą valandą nakties. Žuberas serga akromegalija - pro- 
gresuojančiu rankų, kojų bei veido pailgėjimu, kuris atsiranda, kai 
deformuojasi hipofizis. Todėl jo kakta buvo tokia išgaubta, o lūpos - 
atsikišusios į priekį. Jo rankos dėl tos pačios priežasties karojo ties 
keliais. 

Prieš metus didelis gaisras sudegino beveik visą Kastl Roko 
centrą, todėl pavojingus nusikaltėlius gabendavo į Čemberleiną ar 
Norvėjų, bet nei šerifas Ridžvikas, nei jo padėjėjas Lapointas netroš- 
ko važiuoti tenai apsnigtu keliu trečią valandą nakties. Tad jie nusi- 
vežė Žuberą į garažą, virtusį polcijos nuovada. 

- Jie teigė, kad buvo labai vėlu, o keliuose pustė, - pasakojo 
Brendonas, - tačiau įtariu, kad tai dar ne viskas. Nemanau, jog šeri- 
fas Ridžvikas norėjo atiduoti laimikį kitiems, kol pats gerai jo neap- 
žiūrėjo. Beje, Žuberas nesudarė jokių problemų: jis sėdėjo ant už- 

pakalinės sėdynės tarsi „Pasakaičių iš rūsio" personažas ir dainavo 
gerai žinomą vėžliukų nindzių dainelę „Laimingi kartu“. 

Ridžvikas per raciją pranešė kitiems dviems padėjėjams, kad 
šie juos sutiktų. Jis įsitikino, kad Žuberas stipriai surakintas, o padė- 
jėjai gerai apsiginklavę revolveriais ir šviežia kava, ir tada vėl kartu 
su Lapointu pasišalino. Jie sugrįžo į Houmlendą parsivežti furgoną. 
Ridžvikas užsimovė pirštines, atsisėdo ant žalio plastmasinio maišo, 
kurį farai mėgsta vadinti „įrodymų paklode" ir parvarė furgoną į mies- 
telį. Jis važiavo atsidaręs visus langus, tačiau vis tiek tvirtino, jog vi- 
duje dvokė it mėsininko parduotuvėje, kurioje visą savaitę nebuvo 
elektros. 

Pastatęs furgoną apšviestame miestelio garaže, Ridžvikas pir- 
mą kartą gerai apžiūrėjo jo vidų. Ten mėtėsi kelios apipuvusios ga- 
lūnės, taip pat pinta dėžė, tik daug mažesnė nei aš mačiau, bei 
amatininko lagaminėlis su įsilaužimo įrankiais. Atidaręs pintą dėžę, 
Ridžvikas rado šešis penius, sumautus ant džiuto virvės. Jis iškart 
suprato, kad tai - karoliai. Vėliau Žuberas prisipažino, kad dažnai 
juos užsidėdavo, išsiruošęs į kapinių žygius, ir tvirtino, kad jei per 
paskutinį įsilaužimą būtų juos užsidėjęs, tai niekas nebūtų jo su- 
gavę. 

- Jie atnešdavo man sėkmę, - tikino jis, ir turėdamas galvoje, 
kad jo taip ilgai niekas nesugavo, aš imu galvoti, jog jis tikriausiai 
neklydo. 

Šlykščiausias vis dėlto turbūt buvo sumuštinis, gulintis ant kelei- 
vio sėdynės. Tarp dviejų duonos riekučių gulėjo žmogaus liežuvis, 
gausiai suteptas ryškiai geltonomis garstyčiomis. 

- Ridžvikas dar suspėjo išlipti iš furgono ir tada apsivėmė, - tę- 
sė Brendonas. - Jam pasisekė, nes valstijos policija būtų išdūrusi 
dar vieną skylę jo subinėje, jei šis būtų apvėmęs pagrindinius įrody- 
mus. Tačiau aš būčiau pašalinęs šerifą iš pareigų dėl psichinių su- 
trikimų, jei šis nebūtų apsivėmęs. 

Auštant jie išvežė Žuberą į Čemberleiną. Kol Ridžvikas pasisu- 
kęs į jį per apsauginį tinklelį skaitė jo teises (jis tai darė jau kokį tre- 
čią kartą - tokia jau Ridžviko natūra), Žuberas murmėjo, kad „labai 
apgailestauja, nes turbūt labai blogai pasielgė su tėčiu ir mamyte“. 
Tuo-metu pagal iš piniginės ištrauktus dokumentus jie jau buvo nu- 
statę, kad Žuberas gyveno Motone, miestelyje kitoje Čemberleino 

pusėje, todėl patupdęs Žuberą už grotų, Ridžvikas informavo Čem- 
berleino ir Motono tarnautojus apie Žubero žodžius. 

Pakeliui į Kastl Roką Lapointas pasiteiravo Ridžviko, kaip jis 
manąs, ką policininkai ras Žubero namuose. 

- Nežinau, - atsakė Ridžvikas, - bet tikiuosi, kad jie nepamirš pa- 
siimti dujokaukių. | 

Laikraščiuose netrūko radinių ir išvadų versijų, tačiau valstijos 
policija ir Meino generalinis prokuroras puikiai žinojo, kas dėjosi na- 
melyje prie Kingstouno kelio dar tos pačios dienos vakare. Žubero 
„tėtis ir mamytė" - beje, pamotė ir jos vyras - buvo negyvi. Tokie jie 
jau ištisus mėnesius gulėjo čia, nors iš Žubero kalbos atrodė, kad tai 
įvyko tik prieš kelias dienas ar netgi valandas. Jis supjaustė juos 
abudu į gabaliukus ir suvalgė didžiąją „tėčio“ dalį. 

Kūno dalys mėtėsi po visą namą: vienos - supuvę, nors oras ir 
buvo šaltas, kitos - užkonservuotos. Užkonservuoti stovėjo daugiau- 
sia vyriški lytiniai organai. Ant lentynos šalia laiptų į rūsį policija ra- 
do apie penkiasdešimt stiklainių su akimis, lūpomis, pirštais ir saus- 
gyslėmis. Žuberas tikrai mėgo konservuoti. Namai buvo prikimšti - 
tikrąja to žodžio prasme - vogtų daiktų, daugiausia iš vasarviečių ir 
kotedžų. Žuberas vadino juos „mano daiktai". Tai buvo buitiniai elek- 
tros prietaisai, įrankiai, sodininkystės inventorius ir daugybė moteriš- 
kų baltinių. Akivaizdu, jog jam patiko juos dėvėti. 

Policija vis dar bando atskirti kūno dalis, kurias Žuberas parsi- 
nešė iš savo žygių į kapines, nuo tų, kurios buvo gautos kitu būdu. 
Ji tikėjo, kad per paskutinius penkerius metus jis turbūt užmušė tu- 
ziną Žmonių, daugiausia balsuojančių pakeleivių, kuriuos jis pasisiū- 
lė pavežėti savo furgonu. Kiek iš tikrųjų, dar neaišku, nes teismo 
ekspertai dirba labai lėtai. Iš paties Žubero nėra jokios naudos. Ir ne 
dėl to, kad jis nekalbėtų. Atvirkščiai - dėl to, kad jis per daug kalba. 
Pasak Brendono, Žuberas prisipažino padaręs virš trijų šimtų nusi- 
kaltimų, įskaitant ir Džordžo Bušo nužudymą. Jis tiki, kad Bušas - tai 
Dana Karvėj, mergina, vaidinanti davatką laidoje „Gyvai sekmadie- 
nio vakarą . 

Nuo penkiolikos metų Žuberas gulėjo daugybėje psichiatrinių Ii- 
goninių, nes buvo sulaikytas už neteisėtus seksualinius ryšius su 
savo pusbroliu. Beje, pusbroliui tada tebuvo dveji metukai. Patį Žu- 
berą, be abejo, irgi seksualiai išnaudojo jo tėvas, patėvis ir pamotė. 
Kaip ten sakoma? Obuolys nuo obels netoli krinta? 

Žuberą išsiuntė į Geidž Pointą, - panašų į pataisos darbų kolo- 
nijos ir psichiatrinės ligoninės kombinaciją, - apkaltinę vaikų tvirkini- 
mu. Po ketverių metų jį sveiką iš ten paleido. Tai buvo 1973 metais. 
1975-uosius ir 1976-uosius Žuberas praleido Augustos psichiatrinė- 
je klinikoje dėl juokelių su gyvūnais. Tikriausiai neturėčiau juokauti 
(esu tikra, jog manai, kad aš siaubinga), tačiau, tiesą sakant, nebe- 
žinau, ką daugiau daryti. Jaučiu, kad jei nesijuoksiu, imsiu be palio- 
vos verkti. Žuberas sodindavo kates į šiukšlių dėžes, o paskui, įme- 
tęs sprogmenų, jas suplėšydavo į gabalus. Štai ką jis darydavo... o 
kai toks užsiėmimas pabosdavo, prie medžio prikaldavo jauną šu- 
nytį. 

1979-aisiais jį išsiuntė į Džuniper Hilą už šešiamečio berniuko 
išprievartavimą ir akių išdūrimą. Šįkart. Žuberas turėjo ten pasilikti 
amžiams, tačiau kai reikalai, susiję su politika ir valstijos dotuojamo- 
mis institucijomis, ypač psichiatrinėmis ligoninėmis, - nesuklysiu pa- 
sakius, kad nieko nėra amžina, - pasikeitė, 1984 metais jį paleido iš 
Džuniper Hilo, patvirtinę, kad Žuberas visiškai sveikas. Brendonas 
ir aš Manome, kad šis išgijimas labiau susijęs su skylėmis valstijos 
sveikatos biudžete nei su šiuolaikinės psichiatrijos stebuklais. Kad 
ir kaip ten būtų, Žuberas grįžo į Motoną pas savo pamotę ir jos su- 
gyventinį, ir valstija jį visai užmiršo... prieš tai dar išdavusi jam vai- 
ruotojo pažymėjimą. Žuberas išlaikė egzaminą, gavo teises - kartais 
man atrodo, kad tai pats nejtikėčiausias faktas - ir 1984 ar 1985 me- 
tais ėmė lankytis vietinėse kapinėse. 

Žuberas tikrai buvo užsiėmęs: žiemą plėšė rūsius ir mauzoliejus, 
rudenį ir pavasarį įsilauždavo į vasarnamius visame vakariniame 
Meine bei pasiimdamas viską, kas jam atrodė panašu į „jo daiktus". 
Akivaizdu, kad jis mėgo įrėmintas nuotraukas. Namo prie Kingstou- 
no kelio palėpėje policija rado keturias pilnas nuotraukų dėžes. Pa- 
sak Brendono, jų ten buvo daugiau nei septyni šimtai. 

Neįmanoma pasakyti, kiek į visa tai buvo įsitraukę „tėtis ir ma- 
mytė", kol Žuberas nenugalabijo ir jų. Tačiau jie tikrai viską žinojo, 
nes Žuberas net nesistengė nuslėpti savo purvinų darbelių. Na o 
kaimynai, žinoma, vadovavosi principu: „Jie apmoka sąskaitas ir rū- 
pinasi savimi. Tai mūsų neliečia". Ko daugiau ir norėti? 

Rūsyje policija rado didesnę pintą dėžę. Brendonas nukopijavo 
policijos padarytas nuotraukas, tačiau iš pradžių abejojo, ar verta 
man jas rodyti. Na... ir tai dar per švelniai pasakyta. Tai buvo vienin- 

telis kartas, kai jis pasidavė vyriškoms vilionėms suvaidinti Džoną 
Veiną: „Palauk, mažyte, kol mes visus išžudysim, tik nebandyk at- 
sigręžti. Aš tau pranešiu, kai viskas bus baigta“. 

- Aš beveik sutinku, jog Žuberas buvo kartu su tavim vasarna- 
myje, - tarė Brendonas. - Tikriausiai buvau tas kvailas strutis, įkišęs 
galvą į smėlį, kad net neapsvarsčiau tavo minčių. O juk viskas su- 
tampa. Bet atsakyk man, Džese: kodėl nori viską Žinoti? Kokia tau 
iš to nauda? 

Nenumaniau, ką jam atsakyti, Ruta, tačiau buvau tikra: niekas 
nesugebės pabloginti mano padėtį, nes blogesnės ir būt nebegali. 
Tad aš tol spaudžiau Brendoną, kol pagaliau šis suprato, jog mažoji 
poniutė jokiu būdu nesugrįš į karietą, kol nepažvelgs į užmuštuo- 
sius. Ilgiausiai aš žiūrėjau į nuotrauką, kampe pažymėtą „DAIKITI- 
NIS VALSTIJOS POLICIJOS ĮRODYMAS NR.217". Žvelgiau į ją tar- 
si į vaizdajuostę, sudarytą iš baisiausių mano košmarų. Nuotrauko- 
je matėsi atidaryta kvadratinė pinta dėžė, pilna kaulų, sumaišytų su 
brangenybėmis: niekučiais ir vertingais papuošalais, pavogtais iš 
vasarnamių ar numautais nuo lavonų rankų. 

Žvelgiau į nuotrauką ir nejučia vėl grįžau į namą prie ežero. Su- 
pranti, net nereikėjo prisiminti - viskas iškilo kaip ant delno: aš, pri- 
ir girdžiu, kaip sakiau, jog jis mane gąsdina. Tada jis pasilenkia prie 
dėžes, nenuleisdamas savo karštligiškų akių nuo mano veido, ir aš 
išvystu, kaip jis įkiša beformę savo ranką į dėžę ir ima naršyti po 
kaulus ir brangenybes. Pasigirsta garsas, panašus į nusidėvėjusių 
kastanječių skambesį. 

Ar Žinai, kokia mintis tada mane apsėdo? Aš maniau, kad tai 
tęsti savo darbelius. „Daryk ką nori, - tariau jam. - Daryk ką nori, tik 
pažadėk po to mane paleisti. Tik pažadėk . 

Manau, kad būčiau pasakiusi tą patį, jei ir būčiau žinojusi, kas 
jis toks. Tu tik pagalvok, Ruta. Žinau, kad būčiau pasakiusi tą patį. 
Ar supranti? Būčiau leidusi jam įkišti savo gaidį, kurį jis kišdavo į su- 
puvusias vyrų lavonų gerkles, į save, jei tik jis būtų pažadėjęs, jog 
man nereikės dvėsti kaip šuniui, kenčiant nuo mėšlungio ir trauku- 
lių. Jei tik jis būtų pažadėjęs MANE IŠLAISVINTI. 

Džesė stabtelėjo. Ji tankiai kvėpavo. Pažvelgė į žodžius ekrane ir 
staiga pajuto norą juos ištrinti. Ne todėl, kad gėdijosi Rutos (nors iš 

tikrųjų taip ir buvo). Džesė paprasčiausiai nenorėjo turėti su jais nie- 
ko bendra, o neištrynus jokiu būdu to neišvengsi. Juk Žodžiai sugeba 
patys save įpareigoti. 

Bet tik tada, kai nesugebi pati jų kontroliuoti, - mąstė Džesė, ties- 
dama juodą dešinės rankos smilių. Ji palietė “IŠTRINTT" mygtuką - 
netgi stuktelėjo jį - tačiau ir vėl atitraukė. Juk tai - tiesa. 

- Taip, - sumurmėjo ji tuo pačiu balsu kaip ir tada vasarnamyje. 
Tik šįkart Džesė nukreipė jį ne į Žmonelę ar protingąją Rutą. Ji kal- 
bėjo tik su savimi: na, tai jau šioks toks progresas. 

- Taip, tai tiesa. 

Džesė jokiu būdu neištrintų tiesos, kad ir kokia siaubinga ji būtų. 
Galbūt ji nuspręs ir nesiųsti šio laiško (argi būtų gražu varginti šiuo 
skausmo ir beprotybės gabalu moterį, kurios nematė jau daugelį me- 
tų?), tačiau jo neištrins. Todėl geriau pabaigti jį paskubomis, kol dar 
neišblėso visa drąsa ir neapleido jėgos. 

Džesė palinko į priekį ir vėl ėmė rašyti. 

- Turi prisiminti ir sutikti su vienu dalyku, Džese, - tarė Brendo- 
nas. - Nėra konkrečių įrodymų. Taip, žinau, kad dingo tavo žiedai, 
tačiau, galimas daiktas, kad tu tada neklydai - kažkoks ilgapirštis fa- 
ras galėjo juos priglausti. | 

- O daiktinis įrodymas Nr.217? - paklausiau. - Pinta dėžė? 

Brendonas gūžtelėjo pečiais, ir staiga mane apėmė supratimo 
banga, poetų vadinama praregėjimu. Jis bandė mane įtikinti, kad 
pinta dėžė - tik atsitiktinumas. Tai nebuvo lengva, bet vis dėlto daug 
lengviau, nei patikėti likusia istorijos dalimi - o labiausia tuo faktu, 
kad toks pabaisa kaip Žuberas galėjo paliesti žmėgaus, kurį Bren- 
donas pažinojo ir mylėjo, gyvenimą. Tą dieną aš pamačiau Brendo- 
no Milherono veide, kad jis pasiryžęs ignoruoti krūvą įrodymų ir rem- 
tis kaip tik konkrečių įrodymų nebuvimu. Jis norėjo save įtikinti, kad 
aš pati viską išsigalvojau ir prisidengdama Žubero byla bandau pa- 
aiškinti savo haliucinacijas. 

Be to, aš dar aiškiau supratau, kad ir pati sugebėsiu tuo patikė- 
ti. Aš suprasiu, jog klydau... tačiau galutinai sugriausiu savo gyve- 
nimą, jei tai man pavyks. Vėl sugrįš balsai - ir ne tik Moliūgėlio ar 
Noros Kaligan, taip pat ir motinos, sesers, brolio, vaikų, su kuriais 
draugavau mokykloje, žmonių, kuriuos tik trumpam mačiau gydyto- 
jo ofise, ir tik vienas Dievas težino, kokius dar balsus. Manau, kad 
daugelis iš jų taptų tais pačiais baugiais NSO balsais. 

Aš šito neiškęsčiau, Ruta, nes per tuos du mėnesius nuo mano 
sunkiųjų laikų vasarnamyje aš prisiminiau daugybę dalykų, kurių 
stengiausi neprisiminti. Svarbiausi prisiminimai iškilo tarp pirmos ir 
antros odos persodinimo operacijos, kai visąlaik gyvenau „ant me- 
dikamentų". Aš nuolat girdėjau visus tuos balsus, kurie vargino ma- 
ne per tuos dvejus metus tarp saulės užtemimo ir brolio Vilio gimta- 
dienio vakarėlio - kai jis iš manęs pasijuokė per kriketo žaidimą. Gal- 
būt Vilio pokštas tapo kažkokia atsitiktine terapija. Tikriausiai tai įma- 
noma: argi nesakoma, kad mūsų protėviai išrado kepimą, paraga- 
vę gyvūnų mėsos iš gaisro nuniokoto miško? Tačiau nors pokštas 
galbūt kažkuo padėjo, viskas prasidėjo tik tada, kai rėžiau Viliui į 
dantis... ir tai dar ne svarbiausia. Svarbiausia, kad ištisus dvejus me- 
tus nuo saulės užtemimo tuzinas šnibždančių balsų mano galvoje 
ėmė kontroliuoti kiekvieną mano veiksmą. Kai kurie balsai buvo 
nuoširdūs ir tvirti, tačiau dauguma priklausė žmonėms, kurie bijojo 
ir manė, kad Džesė - nieko neverta maža našta, kuri nusipelnė visų 
jai nutikusių blogų dalykų ir turi dvigubai susimokėti už laimingas 
dieneles. Dvejus metus aš girdėjau šiuos balsus, Ruta, o paskui 
juos pamiršau. Ne po truputį, o iš karto. 

Kaip galėjo taip atsitikti? Nežinau ir, beje, man tai visai nerūpi. 
Galbūt būčiau susimąsčiusi, jei reikalai būtų pablogėję, tačiau jie tik 
pagerėjo. Dvejus metus aš praleidau fugos būsenoje, suskaldžiusi 
sąmonę į daugybę nesuskaičiuojamų fragmentėlių. O tikrasis prare- 
gėjimas štai koks: jei nuostabiajam Brendonui Milheronui leisiu ir to- 
liau laikytis savo nuomonės, baigsiu ten pat, kur pradėjau - Beprot- 
namio kelyje, šalia posūkio į Šizofrenijos bulvarą. Tik šįkart šalia ne- 
bus mažojo broliuko, kuris atliktų nemalonią siaubo terapiją. Šįkart 
turėsiu viską padaryti pati, kaip turėjau pati ištrūkti iš prakeiktų Dže- 
raldo antrankių. 

Brendonas stebėjo mane, stengdamasis įvertinti padarytą savo 
žodžių įtaką. Jam turbūt nepavyko, nes vėl pakartojo tą patį, tik tru- 
putį kitaip: 

- Turi atsiminti, kad gali ir klysti. Be to, turi susitaikyti su minti- 
mi, kad niekada tiksliai nesužinosi. 

- Na, to jau nebus. 

Jis pakėlė antakius. 

- Yra puiki galimybė įsitikinti. Ir tu, Brendonai, man padėsi. 

Jis vėl pradėjo šypsotis ta nemalonia šypsena, kuri bylojo, kad 
„negali gyventi su jomis, bet negali ir jų nušauti", tačiau pats Bren- 
donas to nežinojo. 

- Taip? Ir kaipgi aš tai padarysiu? 

- Parodysi man Žuberą! 

- O, ne, - atsakė jis. - Šito tai jau aš tikrai nedarysiu - negaliu pa- 
daryti - Džese. 

Praleisiu valandą trukusius debatus, kurie nusileido iki tokių in- 
telektualių teiginių lygio: „Tu iš proto išsikraustei, Džese" ir „Baik val- 
dyti mano gyvenimą, Brendonai". Norėjau pamojuoti iškarpų iš laik- 
raščių krūva, - esu tikra, jis būtų pasidavęs, - tačiau to neprireikė. 
Man tik paprasčiausiai reikėjo pravirkti. Man gėda tai pripažinti, ta- 
čiau tai tik dar vienas skirtumas tarp vyro ir moters. Brendonas ne- 
patikėjo manimi, kol nepradėjau verkti. 

Taigi jis priėjo prie telefono, paskambino keturiems penkiems 
asmenims ir sugrįžo man pranešti, jog rytoj Žuberas bus kaltinamas 
vagystėmis Kamberlendo apygardos rajono teisme. Ir jei tikrai noriu, 
- ir jei turiu skrybėlę su vualiu, - jis nuveš mane tenai. Aš iškart su- 
tikau. O Brendonas laikėsi duoto žodžio, nors visa jo veido išraiška 
bylojo, jog jis daro didžiausią gyvenime klaidą. 

Džesė stabtelėjo, o pradėjusi rašyti ėmė lėtinti tempą, žvelgdama 
pro monitorių tiesiai į vakarykštę dieną, kai šeši coliai sniego tebuvo 
balti grasinimai danguje. Ji regėjo švytinčius priešaky žydrus žiburė- 
lius, jautė, kaip mėlynas Brendono “Bymeris"? sulėtina greitį. 

Mes pavėlavome į teismo posėdį, nes kelią užtvėrė apsivertęs 
treileris. Brendonas to nepasakė, tačiau jaučiau, jog tikėjosi atva- 
žiuoti per vėlai, kai Žuberas jau bus išvestas į savo kamerą geriau- 
siai saugomo sparno apygardos kalėjime gale. Tačiau sargybinis 
prie durų patvirtino, kad teismo posėdis dar nesibaigė. Atidaręs du- 
ris, Brendonas pasilenkė ir sušnibždėjo man į ausį: 

- Nuleisk vualį, Džese, ir jokiu būdu jo nepakelk. 

Aš taip ir padariau. Tada Brendonas apkabino mane per lieme- 
nį ir įvedė į vidų. Teismo salė... 

Džesė išplėstomis, nieko nematančiomis, pilkomis akimis pažvel- 
gė į vakarėjantį dangų. 

Ji pasinėrė į prisiminimus. 

Teismo salė, nušviesta stiklinių rutuliukų, Džesei asocijuojasi su 
jaunystės krautuvėlėmis. Atmosfera čia tokia mieguista, kaip šaltą 
žiemos dieną mokyklos klasėje. Eidama į priekį, ji jaučia tik Brendo- 
no ranką ant liemens išlinkio ir it voratinklio vualio prisilietimus prie 
skruostų. Džesei atrodo lyg ji būtų nuotaka, vedama prie altoriaus. 

Du teisininkai stovi prie teisėjo stalelio. Teisėjas, palinkęs į prie- 
kį, Žiūri tiesiai į jų veidus, ir visi trys kažką tyliai murma. Džesei jie 
atrodo panašūs į atgijusį Bozo eskizą iš Čarlzo Dikenso romano. Teis- 
mo antstolis stovi kairėje, šalia Amerikos vėliavos. Prie pat jo teismo 
stenografistė laukia, kol prasidės gyva diskusija, kuri ką tik buvo nu- 
trūkusi. O prie ilgo stalo tolimiausiame turėklų, skiriančių Žiūrovus 
nuo teismo dalyvių, gale sėdi kaulėta, neįtikėtinai aukšta figūra, ap- 
rengta ryškiai oranžine kalinio uniforma. Šalia jo sėdi kostiumuotas 
vyriškis - turbūt dar vienas juristas. Vyras oranžine kalinio uniforma 
pasilenkęs kažką rašo. 

Kažkur už milijono mylių nuo čia Džesė jaučia, kaip Brendono 
Milherono ranka dar labiau suspaudžia jos liemenį. 

- Na, jau pakankamai arti, - murma jis. 

Džesė pasitraukia nuo Brendono. Jis klysta: dar nepakankamai ar- 
ti. Brendonas net nenutuokia, ką ji galvoja ar jaučia, bet tai nesvarbu. 
Visi balsai tampa vienu. Džesė apsidžiaugia šia netikėta vienybe. Ji 
žino: jei neprieis pakankamai arti, jis niekada nenutols nuo jo. Jis vi- 
sada tupės spintoje, stovės už lango ar slėpsis po lova vidurnakčio 
pademonstruoti auksinius dantis giliai burnoje. 

Džesė eina turėklų link. Vualis it švelnūs pirštai liečia skruostus. 
Ji girdi, kaip murma sunerimęs Brendonas, tačiau garsas sklinda de- 
šimties šviesmečių atstumu nuo jos. Arčiau (tačiau vis tiek kitame že- 
myne) vienas iš teisininkų, stovinčių prie stalo, šnibžda: 

- „manau, kad valstija neperkalbama šioje byloje, Jūsų Prakilny- 
be, ir jei tik pažvelgtumėte į bylą “Kastongvajus prieš Holį"... 

Teismo antstolis iš pradžių įtartinai, paskui nusiraminęs pažvelgia 
į Džesę, kai ši pakelia vualį ir nusišypso jam. Vis dar žiūrėdamas į ją, 
teismo antstolis nukreipia nykštį į Žuberą ir pakrato galvą. Džesė 
lengvai supranta šį gestą, nors ir yra emociškai įsiaudrinusi: “Laiky- 

kitės atokiau nuo tigro, ponia. Nepapulkite jam į nagus". Tada jis vi- 
sai nusiramina, nes tobulasis, kilmingasis riteris Brendonas pasiveja 
ją. Tik antstolis, žinoma, neišgirsta, kai Brendonas burbteli: 

- Nuleisk vualį, Džese, arba aš pats tai padarysiu! 

Džesė ne tik atsisako jo klausyti, ji atsisako net pažvelgti jo pu- 
sėn. Ji žino, kad jis tuščiai grasina: Brendonas jokiu būdu nesukeltų 
sąmyšio teismo salėje - nors Džesei tai ir nerūpi. Jai patinka Brendo- 
nas, bet tie laikai, kai ji paklusdavo vyro valiai, jau baigėsi. Džesė be- 
veik nejaučia, kad Brendonas burbuliuoja pašonėje, teisėjas tariasi su 
gynėju ir apygardos kaltintoju, o teismo antstolis vėl snūduriuoja sa- 
vo kampe. Jos veide vis dar šviečia sustingusi maloni šypsena, tačiau 
širdis it pašėlusi daužosi krūtinėje. Ji tik per du žingsnius nuo turėklų 
- per du mažus žingsnelius - ir pastebi, kad neatspėjo, ką daro Žube- 
ras. Jis ne rašo, o piešia. Jo piešinys vaizduoją vyrą su pakilusiu pe- 
niu, ilgu kaip beisbolo lazda. Nulenkęs galvą, vyras masturbuojasi. 
Džesė puikiai mato piešinuką, tačiau nukritę plaukai užstoja paties 
dailininko veidą. „ 

- Džese, tu negali... - sugriebdamas už rankos, Brendonas bando 
ją sustabdyti. 

Ji net neatsigręždama nužeria jo ranką. Džesė sutelkia visą dėme- 
sį į Žuberą. 

- Ei, - ji sušnabžda jam. - Ei, tu! 

Jis nereaguoja. Džesę apima nerealybės jausmas. Negi ji gali taip 
pasielgti? Ir ar tikrai ji tai daro? Atrodo, kad niekas jos nepastebi. 

- Ei! Šūdžiau! - truputį garsiau ir pikčiau sušnabžda ji. - Pssst! 
Pssst! Ei, aš kreipiuosi į tave! 

Nepatenkintas teisėjas pakelia galvą - pagaliau kažkas ją pastebė- 
j0. Brendonas beviltiškai sudejuoja ir sugriebia Džesę už peties. Ji iš- 
trūktų iš jo glėbio, jei jis bandytų nutempti ją atgal, nors toks spyrio- 
jimasis ir nuplėštų viršutinę suknelės dalį. Tačiau Brendonas turbūt 
tai supranta, nes paprasčiausiai priverčia ją atsisėsti ant tuščio suolo 
už gynėjo stalelio (visi suolai tušti, nes tai - uždaras posėdis), ir kaip 
tik šią akimirką Reimondas Endriu Žuberas atsisuka į Džesę. 

Groteskiškas jo veido asteroidas riebiomis lūpomis, siaura nosimi 
ir apvalia it kiaušinis kakta visiškai niekuo neidomus ir tuščias... 
tačiau tai tas pats veidas. Džesė išsyk jį atpažįsta, ir ją apima stiprus 
jausmas. Ne, tai ne siaubas, o palengvėjimas. 

Žubero veidas iškart įsižiebia. Skruostus tarsi išmuša raudonis, 0 
akyse pasirodo paslaptingos kibirkštėlės, kurias Džesė matė ir anks- 
čiau. Jos spokso į ją beviltiško pamišėlio žvilgsniu, kaip ir tada vasar- 
namyje ant Kašvakamako ežero kranto. Džesė it užhipnotizuota Žiūri 
tiesiai jam į akis, įžvelgdama atpažinimą. 

- Pone Milheronai? - iš kitos visatos skardžiai kreipiasi teisėjas. - 
Pone Milheronai, ar galite paaiškinti, ką čia veikiate, ir kas toji mote- 
ris? 

Reimondas Endriu Žuberas dingsta: vietoj jo atsiranda erdvių 
kaubojus, meilės vaiduoklis. Per didelės lūpos vėl atsiviepia, atideng- 
damos dantis - pageltusius laukinio žvėries dantis. Džesė it vilko akių 
oloje išvysta aukso spindesį. Lėtai, labai lėtai grįžta naktinis košma- 
ras ir ima judėti. Naktinis košmaras tiesia iškrypusias ilgas oranžines 
rankas. 

- Pone Milheronai, norėčiau, kad jūs ir nekviesta jūsų viešnia ne- 
delsiant prieitumėte prie mano stalo! 

Teismo antstolis, išgąsdintas grėsmingo teisėjo tono, pabunda iš 
snaudulio. Stenografistė apsidairo. Džesė mano, kad Brendonas pa- 
1ma ją už rankos, norėdamas paklusti teisėjo įsakymui, tačiau nėra tuo 
tikra. Be to, koks skirtumas - ji vis tiek negali net pajudėti. Atrodo, 
kad ji iki pusės įmūryta į cementą. Be abejo, vėl prasidėjo saulės už- 
temimas. Po tiek metų žvaigždės vėl šviečia dienos metu. Šviečia 
Džesės galvoje. 

Džesė sėdi ir stebi, kaip išsiviepusi būtybė oranžine uniforma ke- 
lia savo beformes rankas, nenuleisdama nuo jos savo blausaus žvilgs- 
nio. Jis kelia rankas, kol šios sustingsta ore per pėdą nuo išbalusių au- 
sų. Jo mimika siaubingai išraiškinga: Džesė beveik mato lovos stul- 
pelius, kai būtybė oranžine kalinio uniforma ima sukti savo ilgapirš- 
tes rankas... o paskui pradeda purtyti jas lyg būtų prirakintas antran- 
kiais, kuriuos tik moteris juodu vualiu gali matyti. Balsas, išslydęs 1š 
siu veidu - jis priklauso protiškai atsilikusiam vaikui. 

- Tu niekas! - tuo vaikišku drebančiu balsu sušunka Reimondas 
Endriu Žuberas. Balsas it peilio ašmenys perskrodžia tvankų teismo 
salės orą. - Tu tik šešėlis mėnulio šviesoje! 

Ir tuomet jis pradeda juoktis. Būtybė krato rankas antrankių, ku- 
riuos mato tik juodu, viduje ir juokiasi... juokiasi... juokiasi. 

Džesė norėjo pasiekti cigaretes, tačiau numetė jas ant grindų. Ji 
vėl atsigręžė į kompiuterį, nė nemanydama jas pakelti. 

Jaučiau, kaip kraustausi iš proto, Ruta. Tada išgirdau kažkokį 
balsą savo viduje. Tikriausiai Moliūgėlio, kuri parodė man, kaip Iš- 
sivaduoti iš antrankių, ir liepė judintis, kai bandė įsiterpti Žmonelė - 
Žmonelė su savo susimąsčiusia apsimestine logika. Tegul saugo ta- 
ve Dievas, Moliūgėli. 

Neleisk jam jausti pasitenkinimą, Džese! - tarė Moliūgėlis. /r ne- 
leisk Brendonui nutempti tave, kol nepadarei to, ką privalai padaryti! 

Brendonas bandė mane nutempti, uždėjęs rankas man ant pe- 
čių. Teisėjas daužė savo plaktuku į stalą, o teismo antstolis bėgo 
prie mūsų. Tad man liko paskutinė sekundė atlikti tai, kas buvo svar- 
bu ir turėjo parodyti, kad joks saulės užtemimas nesitęsia amžinai. 
Todėl aš... 

Todėl ji palinko į priekį ir spjovė jam tiesiai į veidą. 

Staiga Džesė atsilošė, užsidengė rankomis akis ir ėmė verkti. Ji 
verkė gal dešimt minučių, - garsus pasikūkčiojimas tuščiame name, - 
paskui vėl pradėjo rašyti. Džesė dažnai stabteldavo, norėdama ranka 
nubraukti ašaras. Po kurio laiko ašaros išdžiūvo. 

„.. todėl aš palinkau į priekį ir spjoviau riebų spjūvį tiesiai jam į 
veidą. Nemanau, kad jis tai pastebėjo, tačiau nesvarbu. Juk taikiausi 
ne į jį. | 

Turėsiu sumokėti baudą už tokią privilegiją. Brendonas sako, jog 
ji bus nemaža, tačiau pats Brendonas išsisuko tik papeikimu, ir tai 
man daug svarbiau už bet kokią baudą, nes juk tai aš priverčiau jį 
nusivesti mane į teismo posėdį. 

Na, štai ir viskas. Aš tikrai išsiųsiu šį laišką tau, Ruta, ir ateinan- 
čias savaites nekantraudama lauksiu tavo atsakymo. Visus tuos me- 
tus aš nelabai pagarbiai elgiausi su tavimi, ir nors tai ne mano vie- 
nos kaltė - aš tik dabar imu suprasti, kaip dažnai mus stumdo kiti, 
nors ir giriamės savikontrole bei pasitikėjimu savimi - tačiau vis tiek 

noriu tavęs atsiprašyti. Dar noriu pasakyti, kad pradėjau tikėti, Jo(j 8 
tikrai pasveiksiu. Gal ne šiandien, ne rytoj ir ne kitą savaitę, bet vis 
tiek greitai. Būsiu tokia sveika, kiek tik leidžia mirtingųjų privilegijos. 
Gera žinoti, kad išlikimas - viena iš galimybių. Ir kartais tai būna pa- 
našu į pergalę. 

Myliu tave, brangioji Ruta. Praeitą spalį tu ir tavo įžūlusis balsas 
padėjo man išgyventi, nors tu pati apie tai nė nenutuokei. Labai ta- 
ve myliu. | 

Sena tavo draugė 
Džesė 

P.S. Prašau atsakyk man. O gal geriau paskambink... labai pra- 
šau. 

D. 


Dar po dešimties minučių Džesė padėjo didžiulį užklijuotą voką 
ant stalo priekiniame hole. Ji sužinojo Rutos adresą iš Kerolos Riten- 
hous ir kaire ranka užrašė jį ant voko kreivomis raidėmis. Šalia jo ji 
padėjo raštelį, taip pat parašytą tokiomis pat kreivomis raidėmis. 

“Mege, prašau jį išsiųsti. Jei pakviesiu tave ir prašysiu to nedary- 
ti, tu sutik... ir po to vis tiek jį išsiųsk". 

Džesė priėjo prie svetainės lango ir žvelgdama į įlanką truputį ten 
pastovėjo. Jau temo. Pirmąkart Džesės neapėmė siaubas. 

- Na ir kas, - ištarė ji tuščiam kambariui. - Lai ateina naktis. 

Tuomet Džesė apsisuko ir lėtai užlipo į antrą aukštą. 

Kai po valandos, sutvarkiusi visus reikalus, Megana Landis grįžo 
namo ir pastebėjo laišką hole ant stalo, Džesė, užsiklojusi dviem ant- 
klodėmis, kietai miegojo svečių kambaryje, kurį dabar vadino “sa- 
vuoju". Pirmą kartą po tiek mėnesių sapnai buvo malonūs, ir maža 
šypsenėlė nuvilnijo jos lūpomis. Kai šaltas vasario vėjas ėmė landžio- 
ti po pastoges ir kaukti kaminuose, Džesė dar labiau susisiautė į ant- 
klodes... tačiau ši mažutė išmintinga šypsenėlė neišblėso. 

„ Džesė ir Džeraldas, žavių 
sutuoktinių pora, nusprendžia 
praleisti vieną ankstyvo rudens 
dieną savo nuošalioje viloje prie 
ežero ir drauge patenkinti Džeraldo 
seksualinę užgaidą - pažaisti 
erotinį žaidimą su antrankiais 
prie lovos prirakinta žmona... 
Netikėtai vyrą ištikęs širdies smūgis 

ilsam įkalina Džesę lovoje, kur | 
sukaustyta plieninėmis apyrankėmis | 
ji ir pasitinka siaubingiausią 2 
savo Gyvenimo Naktį... 4 


